
Kuća na Kunovu 


PREDGOVOR 


Edhem Trako je, literarno gledano, dosad bio nez- 
nano ime, 1 stoga je za mene iznenađenje, i to ugodno, 
bilo veće iščitavajući stranice njegova romana-prvijenca 
Kuća na Kunovu. Trakin je pripovjedni ispis, naime, u 
dobroj mjeri siguran 1 vješt, kao da je u pitanju autor iza 
kojega je zavidan literarni opus. Iako se, bar naizgled, 
radi o običnoj ratnoj priči, il o spletu povijesno- 
dokumentarnih zabilješki kojih smo se odranije imali 
priliku itekako načitati, ipak ovo djelo nudi nešto svoje, 
što zavrjeđuje čitateljevu pozornost. 


Roman govori o prvim danima drugog svjetskog 
rata, o vremenu kad se kako reče pisac, "nije znalo šta 
nosi dan šta noć." Vjerujem da će se mnogi zapitati ot- 
kud baš sad, nakon više od pola stoljeća djelo s takvom 
tematikom, zar se imade još išta reći o tome što je u li- 
teraturl, i ne samo u njoj, već toliko rabljeno! Ne ulazeći 
u autorove osobne razloge (on ovdje kazuje o svojem 
zavičaju, o zločinu u Foči i okolici - o čemu su, između 
ostalog, ne tako davno, čini se bogatu građu podastrli 
Vladimir Dedijer i Antun Miletić svojim "zbornikom 
dokumenata i svjedočenja" Genocid nad Muslimanima, 
1941.-1945, objavljenim u sarajevskoj "Svjetlosti " 
1990.), u svemu tome, po meni, ima I određena simbols- 
koga naboja. Kao da su u Bosni uvijek bila, i jesu, vrem- 
ena velikih fortutni, a izmed njih kao da su samo duži ili 
kraći predasi, koji se mogu tumačiti tek pripremom pred 
naredni lom 1 potres. I sve se to skupa čini skoro pa 
imaginarnim, posebno u kontekstu svih strahota kroz 
koje Bosna prođe u danima svojeg nedavnoga zla. 

U Trakinoj priči na površinu izbijaju krupnice koje 
dovedoše do krvavih posljedica, on jasno ukazuje na po- 
litičke igre i igrice, prevashodno na borbu za vlast, i to 
sve na uštrb, prije svega, bosansko-muslimanskog 
čovjeka. Tim gustim, prevratnim vremenima, kad, kako 
Trako veli, "i obična riječ postade zamahnuti čekić nad 
ekserom", autor u dobroj mjeri iznalazi adekvatan pri- 
povjedni pristup. Ponekad se, doduše, osjeti raskorak 
izmed pukoga kroničara povijesnih zbivanja i ambicioz- 
noga literate kada, nažalost, pisac jednostavno "presli- 
kava" činjenice opterećujući, nepotrebno, slijed same 
priče. Al takve i slične manjkavosti su i jedan vid nor- 
malnosti kad o prvome rukopisu se radi. 


Kuća na Kunovu Edhema Trake se može čitati i kao 
piščev pokušaj iznalaženja istine koja u Bosni, kao nika- 
mo drugdje, ima više lica, i kao da je pravo lice skriveno 
i do njeg se mora doći upornim traganjem. 


Stoga se ovo djelo doima i pomalo drukčijim od 
onih na koje smo svikli kad se radi o ratu i ratnoj temat- 
ici, 1 kao da Trakin rukopis, možda i nenamjerno, 
upućuje na djelotvornost sumnje u procesu iznalaženja 
istine. Šta jeste, a šta nije, gdje je prava i istinita riječ. 

Trakin je tragalac sam, "sam kao pred tabutom", 
kako on reče. I tu smo, čini se, na pravome tragu: iza i 
iznad svih poruka, naime, stoji slovo o samoći, ko ka- 
men teškoj, o usamljenom 1 napuštenom čovjeku bo- 
sanskom, a I o njegovoj krivnji nedužnoj. "Bože, jesam 
li to sam, il mi samoćom dušu kušaš?!", zavapit će 
piščev junak na jednom mjestu. 


Doista, je li igdje insan, ko u Bosni, tako saman, 0s- 
tavljen od svih, posebno u povijesnim mijenama što više 
na propuntavanje liče, na bezobzirno ništenje svega. 
Ljudsko je biće raspolovljeno, pritisnuto vaktom koji je, 
kako Trako veli, "ko varljiva žena, nikad ne znaš na 

koju će stranu okrenuti. " I šta da radi ta čovjekova jad- 
nost (koji bi htio biti samo svoj, na svome) sa svim bje- 
losvjetskim silnicama što su se baš preko te bosanske 
jadnosti presijecale i križale ostavljajući, u pravilu, pus- 
toš za sobom!? Tu hudu bosansku sudbu Trako je 
dojmljivo sažeo u upit: kamo se odlučiti "izmed bježanja 
u nikud 1 sklanjanja u ništa?" 


Kuća na Kunovu je ustvari Kuća na osami, ostavlje- 
na, prepuštena sama sebi, I u tome se svakako mogu 
iznaći određene simbolske naznake. Ta kuća se, skupa sa 
svojim ukućanima, bori za opstojnost med razjapljenim 
čeljustima pomahnitala vremena, ona je neosvojiva 
tvrđava, pruža otpor i prkosi. "Borba je nešto 
veličanstveno, a pravedna još i priznatija", veli pisac. 
Svojim romanom on veliča neuništivost Volje i snagu koja 
izbija upravo iz nemoći i neravnopravna položaja, iz 
prkosa koji na bosanskome prostoru poprima mitsko 
značenje. Kroz priču se stalno sudara dobro znana meh- 
koća bosanska i posebna lirska nježnost s nametnutim, 
izvanjskim tvrdoćama 1 grubostima. Puno je smrti i tra- 
gike ovdje, i pregoleme tuge bosanske, al ta je smrt, I ta 
tuga, što je pomalo paradoksalno, slavljenica života i 
sveukupne vrijednosti življenja. Svojevrsno pretakanje 
užasa zrcali sočnom Trakinom leksikom što rečenicu mu 
čini posebnom, bosanskom. Šteta što autor nije i više na 
tome istrajavao! Jer pisac je ponajviše svoj krećuć se 
prostorom literarne autentike i života jezika opisujuć, re- 
cimo, živopisni istočnobosanski okoliš, il dajući priro- 
dan, s dramatskom tenzijom ispunjen dijalog. 

U romanu je nekoliko upečatljivo ocrtanih likova 
čije psihološko sjenčenje pridonosi ukupnoj snazi ovoga 
djela. Među njima je, što je na svoj način i zanimljivo, 
par ženskih likova kroz koje autor dotiče specifičnu pro- 
blematiku žene na bosanskome tlu. "Nas žene niko ni za 
šta ne pita. Mi smo tu da radimo šta kažete, da idemo 

kud kažete, da vas ispratimo kad vi idete { da budemo tu 
kad se vratite. Ženska nesreća, pa to ti je!", reći će Kara, 
jedan od upečatljivih likova u romanu. 


Trakina Kuća na Kunovu je i priča o tom koliko je 
sloboda jednostavna i lijepa riječ, al i koliko je neuhvatl- 
jiva, i prevrtljiva. Ona je, ta sloboda, od žudnje istkana, 
od trpnje i boli. To ponajbolje znade, veli Edhem Trako, 
"onaj ko je bio svjestan da bosih nogu mora preko 
žerave." A ko je taj "bosonogi", nije potrebno, nadam 
se, posebno isticati. 


Munib Delalić 

Alija primi poziv. Pozivali su ga na sjednicu čelebićke 
općine. Uz poziv ne primi, kao obično, dnevni red, pa oci- 
jeni da bi mogla biti rasprava o nečem povjerljivom. "Za 
dva dana saznaću", pomisli i odloži poziv. 


Brzo protekoše dva dana. Trećega, kad sunce bijaše 
odskočilo za konopac iznad obronaka Ljubišnje, Alija ule 
da osedla konja za jahanje. Bio je to četverogodac što ga je 
kupio umjesto onoga sa kog je pao dvanaestogodišnji sin 
mu, i izgubio život. Ćetan, novi konj, s novom uzdom i 
novim njemačkim sedlom, s dlakom za nijansu tamnijom 
od sedla i uzdom na kojoj su blistale toke, s bijelim bilje- 
gom i grivom na čelu, snažnih prsa i kosmatog repa, dugih 
i tankih nogu, te srazmjernih kopita, doimao se da može 
letjeti. To kod Alije izazva radost i još kad se baci u sedlo, 
i kad Ćetan ponosito ukoči vrat, prepun grive, osjeti iza- 
zov te popusti uzde. Konj jurnu, komadi smrznute zemlje 
frcali su na sve strane. Dok je konj galopirao hitajući na- 
prijed, Aliji je galopiralo vrijeme, ali unazad: sjećao se 
događaja dragih i nedragih, ljudi dobrih i loših, mirnih i 
nemirnih godina, rodnih i nerodnih ljetina. Sve se slivalo u 
jednu tačku, u isti oklop, navučen na njegovo tijelo, a on 
kao okačen na čiviluk, na kuku. 


Kad stiže na Čelebiće, iznenadi se kako je tako malo 
utrošio vremena, veza konja i uputi se u opštinsku zgra- 
du. Na vratima sale za sjednice, prije nego li će uhvatiti 
za kvaku, popravi kosu i lagano se nakašlja. Uđe miran. 


- Pomoz' Bog, junaci! 


- Bog ti pomog'o, Alaga! - odgovoriše mu u jedan 
glas. 

Prije nego što će sjesti na praznu stolicu, do preds- 
jednika, odluči da se rukuje sa svima. Kao što je bio 
običaj, prvo se pozdravi sa gostom, a potom krenu od 
stolice do stolice. Na kraju ruka mu je bila puna znoja. 
Neugodni osjećaj tuđeg znoja na dlanu izazva gađenje, 
nekontrolisano pogleda u dlan desnice pa u gosta. Pri 
tom je vidio okruglu ćelavu glavu, okruglo lice 1 ogrom- 
ne oči. Aliji se dojmi gost nezainteresovano. 


Pomisli: "Ovaj bi bolje odgovarao atmosferi stočne 
pijace." 

Aliji gost nije bio dovoljno poznat. Istina vidao ga je 
u Foči, tek tako, u prolazu. Ništa osobito i zbog toga se 
rodi crv sumnje. "Možda i nije bilo ko?" 


Sjednica poče s radom čim Alija sjede. Ispalo je da su 
čekali samo na njega. Predsjednikova uvodna besjeda bi 
kratka jer odmah prijeđe na čitanje dnevnog reda. Dvije 
tačke: problemi neplaćanja poreza za ovu i razrez za iduću 
godinu. Odmah, na startu, poče jadikovka: kako su trave 
izdale, žita još više, voće je još s proljeća uništio mraz i da 
je ove godine, kao nikad, cijena stoke na pijaci niska. 
Nekoliko diskutanata, ista diskusija. Ako je htio, gradski 
vijećnik je mogao razumjeti, ali promijeniti nije mogao 
ništa. I sve se svelo na: tako je kako je, druge nema. Alija 
se držao po strani, znao je da su kuknjave uzaludne. 
Očekivao je ono povjerljivo. Mislio je da je toliko povjerl- 
jivo da ga ni u dnevni red nisu uvrstili. Zaključujući disku- 
siju po prvoj tački, predsjednik ne propusti da upozori: 
"Porez nije plaćen u potpunosti, nešto više od polovine 
dužnici duguju. Istina, do kraja godine ima dvadeset dana 
pa se loš odziv može još i popraviti, kažem popraviti, jer je 
to moguće. "Na vama je - reče predsjednik, pokazujući 
kažiprstom na prisutne - da upozorite seljane da izmire 
obaveze. Ni jedno selo se ne izdvaja. Manje više, neka du- 
guju jedan, a podosta njih i dva kvartala, pa i Kunovo." 

Alija osjeti da posebno navede Kunovo i to mu za- 
para uši. Drugu tačku predsjednik otpoče riječima: 
"Braćo i gospodo, svi znate kakva je situacija sa 
državnom kasom, prazna je kao nikad. Mi jesmo siro- 
mašan kraj, ali to nikako ne znači da ne trebamo izvršiti 
svoje obaveze prema kralju i otadžbini. Znam da vam se 
neće svidjeti razrez za sljedeću kao što vam se nije svidio 
ni za ovu godinu. Znam i to da će mnogi morati proda- 
vati iz tora ono što im treba, ali situacija je takva i mi tu 
ništa ne možemo pomoći." 


Još izvjesno vrijeme govorio je, ali kad se poče po- 
navljati, vrteći se u krugu, prestade. 


Brzina kojom na kraju saopšti procenat povećanja 
poreske stope za narednu godinu, zbuni sve. Ona ispuni 
svoju ulogu, i niko se ne javi za diskusiju. "Šta je ovo?" 
Alija htjede da zatraži riječ, ali ga predsjednik preduhitri 
i oglasi da zaključuje sjednicu. "Iznenađenje!" - gotovo 
uzviknu. Predsjednik to ču i ne dvoumeći se upita: "Jesi 
li ti htio nešto reći, gospodine potpredsjedniče?" 


Aliju ova neuobičajena zvaničnost kosnu i ne krijući 
razočarenje reče: "Zar je za današnju sjednicu porez bio 
jedina tačka dnevnog reda?" 


Predsjednik potvrdno klimnu glavom. 
- A politička situacija?! 


Predsjednik prešutje pitanje. Alija to shvati kao za- 
majavanje i htjede se pobuniti, ali ga ponos sputa i ne 
oglasi se. Izvjesno vrijeme provede u šutnji i raz- 
mišljanju; znao je da je bolje šutjeti, nego im pružiti pri- 
liku da se naslađuju, da se podsmijavaju; i onako su o 
politici obavili razgovor. Ako nisu to će učiniti, bez nje- 
ga. On nije trebao čuti novosti koje je donio debeli 
vijećnik gradskog vijeća. 

- Ja, ljudi, idem - reče ustajući. Ton kojim izreče 
svoju odluku bio je sasvim raspoznatljiv, ali predsjednik 
ostade nijem. To Aliju uvrijedi još više i htjede napustiti 
salu bez pozdrava, Hitrim koracima dođe do vrata, uh- 
vati kvaku čvrsto, i baš u tom trenutku se predomisli. 
Mora. sačuvati dostojanstvo, da ne ostane mrlja, bez 
pozdrava otići ne valja. I s dosta napora i još više 
gorčine izusti: 

- Doviđenja i zbogom! 

- Doviđenja, doviđenja! - zagrajaše svi. 


Općinsku zgradu napusti gotovo trčeći. Dok je išao 
u pravcu plota, gdje je stajao Ćetan, u ušima mu je 
bubnjalo kao u točilu niz koje nevidljiva ruka otiskuje 
kamenje. Gotovo je bio stigao do konja kad iza leđa os- 
jeti nečiji dah. Okrenuo se. Bio je to predsjednik. 


- Nemaš razloga za ljutnju - reče hvatajući Aliju za 
ruku. - Ništa značajno nismo razgovarali prije tvog do- 
laska, a ni bez tvog prisustva. Vjeruj, gospodin vijećnik 
nije ni zbog čega drugog dolazio osim zbog poreza. 
Znam da si očekivao govor o politici, i ja sam očekivao; 
nadao sam se da će nas upoznati o namjerama krune - 
šta poduzima ili misli poduzeti u ovoj situaciji. Ali ništa, 
ni riječi o tome nije rekao. 

- Milovane, nisi iskren, oprosti, ali meni ova sjedni- 
ca liči na rukavice - reče Alija. Glas mu je bio drhtav, 
riječi kao da kliještima čupa, poče da grize brk (navika 
koja ga je odavala). - Siguran sam da je bilo poruka iz 
Beograda, ja ih nisam trebao čuti, je li tako? Vas ne in- 
teresuje stav mojih birača, a ti najbolje znaš koliko 
očekuju šta ću im reći, šta predložiti, uputiti? Kad 
večeras dođem u Kunovo, reći ću: "Platite porez kruni 
za koju ste bili i ostali lanjski snijeg". A oni uznemireni, 
zabrinuti, a od svega najviše zbunjeni: ne vjeruju da se 
može desiti ono o čemu kruže glasine. 

Predsjednik malo promisli pa onda odgovori: 


- Vremena su takva da se ne zna šta nosi noć a šta 
dan. Znam da su ovo teretli noći, a još teretliji dani. Bo- 
jim se i ja za svoje koliko i ti za svoje birače. 


- Ne zna, kažeš. Zna, zna i te kako zna, samo ne tre- 
baju svi znati jednako. 

- Ma nije, griješiš. Kao prijatelj ti kažem: iza tvojih 
leđa ni riječi, jedne jedine, ne progovorismo o političkoj 
situaciji. Mogu ti reći samo ovo: izgleda da s Nijemcima 
šuruju posebno srpski a posebno hrvatski političari. Ako 
je to tako, a po svoj prilici jeste, ne preostaje ništa drugo 
nego da čekamo, da budemo strpljivi, i vi i mi, i da se 
ponašamo onako kako to događaji budu zahtijevali. 
Naišla su zla vremena, poput pera na vjetru moramo 
biti, i ako zatreba, korijen iz zemlje biće potrebno 
čupati. 

- Zar baš tako, gospodine predsjedniče?! 


- Tako nekako - odgovori. I osjetivši da se Alija još 
više namršti dodade. - Ne treba slutiti, naslućivati 
možda, ali se nadati dobrome. Ako Bog da, bit će sve 
dobro! 


Predsjednikova neiskrenost samo ubrza odluku i 
Alija se vinu u sedlo. Kad se smjesti, pobode konja i, uz 
doviđenja, uputi se kući. 


Predsjednik ostade zatečen, jedva je uspio izustiti 
doviđenja, a Alija odjaha. 


Po povratku sa Čelebića, naveče, Alija ode u 
džamiju. Za vrijeme molitve stajao je iza imama, brata 
mu, i odsutno obavljao ritual klanjanja: mehanički je 
zanijetio, mehanički dizao i spuštao ruke, mehanički pa- 
dao na sedždu, i kad predade selam i imam prouči na- 
masku dovu a on fatihu, iznenadi se kako brzo proteče 
namaz, pa još jacija. 


Edhem Trako 
AB AA rd SZ MI SR I 


- Nešto si zabrinut? - upita ga Burda dok su izlazili 
iz džamije. 

- Mrak je, kako vidiš da sam zabrinut? 

- Misliš ako je mrak da možeš sakriti raspoloženje? 


- Nemam šta da krijem. Uostalom, moja briga, moji 
tovari i nikog se ne tiču. I još ću ti nešto reći: ne moraš 
ni ti znati šta se kuha u tuđem loncu. 


- Nemoj tako, Alija, pred prijateljem se ne taji puno, 
bilo kako bilo, prijatelju se kaže. 


- Svakako, samo što ovo i nije neka tajna. 

- Da te nisu žene naljutile? Ako je to, ništa lakše, ot- 
jeraj jednu - poče Burda sa peckanjem - manje ljubljenu, 
razumljivo da ne žališ. 

- Tebi je Ibro, Boga mi do šale - ovaj put ga oslovi 
pravim imenom - kad meni do šale nije. 

- Pa reci onda, majkoviću, šta je posrijedi? 

Alija ne odgovori. U međuvremenu izidoše iz pred- 
vorja džamije i više nisu bili sami, pridružiše im se 
hodža i Suljo, najmlađi im brat. Na raskršću Burda ne 
ode svojoj kući, već nastavi put s Alijom do njegove. 


- E, sada više nemaš kud, nije ni način da skrivaš. 
Reci šta se to s tobom dešava! 


Burda ocijeni da je Aliju pritjerao uza zid. 


Alija je ispijao prvi gutljaj kafe, ne nadajući se da će 
Burda nastaviti, a kad se to već desi, spustio je fildžan i 
počeo da gleda u braću, želeći da vidi jesu li oni izne- 
nađeni Burdinim riječima? 


- U čemu je stvar? - upita hodža. 


- Pusti Burdu, nagovara me da otjeram jednu od 
žena - reče kad se pribirao da još jednom izbjegne pravi 
razlog. - Baš je on neki crv. Misli da mi nije dosta mojih 


IO 


Kuća na Kunovu 


crva, što rove po mozgu, pa misli da ima mjesta i za nje- 
gove. Ne daju ti mira je li? Obrati se Burdi. - Trpi. 
Zašto si navalio na mene ko pas na rupu. 


Burda se zacereka. Alija ne prihvati smijeh, ni braća 
to nisu prihvatila. Četverica muškaraca: jedan je slutio, 
dvojica očekivala a treći je oklijevao, i kad bi kojim 
čudom svanulo, sve bi bilo juče i bajato. Ovako, sve je 
sada i traži da se sazna. 


Prekide nametnutu neizvjesnost i poče da priča. 
Govorio je lagano, zastajkivao da bi se prisjetio, da bi 
provjerio da nešta značajno nije zaboravio, i tek kad bi 
se uvjerio da nije, prelazio je dalje, navodeći najsitnije 
detalje 1 ne ispuštajući ma nijednu jedinu riječ. Nije žalio 
truda da bi im prenio vjerno atmosferu što je vladala na 
sjednici. I kad završi, odahnu. 


Znao je da je novost gorka. Od svega što im ispriča, 
porez je bio najmanje gorak, ne prijeti, a ni strahom 
davi. Ali teško disanje trojice muškaraca koji dugo nisu 
mogli progovoriti jer ih je uhvatio neki drijemež, uplaši 
ga. Ocijeni da je pretežak teret natovario na njih 1 osjeti 
se krivim. Bila je to krivnja što ju osjećaju donosioci 
loših vijesti. Učini mu se da je sitan poput mrava i da 
mu se snaga pretvara u slabost; zabluda u kojoj je živio 
toliko godina nestade, nestade svjetlosti života, nestade 
daha da izdrži do cilja, i sve što je bilo uz njega bila je 
cvrčava glavnja u ruci. Bio je tužan, a njih trojica zatori- 
li se šutnjom. Ljutnu se. Ko drugi, ako ne oni, moja 
braća i Burda, može biti uz mene? Bože, jesam li to sam, 
ili mi samoćom dušu kušaš?! 


- Sve je u Božijim rukama - najzad, tišinu prekide 
hodža - i niko ne zna osim On šta će iz svega ovoga is- 
pasti. Ko će dobiti, a ko izgubiti, samo Allah zna, a naše 
je da čekamo strpljivo 1 vjerujemo u Njegovu milost. 
Tvoja odanost Radikalima od početka mi se nije sviđala, 

nikada ti to nisam rekao, nadao sam se i očekivao, ako 
hoću pravo, da sam uvidiš ko su i kakva im je politika. 
Nisi to učinio ranije, i sada šta je, tu je. - Nije Alija kriv, 
zamazali su mu oči obećanjima, opčinili riječima, brate! 
Ni mi: ja, ti, Suljo, ne bismo drugačije radili da smo bili 
na njegovom mjestu - reče Burda, stavljajući se u odbra- 
nu Alije. 


- Radikalima nikad nisam vjerovao; jedno misle, 
drugo govore a treće rade. Za njih smo mi broj za iz- 
bore, suma za izbore i ko zna za šta sve ne? 


- Kome bi ti pripadao, ako ne Radikalima. Jedino su 
oni kako-tako pružili ruku JMO. I sam znaš da se 
pružena ruka ne odbija. Ponudili su koaliciju Spahi kad 
je stranka bila u potpunom rasulu i kad je prijetila opas- 
nost da nestane sa političke scene. 


- To je privid, suština je u drugome: velika riba guta 
malu. No, sada je kasno za kajanje i razbijeni bardak 
više ne ide na vodu - reče hodža. 


- Da, baš tako. Ali ne zaboravi i ovo: skrojili su to 
oni kojima je naš prozor najdraži kad je zatvoren. Odav- 
no, i sada, nosimo odijela skrojena u Beogradu, ne pita- 
jući koji broj nosimo i nije ih briga kako u njima izgle- 
damo. Što se, pak, mene tiče navukoše mi bez moje volje 
to odijelo; nosih ga, ali se u njemu osjećah poput 
uhvaćene ptice, što strada od prevelike ljubavi, u 
dječijim rukama. 


- Ne koristi vraćati se u prošlost, Pitanje je šta sada, 
kome se jatu prikloniti? - umiješa se Burda. - Od cijele 
priče, koju ispriča Alija, mislim da je najbitnije da srpski 
i hrvatski političari rade jedni drugima o glavi. Iz toga 
treba izvući pouku i krenuti novim putem. Radikali su 
prošlost - ustvrdi Burda. 


- Dovedenoj mladi ne treba tražiti mahanu, mogao 
bi se mladoženja pokajati. Polahko, stvari će ići same od 

sebe, Radikali nisu prošlost, kako to reče Burda malo- 
prije. Najbrojniji su, najstarija partija, tradicija je na nji- 
hovoj strani, a onaj ko ima tradiciju, ima i šansu. 

- Ko, bolan, ima šansu?! - upade u razgovor Suljo, 
najmlađi brat, koji je do tada šutio i pažljivo slušao ras- 
pravu. 


- Radikali - odgovori Alija. 
- Debelo li griješiš...!? 
- Moguće - reče - ali ne i krpa za bacanje. 


Rasprava u Alinoj kući potraja duboko u noć i bi 
prekinuta kad im san poče mutiti misli i kad pospanost 
postade napasna. 


Zima je, hiljadu devetsto četrdesete na hiljadu de- 
vetsto četrdeset prvu, proticala u blagim hladnoćama i 
sa malo snijega. Vladala je suhomrazica i Kunovci su 
duboko u zimu odgonili svoja stada u kanjon rijeke 
Ćehotine. Tamo je, još uvijek, bilo trave, istina suhe, ali 
su je ovce rado pasle dok su koze, uz travu, imale i neku 
vrstu deserta, sitne grančice kukrika. 


Kunovci vole ovakve zime, dugo ih pamte i tu ne- 
besku blagodat hvale u nedogled. Posebno kad snjegovi 
zatrpaju i kad stoka nemilice tamani stogove sijena. 
Sjećaju se blagih zima kao ljubavnik prohujale sreće. Pa 
još kad zime oduže, kad se snjegovi zabetoniraju, kad ne 
pomaže ni aprilsko sunce, uhvati ih strah. Boje se hoće 
li, ono malo sijena, izdurati do majske trave, ili će stoka 
pocrkati od gladi. Oni najsiromašniji voljeli su da im i 
djeca ogladne, a da stado bude sito. Računali su da će 
djecu nahraniti komšije, sevapa radi, dok je sa gladnim 
stadom drugi par cipela. 


Alija je mirno, mirnije nego što je očekivao, provodio 
tu zimu. Očekivao je buru događaja, ali se ništa nije 

dešavalo uznemirujuće. Vijesti su stizale kasno ili nikako. 
Donosili su ih rijetki namjernici; bajate poput uvehlih ja- 
buka. Saslušao bi onoga ko mu je pričao, komentarisao 
ne trudeći se puno da pronikne u rečeno. Bio je naučio da 
sluša priču za koju nije mario, bilo mu je svejedno. 


I Rizvan je te zime, po završkim selima, trgovao 
samo zlatom. Ranije je trgovao sa svim i svačim. Sada je 
kupovao i prodavao zlato isključivo za novac. Završani 
su negodovali, nudili ispod cijene, pa čak i molili, ali 
Rizvan nije ni pomišljao da bi trampio zlato za vunu, 
maslo, med ili kože. Razumljivo da su počeli tražiti raz- 
log za Rizvanovo ponašanje. A kad su ostali bez odgo- 
vora, počeli su ga olajavati. "Gori je od čifuta. Pa, neka 
ga sad. Sad je sam, a kad dođe drugi, neće birati, onda 
će on moliti." 

Kad ga je jednom prilikom upitao Alija zašto sada 
ne otkupljuje seljacima proizvode, ako mu je ranije to 
bila glavna trgovina, Rizvan je dugo oklijevao da da od- 
govor. Pokušao je izmisliti razlog, ali sve što je rekao 
bilo je neuvjerljivo. Smješkao se kad bi mu Alija govorio 
da nije to i odmah bi rekao drugo, i sve tako, dok nije 
vidio i sam da mora reći pravi razlog. 


- Alija, brate, prosta stvar, kad je opasnost na pra- 
gu, svako voli da mu je imetak u džepu. Može ga nositi, 
ako budne stani - pani, može ga prodati. Zar nije tako? 


Alija se osmjehnuo. 

- Pa, ide li trgovina? 

- Još kako. 

- Je li to nekakav znak? 


- Šta da ti pričam, pola godine, uzvrh glave godina i 
zaratiće se. 


- Hvala ti za tu vijest. Ali od kud znaš? 

Rizvan se još jednom zagonetno nasmiješi, ali više 
nije odugovlačio. 


- Nosio ja nešto koža: par kuna i desetak lisica, 
onom čifutu u Čajniče. Evo koža, Alberte, nikad ti nisam 
donio kvalitetniju robu, počeh je da hvalim. Znaš ti 
mene? On šuti. Ništa ne govori, samo mi na silu pruži 
ruku. Pružim i ja njemu. Srčano, kako ja znam. Uhvatim 
onu njegovu, hem je mala, hem hladna. Bože me oprosti 
ko mrtvačka. Meni šejtan ne da mira, pa ću: "Što je 
brate, nisi stavio u neku stvar i zagrijao da je ne daješ lju- 
dima tako hladnu". A on će ti, sasvim ozbiljno: "Biće i 
hladnija, čija je." Vidim rezervisan. Šta je Alberte, pitam? 
Neće da odgovori. Ponovim, a on opet ništa. Te ti ja, 
onda prijedem na posao. Kažem da sam ovo koža donio 
uzgred, a da je glavni razlog dogovor za iduću godinu. 
Velim ja da planiramo brate, je !' tako? On ni da bekne, 
šuti k'o zaliven. K'o da to nije onaj stari Albert, vesela i 
radoznala ljudina. Do tada, kad bih se pojavio, s vrata bi 
me obasuo ponudama i ne bi prestajao dok ne izidđem. 
Još kad bi bio u izgledu dobar pazar, na moju jednu njeg- 
ovih je bilo stotinu. Vidim, nešto nije u redu, pa ću: "Šta 
je Alberte, da ti nije neko umro, jal' se teško razbolio?" 
On me tad pogleda. Opazih mu suze. Šta je Alberte, po- 
bogu, govori već jednom!? Onda ti on poče: "E, moj Riz- 
vanaga, došlo vrijeme da se rastajemo." Kako, bolan, 
rastajemo? "Rastajemo, rastajemo... i to uskoro." Zašto 
da se rastajemo, o čemu ti to, bolan? Tako ti Boga, govo- 
ri šta je posrijedi. "Odlazim, definitivno." S'porodicom? 
"S'porodicom, dobili smo svi papire." Zašto se selite, zar 
vam ovdje nije dobro? - pitam jer nikako da povjerujem 
šta reče. Počnem ti ja njega, ako hoćeš, i malo grditi: 
trgovina dobra, kuću si sagradio, i to kakvu, i djeca su ti 
tu, hvala Bogu, zdrava i na poslu. Šta bi više htio? Nije 
dobro tražiti kruha preko pogače, bar tako kažu. "Ne 
tražim ja kruha preko pogače, i ne selim što mi se seli, 


I5 


Edhem Trako 


po eg goo go GRGA 


već što moram. Crni oblaci iza brda prijete." Kakvi obla- 
ci, o čemu ti to? "Crni da crnji ne mogu biti, bar kada 
smo mi u pitanju." Kako, zašto, zar vam neko prijeti u 
Čajniču? "Kakvom Čajniču kakvim tricama, mnogo dal- 
je se kuha kuhinja za nas." Čuj! - čudim se, pa ću kao 
naivno: Kruna ne čini nažao Jevrejima. "Ne čini ni do- 
bro. Ali nije ni Kruna razlog, već Nijemac." Odakle sad 
Nijemac kad vam nikad nije bio dušmanin? "Do sada, ali 
ovoga puta jeste." Glas mu poče podrhtavati, jedva se 
suzdržava da ne zaplače. Onda me zagrli. Zagrlih i ja nje- 
ga. Nešto je u nama bilo zajedničkog, spajalo, tužno i ter- 
etli. Kad se rastavismo, uzdahnu, pa će: "Rizvanaga, ovo 
koža ću kupiti i ako ne znam hoću li uspjeti da ih liferu- 
jem dalje, a što se tiče trgovine za iduću godinu, zabora- 
vi. Za dva do tri mjeseca odlazim. Kuću i trgovinu sam 
istutio na prodaju, ne cijenim mnogo, tako da svaki, ima- 
lo imućniji, čajnički trgovac može sve kupiti. Meni se 
žuri!" Ja ostadoh bez riječi, ni bijele da guknem. Ali on 
nastavi: "Neće proteći ni par mjeseci, a njemački će sol- 
dati marširati i po tvojoj Foči i po mome Čajniču. Garan- 
tujem, kraljevina će pasti kao zrela kruška. Bit će zla u 
kome ni ti a ni ja nećemo biti pošteđeni, i ne misli dru- 
gačije, a još manje oklijevaj." Ne sluti, Alberte! - rekoh. 
On se ni ne obazrije na to što ga napadoh, vjerovatno je 
imao krupan razlog kad me upozori: "Ovo što rekoh, 
samo tebi rekoh, ti nikome. Saznaju li žandari kako širim 
glasine o padu Kraljevine, ne gine mi robija. Što tebi re- 
koh, zaslužio si, i pošten si, i sve vas može zadesiti ovo 
što je zadesilo mene." 

E, moj Alberte, zla vijesniče, pomislio sam prijekor- 
no, ne usuđujući se da mu to i kažem. 

Posjedio sam još neko vrijeme, popili smo i kahvu, 
platio mi i one kože i, onda se rastadosmo. Ja ne tvrdim 


da je Čifut prorok, ali da odnekle zna šta će se dogoditi, 
u to ne sumnjam. 


16 


Kuća na Kunovu 


u 


Kunovci su saznali da je Kraljevina stupila u rat i da 
je izgubila, isti dan, dok su samu okupaciju osjetili onda 
kada su žandari Kraljevine napustili stanicu na 
Čelebićima, a na njihovo mjesto došli hrvatski oružnici. 


Negdje polovinom maja Alija je dobio poziv, prvi 
poslije onog decembarskog. I prije nego što je počeo 
čitati, primijeti razliku; umjesto ćirilicom ovaj je bio 
napisan latinicom i umjesto kraljevske krune, u lijevom 
gornjem uglu, stajala je šahovnica. 


Kako se radilo o pozivu nove vlasti, Alija požuri da 
sazna o čemu se radi. Podera ivicom plavi koverat, izva- 
di poziv i poče da čita: "... pozivate se da se hitno javite 
Oružničkoj postaji u Čelebićima, jer vas je nova vlast 
imenovala za načelnika općine..." 

Dalje nije čitao. "Zar opet ja!?2" - pomisli. Dok su 
proticali prvi trenuci iznenađenja, postajao je svjestan 
šta se dešava. Sjeti se da se tako osjećao kad je bio iza- 
bran za potpredsjednika, iste ove općine. "Ja ovo ne 
želim." To je rekao tada i sada je to ponovio. "Neka 
neko drugi osjeti šta je odgovornost, neka neko drugi 
preuzme ovo breme, meni je bilo dosta Radikala i 
Krune. Uostalom, to su dvije strane, dva neprijatelja, i 
za novu vlast ja bih morao biti nepoželjan. Trebalo bi 
da me progone. Normalnije bi bilo da sam dobio poziv 
na saslušanje, a ne kao načelnik općine. Ko li se to poi- 
grao s mojim imenom, čija li sam to postao zakrpa koju 
može prišivati na rupu koja njemu odgovara? Ko li se to 
mene sjetio, ko predložio, ko garantovao, ko... ko? 

Alija poče da niže pitanja. Niz se povećavao, a od- 
govor nije nazirao. Pretpostavke su brzo padale u vodu, 
odbačene i nemoguće. "Pa, eto, kad kažu da je vlast 
slađa od ljubavi, bujrum!" 

Ništa nije učinio ni onda niti će šta učiniti sada, 
osim što je i onda za sve okrivio sebe i što će tako biti i 
sada. "Kome sam do sada rekao ne? Nikome, moje ne- 
doumice su ledom okovane. Jesam li to slabić ili baksuz, 
možda? Postoje li to dva puta a ja uporan i krut, dozi- 
vam li to gluhe i slijepim govorim da su ruže crvene a 
list zelen? 


Bjelina papira. Slova. Latinica i šahovnica; onda je i 
Rizvanova priča bila tu. Rat, neki nepoznati vidik sa 
maglom i ledenim vjetrom. I to je počelo i ne zna se kud 
ide, mračno i neizvjesno, iz koga može izroniti i šejtan i 
džin. "Alija ne huli. Strpljenja, razuma i snage ti treba. 
Allaha moli da te uputi, On kažnjava i prašta!" 


Tu veče, na putu za džamiju, hodža navrati u njego- 
vu kuću. Zatekao ga je uz kafu. Suljo je poodavno 
došao i već je pio posljednji gutljaj iz svoga fildžana. 

- Selamu alejkum! 

- Aleikumu selam! - odgovoriše mlada braća. 

- Kako vidim s kafom ste završili, nadam se ne i s 
eglenom. 

- Ne boj se, naći će se nešto i za tebe: kafe pohladne, 
a eglena vrela. 

Uze džezvu i nasu mu. 

- Hladna je. 

- Ako je kafa hladna, vruć je mušterija, poče sa 
šalom Suljo. - Doduše, ti nisi samo mušterija, već i 
hodža. Razmazile su te seoske hanume, fin zalogaj za 
hodžu, osmijeh nikad škrt, nude li nude. A oni mudrovi 
igraju igru "neću". Jes vraga, hodžino svako neću znači 
daj. 

- Samo ti bockaj. Ko ujeda, ljubomora ga na bijes 
tjera - uzvrati hodža. 

Alija pozva suprugu i reče joj da skuha kafu. 

- Ovo je prava - reče hodža. 

- Prava, nego šta? Rekoh li ja da hanume ne znaju 
hodžama učiniti na žao - šalio se i dalje Suljo. 

- Ko je tebi kriv što nisi hodža? - reče Alija. 

- Zna se, vas dvojica i očev džep. Da je živ, alarah- 
metile, tebi ne bi oprostio. Završio čovjek, pa batalio. 

- Bio sam u ratu, ubio, i to za cara koji nam je oca u 
progonstvo bio izgnao, za tuđina i tuđu vjeru, i šta mi je 
drugo preostalo, ahmedija je bijela: daj da sad govorimo 
o svemu, samo ne o mom ostavljanju ahmedije. 

- O čemu bismo drugom? - upita Suljo. 

- Ima o čemu, ima i kad, ima i zašto, samo nema 
pomoći. 

- Šta je? Da se nije nešto desilo? 

- Dobio sam poziv od novih vlasti. Pozivaju me da 
se hitno javim na Čelebiće. 

- Čuj! - začudi se hodža. Ali zbog čega te pozivaju, 
znaš li? Šta je na stvari? 

- Zam - reče Alija. - Hoće da mi utrpaju civilnu 
vlast općine. 

- Nešto su plaho požurili? 


- Jesu - potvrdi gorko Alija. - Njima se žuri, meni ne. 
Ova šašava vremena što su se dovaljala do ovih naših pla- 
nina, opasna, navukoše maglu na naše oči. Kukati nismo 
naučili. Ne želimo izgubiti ove naše njive. Moj posljednji 
tovar skidoh nedavno i sad mi hoće da natovare drugi; 
moja leđa ranjiva. Hajde sad budi pametan! 


- Je li gradska vlast već postavljena? 


- Nije mi poznato, i kako bi kad nisam bio u Foči 
četiri mjeseca. 

- Biće da je prvo postavljena vlast u gradu a gradski 
oci općina aminovali načelnike po općinama, takav je 


red. 


- Ko može znati šta je uredu, a šta ne, u ovim nemo- 
gućim trenucima i mutnim nagađanjima. Bojim se šta će 
biti kad se ovo sve izbistri? Treba biti hitar i pronaći 
put. Bila bi velika ludost, a nisam je jednom zakačio, ne 
prihvatiti ponuđeno. A i zašto ne, do juče pelin-trava a 
danas med medeni, pa hajde odbij? Ja to ne mogu, nik- 
ad nisam mogao. Zar svako ne želi, da zadrži ono što je 
imao, i da med mjesto pelina pije. 

- Znači li to da sutra ideš? 


- Sutra ili prekosutra, i sedmicu dana da odgodim, 
samo bi omogućio crvu da duže kopa po mozgu, da 
odvraća, da traži, zapovijeda; kad ne znam hoću li moći 
do ujutru izdržati? 


Braća su šutjela. Prvi sumrak lagano se uvlačio u 
sobu. Petrolejka nije bila upaljena, ali je žar iz zemljane 
furune svijetlio poput žada i razgonio sumrak. Vrijeme 
je bilo da krenu na akšam-namaz. 


- Taj ko te predložio znao je ko si i računao je na 
tvoj ugled - reče hodža dok su se obuvali. - Čemu tolika 
briga? Vlast kakva-takva mora se poštivati. I nijedna 
vlast sama po sebi nije zla, ako je ne upotrijebe kao 
sredstvo zlih namjera. Čistota će uvijek ostati čistota; 
Allah ne voli one koji čine drugima ono što ne žele da 
drugi čine njima. 

- Fino ti govoriš, i ništa novo nisi rekao, hodža. 
Moraš znati da neću biti sam vlast, neću je sam provodi- 
ti, ni sam predstavljati, niti će za zla, ako se dese, mene 
zaobići. Ni na kraj pameti im neće biti moje poštenje, ili 
ti ugled, kako ti reče. 


- Ako Allah, ponekad, i dade prednost nekom 


2o 


Kuća na Kunovu 


čovjeku, i ako mu ukaže na pravi put, bez obzira bio ko 
ili ne bio, taj će ispuniti Njegovu volju. Zaista Allah zna 
šta čini, a da mnogi ili ne znaju ili ne vide. 

Tu misao Alija nije komentarisao. Znao je i on koli- 
ko i hodža, a i onako je već dosta rekao. 


Dani nove vlasti započeše burno i odmah se pokaza- 
lo da Alija neće moći pomiriti pripadnike stare sa nov- 
om vlasti. Prvi nemir se zbio na Spasovdan. Pod koman- 
dom bivšeg narednika žandarmerijske stanice izvršen je 
napad na hrvatske oružnike. Napad je brižljivo pripre- 
man 1 u potpunosti je uspio. Oružnici su razoružani i 
kao zarobljenici sprovedeni iz Čelebića u Pljevlja. 


Sve se to dešavalo u ranim jutarnjim časovima, a 
Alija je za to saznao oko podneva. Nalazio se kod kuće, 
u Kunovu. Slučajnost. Nije joj se ni zahvaljivao, niti je 
proklinjao. Osjećao se neodređeno. "Moja bivša vlast 
napala moju sadašnju vlast, a ja ne bih napao ni jednu, i 
zašto bih onda, branio bilo koju?" 


Od onda kad je saznao za napad pa do odluke šta 
da čini, vrijeme se ponašalo kao pomahnitali vjetar. 
Pokušavao je zakočiti, usporiti taj osjećaj: činio je spore 
pokrete i disao šuteći. Za njega je dan bio dlan pun 
vode, a on je mogao zadržati, tek, nekoliko kapi da ne 
iscure. Tako ga zateče zalazak sunca. Djeca dotjeraše 
stoku s paše, večeraše i mirno polijegaše u postelju. 
Odluči da ne ide u džamiju i da večernju molitvu obavi 
kod kuće. Taj zajednički namaz stajao bi ga ispitivačkih 
pogleda džematlija, pitanja i prijedloga. Njemu neod- 
lučnom i protiv njegove volje obična riječ postala bi za- 
mahnuti čekić nad ekserom. Dočeka ponoć ne liježući. I 
tek kad ga na to podsjeti supruga, ode u postelju. Sna 
nije bilo, odluke još manje, a najmanje volje. Tragao je, 
skrivenu želio preplašiti, nek trči, dok dahće od zamora, 
samo da ne leži i ne zapreće u lug njegovu odluku. 

San ga je savladao i izjutra, kad se probudio, nije se 
mogao sjetiti kad i kako se to desilo. Tek, kad klanja 
podne, iznenada, krenu da osedla konja. 


- Kuda si to naumio? - zapita ga supruga. 
Alija ne odgovori. 


- Na Čelebiće ideš, je li? - upitala je brižno, želeći ga 
odvratiti od te namjere. - Ne idi kad znaš šta se dogodi- 
lo i kad ti prijeti opasnost! Ostani kod kuće, mogu oni i 
bez tebe srediti svoje račune. 

- Tvoje je da šutiš! 

- Nije! Ako budem šutjela kako ću ti reći da tražiš 
belaj kojem bi se svako sklonio s puta. 

- Vjere ti, ženo, ne sjedaj mi na muku! Misliš li da i 
ja ne mislim isto? A što spomenu opasnost, odavno sam 
meta u koju svi žele prvo opaliti: ko ubije Aliju, biće više 
priče, nego da je ubio trojicu. To što reče još više uplaši 
suprugu pa pokuša da popravi stvar. - Uostalom, ako 
sam im meta, mogu me naći i ovdje? 


- Kako more biti isto? Ovdje su ti braća, komšije... - 
reče supruga. Bila je zaustila da navede još neki razlog, 
ali je Alija prekinu. 

- Ne benavi, tako ti Allaha! I šuti bar dok ne odem. 

Supruga je negodovala, a on uskoči u sedlo, pobode 
konja i odjaha. 


Alija stiže na Čelebiće tačno kad je i predvidio. U 
općinskoj zgradi zateče samo sekretara. Sekretar ga 
obavijesti da su ga u dva-tri navrata tražili oružnici. 


- Oružnici? - upita u čudu. - Kad dođoše prije? 
- Naveče, isti dan kad je i izvršen napad. 


- Ma nije moguće? - još ga je držala nevjerica. - Ko- 
liko ih je došlo? 

- Puno - reče sekretar, ne navodeći broj. 
- Koliko je to tvoje puno? 


- Duplo više nego što ih je bilo ranije, i naoružaniji 
su i mlađi od onih što ih zarobiše žandari. I da znaš, 
novi komandir mi mozak popi tražeći te. 


- Šta želi, reče li? 


- Pita gdje si i kako može biti da nisi u općini, a situ- 
acija to nalaže? 


- Ništa mu nisi rekao, je li? 


- Ma jesam, ono što sam znao: da si u Kunovu, kod 
kuće. A on meni na to odgovori: da ću morati po tebe 
lično, ako se ne pojaviš u toku dana ili noći. 


- Znači, stigao sam i ti ne moraš u Kunovo - reče 
mirno Alija. 


Sekretar zašutje. Alija promijeni temu. 
- Kako bi za vrijeme napada? 

- Gusto! 

- Jesu li te dirali? 


- Nisu. Kad je počelo, zapovijedim ja podvorniku da 
zaključa ulazna vrata, a nas dvojica se sakrijemo pod 
krov, u moju sobu. Svaki strah je jedna radoznalost 
manje. Meni vrag nije dao mira pa sam virio s prozora. 


- Vidje li zarobljene? 
- Vidjeh. 

- Je li bilo ranjenih? 
- Izgleda da nije? 


- To je dobro. Da je prolivena krv, ne bi bilo dobro. 
Ovako stvar se može još i smiriti. 


- Boga mi, nisu prilike! 


- Zašto? 

- Već su uhapsili neke Čelebićane, u Foču ih otjerali. 
Optužuju ih da su pomagali napadačima. Najteže 
optužuju Leka. Tvrde da su iz njegove kuće vršena os- 
matranja kasarne. Kako je napad izvršen za doručka 
oružnika, može biti u tome i istine - ustvrdi sekretar. 


- Kakve istine? Ne istrčavaj i ne tvrdi nešto u šta nisi 
siguran! - ljutnu se Alija. - Idi do stanice i obavijesti ih 
da sam došao! Reci komandiru da ga očekujem. 

- Može bit da bi bilo mudrije da vi odete do njega? 

- Idi i ne mudruj! 

Sekretar ode. Alija ostade da čeka. Za dvadesetak 
minuta pojavi se komandir. Bio je to krupan muškarac u 
uniformi domobranskog poručnika, Ono što odmah 
primijeti Alija bili su dugi i crni brkovi: gusti, nakos- 
triješeni i, ispod dugog kao capin nosa, ličili su na gav- 
rana što može da poleti svakoga trenutka. Pogled je 
imao strog i odlučan. Alija mu oprezno pruži ruku. Ko- 
mandir pozdravi vojničkim pozdravom i Alijina ruka os- 
tade prazna nekoliko trenutaka. Komandir držaše svoju 
naspram čela: ali je ipak spusti i pruži prema Alinoj, 
promrsivši svoje ime. 

- Gospodine...! - Alija nije čuo dobro ime. 

- Brko - pomože mu komandir. 


- Gospodine poručniče - nastavi, izbjegavajući da ga 
oslovi Brko - jeste li se odmorili? 


- Odmorio? Jesam - odgovori sarkastično. 


= Trideset kilometara, koliko je od Foče do 
Čelebića, nije lahko preći pod vojničkom opremom i 
usiljenim maršem. 

- Nije to ništa, navikao sam. Prelazio sam i duže i 
teže puteve i s težom opremom. U ovom slučaju bilo je 
malo više žurbe; to jedino, inače ništa naročito. 

Od samoga početka Alija je mjerkao novoga ko- 
mandira. Surov, pomisli. Od ovog čovjeka zavisi mir u 
mojoj općini. I da li sam ja to u stanju, kad više nema 
vremena, očuvati: zlo koje je poteklo iz dva pravca sus- 
rest će se prije nego što mislim. 

- Zna li se za sudbinu zarobljenika, vaših kolega? - 
upita, želeći da pokaže da i on brine. 


- Javljeno mi je da su ih napadači predali Italijani- 
ma, a ovi, nakon ispitivanja, uputili ih u Goražde. 


- To su dobre vijesti. 


- Bili su mi velika briga. Neke od njih sam poznavao 
lično. Jedan je bio sasvim mlad, kao ovaj tvoj sekretar, 
tek oženjen, nema oca, suprugu ostavio sa samohranom 
majkom, i da mu se nešta desilo, ne znam kako bih na 
oči ucviljene majke, a morao bih. 


- Hvala Bogu nije! 


- Hvala Bogu, i ja to kažem! Inače, ne bih znao 
kako bih obuzdao ove vukove što dovedoh. Režali su, 
prijetili, zahtijevali da izdam naređenje za osvetu na svo- 
ju ruku. Odolio sam, za mene vojnika ne postoji ništa, 
ni manje ni više, od onoga za šta sam nadležan. I ako su 
ovo vremena kad svaka sića može suditi ljudima, ja to 
ne mogu i neću! Ali naređenja viših izvršit ću bez pogo- 
VOra. 


Alija se ponada. Brko je govorio razborito, kao i 
svaki vojnik i to uze kao ispravno. Ako čovjek zna šta 
je, a šta nije pa još ako se toga drži, onda se može sa 
njim razgovarati o svemu. Treba se uzdržavati od zla go- 
vora; ali je u razgovoru ključ razumijevanja i dogovora. 
"Čini se da ću moći sarađivati sa njim" - pomisli. 
Odluči da upita za razlog hapšenja Čelebićana. 


- Gospodine, poručniče - poče oprezno - sekretar me 
obavijestio da su izvršena već neka hapšenja. Molio bih 

da mi se objasni: ko su ti ljudi, zbog čega i kad su 
uhapšeni? - Alija zašutje na trenutak i pogleda kako 
Brko reaguje. Držao se neodređeno. Ali Alija nastavi ne 
ustežući se. - Ne znam razlog hapšenja, neću zbog toga 
ni da ih branim, međutim, ono što moram reći, u ovoj a 
i u budućim prilikama, je da se ne slažem s hapšenjima 
ljudi sa moje općine a da mi se to ne kaže. Zašto se ne 
bismo međusobno dogovarali. Moramo biti saglasni 
ukoliko želimo održati red i mir, je li tako? 


- Pitaš ko su? Dobro, to ne znaš, ali ti je razlog valj- 
da poznat. 


- Da, pretpostavljam. Ali bih to želio čuti i zva- 
nično. 

- Zvanično, zvanično..! Pa dobro, gospodine 
načelniče, uhapšeno je pet muškaraca. 


- Da, ali ko su ti muškarci? - odvrati Alija. 


- Pa dobro - reče, vadeći iz džepa nekakvu ceduljicu 
- evo 1 imena; Pavle Sarić, kao pripadnik četničkog pok- 
reta, Ninko Sarić, zbog toga što je pretukao ženu jednog 
žandara, razlog, Hrvatica, a braću Leka i Sima, te sina 
mu Vladu Popovića, zbog osnovane sumnje da su di- 
rektno sarađivali sa napadačima, a moguće je i da su di- 
rektno učestvovali u napadu. To je sve - reče Brko, pre- 
bacujući nogu preko noge. 

- Ti razlozi nisu baš čvrsti. Naprotiv, neki od njih su 
pomalo i smiješni da bi neko bio uhapšen. Ako ću istinu 
govoriti, a govorit ću ma kolika da joj je cijena, ne vi- 
dim razloga da neko bude uhapšen ako pripada nekom 
pokretu, a ne čini protuzakonite radnje. Pavla znam 
lično, od prije rata i znam da je čestit čovjek. Valjda se 
ljudi zatvaraju zbog djela a ne zbog opredjeljenja? Nin- 
ko jeste ošamario tu ženu, ali su se oko toga prele priče 
koje nemaju vezu s politikom. No, bilo kako bilo, za je- 

dan šamar zatvoriti nekoga makar žena bila i Hrvatica 
je kao da ste neoprezno otvorili vrata pred mećavom. 
Što se tiče braće, Leka i Sima i, sina mu, Vlade, ako su 
šta i učinili, bilo je pod prisilom. Pa, to su oduvijek bili 
mirni ljudi, mrava ne bi zgazili, a nešta slično, zašta ih 
optužiste, ni slučajno! 


- Po vama ispade da smo pogriješili!? 


- A, ne, nisam to ni rekao, samo sam mislio... - reče 
bojažljivo, ne dovršivši misao jer ga Brko naglo prekide. 


- Ne znam ja šta si ti mislio, gospodine načelniče, ali 
znam da vi morate zastupati interese ove vlasti a ne raz- 
bojnika i bundžija! 

Aliji navali krv u glavu, crvenilo u lice i malo je fali- 
lo da izgubi kontrolu. 


- Da, jesam predstavnik nove vlasti - nekako se 
suzdrža 1 nastavi što je mogao mirnije - dužan sam 
izvršavati obaveze koje ta vlast postavlja, to nije sporno. 
Nije sporno da vlast hapsi one koji krše zakone, ali je 
brzopleto hapsiti ljude, tek tako i bez osnovane sumnje. 
Ovo moram reći zbog istine, prije svega, ali i zbog 
komšiluka. 


- O kakvoj ti to istini govoriš, gospodine načelniče!? 


- O istini, običnoj istini, svetoj, onoj što su nas učili 
naši vjeroučitelji, na kraju, o istini što čovjeka čini 
čovjekom, 1 najljepšoj odlici koje se drži. Zar je to gri- 
jeh? - upita Alija. 

Narednik mahinalno  pogladi brkove, Žmirnu, 
podiže obrve i kašljucajući pokaza da želi razmisliti. Sad 
je vidio da ima posla s čovjekom koji nije dio vremena, 
da je raspolovljen, da pri tome pokušava zadržati svoj 
korijen i tako, doduše neuvjerljivo, učiniti da briga za 
druge bude njegov dio. Neka mu je sa srećom, ali nisu 
prilike. 

Alija je očekivao odgovor. Neodređeno je mislio o 
Brkinoj šutnji; ali bi radije da govori, pa i suprotno. 

- Morao sam nekoga uhapsiti - rekao je zamišljeno, 
pokušavajući da govori uvjerljivo - kad vam kažem. Oni 
gore, što im dupe dobija čireve od kožnih fotelja, hoće 
krivca, ne pitajući kako? Da nisam nikog uhapsio, pro- 
glasili bi me zaštitnikom razbojnika ili, u boljem slučaju, 
nesposobnim. One koji dobiju takav biljeg čeka robija, i 
ne samo robija. Zato i tebi skrećem pažnju, izgubit ćeš 
glavu, budeš li se izlagao takvom riziku, namirisat će te i 
najedit ćeš njihove njuške. 

- Moja glava ne vrijedi više od jedne, a ovdje je u pi- 
tanju pet. Kad bude stani-pani, uvijek ću je poturiti 
tamo gdje mogu pomoći pa makar to bio i veliki rizik. 

Brko je ponovo zašutio. Ovaj put samo nekoliko 
trenutaka. 


- Kako vam volja - reče bezvoljno. 


- Dobro što ste ih uhapsili. Hajde da kažemo da je 
postojao razlog, da su sumnjivi, i da ste smatrali to svoj- 
om dužnošću, uredu, ali zašto ste ih odmah u Foču 
sproveli? 


- Po nalogu gospodina logornika Gogalije - odgovo- 
ri kratko. 


Alija je sutradan jahao na putu za Foču. Žurio je ne 
štedeći konja. Kad je stigao pred han u Aladži, konj je 
bio na izmaku snage: Znojan po trbusima, po sapima, 
dok mu je ispod sedla izbijala bijela pjena. Privezao ga 
je ispod drveta u hlad, otpustio kolane i objesio mu zob- 
nicu punu ječma. Konj ne okusi, frkao je na nos i ner- 
vozno repom tjerao muhe. Alija mu skide zobnicu da bi 
se mogao lakše ispuhati. A kada se to desi, tad posegnu 
za zobnicom. Alija natače konju zobnicu i on poče ha- 
lapljivo zobati. 

Uputi se prema vratima hana, otvori ih i žustro uđe. 
Dočeka ga handžija. Bio je to starčić u širokim crnim 
šalvarama, opasan svilenim žutim trabolosom, u košulji 
sa širokim rukavima, na glavi izanđao fes (nekada je bio 
crvene boje). 

- Hodžgeldum, hodžgeldum! 

Alija nazva selam. 


- Selamu alejkum, selamu alejkum - brzao je starčić, 
pokazujući na stolicu. - Ovdje ćeš ti Alaga, ovdje. On 
sjede na grubu stolicu napravljenu od šljivova drveta. 

- Kafu? 

Alija klimnu glavom. 


- Evo, sada ću ja, sad - govorio je cijelo vrijeme dok 
je petljao oko kafe. Požurivao je sebe, a ruke su djelo- 
vale poput točka pred zaustavljanje. Sitan, između fesa i 
do grla zakopčane košulje nalazilo se smežurano lice, 
sitne upale oči, pa gole obrve, tanki nosić, usne skrivene 
u ustima do pola, nekoliko bijelih dlaka što brkove i 
bradu označavaju; neobičan ali simpatičan starac. 

- Evo je Alaga, maksuzija - reče, kada najzad, do- 
nese kafu. 

- To ima još da se vidi - reče Alija, smješkajući se. 

Od momenta ulaska u han pa sve dok ne ispi prvi 
gutljaj, Alija bijaše zaboravio na ono zbog čega je došao 
u Foču. Tek kada je poturio fildžan, da bi osjetio slast 
kafe, sve je bilo tu. Pokušao je da sjedi mirno. Potiski- 
vao je loše misli kad bi se pojavile. Kafa je bila neka 
vrsta očekivanja, ali nedovoljna, i nemoćan oslonac. 
Razgledao je po zadimljenoj prostoriji hana. U nekoliko 
lica, što su se zatekla: za jednim stolom dva seljaka iz 
Slatine, nije ih poznavao, za drugim trojica triftara iz 
Ustikoline, ni njih nije poznavao, i za trećim dvojica jor- 

gandžija, obojica tu iz komšiluka. "Čudni su ljudi kad 
ne znaju za tuđu brigu. A i kako bi kad nisu psi da nan- 
juše?" - pomisli u jednom trenutku. 


- Jesi li se okrijepio malo? - zaupita handžija, sjeda- 
jući za Alin sto. 


- Okrijepio, vala. Tvoja maksuzija, hladovina i kako 
onda da se ne okrijepim? - polaska starčiću. 


- S Kunova? 

Alija klimnu glavom. 

- Od jutros? 

Alija i ovoga puta samo klimnu glavom. 
- K'o da te nosila mašina, a ne konj? 
- Moj Ćetan to najbolje zna. 

- Šta te natjera da tako hitiš? 

- Nije dobro, sigurno. 

- Šta je pobogu!? 

- Ono što je sad najviše moguće. 

- Ne razumijem. Radi li se o tebi? 

- Ne brini, ne radi se o meni. 

- Pa šta je onda na stvari? 


- Uhapsili su neke moje komšije, pa dođoh, ako 
mognem da ih izbavim. 


- Izbaviš? - reče starac, pokušavajući da bolje otvori 
oči i tako pokaže svoje čuđenje. - Situacija ti ne ide na 
ruku. U čaršiji se priča kako su Čelebićani pomagali raz- 
bojnicima u napadu na oružnike. Čujem Gogalija prijeti, 
gradonačelnik smiruje. Boga mi, slaba korist, onaj hrsuz 
uzeo fursat, ko paša se ponaša. Narod je zabrinut, brate! 


- Čekaj Boga ti! Razumijem što je narod zabrinut, 
ali ne razumijem kome to Gogalija prijeti? 

- Prijeti onim što su uhapšeni, prijeti i onim koji 
pokušavaju pomoći uhapšenim. Ma, svakome on prijeti 
ko ne misli onako kako on misli. 


- Znači li to da je neko već pokušao pomoći 
uhapšenim? 

- Jes, gradonačelnik Hamdibeg. I znaš šta mu je re- 
kao onaj hrsuz. 

- Šta? 


- Da ne gura nos tamo gdje mu nije mjesto, jer bi 
mogao ostati bez njega. 


- Zar Hamdibegu, ona triftarska džukela, da kaže, 
fukara?! E, ne bi meni, vjere mi! 

- Alaga, nemoj tako! Sada lisice čuvaju kokošinjce, 
moglo bi te skupo koštati budeš li srdito zborio. 

- Mene? - brecnu se. 


- Tebe, i svakoga ko ne bude igrao kako on svira ili 
mu stane na žulj. 


- Mene, nikad. Nisam se bojao kozačkih sabalja, a 
da se bojim ušljivog Gogalije. 

- Alija, moj dobri prijatelju, znam da se nisi bojao 
kozačkih sabalja, nije ih se bojao ni Hamdibeg nekada, 
Boga mi, sada se boji ovoga bilmeza, i kad može, kloni 
mu se s puta. 

- Pretjeruješ - reče Alija. - Prije bi čovjek povjerovao 
da će iz kamena jabuka nići, nego da će po zemlji takvi 
pravdu dijeliti. 

- Kako nam je, tako je; vakat je k'o varljiva žena, ni- 
kada ne znaš na koju će stranu okrenuti? 

- Ovaj je, beli, okrenuo na krivu. 


- Jes, jes, i ko zna na koju još more okrenuti; ko zna 
šta nose mutne vode? Nego ti popij kafu, obiđi Hamdi- 

bega i slušaj njegovu, on već ima iskustva sa anamo 
njim. 

Alija napusti han i uputi se do gradske vijećnice. Na 
ulazu ga dočeka redar. On im pokaza isprave, a na pi- 
tanje šta želi odgovori da namjerava kod gradonačelnika 
i to službeno. Kad mu pregleda isprave, redar reče hlad- 
no: "U redu, možete ući!" 


Alija ude, pope se na prvi sprat i nađe u širokom 
hodniku u kome od ranijeg izgleda ništa nije bilo izmi- 
jenjeno: zidovi goli, pod isto tako, klupe stare i ničim 
nije bila obilježena nova vlast. Pretpostavi da se grado- 
načelnik uselio u kabinet bivšeg predsjednika, i uputi se 
tamo. Lagano pokuca na vrata, sačekavši da se neko 
javi i kada se to desi, uđe. U kancelariji za prijem strana- 
ka dočeka ga sekretar, bio je u civilnom odijelu. Alija 
priđe do stola i predstavi se, a kada izgovori Čelebići, 
sekretar razrogači oči kao da je vidio nečastivog. 


- Vi želite...? 


- Kod gospodina gradonačelnika - odgovori, pomis- 
livši da ga sekretar, odmah na početku namjerava zbuni- 
ti. 


- Gospodin gradonačelnik, trenutno, ima na liniji 
Sarajevo, trebate čekati dok završi. Izvolite sjesti! 


Alija sjede na jednu od stolica predviđenih za posje- 
tioce. 


- Nadati se da je sada u Čelebićima situacija mirna? 
- Hvala Bogu, jeste. 
- Kako se to desilo? 


To pitanje je zaparalo i pobudilo još više Alino po- 
dozrenje prema sekretaru. Pomisli: "Špijun. Nisu rijetki 
slučajevi kad gazdi namjeste slugu koji jedva čeka da mu 
krepa krava; hrani je dobro rosnom djetelinom!" 

Gradonačelnik je dugo razgovarao sa Sarajevom. 
Čuo je to. Vrata su bila dobro zatvorena ali se glas izgle- 
da provlačio kroz razmake, nastale namjerno ili 
slučajno, između vrata i praga. Šta toliko razgovara? 
Ruke mu se počeše znojiti, usne sušiti i klin u slije- 
poočnici neka nevidljiva ruka poče zakucavati. Sada su u 
njemu tutnjale misli kao da ih ima na stotine, a ne jedna 
zbog koje je tu. 

- Au! Od kuda ti Alaga? - povika gradonačelnik, ne 
skrivajući čuđenje. Udi, bujrum! Zašto ga nisi odmah 
najavio? - upita ljutito. 


- Držim se vaše zapovijedi, gospodine grado- 
načelniče, i ne puštam nikoga dok telefonirate - odgovo- 
ri sekretar, ističući svoju revnost. 


Alinu pruženu ruku gradonačelnik ljubazno prihvati 
i uvede u kabinet. 


- Ovdje ćeš - reče gradonačelnik, pokazujući stolicu. 

Alija sjede. Ruke položi na orahove naslone, prebaci 
nogu preko noge i tada odahnu. 

- Pa kako si mi, kako ti je familija? 

- Allahu šućur, dobro sam, porodica isto. Kako si ti 
i tvoja porodica? 

- Fala na pitanju, svi su dobro i zdravo, a ja, kako 
se uzme. 

Za zdravlje se upitaju, ne zaborave ni porodicu, a 
više ni za što nije ih briga. 

- Tako ti je nekako i kod mene. Do sada me još 
niko nije upitao želim li raditi ovo što radim? Sad će me 


okriviti za sve. Biće im to hrana. Oni još uvijek vjeruju 
da mi je stalo do nekakve titule, glupost! 


- Jesi li se nalazio na Čelebićima kad je izvršen 
napad? 

- Nisam, bio sam kod kuće u Kunovu. 

- Kad si saznao za napad? 

- Popodne, nešto oko dva sahata. 

- Isti dan? 

Alija ispriča kako su se odvijali događaji. Govorio je 
lagano i kad završi reče: 

- Eto, to je bilo tako. 


- Sigurno, sigurno...! Vjerujem da su te zatekli da bi 
bilo maltretiranja. 


- Ne znam kako bi postupili, nisam se zatekao, i 
kvit. Više i ne mislim o tome, iza mene je. Važno je ono 
što je preda mnom i zbog čega dođoh. Sad su mi briga 
uhapšeni ljudi. 

- Zašto to tebe brine? Uhapsile su ih vojne vlasti i 
one stoje iza toga. 

- Vojne vlasti, veliš. Narod ne zna ko stoji iza 
hapšenja, nego samo da su ljudi uhapšeni. 


Iznenadi ga gradonačelnikovo ponašanje. Očekivao 
je bezrezervnu podršku. Ton riječi djelovao je hladno, 
nepredviđeno. On zausti da zagrije stvar. Otvorio je 
usta. Gradonačelnik mu je uputio topao pogled i nas- 
miješio se. Sve se brzo promijenilo. 


- Gdje se nalaze uhapšeni? 


- Dobio sam obavijest: u kasarni u Donjem Polju, 
tamo ti je zapovjednik Gogalija, fala Bogu to znaš. 


- Kako, majku mu?! - pobuni se Alija. = Zar ne post- 
oji gradski zatvor? 


- Nema. Zatvoren po naređenju vojnih vlasti. 
- Nije moguće? 


- Nego šta, Gogalija vedri i oblači u Foči. 

- Zašto si onda gradonačelnik, ako tako stoje stva- 
ri? 

- Ah! Jer sam obični otkinuti cvijet. I zato što im 
mirišem. Doduše, ne znam do kada i koliko? I sa tobom 
je, pretpostavljam, isto; djelić si, koga bez opasnosti 
mogu ukloniti. 

Alija se zamisli. 

- Možeš li, onda, išta pomoći u slučaju Čelebićana? 

- Nažalost, slabo, Već imam jedan problem a sa 
ovim bila bi dva. 

- Ko je to još u pitanju? 

-  Borim se za oslobađanje malog  Žiže 
Hadživukovića. I šta misliš uspijevam li? 

Alija sliježe ramenima. 

- Ne uspijevam, ne! Onaj hrsuz neće ni da čuje. 

- Zbog čega je zatvoren? 

- Komunist. 

- Znači za to?! 


- Jeste, ali je momak fin kao jabuka. Sam znaš koli- 
ko nas je zadužio njegov otac Milan. Da on nije 
spriječio komite iz Pive, hiljadu devetsto osamnaeste, 
spalili bi Foču 1 sve živo poklali. 

- I kaza li mu to? 


- Naravno. Ali mi on odbrusi: "Ako prežive oni koji 
se sami ne umiju odbraniti, onda ja pljujem na taj život. 
Pa 1 na Fočane kad ih je nekakav Milan morao braniti 
od ušljivih komita." Hrsuz, pasijom glavom platio, pro- 
kleto sjeme na prokletoj njivi! - jadikovao je grado- 
načelnik. 

Alija se poboja da je digao ruke. 


- Nisi li to odustao? 

- Ne. Prije nego li ti dođe, razgovarao sam sa Saraje- 
vom i tražio njihovu intervenciju. 


-I može li šta biti? 

- Ništa, ili gotovo ništa. Kažu da se ne mogu 
miješati u poslove vojnih vlasti i da mi je najbolje da se 
dogovorim sa Gogalijom. 

- Zar s njim? 

- Ne preostaje mi ništa drugo. Prvo ću ga nazvati i 
ukoliko uspijem dogovoriti, idem do njega, još koliko je 
danas. 

- Kako, zar ga nećeš pozvati da on dođe? 

- Šta ti je Alija? Gogalija je sada paša! 

- Zar taj triftar? 

- Da, da baš taj triftar. 


- Šta sve čovjek neće dočekati, i da se dodvorava 
hrsuzu? 


- Moramo sve, ljudi su u pitanju. 


- Kad je tako, molio bih te da progovoriš koju i za 
ove moje. Svakako ćeš ići kod njega, pa sam mislio uz- 
gred ti je. 

- Zašto ja kad možeš i ti? Može ispasti bolje kad ti 
odeš? 

- Mogu ja, mogu, ali znaš ti mene, ako me izazove, 
planuću, a vatrom se ništa ne postiže. Ti si hladnokrvni- 
ji, mirnoća je korisnija od plahovitosti, tvoj položaj viši 
od moga, gradonačelnik si, brate! 

- Nije meni teško, kad budem intervenisao za malog 
Milanova, da koju progovorim i za tvoje Čelebićane. 
Međutim, smatram da je bolje da ti lično odeš do njega. 
Odavde ću ga nazvati i pitati hoće li te primiti. Ako od- 
govori potvrdno, idi odmah. Bolje je danas nego sutra, 
je li tako? A to gradonačelnik objesi mačku o rep. 

Alija je šutio, nikako da klimne glavom, nikako da 
otkine kamen što mu je prsa kamenio, kičmu krutio; 
kako se susresti s tim čovjekom i još ga moliti, to je pre- 
više, neprihvatljivo za njega. I šta bi bilo od njega da 
tako učini? Morao bi se pretvoriti u pjenu. Sve bi se tad 
razlilo. Sam bi ubio ono zbog čega su mu drugi zavidjeli, 
ponos. "Moram se brinuti za čast. Vrijeme će i onako 
htjeti da ide svojim putem - ili stranputicom. Ali ne, 
otići ću radi ljudi, radi mira, radi toga i dodoh." 


Kad je donio odluku i kad je rekao gradonačelniku 
"da", još nije bio slomio kamen. On ga je, taj kamen, 
pritiskao, vukao i stajao ispred njega. Nikako da savla- 
da tu prepreku. Želio je još jednom isprobati snagu prije 
nego li osjeti gorčinu nemoći. Koliko ima snage sada, to 
nije znao? Pažljivo je slušao Hamdibega do kraja; i kada 
je digao slušalicu i kada je dogovorio sastanak. Slijedeće 
vrijeme proveli su u običnom razgovoru. Nevezano je 
tekla priča gotovo oko ničega. Nije ih zamarala. Našli 
su stare teme, izanđale, previše pričane, što su u boljim 
vremenima zabavljale dokone i bezbrižne. 


- Ostaj mi u miru! - reče Alija, dižući se iznenada. 
-Miris tobom i neka ti je hairli! 


Poslije nepuna dva sahata od dolaska u Foču sjedio 
je u Gogalinoj kancelariji. Dva muškarca istih godina, 
oniski 1 naprasiti; Gogalija slabunjav, prćasta nosa, očiju 
poput telećih; Alija pun, pun, glatke kose i oštra pogle- 
da. Sjedjeli su jedan naspram drugoga. Jedan je imao 
vlast, a drugi ponos. Imalac ponosa razoružan, imalac 
vlasti okrilatio kao soko, i samo čeka trenutak da se 
sruči na žrtvu. 


- Pa, gospodine načelniče, bajnih Čelebića, čime 
vam mogu biti od koristi? - oslovi ga Gogalija, provoci- 
rajući odmah s početka. 

Alija ostade miran. "Dobro je - pomisli - početak 
pregrmjeh, nadam se i kraj." 

- Logorniče Gogalija - ne oslovi ga gospodine - u 
vašem zatvoru se nalaze petorica mojih komšija, te je i 
moj posjet u vezi s hapšenjem. Dakle, došao sam do vas 
kao načelnik, kako maloprije rekoste bajnih Čelebića da 
intervenišem. Ljudi su uhapšeni na prečac, a Boga mi, 
krivica koja im se stavlja na teret ne iziskuje tako šta. 


- Šta! - reče Gogalija. Stisnu usne, prevrnu očima i 
ustade, stavljajući ruke na sto. Zar one zločince da bra- 
niš, učesnike napada na naše oružnike. Njih tražiš da os- 
lobodim? Nikad! Napali su vlast, ugrozili trinaest života, 
platit će oni. Njihove pasije glave ima da budu opomena 
svima koji se budu drznuli u buduće, tako šta je nezamis- 
livo. Nema šale, odmazda je najbolja opomena. 


- Krivica nije dokazana. 
- To ti kažeš. 


- Garantujem da su čisti i da nemaju veze s tim na- 
padom. 


- Nemaju veze, kažeš, garantuješ i to kažeš. A kako 
su napadači mogli znati da se oružnici nalaze na 
doručku? Neko je to dobro špijunirao. Najbliže kuće su 
Leka i Sima, odakle se to moglo raditi. 


- Blizina kuće kasarni ne može biti dokaz, a to što 
su oružnici zatečeni pri doručku, može biti obični slučaj. 

- Obični slučaj, kažeš. Znaš li ti, čovječe, šta govo- 
riš? Znaš li na čiju se stranu stavljaš i kolika je cijena 
svega toga? - obasu ga pitanjima Gogalija. 

- Znam - odgovori još uvijek miran. 

Paljba i ton na koji ispuca pitanja načiniše pukotinu 
u Alinom miru: bujica nahrupi, zahuča i htjede se 
sručiti, ali je zaustavi. 

LITTLE NJEMU OKUNOVIH 

- Kada nešto garantuješ, onda za to moraš imati 
čvrst dokaz. Sigurno su ti rekli mnogo čega, a nisu to da 
je to jutro Gina, kći nekog od Popovića, dolazila i doni- 
jela oružnicima mlijeko. Ustvari, ta Gina je bila špijun. 
Izjavu da je tako, i to pismenu, dao je zapovjednik post- 
aje. Ona se nalazi u mom stolu i ako želiš mogu ti je 
pokazati? 


- Ne treba - reče Alija, uhvaćen u procijep Gogali- 
nog navoda. - Vjerujem da je djevojčica dolazila, ali je ta 
djevojčica i ranije oružnicima donosila mlijeko za 
doručak. A ako su napadači i vršili osmatranja iz kuće 
Popovića, mora da su upali nasilno. Da su nešta i 
pokušali, napadači bi ih poubijali, zar nije tako? 


- E, nije! - prasnu Gogalija. - Znaš da su krivi pa 
opet pokušavaš baciti mi lug u oči. 

Optužba je visila u zraku. I sad je mogla postati sve, 
samo ne opravdanje. 


- Jeste li saslušali uhapšene, šta oni izjavljuju? 


- Isto što i ti, nisu krivi. Je li Boga ti šta su oni tebi 
da se toliko zauzimaš za njih? 


- Ništa, osim komšija. 
- Ne bih ja rekao da je u pitanju samo to? Tu mora 
da je neka korist posrijedi. 


Izrečene riječi prevršiše mjeru. Strpljenje napusti 
svod poput zvijezde repatice i sruči se u okean. Alija 
skoči na noge. I Gogalija skoči na noge. Stajali su jedan 
naspram drugog oči u oči, ponašajući se kao dva horoza 
u areni, spremni jedan drugom razderati prsa oštrim 
kandžama, ali ne kao horozi vođeni silama instikta svoje 
opake ćudi, već svjesno, motivirani svaki na svoj način: 
Alija da bi pritulio već raspčamsalu vatru za osvetom 
Završkih srba, a Gogalija da bi pokazao bespogovornu 
odanost ustaškim vlastima. 

- Slušaj ti, triftarsko kopile - poče prvi Alija - ako ti, 
preko one svoje kurvetine, uzimaš novac što oslobađaš 
uhapšene, misliš da sam i ja takva mizerija! Varaš se ako 
misliš da se ne zna za Saru birtijašicu? E, zna se za vašu 
vezu, sve se u Foči zna, i za prljave poslove što radiš s 
tim izrodom od žene. 


Opazio je kao iz magle podignutu ruku. Gotovo da 
mu se nađe na licu, znojava i vrela, kao zmija iz grmena. 
Prvo iznenađenje je bilo savladano i on podiže svoju 
prema Gogalinoj. Uhvatio je, čvrsto i nimalo nježno; 
smirivao se držeći žišku, a to traži mnogo napora. 


-I tebe ću ja s njima u zatvor. 
Gogalija pokuša da istrgne ruku. 


- Koga ćeš ti u zatvor, bijedo!? Sad ću ti slomiti ovu 
prljavu šapu, da znaš na koga si je digao. Do sada sam 
bio miran, pokušavao da se ne suprotstavljam, misleći 
da u tebi postoji makar trun ljudskosti. Sada vidim da 
sam bio u zabludi i da moram drugačije s tobom. Ima 
da pustiš ljude, ili ćeš debelo zažaliti! 

- Nikad. 

- Hoćeš, hoćeš i to još danas! Ne pustiš li ih, obavi- 
jestit ću one koji su te postavili, Sara im više neće biti 


samo obični smirivač strasti, već će se znati da ste 
proćerdali pijući veliki novac. 


Gogalija razrogači oči. Bilo je to kao da mu neko 
prinese plamen licu. Snaga koju je imao naglo se istopi- 
la, ostao je ko glista na suncu; nije više mogao računati 
na one gore. Oni će, saznaju li, pronaći neku drugu 
zakrpu za rupu; nije više imao kud. 


Alija osjeti uzmicanje i pusti mu ruku. 
- Svu petericu ima da pustiš! Inače...! 


Gogalija ne reče ni riječi. Protrlja zaglavak i sjede. 

- Gradskim tračem se služiš, laži mi podmećeš, je li? 
Trebalo bi da je obrnuto. Zar i ti poštenjačina da kažeš: 
padala je kiša a zemlja bila suha. Jesi li to izgubio vjeru? 


Neko pokuca na vrata. 

- Udi! - reče glasno Gogalija. 
Uđe neki poručnik. 

- Izvoli. 


Poručnik mu pruži zatvorenu kovertu. Sa neskrive- 
nim olakšanjem, ali bez dovoljno smirenosti koverta se 
nađe u njegovim rukama. Otvori je i poče da čita. Do- 
nosilac pisma je stajao. Alija se lagano spusti na stolicu. 
Za trenutak sve je postalo iščekivanje. Mada je izgledalo 
obično, ruke su mu nezaustavljivo počele drhtati. 


"Da li je nešta loše? To vrijeme igra svoju igru. Ono 
se stara o vrteški. Do sada mu je bilo vedro, sad se nao- 
blačilo. Biće izgleda kiše? Ima nade", pomisli Alija. "I 
da mu više ne pominjem Saru birtijašicu, ovo pismo je 
još jedna nevolja. " 

Gogalija se nakašljao. Imao je izgleda bronhitis ili je 
morao pročepiti kanale za disanje. Ali je umjesto da se 
još jednom nakašlje, ustao i pošao prema izlaznim vrati- 
ma. Otvori ih i pokaza Aliji da napusti kancelariju. 


U predvorju Aladža džamije dočeka ga šum vode. Iz 
devet česmi, okruglog mermernog šadrvana, mlaznice su 
se utrkivale, koja će proizvesti ljepši žubor, koja ljepše 
bućnuti u otvor, donijeti svježinu. Alija pohita da pok- 
vasi čelo. Dugo je poturao ruke i prepune bistre vode 
donosio, pljuskao, ne vodeći računa hoće li pokvasiti ru- 
kave, prsa ili krilo. Potpuno se prepustio da ga voda hla- 
di, on je nije štedio, jer je bio vreo, uzrujan i negdje je 
morao otvoriti čep. 

U početku mu se činilo nedovoljnim svih devet 
česmi. Ali, nije bilo tako. Sve se ohladilo prije, nestajalo, 
isplakivalo, i ako se tome nije nadao. 


Pogleda na sahat. Do ikindije je bilo još dva sahata. 
Znači, može klanjati podne. Uze abdest i krenu prema 
sofi, pope se i zanijeti, veza ruke i smjerno predade mo- 
litvi. Spuštao se i dizao lagano, učio pažljivo; ni jedan je- 
dini put nije dao da odlutaju misli. I kad predade selam, 
na kraju: "Samo si Ti moćan" - pomisli. 


Od jula do oktobra 194r1. događaji su se smjenjivali 
poput vremena u mjesecu veljači: prvo je, od petorice 
uhapšenih Čelebićana, Gogalija oslobodio dvojicu; Nin- 
ka i Petra Sarića, dok je braću; Leka i Sima, te sina mu 
Vladu, pokušao deportovati u Sarajevo. Kad im se uka- 
zala prilika, braća su pokušala da pobjegnu iz voza. 
Uspjelo im je da iskoče. Na nesreću, stražari su se brzo 
snašli, otvorili vatru i ubili braću, dok je sin uspio da 
pobjegne. 

Vijest o pogibiji braće Popovića sporo je stigla do 
Završi, ali kad su je saznali, primili su je s nekom 
čudnom šutnjom i nije se moglo odgonetnuti, je li to 
žalost ili strah od očekivanog, od slutnje, dolaska. I ubr- 
zo je došlo. Izvršen je novi napad na oružničku postaju 
u Čelebićima, žešći i masovniji od prvog. U tri sahata iza 
ponoći napadači su zasuli vatrom kasarnu sa svih stra- 
na. Stečeno iskustvo uvijek ima dobru stranu. Ako je 
neko pametan, pa ne zaboravi. Oružnici su napad 
dočekali spremno, uzvratili su žestoko. Napad je trajao 
sve do svanuća, a kad je svanulo napadači su se morali 
povući bez obavljena posla. Tako reći, puške se nisu bile 
pošteno ni ohladile, a desio se novi incident. Desetina 
oružnika nalazila se po zadatku u selu Selištima. Bilo je 
to rutinsko izviđanje. Naišli su na mobu. Žeteoci, mlade 

djevojke, pjesma, očijukanje i izazovni osmijesi. Vojnici 
kao vojnici, odlože oružje, lijepo se smjeste u hladovinu 
i puste željama na volju, neoprezni svakako. Dragi tren- 
uci. Djevojke opaljene suncem, zlatni odsjaji zrela žita, 
snovi kao med slatki; neko im je namjerno ponudio to 
uživanje. Zapucalo je. Obližnji šumarak napadači su od- 
abrali za iznenađenje. Jedan je oružnik poginuo a dvoji- 
ca teško ranjena. 


Sutradan, poslije obavljene sahrane, Alija zamoli 
Brku da za nekoliko dana odgodi slanje izvještaja o 
događaju. Brko je pristao nekako, rekavši pri tome da to 
mogu biti samo dva dana, da preuzima za to veliku od- 
povornost, da ne zna kako će se ponašati njegovi vojnici 
| da će, na kraju, Gogalija sve saznati. 


Alija je žurio. Odmah je sazvao sastanak viđenijih 
Celebićana. Donesen je jednoglasno zaključak da će svi 
raditi na smirivanju situacije i da su dosta tri žrtve što su 
se desile na obje strane. Zaključak je bio razuman i 
činilo se jedino moguć. To i kod Alije pobudi neskrivenu 
nadu da će konačno moći odahnuti i da je najgore iza 
njega. Prevario se. Prvo je primio prijeteće pismo od 
Gogalije, a potom je na Čelebiće stigla grupa italijanskih 
karabinjera. Sa njima su došli: bivši predsjednik 
čelebićke općine, Milovan, bivši žandarmerijski nared- 
nik, Mirko i nekoliko žandara. 

Na Čelebićima je zavladalo dvovlašće. Pri dolasku 
karabinjera i predstavnika bivše vlasti, oružnici se preo- 
braziše u ljute pse: odmjeravali su jedni druge, kostriješili, 
motreći na svaki korak suprotne strane. Sukob prsa u 
prsa visio je u zraku. Kod oružnika izazva bijes dolazak 
bivšeg žandarmerijskog narednika, jer su znali da je on 
organizator svih napada. S druge strane, žandari osokol- 
jeni prisustvom dvadesetak karabinjera, uzvratiše istom 
mjerom. Snage su bile gotovo jednake. Alija je sada bio 

tu, sam. Milovan, bivši predsjednik bivše vlasti, i Aline 
bivše vlasti, s prevrnutim ćurakom. Istina, nikad i nije 
bilo drugačije, samo je sada bez maske. "Glumac je pre- 
stao biti glumac", mislio je Alija. Možda je i Milovan 
mislio isto za njega? To bi bilo u redu, samo ako je raz- 
mišljao da neko mora imati volju da leti u tuđem jatu. 


Pregovori su trajali oko dvadesetak minuta. Brko i 
komandir karabinjera kao dva horoza: s izduženim vra- 
tovima, otvorenih kljunova i raširenih krila, trebalo je 
još samo da skoče jedan na drugoga. "Mi smo saveznici 
u ovom ratu - dopriješe Brkine riječi do Alinih ušiju - i 
ne bi trebalo da nam dovodite ove što nas ubijaju." Ko- 
mandir je nešta odgovorio ali Alija nije razumio. Sada je 
bio na redu Brko. "Vi da, a oni nikako!" Komandir kar- 
abinjera se nije dvoumio, odmah je klimnuo glavom. 
Dakle, karabinjeri ostaju, a žandari se moraju vratiti 
tamo odakle su i došli. 


Nije bilo sukoba. Svršilo se bez posljedica. I Alija je 
bio ponovo zadovoljan. Naveče, kad je došao kući, 
zateče Burdu. Iako umoran, iskreno se obradova ovoj 
posjeti. 

- Boga mi si se fino razrahatleisao - reče Alija veselo. 


Od radosti što ugleda Burdu, zaboravi da veže kon- 
ja za plot, već ga dovede tik do serdžade na kojoj je sje- 
dio Burda. Burda okrenu glavu na drugu stranu, pretva- 
rajući se da je uvrijeđen takvom nepažnjom. 


- Neko te plaho ugostio? 


- U ovom domu ima jedna fina hanuma, ne, Boga 
mi dvije, koje znaju red kad im je musafir u kući - odgo- 
vori Burda, držeći i dalje okrenutu glavu. 


- Bez domaćina, je li? 
- E, velika domaćina! 


- Zbog čega to ne bih bio? 

- Kad si ti to kod kuće, reci ti meni?! 


Alija se glasno nasmija, i ne želeći da prekine šalu, 
pruži mu ruku. 


- Priznajem da nisam često kod kuće, ali šta ti tako 
često tražiš ovdje? 

- Eh, ti! - podviknu - de Boga ti odmakni tog konja, 
ne znam kome od vas dvojice govorim. Jadan konj i on 
je s tobom na bihuzuru, i da znaš, moreš se ogriješiti o 
njega! Ti upravljaš svojom glavom, moreš reći ono što ti 
je na duši, on ne. 


- Vidiš, 1 nisi sasvim u pravu; njemu je teret na 
leđima, a u glavi vjetar. Govor ne razumije, osim nekoli- 
ko komandi, blago njemu. Posvađati se ne zna sretnik, a 
ni na kraj pameti mu nisu moje brige. 


Alija bi nastavio sa nabrajanjem Ćetanovih prednos- 
ti da ga Burda ne upozori još jednom da udalji konja. 
Kad se vrati, zateče suprugu pored Burde. Izišla je iz 
kuće nekako odmah kada je on odvodio konja u staju. 


- Namirisala mačka miša - našali se Burda. 

- Boga mi, Burda, ti si gori od šejtana. 

- Čuli je? Ja šejtan - reče gledajući u Aliju. - Eh, što 
su ti žene, k'o krivo im kad im čovjek pogodi žicu, a 
ovamo hoće da umru od radosti. Izgleda da je Allah 
dželešanuhu bio pri snu kad je stvarao ženski rod? 

- Ne zastranjuj! - upozori ga Alija, sjedajući s druge 
strane serdžade. 


- Umoran? 


- Ne pitaj! - odvrati Alija. - Ja sam ti kao žetalac ili 
kosac što od vjetra otima svoju muku. Taman što je osi- 
gurao jedan plast, vjetar je vitlao drugi, treći - na kraju 
mu ostane samo da gleda šta se dešava. I sa mnom je 
isto. Dosta mi je, ni snage ti više nemam. 

Burda pogleda Aliju pažljivije. Pomisli da bi ga mo- 
gao pitati: čega ti je to dosta? Ali se predomisli. 

- Ovo mora biti i proći. Mutne vode se na kraju iz- 
bistre, žedan putnik kako tako ugasi žeđ, oblaci ustupe 
mjesto suncu, samo treba sabura. 


- Da, da tako je to, poznata stvar. Ali su je zaboravili 
ovi sad. Nestrpljivi su da se dokopaju vlasti i da caruju. 


- Nisam učevan, ali ova moja luda zna: onaj ko 
bude srljao, neće daleko, razumiješ? 

Alija se bio nešto zamislio. Bio je suviše žut; htio je 
da ispije još jedan fildžan kafe i tek onda da odvrati 
Burdi. Ovaj nije čekao. 


- Hoćeš li odustati? 


- Odustati! Neću, ne boj se - reče Alija, budeći se iz 
neke vrste obamrlosti. 


- I kada bi htio, ne možeš zato što odgovaraš obje- 
ma stranama: Vlasti, jer je navikla na tebe i ne nanosiš 
joj štetu, narodu, jer činiš ono što bi on trebao činiti, da 
se bori za sebe. 

- Čemu ja? Postoji još ljudi u Završi koji bi mogli 
raditi ovo isto, ako ne i bolje. 


- E, nema. Hajde nađi ko će trčkarati poput tebe, 
prestajaću na jednoj nozi cijelu noć. 


- Ne trči pred rudu. Ima i te kako, samo znaju da se 
izvuku ako im ponuđeno nije po volji, ili ako od toga 
nemaju kakvu korist. Nađu nekakav razlog, jednostavan 
ali uvjerljiv. Odu i niko ih ne krivi, kao pljusak. 


Htio je još nešto da kaže, nešto što bolje odgovara 
situaciji, što je odslikava, ali se nije mogao sjetiti. Na- 
prezao je misli, a one su brzo dolazile i gubile se u mag- 
li. Zato je učinio ono što je bilo najlakše, ispio još jedan 
fildžan kafe a potom uzdahnuo glasno. 

ij i III nr er LIE TEA DANU BOVG) 


= Šta se dešava na Čelebićima? 

Alija je šutio. 

- Svega, samo ne dobroga - reče zatim tiho. - Talija- 
ni su danas stigli. 


- Šta mi reče, bolan! - iznenadi se Burda. - Veliš Tal- 
ijani, a kojim povodom? 


- Finim, da ostanu. Nije ni to sve. 

- Govori, ne odugovlači! 

- Dolazili su i neki tebi dobro poznati. 
Burda frknu. 


- Što mi pod nos dovede Ćetana, hajde nek ti bude, 
ali ti ovo ne mogu oprostiti, tanjiš mi živce, brate! 

- Bivši predsjednik, bivši žandarmerijski narednik i 
nekoliko žandara - otkri mu. Imena nije navodio jer ih 
je Burda dobro poznavao. 

- Ma šta kažeš! |...? 

- Kad su se pojavili, oružnici su izišli pred njih: 
puške na gotovs, prsa u prsa, karabinjeri ne razumiju 
naš a ni oružnici njihov jezik. Kad sreća, Brko zna tali- 
janski. Počeše razgovarati on i komandir karabinjera. Bi 
mi lakše. Velim, čim razgovaraju ima nade. Brko nešto 
priča, priča i onaj, glasovi im oštri, pogledi isto. Brko 
pokoju prevede, i to što je njemu volja. 


-Iti među njima? 
- Kako bih mogao ovako pričati da nisam bio? 
- Znam, znam, nego ja to iz straha. 


- Sad vidiš da sam čitav - reče Alija. - I tvoj strah 
nema svrhe, bilo je šta je bilo. 


- Ali, ne šta je moglo biti - dodade Burda. 


Sad je zašutio, mašio se duhanske kutije, smotao 


47 


Edhem Trako 


poprilično debelu cugaretu i pripalio. Alija je u odsjaju 
plamena šibica opazio zabrinuto Burdino lice. Poslije toga 
samo se žarila cigareta. Nebo je bilo vedro, zvijezde nikad 
sjajnije, vjetar je lahorio s Ljubišnje i jedan blagi udar u 
grudi, tek, prinudi ga da dotakne lijevu stranu prsa. Bur- 
da, koji je bio uveliko ispušio cigaretu, buljio je negdje, u 
nedokučivu tamu, i bio šutljiv kao kamen kameni. 


I jedan i drugi čekali su ko će prvi progovoriti pa su 
obojica ostajali da šute. Zid tišine što je hranila nemoć, 
radio je svoj posao predano. I ni Aliji ni Burdi nije bilo 
poznato da se već dešavaju krupne stvari i da ih moćni 
ne žele zaustaviti. 


II 


Krajem novembra hiljadu devetsto četrdeset prve 
oružnici su napuštali Čelebiće, karabinjeri su to uradili 
dvadesetak dana ranije, i žandarmerijsku kasarnu zaposje- 
li su četnici. Dolazak su obilježili pucnjavom, pjesmom i 
pijankom. Dva dana i isto toliko noći trajalo je veselje. 
Kako i ne bi kad su zauzeli Čelebiće bez ispaljenog metka. 


Alija je isti dan kad i oružnici napustio Čelebiće. 
Prije nego što će se vratiti u Kunovo, kući, oružnicima je 
predao arhivu, zaključao kancelariju i oprostio se od 
sekretara. Prosto, da prostije ne može biti, riješio se i 
ove vlasti. Nova dolazi, nove zakone nosi, morat će i 
ponašanje biti novo. Rat je, nesumnjivo nemio. Izgubio 
je nešto što i nije bilo njegovo. Sad se prepustio putu, 
dok je jahao za Kunovo, stazom dobro poznatom, ali 
tajnovitom kao pore na dlanu. Dan vlažan, magle zaod- 
jenule Ljubišnju, njive pocrnjele od novembarskih kiša, 
put prepun žućkastih lokvi, mnoštvo kapi na požutjelom 

lišću. Očekivalo se kada će kanuti; Aliji je na licu 
počivala vlaga, osjećao je studen i gotovo da je drhtao, 
Cetan je, prepušten svojoj volji, ravnomjerno spuštao i 
dizao kopita, kretao se spuštene glave kao da će svakog 
trenutka posrnuti. Kada je ujahao u Homarine, vlaga se 
povećala, šuma se modrila, opet mnoštvo kapi, ali sada 
na zelenim iglicama. Teretli tišina. Pokoji vrabac ili 
usamljena švraka, cvrkutom ili kreštanjem su je reme- 
lule, Poznavao je tu šumu, proveo dobar dio djetinjstva u 
njoj, pa mladost, dočekao zrele godine, ali ga nikad 
vlažnija nije dočekala. Šuma sama. U ovo vrijeme je se- 
zona sječe. Trebalo je biti mnoštvo tragova volujskih pa- 
paka i tragova od balvana, nekim čudom uštimanih od- 
jeka sjekira. Sada, gotovo ništa. 


Ipak, evo jednoga, ide, daljina pa ga ne prepoznaje. 
I on i čovjek se sporo približavaju jedan drugom. Još 
nekoliko koraka i razmak se smanjuje. Alija prepoznaje 
namjernika. Bio je to Lazo, siromašak iz komšiluka. 
Glava zamotana izanđalim crvenim šalom, oči mu vire 
'spod gustih obrva kao dvije lokve iz grma, sjekira pod 
pazuhom, a ne na ramenu, krenuo u sječu i zbog nečega 
korača oprezno. 


- Pomoz bog, Alaga! 

- Bog ti pomog'o, Lazo! 

- Ti s Čelebića? 

- S Čelebića, vala. 

- Šta ima novo na Čelebićima, Alaga? 

- Svega Lazo, svega! 

- A Boga ti, jesu li naši stigli? 

- Nisu Lazo, tek danas su se povukli oružnici. 
- Onda će sutra - kočoperno će Lazo. 


- Možda? - Alija odgovori, sliježući ramenima. 

- Doviđenja, Alaga! 


- Uzdravlje, Lazo! - promrsi iznenađen Lazinim 
ponašanjem. Lazo prođe, žuri, kao nikad nema vremena 
za razgovor, bježi; od čega bježi, zašto se tako ponaša. 
Je li to opčinjen moći svojih, pa očekuje da bude bogatiji 
nego li je sada. Zabluda ili sljepilo? Alija ne nalazi odgo- 
vor, pobada Ćetana. Nekoliko koraka i ponovo se 
okreće, hoće da još jednom vidi Lazu, da nađe odgovor, 
ali ga više nema. Umakao u šumu. 


Mladi hafiz-Alija, sin Aline sestre Ibrime, dojahao je 
u Foču prije nego li su trgovci počeli otvarati dućane. U 
gradu metež: vojnici napuštaju grad, vodeći konje pre- 
tovarene ratnom opremom. Odlaze i žene, na glavama 
ili ramenima im zavežljaji, u slobodnoj ruci ruka djeteta, 
onda male ruke jedna u drugoj; malo je domaćih, uglav- 
nom sve su to žene vojnika ili namještenika. Mladom 
hafizu nije jasno zašto, bez borbe, napuštaju Foču tako 
jake domobranske snage. " Moguće je da jača sila nastu- 
pa", pomisli, "Nije izdaja", reče gotovo glasno. Onda 
pokuša da vrati jedan pramen kose na svoje mjesto. Na 
čelu mu se pridružilo nekoliko kišnih kapi, koje su sa 
gustim rupicama stvarale veo. "Zar si zbog ovoga došao 
u Foču?" Rado bi, još neko vrijeme, posmatrao 
odlaženje ovih što ne žale za ostavljenim a bez želje za 
povratkom; ali je morao do gradske vijećnice. 


Kad stiže pred vijećnicu, bez oklijevanja uđe. 


- Želim kod gradonačelnika - reče mladi hafiz i 
pokuša da prođe mimo portirnice. 


- Prvo stani - glasilo je upozorenje - a drugo, ko si ti 
kad misliš da se gradonačelniku ulazi pravo s ulice i po 
želji? 

Mladić stade ali se ne predstavi. 


- Donosim mu važnu poruku. 

- Ne može to tako. Prvo ima da kažeš ko si, odakle i 
o kakvoj se radi poruci. 


- Ja sam Alija, sestrić načelnika čelebićke općine - 
odgovori. - Mogu li sada ući? 


- Ne. 


Nekoliko trenutaka redar ništa nije poduzimao. 
Mladić je morao da čeka. Onda je digao slušalicu. Raz- 
povor nije dugo trajao kad reče: 


- Udi. 


Prošao je brzo mimo portirnice, i ne pogledavši re- 
dara. Gradonačelnik ga je već očekivao. Bio je ljubazan i 
mladiću se činilo da će mu se izviniti za čekanje. Predao 
mu je pismo. Kad ga pročita, reče da je za jedanaest sati 
rmakazao sjednicu gradskog vijeća i da će pismo pročitati 
viječnicima. Do jedanaest je bilo još gotovo dva sahata. 
Odlučio je da se vrati na drinski most i tamo provede 
Vrijeme čekanja. 

"Odlasci su čuda", pomisli, "dovoljna da zabave 
\ljecu i dokone." I zaista, na mostu nije bilo nikoga, 
vsim njega i nekoliko dječaka. Dječacima je to izgledalo 
kao igra, a on nikako da nađe odgovor: "Kuda idete, 
vojnici?" Odlaze po nečijoj zapovijedi, bore se po 
nečijoj zapovijedi, jurišaju po nečijoj zapovijedi. Vojnici 
| djeca imaju zajedničko to što moraju da izvršavaju 
naređenja starijih i nadređenih. 

Na mostu topot koraka, ispod šum valova; Drina je 
proticala, ali ne i odlazila. On je još stajao. Vrijeme nije. 
Onda je začuo otkucaje na sahat-kuli. Nije se sjetio da 
ih broji s početka, pa nije znao koliko je sahata. "Kakve 
hudalaštine!" naljuti se na sebe, 

Stigao je pred zgradu gradske vijećnice kad je posl- 
jednja grupa vijećnika žureći ulazila. Uđe i on. Redar ga 
pvaj put ne zaustavi. Popeo se uz stepenice hitro. Najra- 

dije bi da uleti u salu, ali ga i tu dočeka redar: "Kuda, 
mladiću!? Na sreću gradonačelnik ga je već bio primije- 
tio pa dade znak redaru da ga pusti. 


Poslije toliko pješačenja, pa stajanja na drinskom 
mostu, sada je sjedio i mogao odmoriti otežale noge. 
Čekanje. Više nema ulazaka, sala je poluprazna, grado- 
načelnik daje znak redaru da može zatvoriti vrata. Ovaj 
to čini. Onda gradonačelnik premeće nekakve papire, ni- 
kako da ih pronađe, vijećnici ispoljavaju nestrpljenje, 
mirisi tijela se slivaju u jedno jezero. A onda žagor i ne- 
godovanje. Odjednom ih je pronašao, kao da je znao 
gdje su i kao da ih i nije bio izgubio. Izgledalo je da 
time, na početku, želi ohladiti vrele glave da ne postavl- 
jaju neugodna pitanja. 


"Sazvao sam ovu sjednicu, vanrednu, gospodo, jer 
to prilike nalažu. Ali prije, nego li ću vas upoznati zbog 
čega sam sazvao sjednicu, dužan sam upoznati vas da su 
neki vijećnici odsutni i da će gradsko vijeće zasijedati u 
okrnjenom sastavu." "Razlog, razlog da čujemo!" pre- 
kide neko gradonačelnika. "Valjda je jasan, dočeka gra- 
donačelnik, nikad nije bio jasniji. Ali dobro, hoćete da 
čujete razlog, pa kad tražite evo i razloga: obaviješten 
sam o sporazumu između hrvatskih i italijanskih vojnih 
vlasti po kome od danas Foča pripada isključivo Itali- 
janima. Ovaj sporazum, donesen iza naših leđa, stavio je 
nas pred svršen čin, doveo u situaciju kad više ništa ne 
možemo učiniti da ga izmijenimo. Da stvar bude još 
gora, pouzdano znam da će Italijani, vrlo brzo, napustiti 
Foču i da će je predati četnicima. Navodno, zbog toga 
što komunisti napadaju Pljevlja. Oni će radije braniti 
Pljevlja jer su na važnijem strateškom položaju za njih. 
Gospodo, tako vam stoje stvari. U ovom trenutku nem- 
am šta predložiti lično. Računam, ovdje nas je podosta, 
zajednički će biti lakše. Vremena nemamo puno, razmis- 
lite, ne zavaravajte se nemogućim i ne nadajte se ničijoj 

pomoći. Možemo i mi učiniti mnogo za sopstvenu 
zaštutu. Zato svaki prijedlog treba razmotriti pažljivo i 
odlučiti se za najbolji. Ja toliko, za uvod, a sada otva- 
ram diskusiju, izvolite!" 


Vijećnike iznenadi ovako kratak uvod. Svi su šutjeli. 
Niko da digne ruku i javi se za diskusiju. Gradonačelnik 
požuruje: "Izvolite, gospodo, izvolite!" Nije bilo ništa ni 
od ovoga upozorenja; samo su se, u većine, lica više 
imrkla. Pogledom je preletio salu. Gotovo svakog je po- 
yledao u oči. Opazio je samo neizvjesnost. Brinuo je da 
se ovako ponašaju u ovoj situaciji. Odluči ih još jedan- 
pur potaknuti. Tek tada se diže jedna ruka. "Ima riječ, 
gospodin Rašid" - reče s neskrivenim zadovoljstvom. 

"Gospodine gradonačelniče, gospodo vijećnici - poče 
Rašid oprezno - biću vrlo kratak i jasan, nadam se. Mor- 
nm da kažem ono što mislim, i neka se ne ljute ni oni što 
ne misle tako, ali ni raduju oni kojima će moja riječ od- 
yovarati. Eto tako, sad da kažem ono što mislim: gospo- 
do, kako i sami znate, ja sam obični krojač, živim od ovih 
(lesetr prstiju, krojim-šijem, šijem-krojim, i sve tako u krug. 
Za mene su mušterije sve iste, jedino ih razlikujem po bro- 
ju odjeće koju nose, i da im ne moram uzimati mjeru, ne 
by bilo ni toga. Isto to, samo drugi zanat, drugo zani- 
manje, rade: obućari, sarači, slastičari, kovači, handžije, 
nščije, naši trgovci i namještenici (ne znam jesam li koga 
zaboravio, ako sam neka mi oprosti). Pitam ja vas, koga 
še mi to, onda, imamo bojati. Neka se mijenja vlast, neka 
zapovijeda ko hoće, ovih mojih deset prstiju ostaju isti, ra- 
dir će isto. Neka dođu i četnici i neka nas puste da radimo 
svoj posao i biće mir i nama i njima isti!" - završi podignu- 
tim tonom. Kad sjede, djelovao je smireno. 

"Ni u snu se ne bih složio s Rašidovom besjedom! - 
javi se Ibro, hotelijer, skočivši sa stolice. "Rašid govori 
ono što želi da bude, a ne zna žele li i misle li drugi kao 

on. I još nešto, gospodo, Rašid, izgleda ne zna, da u ratu 
mora hrgati htio to ili ne? A najprije će biti da neće ima- 
ti priliku ni za hrganje. Zar ti Rašide, bolan ne bio, ne 
znaš da je u Foči umrlo prijateljstvo, komšiluk zaboravl- 
jen? I jao onome ko se bude zavaravao! Niko me ne 
može razuvjeriti da četnici, ulaskom u grad, neće uraditi 
ono što i u Rogatici ili Višegradu. Bojim se i gorega! 
Muhadžiri, što su izbjegli otuda, puni su priče o zlodjeli- 
ma, a isto su tako jednako i zanatlije i trgovci i šta ja 
znam šta sve nisu, ali znam da su poput nas mirni ljudi. 
I šta su im učinili!? Klali, palili, silovali... sve najgore što 
čovjek može, oni su činili. " 

Kad Ibro završi, poče vatra. Njegove riječi je pota- 
koše, razbuktaše, niko nije vodio računa šta govori, 
kome govori, kome upada u riječ, ko koga napada, naj- 
manje ko je za a ko protiv Rašidovog ili Ibrovog stava, 
niko ni sa kim i svi protiv svih. 


"To je to", pomisli mladi hafiz, "to je što čini snop 
razvezanim, što nas čini nesložnim, nesložnijim od onih 
što s prijetnjom dolaze. Oni ovo žele, potiču, malo 
obećaju da bi zavarali naivne - oni gone svoja stada, oti- 
majući njive ili izvore, ne sputavaju sebe, ne gledaju 
posljedicama u oči... dok mi njegujemo osjećanja za mir. 


Gradonačelnik smiruje. Upozorava najgrlatije da će 
ih odstraniti iz sale, govori da su to tek dva mišljenja i 
da nije ni on iznio svoje mišljenje. Ne vrijedi. Svađe se 
nastavljaju, već se čuju i uvrede, psovke, prijetnje, niko 
ne pazi na dostojanstvo i sala se pretvara u štenaru u 
kojoj caruje lavež s lanca puštenih pasa. 


"Tišina! - podviknu gradonačelnik. Iz lica mu je iz- 
bijala crven kao da će eksplodirati. - Jeste li to razum iz- 
gubili? Zar i u ovim trenucima u vašim usijanim glava- 
ma nema razuma, zar u vašim srcima nema nimalo 
ljubavi za ovaj grad, ili ste hipnotisani pa mislite da je 

najbolji onaj spas za koga se ništa ne čini i jeste li to 
odlučili robovima da vas učine, s vjerom rastave? Poz- 
vah vas da se dogovorimo, da izlaz tražimo, a vi kao 
pradske torokuše, ujedate se, jedan drugome uz nos 
\dete, haos ste stvorili, pametujete okrivljujući prošlost, 
n da znate najotrcanije je suditi o prošlosti jer svi znaju 
Wta je trebalo činiti da ne bi bilo što je bilo." 


Niko ga i ne pogleda niti obrati pažnju na ono što 
reće. Svađali su se i dalje. 


"Bože! - zavapi gradonačelnik "jesi li im to razum 
pomutio!?" 


Kad to reče, sjede nemoćno, Mladi hafiz se poboja 
da je zaboravio na pismo. Ali baš tada on zavuče ruku u 
\nutrašnji džep i izvadi list papira. Ustade ponovo. List 
papira je podrhtavao u njegovoj ruci. Bila je to posljedn- 
ja karta na koju je zaigrao. 

"Evo, ovo je pismo - poče oprezno, dižući list iznad 
svoje glave - od načelnika općine Čelebića. Traži upute 
pd nas šta da čini jer su četnici zaposjeli Čelebiće? Čovjek 
|e voljan da djelujemo zajedno, predlaže da se organizuje- 
mo i da zajednički branimo Foču. On raspolaže dosta ja- 
lim ljudstvom, dvjesta ih se već okupilo i svi su nao- 
'užani, Odbrana Foče, to je pitanje, gospodo. Ostavite se 
Već jednom te bezvezne svađe i glupe galame!" 


Za divno čudo u sali nastade mir. Sve se pretvori u 
sinu kao da su očekivali pad plafona. Poče da čita. 
|'oćeo je energično, riječi prodorne, stajao je gdje je tre- 
balo stati, naglašavao šta je smatrao važnim, ali i 
psluškivao. I kad završi, upita: "Nadam se da ste čuli šta 
yovjek piše?" 

U sali komešanje, neželjeno kašljucanje, ne zna se 
jesu li ošamućeni ili osokoljeni, nalazili su se pred odlu- 
kom čija je težina uzburkala mozak. A onda se jedan 
javi za riječ. Čim je ustao, vidjelo se da gori. 

"Šta vam je, gospodo, zar taj seljak da brani Foču? 
Da je mogla biti branjena ne bi se hrvatska vojska pov- 
lačila? Uostalom, Talijani su još u gradu. Pitanje je hoće 
li i otići? Ako ću pravo i ne pridajem mnogo važnosti 
glasinama. " 

Ovaj govornik bi kratak. Ali on i ne sjede a drugi 
ustade, ne zatraži ni riječi. Ovaj ne samo da je gorio već 
je plamtio: "Ti seljaci o kojima gospodin gradonačelnik 
govori, neobučeni i nedisiplinovani ljudi, polunaoružani 
i s malo municije, s moralom "gledaj svoja posla", nis- 
am siguran da bi ostavili svoje kuće, na milost i nemilost 
četnicima, i došli da brane Foču. I ja vjerujem da će Tali- 
jani ostati u Foči, pa i ako dođe do dvovalšća, talijans- 
kog i četničkog, pa šta, već smo imali jednom istu stvar, 
ali i mir. Zato predlažem da odredimo delegaciju koja 
treba da ode u talijansku komandu i zatraži garancije za 
mir i red u gradu." 


Mladi hafiz je osjetio kako zadrhta. Pomisli, ovaj je 
pronašao blaženo rješenje i većina će biti saglasna. Na 
sreću desi se obrnuto, prijedlog prođe neopaženo. 


Sada je gradonačelnik uzeo da govori: "Odbrana 
Foče znači i odbrana fočanskih sela. Budu li napali 
Foču, nedostajat će im snage da napadaju sela. Ako se 
odluče obrnuto, i napadnu sela, zašto bi mi sjedjeli 
skrštenih ruku. Vršili bi ekspedicije i borili na terenu. 
Zato i računam, pored Muslimana iz čelebićke općine, 
da će nam se pridružiti Ustikoljani, Jelečani, Miljevci, 
Ćurevčani, Slatinjani... računam", mislio je reći garantu- 
jem, valjda mu se to učini previše smiono i zbog toga 
prećuta. Već je osjećao kako se među vijećnike uvlači 
zamor i kako se polahko oblače u nadu da im je jedino 
ostalo da gledaju svoja posla. 


Ponada se da ih može vratiti i da se još nisu počeli 
survavati poput djece na ligurama. 

"Ja, lično, ne vjerujem Talijanima. Zašto? Jednos- 
lavno zato što su na četničkoj strani i mi im dođemo 
kao stvar koje bi najrađe da nije. Govori se, i ovo, kako 
su im četnici obećali za Foču sto volova. Nama takva 
trgovina nije ni ponuđena, pa ispada da je prodato 
onome kome je i namijenjeno." 


Ustade i onaj, čiji je prijedlog propao; izgubio mje- 
ru, zaboravio na pristojnost, ruke se otele kontroli, jezik 
|oš više i gotovo pet minuta nije prestajao da sipa riječi 
koje, ponovo, niko nije uzeo za ozbiljno. 

Neko vrijeme vijećnici su samo disali 1 šutjeli. 


"Ovako se nikad nećemo dogovoriti, zar ne? - reče 
pradonačelnik, ovog puta, sjedeći. Hiljadu mišljenja i ni- 
|edno ne vodi pravom putu, već u nevolju." 


Nisu mu odgovorili; zalijepili su se za stolice. Bilo 
im je dosta i sjedenja i ove, već, zagušljive sale. Sopst- 
vene nade su ih zasipale mućkovima. Najlakše, od naj- 
lakšeg, bilo je napustiti ovaj skup, gradsku vijećnicu i 
pradonačelnika. Njima individualcima je "gledati svoga 
posla" postalo zvijezda vodilja. 


Polahko, gledajući najprije po sali, poče i sam uzmi- 
cati. Ostao je sam, u najboljem slučaju još sa dvojicom, 
suviše malo za namjeru koju je imao na pameti. Sjedio je 
kao kamen, kao neizlaz, kao razočarenje. 

Vijećnici su bili mudriji: počeli su napuštati salu. 
Umjesto daljnjih naglabanja, odabrali su odlaženje, to 
su ispravni ili jedino mogući koraci. Ostati i produžiti 
besmisao ispalo bi na kraju sve smijurija. Ali odlazak 
nije, izgleda, bio namjera, jer je obmana nagovještavala 
nešto, zapretavši hrabrost u lug. Otišli su neko bijesnih, 
neko upitnih a većina nikakvih pogleda. 


Vidio je to i gradonačelnik i dao znak mladiću da 
pođe za njim. Napuštali su salu i ušli u kabinet. 

"Vidio si i sam sve - reče sjedajući. "Ovo ispričaj Al- 
agi, uostalom, i sam ću to napisati." 

Brzo je napisao pismo i stavio ga u kovertu. 

"Evo, sinko, i neka ti je sretan put do Kunova!" 


Uzeo je kovertu, oprostio se sa gradonačelnikom i 
napustio što je brže mogao gradsku vijećnicu. Na 
ćehotinskom mostu začu ezan. Bila je ikindija i prvi 
sumrak. Odlučio je da prenoći u Foči. Trideset kilometa- 
ra noćnog putovanja nije dolazilo u obzir. Konačio je 
kod kolege iz medrese, a sutradan rano krenuo za Kuno- 
vo, ne noseći ni jednu dobru vijest. 


Dva ili tri dana u Foči je radio svak svoj posao: Tali- 
jani su pakovali opremu, četnički emisari širili laskava 
obećanja a neki s boljim njuhom namirisali opasnost i 
napuštali grad. Treći dan, predveče, ušle su četničke jedi- 
nice. Tu noć, s večeri do jutra, zvonilo je zvono na pravos- 
lavnoj crkvi i služena služba "božija". Drugi dan održan 
je zbor na pazarištu. Četnički komandanti držali su eufo- 
rične govore, stojeći na postolju srušenog kraljevog spom- 
enika. Osokoljena i razularena masa krenula je u pljačku 
fočanskih dućana. Sutradan su počeli zločini. Prvo u bol- 
nici, pod izgovorom da su se tamo nalazili bolesni domo- 
brani i da su pružili otpor. Zatim su na red došle izbje- 
glice iz Rogatice i Višegrada. Razlog je glasio da je to 
osveta za tamošnje zločine nad Srbima. Treći na red došli 
su i Fočani. Prvo pojedinačni slučajevi, za koje je rečeno 
da su sarađivali sa Gogalijom. Kada je i to prošlo na red 
je došao nered. Četnici su prvo porušili most na Drini, 
blokirali puteve i krenuli na izvršenje "zadatka": Drinom 
su plutale hiljade leševa zaklanih i ubijenih Fočaka. 


Desetog decembra hiljadu devetsto četrdeset prve u 
Kunovo stigoše četnički pregovarači. Pregovarači obiju 

strana, s početka, bili su teški na riječi i opterećeni ne- 
povjerenjem. Ali se atmosfera ne promijeni ni na kraju 
jnko su pregovori trajali do ranog jutra. Velika soba, u 
Alinoj kući, bila je puna dima od ispušenog duhana. 
Uprkos hladnoći, koju je donosila decembarska noć, 
morali su držati otvorene prozore. Dvadeset pregova- 
rača: trinaest četničkih i sedmerica iz Aline grupe, sago- 
tjevalo je kiseonik poput dvadeset užarenih peći. 


Pregovori su završeni bez rezultata, svaka od strana 
pstala je na svojim pozicijama. I da ne bi sve bilo ništa, 
etnički pregovarači su predložili da pregovore nastave 
na Čelebićima. Ponudili su da to bude isti dan i da sa 
njima pođe Alija. Kad je on prihvatio poziv, ni jedni ni 
drugi nisu mogli doći sebi. Svi su mislili, ako se nije 
alo, da je lud ili mu je jezik bio brži od mozga. 

"Idem, i to rado! Išao bih i u kuću samog šejtana 
iko bih time sačuvao mir u ovoj našoj Završi. Čemu se, 
onda, čudite, gospodo?" - reče Alija. 


"A ne, ne naprotiv, mi se radujemo tako mudroj od- 
luci." Prvi se snađe pop Grgur, paroh čelebički. 

Alijini ostadoše i dalje šutljivi. 

"Nema razloga za vašu bojazan - reče da bi ih umi- 
(lo - i naše i njihove puške će mirovati dok traju prego- 


VOrI." 


"Tako je Alaga" - požuri da potvrdi pop Grgur. 


Na zaravni, stotinjak koraka iznad Aline kuće, 
plamsale su vatre, svi su bili tu i grijali se, očekujući Alin 
povratak sa Čelebića. Bližiila se ponoć a on se još nije 
pojavljivao. Počeše da slute, da predlažu, I kad je strepn- 
|n dosegla vrhunac, Ćetan se shrza nekoliko koraka od 
vatre. 

"Evo ga!" - povika neko. 


Alija odjaha, preda uzde slugi Hamidu. Iza toga 
sjede na panj, koji su mu prethodno oslobodili, ispruži 
dlanove u pravcu plamena i minut-dva grijao je 
promrzle ruke. 


"Šta bi, šta bi?" zabrsti nestrpljivi Burda. 


Alija ga pogleda prijekorno, ali kad ga i ostali 
podržaše, više nije bilo mjesta za oklijevanje. 


"Kad smo stigli na Čelebiće, tamo smo zatekli dru- 
gu grupu, daleko brojniju od ove koja je dolazila u Ku- 
novo. Među njima je bilo i nekakvih oficira kraljeve 
vojske. Kad sam to vidio, zaključih da je ta grupa bila 
neka vrsta rezerve i da je bila spremna krenuti u Kunovo 
ako im se drugovi ne bi vratili u zakazano vrijeme. I 
sami ste vidjeli koliko su ovi odavde žurili. Dakle, sve su 
bili isplanirali, pa i to da me pozovu na Čelebiće ako se 
ovde pregovori završe neuspješno. 


"Da čujemo, kako poče i kako završi? - upade mu u 
riječ Burda. On se ljutnu. Burda se šeretski nasmija. | 
Alija nastavi. 


"Pop Grgur ih je upoznao sa onim što su tražili - 
reče i zbog nečeg stade. Sigurno je bio nešta zaboravio 
ili mu je jednostavno ponestalo daha, jer mu je trebalo 
podosta da nastavi: - a tražili su da kaže je li ili nije 
postignut dogovor da predamo oružje. Kad je on rekao 
da nije, meni se onda obratio poručnik... eto sada mu 
zaboravih ime, ali mislim da je iz Rogatice. " 


" Alaga, veli on, ja sam, kako i sam vidiš, oficir kral- 
jeve vojske, moja je riječ pod zakletvom Bogu i 
otadžbini, zato me slušaj pažljivo. Moja je riječ zakon 
koga se i vi i vaše komšije morate pridržavati. Kao prvo 
i najvažnije, oružje morate predati! Tu nema i ne može 
biti pogađanja, to je naređenje. Na teritoriji bivšeg 

ločanskog sreza neće se tolerisati ničije naoružane snage 
osim četničkih. To je što se oružja tiče, da ne bi bilo za- 
bune ili dileme. Ukoliko, i kada, postupite tako, četničke 
vlasti garantuju vam živote i imetke. Mi smo vojska ove 
pradžbine 1 njegove svjetlosti kralja i borimo se protiv 
pkupatora i komunista, a ne protiv mirnih ljudi. A vi ste 
)aša braća, komšije, kumovi, i zbog toga, zbog reda i 
mira, zbog ljudskih života, pozivam te da predaš oružje i 
(la se tvoja grupa mirno raziđe svojim kućama!" 


Svi su šutjeli. Šutnja im je bila čudnovata. Vatra je 
pucketala jer je neko spoticao glavnje. Čula su se 
kašljucanja. Očekivali su moguće kao klas srp. 


"Govorilo ih je još nekoliko, njih nisam ni slušao. U 
mojoj glavi bubnjale su poručnikove riječi. Riječi onih 
iza njega pretvoriše se u sitnu kišu, a moj mozak kao 
krov mokar, više nije mogao da primi vlagu. Šutim i 
mislim, da mi je jezik mlin, a mozak Ljubišnja ni nad- 
Mudriti, ni nadgovoriti ih ne mogu. 


"Mi se ispričasmo, riječima napunismo ovu sobu, 
red bi bio da čujemo tvoj stav", rekao je pop da bi pre- 
kinuo moju šutnju. 


"Treba, treba...!" - zagrajaše svi. 


"Pa dobro, kad tražite, reći ću. Došao sam ovdje, 
Ineđu vas, s jednim jedinim ciljem, da razgovaramo i da 
se dogovorimo, možda da svak i popusti ponešto? Ako 
smo braća, komšije, kumovi i sve ono što navede gospo- 
din poručnik, zašto onda da predajemo oružje, ako ga vi 
imate? Mi ga na vas nećemo dići, nemojte ni vi na nas. 
Zajedno smo bili u miru, zašto da se u ratu razdvajamo? 
Rekoh ja to i čekam šta će oni odgovoriti? Mislite da je 
neko rekao i jednu jedinu? Niko. Ostali su gluhi. Moj 
prijedlog nestao je u dimu cigareta." 


"Jesi li imao problema da se vratiš?" - zaupita Suljo, 
brat mu. 

"Nisam, ispratio me je Jevrem Tanjević. I kad smo 
se pozdravljali, na rastanku kaže on meni: "Predajte, 
Alija, to prokleto oružje, ono je zlo koje može unesrećiti 
i vas i nas, i ne trebate se bojati četnika jer će vas, u 
slučaju kakvog zla, zaštititi vaše komšije, Srbi." 


"Jevreme,", velim ja njemu, "ti si pošten čovjek, 
ako nisi u zabludi, zlonamjeran nisi, zato vjerujem da mi 
ne možemo predati oružje, jer ne smijemo vjerovati 
riječima makar ih izgovorio i čovjek u uniformi kralje- 
vog oficira." 


"Znači tako" - kaže on. 


"Tako" - odgovorih mu i rastadosmo se. I sad sam 
ovdje, među vama, zdrav i čitav." 


U četničkoj komandi u Foči s nevjericom je primlje- 
na vijest da su propali pregovori s Alijom. Pala je kon- 
statacija da se ponaša tvrdokorno, da želi nekakve kom- 
promise pa bi prihvatio da bude lojalan. Zaključak je 
bio da realizacija plana ne može još početi. A kako bi i 
počela kod naoružanih završkih Muslimana. Zato je tre- 
balo brzo djelovati kako ne bi došao u pitanje početak u 
zakazani dan. Vremena za gubljenje nije bilo pa su 
odlučili da organizuju nove pregovore. 


I petnaestog decembra okupili su se u Alinoj kući. 


S četničke strane bilo je osamnaest pregovarača, 
dok je Alina grupa bila ista kao i kod prvih pregovora. 
Ovako brojnu, četničku grupu, predvodio je komandant 
Prvog fočanskog četničkog odreda Strajo Kočević. Osim 
toga u grupi su se našla i tri Muslimana, trgovci iz Foče. 


Pregovori su počeli oprezno. Prvi govornici su pazili 
šta će reći tako da su im riječi ličile na korake bosonogih 
hodača, između vrelog kamenja. Oštrice tupili, prijetnje 
skrivali, zaobilazeći, čekajući da druga strana zagrize 

tvrdu koru. Jedino vrijeme nije znalo da taktizira i 
Vasovnik je nezaustavljivo pomjerao kazaljke naprijed. 
Podne je bilo uveliko odmaklo i više nije bilo vremena 
za čekanje. 


"Pa, gospodo, izvolite reći zbog čega vas put donese 
u moju kuću?" = upita Alija. Glas mu je bio smiren i 0z- 
biljan. 


"Došli smo da vam prenesemo da je uspostavljen 
mir i da vlada potpun red u Foči - odvrati Strajo. 
"Cetničke vlasti kontrolišu situaciju: obezbijeđena je slo- 
boda kretanja, zaštita imovine, zaštita života građana, 
radnje su otvorene i trgovačke i zanatske. Da je to 
tacno, mogu potvrditi ovi ljudi, vama dobro poznati. 
Dobrovoljno su nam se priključili, žele da pomognu i mi 
smo im na tome zahvalni. Što se, pak, tiče vaše nevje- 
)ce, prihvatili smo je s razumijevanjem, vaš strah nor- 
malnim i da zadržite oružje opravdanim. Dosada je to 
sve moglo biti tako. Međutim, za dalje strahovanje, i ne- 
povjerenje prema četničkim vlastima, nemate razloga, 
hojati se nemate čega i s te strane ne prijeti vam nikakva 
ppasnost. U suprotnom, rizikujete da vas napadnu ne 
samo četničke snage, nego i komunističke. Morate priz- 
mati da ste za odbranu preslabi i da možete samo uzalud 
plave pogubiti. Nama je, takođe, poznato da ste tražili 
savez sa crnogorskim partizanima Obrada Cicmila, i da 
Vis je glatko odbio. E, vidite, nije mi jasno onda zbog 
Vepa bježite od saveza sa nama. Znamo mi da ste se oku- 
pili da branite svoje domove, i da ne pripadate ni jednoj 
suprotstavljenoj strani, prema tome, niste se još ogriješili 
0 zakon, ni počinili zločin, i u tome smislu vas i pozivam 
un predate oružje. Vratite se svojim domovima, svojim 
porodicama dok još nije kasno! Svako daljnje okupl- 
janje ove grupe je neodrživo i svako dalje oklijevanje je 
Neprihvatljivo. " 

Alija je slušao kako mu kuca sljepoočnica dok je 
Strajo govorio, kako teško dišu njegovi, vidio je i zlo 
koje se smiješilo. 

- Riječi gospodina komandanta slušah pažljivo, um 
naprezah da ih razumijem, u ljudskost da vjerujem, 
snagom strepnju da otklonim, krotim ovu moju glavu 
da ne prsne, prizivam Allaha da me uputi, da nadu i ra- 
zum ne izgubim. Ali, uzaman! Do nas su doprle vrlo uz- 
nemirujuće vijesti. Ubistava i klanja nedužnih ima, o 
pljački da i ne govorim; mnoga zla učiniše vaši pripadni- 
ci. Zašto je to tako, pitam? Kako vam vjerovati, odgo- 
vor tražim?" 


Četnici šutnjom pokazaše svoj odnos prema Alinoj 
besjedi, dok su Alini, odobravajući mu, klimali glavom. 

- Može da bude pokoji ispad - poče pop Grgur, ok- 
lijevajući - kao kod svakog i kod nas postoji određen 
broj nerazumnih ljudi koji ne prezaju ni od čega, pa ni 
od zločina. Oni se ne drže naredbe četničkih vlasti i sve 
što rade na svoju ruku rade. Ja vam garantujem, ako se 
tako nešto desi na teritoriji čelebićke opštine, da će vi- 
novnici biti nemilosrdno kažnjeni. Strijeljati ih po krat- 
kom postupku ako se drznu da učine zlo našim 
komšijama, našoj braći Muslimanima; ni od vješanja 
nećemo prezati, budite uvjereni!" 

Aliji su se riječi popa Grgura dojmile neiskreno, ali 
je, u interesu nastavka pregovora, ostao miran. 

Suljo, mlađi brat Alin, nije mogao preći preko toga. 

- Gospodine pope - poče gnjevno - ti si čovjek od 
vjere, tumač božijih određenja na zemlji, pastir Njegova 
stada, istina treba da ti je sveta, poštenje vrlina. Kad 
čovjek pogazi neku od Zapovijedi žuri svetom licu, kao 
tebi pope, da se ispovijedi i moli za oprost grijeha. Može 
neko pogriješiti, može biti, kako pop reče, i otpadnik, 

ali ono što smo čuli nije ni jedno od toga, radi se o ma- 
sovnim zločinima?!" 


Pop Grgur pogladi bradu, izvadi maramicu i obrisa 
znojno čelo, pa mršteći se, pogleda Sulja. 


- Na ljutnju neću odgovoriti ljutnjom; na bijes, moj 
se javit neće; na uvredu, uvreda mi ne pada na pamet. 
Suljaga, ti si hrabar čovjek i vidim odvažan, ali ti zbor 
nje mudar: u ova teška vremena, kad gori svuda oko 
nas, kad svaki vrag može zalutati u ovu našu Završ, 
vrag koji nikakav zakon ne prizna, i ne tiče ga se kome 
ko pripada - krsti li se ili klanja. Vatru treba gasiti, a ti 
|e, Suljaga, čini mi se pališ." 

Strajo je reagovao, obraćajući se popu i Sulju. 

- Nema pojedinačnih duela, ni svađe, razumije se! 


I pored toga nastade komešanje. Svi uperiše oči pre- 
ma čiviluku gdje su bili odložili oružje. Da bi ih umirio i 
povratio poremećenu situaciju, Alija skoči sa stolice, 


- Mir, ljudi - poče usplahireno - smirite svoja 
nNestrpljiva srca, ohladite svoje vrele glave i ne 
\Iništavajte Još ni neposijano sjeme! 

Jedan Musliman, što se nalazio u četničkoj pregova- 
tičkoj grupi, zamoli mladog hafiza da mu pokaže gdje 
ve nalazi nužnik. Njegova nužda zasjeni napetost. 

- Pritužilo! - reče, smiješeći se šeretski. Time je, 
plćito, želio preduprijediti podozrenje četnika. Od njih 
iko ne reagova, niti se pobuni. I Halid, namještenik iz 
oće, napusti veliku sobu i krenu da potraži nužnik. 
Zurio je. Nije se osvrtao i blještavilo snijega, narušeno 
prtinom, sjenilo mu je oči. 


- E, ovi vaši zahodi, dan hoda do njih - rekao je 
mladom hafizu, koračajući iza njega. 


Mladić se nasmijao. 

- Sačekaj pred vratima - reče Halid, ulazeći u nužnik 
- nešta imam namjeru da ti kažem, ali se okreni u prav- 
cu kuće. Koliko se meni čini da nas mogu vidjeti s pro- 
zora?" 


Okrenuo se i nekoliko koraka udaljio od nužnika. 


"Govorit ću glasnije da me možeš čuti, jer ne bi val- 
jalo po mene da nešta posumnjaju. Kad si tako podale- 
ko, misliće da i ne razgovaramo." 


Halid je bio oprezan pa zatvori vrata. 


- Mi smo sa njima pod moranje. Juče su nas pozvali 
u komandu, ustvari, priveli su nas naoružani vojnici. Ja 
sam mislio, ne znam za njih dvojicu, da je gotovo, jer 
koga su tako odveli, više se nije ni vratio. Kad su mene 
uveli u kancelariju nekakog oficira, njih dvojica su već 
bili tamo. Oficir je ne okolišujući rekao da smo određeni 
da idemo u Kunovo. Svi razlozi koje sam i ja i oni naveli 
bili su uzaludni. Zaprijetio je da ako ne prihvatimo, to 
će se smatrati odbijanjem saradnje sa vlastima, ustvari, 
smatraće se kao neprijateljski čin prema poretku što 
samo po sebi znači sve. Nije zaboravio ni da pomene po- 
rodicu. Natjerali su nas, to ti je. A ono što su govorili 
Strajo i pop Grgur je laž. Ni jedna jedina riječ koju izbl- 
juvaše nije istina. Budite sigurni da će pogaziti sva 
obećanja, koja su danas dali onog trenutka kad im pre- 
date oružje. U Foči je klanje, Drina je puna leševa. Što 
pljačkaju, neka ih crni đavo nosi, ali kolju, dijete, kao 
da im je metaka žao. Aliji reci, ja neću imati prilike, da 
ne pristane na predaju oružja ni po koju cijenu. 


Polahko je izišao, zatvorio vrata na zahodu, i onda 
trčeći krenuo prema kući. Mladi hafiz ga više nije pra- 
tio. Zadržali su ga dvojica iz grupe da im kaže šta se 
dešava u kući. Držali su puške s prstima na obaraču, i 
svako odbijanje da se ne pokori njihovoj volji bilo je 

opasnije, nego četničko podozrenje što se nije vratio u 
veliku sobu kad i Halid. 

- Zar još nisu završili mlaćenje prazne slame? - upita 
ga jedan ljutito. 

- Nisu. 

- Šta priča Halid, kako je u Foči? 

- Pred njima sve najljepše, ali mi sada reče, dok je 
bio u zahodu, da je zlo. 

- Halid ne laže. 

- Bože sačuvaj, tako šta i ne pomislih. On je ustvari 
| izlazio u nužnik tek tako. Namjera mu je bila da kaže 
istinu. 

-I naši, kao niko, znaju slagati! - ustvrdi onaj drugi. 

Mladi hafiz je šutio. Šutjeli su i njih dvojica. Nešto 
|e nepoznato, među njima, izrovalo provaliju; stajao je i 
jedan i drugi na svojoj obali i smatrao da je njegov dio 
rijeke širi od polovine. 

- Laži nam ne trebaju! - reče Hajdar, strijeljajući 
ocima. 

- Govorim ono što je Halid rekao, tako mi Allaha! 
A ako nekome ne odgovara, i ako to neko neće da prih- 
vati, ja nisam kriv što mu je razum s dimom otišao, što 
želi da nije kada jeste. 

- Balavče jedan, sto puta da si hafiz, nećeš ti mene 
praviti budalom! 

Hajdar krenu prema mladom hafizu. 

- Stani Hajdare! Da nisi mrdnuo dalje! Kročiš li još 
jedan korak, prosvirat ću ti metak. 

Mehmed stade između njih. 

- Ja hafizu vjerujem i Halidu vjerujem; oni su došli 
(la nas prevare. Ovu trojicu su doveli da ih podmetnu 
kno kukavica jaje. Poubijati, poubijati ih treba! 

- Treba, treba, treba! - zagraja još nekoliko prisut- 
nih, koji se nađoše tu privučeni onim što se dešavalo. 

- Za mnom! 


Mehmed krenu u pravcu kuće. Zazvečaše zatvarači, 
nekoliko jastrebova krenu za Mehmedom, sukob je bio 
na pomolu. 

- Nazad! - povika Alija. - Nazad, bezumnici! 

- Nećemo! Nema nazad, dosta je bilo oklijevanja - 
uzvrati Mehmed, odlučno. 

- Ovo je moja kuća i ko pokuša mimo moje volje 
ući, život mu neće vrijediti ni pišljiva boba, Odstupite 
smjesta! 

Glas mu je bio oštar i glasan. Nije vodio računa 
hoće li doprijeti do onih u velikoj sobi, 

- Ti ne znaš šta činiš. Došli su da te prevare, u tvojoj 
kući, budalu da načine od tebe. 

- Kakvu budalu, Mehmede? Urazumi we | pazi šta 
govoriš! Gledam te i vidim u tvojim očima bijes, Vatra ti 
gori u njima. Sada nam ona najmanje treba, jer njom 
možemo samo zapaliti naše domove, 


Iza Alinih leđa otvoriše se vrata i Na NJIMA se pojavi 
Burda. 


- Šta se dešava? - upita. 


- Ništa, šta bi se dešavalo. Zatvorl MM VMM | vrati se 
odmah nazad! 


Burda posluša i vrati se među pregovaniće. 
- Mir, braćo! 


- Alija, ti im vjeruješ! - reče Mehmed {04 uvijek nal- 
jućen. - I da znaš, budeš li im vjerovno, debelo ćeš Žaliti 
jednoga dana. 


Želio je da ih udalji od kuće, Upimo je prstom, 

koračao prema njima, zastajkivao, čekao da vidi jesu li 
pristali, strepio ali nije odustajao dok se nisu okrenuli. 
Kad su se okrenuli, on je prošao ispred. Sad je koračao 
brže i odlučnije. Stali su svi na pristojnoj udaljenosti od 
kuće. 

- Pregovori još traju - poče mirno - i još ni na šta 
pristali nismo. Molim vas da se ne uzrujavate, znamo mi 
s kim imamo posla, je li tako? 


- Onda nema razloga za natezanje. 

- Ima. 

- Kad čuješ šta je ispričao Halid, vidjet ćeš da nema. 

- Šta je to pričao? - upita. 

- Reci mu! 

Mehmed je pokazao na mladog hafiza. Poslušao je 
njegov zahtjev i počeo da priča. Alija je slušao. Sve se 
doticalo straha. Niko od njih nije mogao znati kako se 
osjeća; isto tako ni on nije mogao znati šta je u njihovim 
srcima. Na to oni nisu ni pomišljali; njega je vodila još 
jedino žeđ za životom. Za životom na Kunovu. 

- U ovom trenutku ne znači puno Šta se desilo u 
Foči - reče zamišljeno - jer se izgubljeno ne vraća. 

- Alija, ti njima vjeruješ! - ponovi Mehmed. 


- Ne vjerujem, kad kažem! Izlaz tražim i sve dok 
postoji i trun nade, iznevjerit je neću. Došli su na prego- 
vore, i to je nešto. Vaš bijes, šta ste mogli učiniti tako? 
Da poubijate ove, je li? I da ste ih poubijali, pa šta? Ne 
bi više bilo nade za Kunovo. Allahu moj, kad bih mogao 
sada znati ima li nade za Kunovo? 


- Zar ti ni sudbina Foče nije dovoljna da se odlučiš? 
- Mehmed hoće kavgu - javi se Hajdar. 


- Ti da ćutiš! Ako ti nije do kavge, idi onda ženi 
čuvaj dimije! - odbrusi mu. 

- Čuste li ga ljudi, ja da čuvam ženi dimije?! Junak, 
a sam svojoj driješi učkur kad ide preko plota. 


- Ovca bleji i kad je vuci kolju i kad joj čoban so 
daje. 

- Mir ljudi! - umiješa se Alija. Tu vatru što sipate je- 
dan na drugoga čuvajte, trebat će vam. Ali ne onu što je 
slama daje, već suha bukovina. 

Svađa između Mehmeda i Hajdara bi opaka: padoše 
uvrede, mržnja se rodi, neprelazni šančevi iskopaše i kao 
kruna rodiše se diobe. 

Alija je jedva čekao da se vrati u kuću jer su ga 
tamo čekali unezvjereni četnički pregovarači. Nije mo- 
gao otići i ostaviti dvojicu svojih koji su držali prste na 
obaraču. 

- Kao braću vas molim, smirite se! Zle riječi što iz- 
govoriste zaboravite, a pregovore pustite nama i imajte 
povjerenja, a mi znamo na šta možemo pristati. 


- Ja nisam posumnjao u vas što vodite pregovore - 
reče Hajdar - ja samo želim da ih ne izazovete. 


- Ti pojma nemaš šta je četnik. Prevarit će dok 
okom trepneš. U zabludi si...! - odvrati nu Mehmed. 

- Možda - reče Hajdar - ali bez da nikom ne vjeru- 
jem. 

- A šta će biti kad te ščepaju goloruka? 

- Neću tebe zvati u pomoć. 

Alija je morao još jedanput stati između njih, 


= Svevišnjim Bogom vas molim, prestanite se 
svađati! Smirite svoje plahe naravi, i pustite me da se 
vratim u kuću bez bojazni da će progovoriti vaše puške. 


Mehmed je odmahnuo rukom. Htio je svu odgovor- 
nost da prebaci na Hajdara. 

- Trebate se pomiriti, jedan drugom oprostiti - za- 
moli ih Alija. 

Mehmed ponovo odmahnu rukom. Aliji se učini da 
Hajdar djeluje pomirljivo. "Mora biti da su se urazumi- 
li", pomisli i odluči da se vrati. 


- Dobro - reče, napuštajući ih. 

Dva puta se okrenuo dok nije prekoračio kućni 
prag. 

- Šta se to dešava, Alaga? 

- Ništa posebno, možemo mirno nastaviti. 

- Kako ništa. A ona graja? - reče pop Grgur sumn- 
jičavo. 

- Kad kažem da nije ništa, onda nije - odvrati. - Sve 
je uredu i mi možemo početi. 


Alija je bio siguran da ih nije razuvjerio, ali kad 
pristadoše da nastave, to više i nije bilo važno. 


- Predajte oružje! - bile su prve riječi koje izgovori 
Strajo. 

- Ostavite nam oružje, jer ga na vas nećemo nikada 
dići - odgovorio je Alija. 

- Ne, ne dolazi u obzir. Ali učinićemo sve da budete 
bezbjedni. Rekli smo to, Alaga. 


Pregovori su bili, ponovo nigdje, ni na početku ni 
na kraju. 


- Izabrali ste nemoguće - reče Alija. 
Strajo se nakašlja i pogleda svoje. 

- Šta mislite? 

- Isto što i ti, gospodine komandante. 


Veče je bilo svijetlo kao u po dana: vedro nebo i su- 
homrazica, mjesec i snijeg, Kunovo se stapalo s tim. 

- Idite preko Šahbaza! 


Alija je znao da u tom pravcu nema njegovih i da je 
to bezbijedan put do Čelebića. 


Sa Kunova je otišao prvi Hajdar i njegovi Šadićani. 
Odmah zatim zavlada kolebanje. I nekoliko Grade- 
vićana je otišlo sa nizom lažnih izgovora da idu obići 
kuće. Dogodilo se ono neizbježno. Jedan odlazak pov- 
lačio je drugi. Svi su imali opravdanje: jedni zbog kuće i 
porodice, a drugi optužujući pregovarače da su neod- 
lučni. Alija i još dvojica pregovarača su izigravali smiri- 
vače i molili ih da ne napuštaju grupu, ali ih oni nisu 
slušali. 


Mehmed je bio strpljiv još neko vrijeme, ali se i on 
predomislio. Umjesto grupe, zadovoljio se sobom, kao 
vuk kad napušta čopor. 


Pošto su, potom, i ostali šapurali da ih ne čuje onaj 
ko treba, grupa se smanjila na nekolicinu, Samo Suljo i 
nekoliko njih, odlučnih, ostadoše i dalje u šumama oko 
Kunova. 


Alija je ostao sam, sam u kući na Kunovu. Ni Burda 
se više nije pojavljivao, Saznao je da su se on i hodža 
prebacili do Pljevalja, Volio bi da nisu, Oni hi sigurno 
brinuli istu brigu, bez njih njegova briga bila je jedna, i 
sve što brine samo on zna, Ako bi je kome | rekao, bila 
bi samo još jedna optužba više, Situacija | dalje nije bila 
jasna iako su pristizale glasine lošije od lofijih, Donosio- 
ci su ih nemilosrdno prepričavali, ali mu |04 nisu mogli 
ubiti nadu. Nije odbijao da ih sluša, Ipak ma je nešta tje- 
ralo da misli kako će zlo ubrzo smu. 


Kako su ranije s nevjericom primane Vijesti o neusp- 
jehu pregovora sa završkim Muslimanima, s daleko 

većom nevjericom su primljene one da su počeli preda- 
vati oružje, da su se razišli kućama i da se razoružavanje 
odvija bez otpora. Za ne vjerovati, ali je mnogo šta za 
ne vjerovati dok se ne počne događati. Dogodilo se; svi 
su predali oružje. 


To je sve sa usplahirenošću i sa zadovoljstvom Stra- 
jo Kočević prenio Sergeju Mihailoviću, komandantu 
četničkih snaga Gornjeg Podrinja. A ovaj je, ne časeći, 
izdao naredbu svim četničkim jedinicama da izvrše po- 
hod na muslimanka sela od Foče do crnogorske granice. 


Glavninu snaga za ovaj pohod sačinjavali su četnici 
iz rogatičkog kraja, pod komandom vojvode Kosorića. 
Fočanske četnike predvodio je Strajo Kočević. 


Uz mnogo pompe krenuli su iz Foče, u dvije kolone, 
devetnaestog decembra hiljadu devetsto četrdeset prve. 
Prva kolona krenula je pravcem: Foča-Dragočava- 
Zavajit-Čelebići-Kunovo. U toj koloni nalazio se i Sergej 
Mihailović. U smiraj dana kolona je stigla do Zavaita i 
tu konačila. Sutradan su nastavili u pravcu Čelebića i 
Kunova. Usput su im se pridruživale grupe četnika iz 
Zavaita i Čelebića. Prolazeći kroz muslimanska sela: To- 
holje-Grdijeviće-Draževo-Čelebiće-Kunovo, silu su de- 
monstrirali pjesmom i pucnjavom. 


Druga kolona se kretala pravcem: Foča-Godijeno- 
Papratno-Vikoč-Kunovo. U ovoj koloni se nalazio voj- 
voda Kosorić kao i glavnina rogatičkih četnika. Poput 
prve kolone i ovi su i pucali, i pjevali, i stvarali halabu- 
ku, prolazeći kroz muslimanska sela. Mrak ih je zatekao 
u Vikoču, i tu su konačili. 


Dvadesetog decembra, oko podneva, kolone četnika 
su se spojile u Kunovu. Vojska je zaposjela ravan više 
kuće; Sergeja Mihailovića i vojvodu Kosorića, Straja 
Kočevića i ostale oficire Alija je primio u kuću. Uz raki- 
ju i suhu bravetinu, susret je protekao u ispoljavanju 

zadovoljstva što je konačno došao mir u Završ. Nisu 
izostale ni pohvale na Alin račun jer je, po njihovim 
riječima, privolio svoje ljude da predaju oružje i da se 
raziđu svojim kućama. 

Četnici su se na Kunovu zadržali svega jedan sahat 
a nakon toga vratili nazad. Ovaj put se nisu razdvajali, 
svi su se zaputili u pravcu Čelebića. Na rastanku, poz- 
dravljajući se sa Alijom, i još uz lisičiji osmijeh, Sergej 
nije propustio da mu skrene pažnju: "Alaga, ovo što je 
ostvareno je veliko, ali na tebi i dalje stoji odgovornost 
da Muslimani ostanu mirni. I u slučaju da ima neko ko 
nije predao oružje, upozori 1 zahtijevaj da to učini. U 
protivnom, kod koga bi se našlo oružje, smrtna mu kaz- 
na ne gine." 


Od svega što mu je u tom trenutku ostalo bila je 
začuđenost. Ali ramenima, da se to primijeti, nije slije- 
gao. Samo je pomislio: "Zar opet ja...?!" 

U Foču je doputovao komandant četničkih jedinica i 
predsjednik Privremene uprave za Istočnu Bosnu Jezdi- 
mir Dangić. Sa sobom je donio strogo povjerljivi doku- 
ment "Instrukcije", sastavljen na Ravnoj gori u štabu 
Draže Mihailovića. Srž dokumenta činila je naredba da 
Sandžak treba očistiti od muslimanskog življa. Za bo- 
ravka u Foči Jezdimir Dangić je sačinio novi dokument, 
nazvavši ga "Uputstvo", po kome se imaju ponašati 
četničke jedinice koje podliježu njegovoj komandi. Onda 
je Sergej Mihailović, držeći se "Uputstva", izdao nared- 
bu nazvavši je "Božićna akcija". Sa realizacijom "Ak- 
cije", raspoređene u zloglasne trojke, otpočele su 
četničke snage dvadeset četvrtog decembra hiljadu devet 
stotina četrdeset prve. 


Tog dana zapaljeno je muslimansko selo Selišta, 
početna tačka "Akcije". Iz tog sela, na samim obronci- 
ma planine Ljubišnje, niko nije izvukao živu glavu. Na 

drugoj strani, istog dana, u selu Toholjima i okolnim 
zaseocima = napravljena je potjerna. akcija za 
muškarcima, što su se krili po šumama. Većina je ubije- 
na u bjekstvu, a one koje su uspjeli uhvatiti žive, vezali 
žicom, sproveli u Zavait, i tu jednog po jednog, na 
očigled onih koji su čekali svoj red, klali a leševe poba- 
cali u krečanu. 


Prvi dan Bajrama, dvadeset osmog decembra hiljadu 
devetsto četrdeset prve, krenuli su na Grdijeviće, pohva- 
tali veći broj muškaraca, odveli na Uzlup, poklali a 
leševe bacili u rijeku Taru. Na drugoj strani, isto prvog 
dana Bajrama, slična akcija odvijala se u selu Grade- 
vićima. Pohvatane muškarce su odveli u Vikoč, poklali, 
a leševe bacili u Ćehotinu. 


Dvadeset devetog decembra hiljadu  devetsto 
četrdeset prve krenuli su sa masovnim zločinima: zapali- 
li zaselak Miriće, Jahinu Bašču, Piskavice, Dikanje, Va- 
kuf i Fališa. Stanovništvo ovih zaselaka; mlado i staro, 
muško i žensko, poklano je i spaljeno u svojim kućama. 


Tih dana stradao je i Hajdar sa svojih pet Šadićana. 
Njih su vezane odveli i više sela, ni punih petsto metara 
daleko poklali. Tijela su ostavili na mjestu zločina. U 
snijegu, gdje je bio zaklan snažni Hajdar, ostala je 
najšira crvena mrlja i najdublja rupa, koju je iskopao 
nogama dok je umirao. 


Odavno su se svi bili pretvorili u stražare, pa u selo 
niko nije mogao ući a da ne bude primijećen. 


Uđe, iznenada, u veliku sobu Mirićka i obavijesti. 


- Alija, eno nekoga, došao je iz Homarina i uputio 
se prema Brdima. 


Alija brzo ustade, priđe prozoru. Gledao je nekoliko 
trenutaka, a onda se okrenuo. 

- Žensko. Nekakva žena s konjem, ništa neobično - 
rekao je, sjedajući. 


Alija nije bio sam u velikoj sobi. Sjedjeli su još i Sul- 
jo, mladi hafiz i Mašo, sin Alinog najstarijeg brata. 


- Onaj, izgleda, zove? 
Ušla je Mirićka, još jedanput, da obavijesti. 
- Vidi šta hoće - rekao je Alija. 


Ona je, ne baš rado, napustila veliku sobu, izišla iz 
kuće i krenula prema Goniku, odakle je neko zvao Aliju. 


- Koje dobro, Darinka? - upita, prilazeći djevojci. 
- Posl'o me tata - odgovori kratko. 
- Fino. 


Strah što se približio trenutak kad mora predati pis- 
mo zbog koga je došla, gotovo da ju je paralizirao: sta- 
jala je smućena, gledala Mirićku, riječ zastala, nekakva 
magla sjeni pogled, upinjanje ne pomaže, usne nikako 
da otvori, ni nakašlja se; ništa nije uspijevala. 


Mirićka to primijeti. 
- Idemo mi u kuću. 
- Ne mogu, žurim - nekako progovori, 


- Kakva žurba? Idemo u kuću, sva si se smrzla, 
bona. 


- Boga mi ne mogu! 
- A zašto, moje dijete? 
- Ne mogu, ne mogu...! - ostade uporna. 


Toliko se trudila nagovoriti Darinku da uđe u kuću 
da joj se učini to pretjerano i da ne zna razloga, a razlo- 
ga nikad nije malo. 


- Pa dobro, reci, šta te šalje tata? 


- Evo! - reče Darinka i ispruži savijeni list papira. 

Uzela je papir. Ne bi joj bilo teško ni da je puna 
vreća. Bio je nemjerljivo lakši, a njena je desna ruka 
postala kruta u laktu zbog nečeg. Ostala je tako. Darin- 
ka je okrenula konja. 


- Doviđenja! - rekla je Darinka, odlazeći. 

Vratila se u veliku sobu. Ruka joj se nalazila isto 
onako kao kad je ispružila prema djevojčinoj. 

- Ko to bi? - upita je Alija. 

- Mala Nedeljkova iz Kolojanja. 

- Šta je htjela? 

- Vidiš šta, pismo! 

Spustila je ruku niz bedra. Učinilo joj se da čuje 
kako zaškripa. Poboja se da nisu oni čuli. Nije mogla 


primijetiti da je zbog toga neko gleda. Odmah zatim je 
izišla iz velike sobe. 


Alija je pročitao pismo, savio ga na četvero i stavio 
u džep ne rekavši ni riječi. 

- Je li od Nedeljka? - upita Suljo. 

- Jes. 

- Šta piše? 

- Nije važno. 

- Kako nije važno, kad ti se na očima vidi da nešta 
skrivaš. 

- Šta bih skrivao, ne benavi! 

- Kazuj šta je!? - zahtijevao je Suljo. - Baš bi Nedelj- 
ko slao dijete od kuće na Božić, ako za to nije imao veli- 
ki razlog. 


- Strpi se do večeri pa ćeš vidjeti. 

- Strpi se do večeri, a još nije ni podne, kako ti to? 
Kao da si dijete Boga mi! Reci odmah šta je? Šta bilo da 
bilo, kazuj! 

- Strpi se do večeri - kad planu Čelebići. 
Suljo ga zapanjeno pogleda. 
- Šta veliš, bolan?! 


- To da su noćas na redu oni, a mi iza toga - ponovi 
Alija. 

- Tako, dakle. Možeš li sada vjerovati da su pogazi- 
li riječ - gnjevno će Suljo. - Gdje je sada njihovo 
obećanje dato, ne jednom, baš u ovoj tvojoj kući? 

Alija je šutio. Bio je suviše zatečen; htio je da svu 
svoju odgovornost sažme u jednu šaku i potopi u sopst- 
venom jadu. 


- Ja im nikad nisam vjerovao i od prvoga dana sam 
bio načisto da su neiskreni i da će uraditi sasvim dru- 
gačije od onog što govore. 

Alija ni da progovori. 

- Tebi nije bilo dovoljno ni kad su toliko jada 
počinili u Toholjima, Grdijevićima...? - nastavi Suljo. U 
šta si se nadao, ako Boga znaš! 

= Ni u šta - jedva izusti. 

- Mogao si nešta poduzeti kad si vidio da su pogazi- 
li riječ. 

- Tada je bilo kasno. 

- Znam to i sam, nego hoću da ti napomenem. Sada 
vidiš koliko si pogriješio što nisi bio uz one odlučnije, 
već se priklonio slabićima i kukavicama. I sad, šta...? 

Smjestio je glavu među dlanove, laktove naslonio na 
koljena da je mogu držati, ne bi li protekao još koji tren- 
utak, Da je mogao, želio je da što prije nestane. 


NPEEE) . 


- Nemoj Suljo, tako ti Boga, ničiji jad sada nije veći 
od moga! 


Suljo se ne obaznije na to, 

- Najlakše je tako, uhvatiti se za glavu. 
Alija se naljuti. 

- Ako već znaš, zašto grizeš? 

Suljo se povuče. 

- Šta nam je činiti, znaš li? 

- Ne znam. 

- Živ im u ruke neću! 


Alija odmahnu glavom. Oslobođena dlanova bila je 
nestabilna, dva puta se pomjerala na desnu a jednom na 
lijevu stranu. I kad bi se našla u centru, neposlušno je 
počinjala da ponavlja ples, koji je ličio na ples čamca ve- 
zana za dok. 

- Lahko je za nas, svoju možemo skupo prodati; ali 
kako djecu spasiti, kako spasiti da nam se koljeno ne za- 
tre i kako, uzaman, uraditi najbolje? Sve što sam do 
sada činio, činio sam, težeći tome cilju. A on je bio sas- 
vim običan, ni manji ni veći, od ciljeva svih ljudi ovoga 
dunjaluka: željeh da naša djeca imaju svoju, a ova svo- 
ju... i tako redom, i tako do nekih sretnih generacija kad 
više neće biti ni rata, ni ubijanja, ni mržnje. Jesam li bio 
u zabludi, je li mi Allah uskratio svjetlo ili je, Bože mi 
oprosti, šejtanov prst bio mi putokaz? 


- Težak eglen govoriš, brate - reče Suljo. - U ovom 
času ne vrijedi mnogo. 


Ukliješten kandžama neizvjesnosti Alija je ličio na 
bijeli oblak, visoko na nebu, što putuje pod udarima vje- 
tra. Sjedio je na sećiji i gledao kroz prozor, lutao je, bio 
visoko. Vrhovi Ljubišnje na dohvat ruke, stijene iznad 
Vitina još bliže, Vranovina kao na dlanu. Sve je to imalo 
neku vezu sa njim i život mu činilo životom. Sve. 


- Moramo učiniti nešto, ali šta? 


- Ja ću ih dočekati s puškom! 

- Kako, kako...? - zavapi Alija. - Samo naše dvije 
puške u selu, pa ovoliki snijeg; bespomoćni smo. A da ja 
ponovo pokušam nešto pregovorima? 

- Ne pominji mi više nikad pregovore, ako misliš da 
ostanem pri zdravoj. 

- Ma neću - reče glasom krivca. 

- Branit ću se! - ponovi Suljo. 


- U redu, branit ću se i ja, ali kako, i sam znaš koli- 
ko ih je? Vojska je to. 


- Ovca neću biti! 
Suljo je već bio ustao i krenuo prema vratima. 


- Dobro, dobro - reče Alija pomirljivo. - Ne ljuti se. 
Hajde vrati se ovamo i sjedi da vidimo šta nam je činiti. 


Suljo se vrati i pogleda brata u oči. Pogledi im se su- 
dariše. Alija prvi obori oči i gotovo pokajnički izusti: 


- Oprosti! 


Alina kuća nije se mnogo razlikovala od ostalih ku- 
novskih brvnara, osim što je bila nešto veća i što se iz 
nje, neometano, moglo vidjeti na sve četiri strane, goto- 
vo na puškomet. Bila je to brvnara, pokrivena već iz- 
vehdjelom šindrom, sa dvije sobe: velika okrenuta pre- 
ma jugu, mala okrenuta na sjever, između njih ganjak u 
koji se ulazilo i sa istočne i sa zapadne strane. Malu 
sobu su nazivali tako zbog dijela oduzetog za ognjište i 
prostora oko njega. Ona se od velike razlikovala i po 
tome što je bila sa tri strane ozidana kamenom. Ispod 
kuće se nalazila i magaza, takođe zidana kamenom, ljeti 
hladna i prazna, a zimi ispunjena izmiješanim mirisom 
smještenih tu i krušaka i jabuka i rasola. 


Dva dječaka, braća, na različit način prisustvovali 

su dizanju na tavan kamenih ploča. Stari je pripomagao, 
a mlađi češao svrab dječije radoznalosti. 


- Zašto ih dižete gore? - upita mlađi. 

- Da se suše - odgovorio je stari, šaleći se. 
- Mjesto mesa, je li? 

- Jeste. 


- E, onda je to meso samo tvoje - uzvratio je mlađi, 
smijući se glasno. 


Napola obučen, bosih nogu stajao je na pragu male 
sobe i pratio kako, uvezane u konopac, nestaju u ta- 
vanskom otvoru kamene ploče. "Čudno", pomisli, 
"kako nisu bile potrebne do sada na tavanu, da li je ova 
zima drugačija od lanjske?" 


Na Kunovo se spuštala polahko noć kad su Alija i 
Suljo sišli s tavana. 


- Šta nam je činiti još? - upita Suljo kad se nađoše 
van kuće. 


- Čekat ćemo da vidimo hoće li se obistiniti Nedelj- 
kova poruka? 


- Ti kao da još sumnjaš? 
- Ne, ali da sačekamo. 


Stajali su više kuće i čekali. Pogledi su im bili priko- 
vani za nebo iznad Bandovića jer se u tom pravcu nalaze 
Čelebići. Hladnoća nije ujedala, bila je nešto mračnija 
noć a snijeg leži kao šareni džinovski bik, što otpuhuje 
paru kao južnjak blagu toplinu. 


- Kao da puče? 
- I meni se učini - odvrati Suljo? 
- Iza Bandovića? 


- Izgleda? 

- Ponovo? 
- Jeste. 


Eho plotuna dopirao je iz pravca Čelebića, prvo poj- 
edinačnih pa učestalih dok nije nastalo  praštanje 
pušaka. Uskoro su mogli vidjeti i plamen na horizontu. 
Gorjele su muslimanske kuće na Čelebićima. 


- Neko mora ići po puške - reče Suljo. 


Alija je potvrdno klimnuo glavom. Pozvali su dvoji- 
cu dječaka, svojih sinova, i otkrili im gdje su skrivali re- 
zervno oružje i municiju. 


Nedaleko od njih neko se nakašljao. 

- Ko je to? - upita Suljo. 

Bili su iznenađeni i od svega što su mogli učiniti bilo 
je da bulje u tamu i očekuju ko će se javiti. 

- Huso iz Šadića - javi se pridošlica. 

I domalo se pojavi iz mraka. 

- Odkud ti u ovo doba, Huso? 

- S Bandovića. 

= Šta ćeš gore, ako Boga znaš? - upita ga, ovaj put, 
Alija. 

- Skriv'o se u Lazovoj pojati - poče da priča - odon- 
da kad je Garanovac zakl'o Hajdara i naše. Bio sam 
tada u mlinu, sreća. Mučili su mi ženu, nokte joj čupali, 
pržili vrelim mašicama noge, jadna, sve je izdržala i nije 
im rekla gdje se nalazim. 

Kada sam doš'o kući i sazn'o šta se dogodilo, tu noć 
pobjegoh do Laza na Bandoviće. Velim, Lazo brate, 
spašavaj! Nema šta, prist'o čo'jek bez riječi. "Krit ću te 
Huso dok mogu, kad ne mognem, reći ću ti, i ti traži 
glavi selameta kako znaš i umiješ, brate", veli on. Kad, 

evo ti ga večeras, donese večeru i veli: "Večeraj i bježi! 
Ja te više ne smijem skrivati, sutra napadaju Kunovo, 
ako te nađu kod mene, stradaću i ja s tobom." Šta ću, 
nemam kud, pozdravim se s njim, zahvalim mu što me 
krio i do tada i krenem. Kud ću šta ću, ne znam. Onda 
se sjetih da navratim kod vas i da kažem šta se sprema. 


- Sve smo već saznali - reče Alija. - A i da ne znamo, 
pogledaj iznad Bandovića...! 


- Plamen! - povika Huso. 


Suljo je sve do tada šutio. Husov dolazak smatrao je 
nečim uzgrednim - naišao, postajaće, ispuhati strah a 
onda ponovo u tamu, žureći do svoje kuće u Šadićima. 
Da ne bi prepao izranjavanu ženu, ona će mu narediti 
da, koliko još noćas, traži skrovište, u šumama ili 
pećinama oko Šadića. 


- Šta kaniš činiti? - ipak ga upita. 


- Oružja nemam, predadoh pušku ono kad se rasus- 
mo, samo malo municije, ni stotinu metaka. 


- Koja korist municija, kad nemaš puške? 
- Ja bih s vama, ako more? 
- Kako ti volja - odvrati Suljo. 


Noć je odmicala, polahko je nestajao i plamen iz 
pravca Čelebića, puške su bile utihnule poodavno, i noć 
strepnji zaodjenu Kunovo. Muškarci iz kunovskih zase- 
laka, kako je ko znao i umio, pronađoše skrovišta a u 
kućama ostadoše djeca i žene. 


Bilo je tako, Kunovci su tu noć prepustili jedni- 
druge njihovim sudbinama. Odlučili su da se brinu svak 
o sebi. Svaki je za sebe sveo računicu i našao da je po- 
voljna, pogotovo što su znali da Alija i Suljo nemaju 
druge, kao što oni nemaju druge nego da se ne miješaju. 
Nije da nisu bili obaviješteni, čuli su i vidjeli ono što i 

Alija i Suljo. Da nisu, ne bi se ni skrivali. Pa eto, Kunov- 
ci, kao i drugi uzduž i poprijeko, dolje i gore, tamo i 
amo, gdje upreš prstom, bili su okovani. 

- Alija, sine, šta je s Ibrimom i djecom, zva li ih u 
kuću? 

- Zvah, ali ne htjedoše, dajdža. 

- Što ne dođe neko od braće ti? 

- Ne htjedoše. I meni se nisu mogli načuditi kad sam 
krenuo ovamo - reče mladi hafiz. 

Bližila se ponoć, a u Alinoj kući još nisu spavali. Za 
njih je vrijeme odmicalo nemoguće brzo. Nisu se snalazi- 
li u ovoj prijekoj noći. Niko nije imao nikakav jači raz- 
log da spava sem djece. - A to, izgleda, nije čudno u 
noći; slutnja velikih očiju. Nisu bili spavači mira. Bili su 
uznemireni. 

Onog trenutka kad ocijeni da žene ne znaju stati sa 
donošenjem stvari iz svojih kuća za djecu i ono što treba 
njima i muževima, Suljo je planuo: "Dosta s tim krpama!" 


- Neko kuca? - reče sam sebi, ne otvarajući oči. 


Ponovljeno kucanje ga rasani, uze pušku i ustade, 
na prstima pride do sobnih vrata, lagano ih otvori, iziđe 
u ganjak, oprezno priđe do kućnih vrata i stade pored 
direka. Računao je da mu je borovi direk dovoljan zak- 
lon. 


- Ko je? - upita tiho. 


S druge strane vrata niko se ne oglasi, ali je uporno 
kucao. Alija pomisli da se nije javio dovoljno glasno. 


- Koje, ko to kuca? - ponovio je glasnije. 
Tad kucanje prestade, 
- Salko iz Čelebića - začu Alija tihi glas. 


Nekako istog trenutka osjeti nečiji dah pored sebe. 

Bio je to Suljo, takođe, s puškom. Nisu se dogovarali 
znakovima, niti se sašaptavali, i bez znakova su osjetili 
šta treba. 


- Jesi li sam? - zapita Alija. 
- Sam sam, sam, sam... - zabrza pridošlica. 


Alija skinu mandal, okrenu ključ i oprezno otvori 
kućna vrata. Proviri i ugleda dječaka kojih petnaestak 
godina. 


- Udi! - pozva ga. 


Dječak uđe, a Alija, ponovo, zaključa i zamandali 
vrata. 


- Idemo u veliku sobu. 


Kad uđoše, dočeka ih kašljucanje, glasno zijevanje i 
meškoljenje umornih nespavača. Bio je to znak da su se 
oslobodili polusna, zagazili u trnje i da ih muči otva- 
ranje očnih kapaka. Više nisu mislili na ukočene udove. 


- Jesi li se smrzao? 
- Boga mi jesam. 


To je bila istina iako to nisu mogli vidjeti. Stajao je 
u tami i očekivao šta da čini. Nisu ni oni znali pa je iz- 
gledalo kako ih neko treći treba pokrenuti. Onda se Ali- 
ja sjetio vatre. 


- Vala, džaba i suha bukovina. Za inat, izgleda, i 
drva znaju? Da ne hitim, planula bi odmah. 


Alija je nemilice stavljao cjepanice u otvor zemljane 
peći, puhao u žar, poticao i bio nestrpljiv. 


- Samo još malo - reče najzad. 


I zaista, vatra se uskoro rasplamsa, bi onako kako 
je govorio. Plamen se pojavi, svijetli igrači zaplesaše; u 
plamenu se uvijek vidi slutnja. 


- Šta se desilo na Čelebićima? - upita Alija. 

Umjesto odgovora dječak =zarida. Alija privuče 
dječaka sebi i položi glavu na svoja prsa. 

- Ne plači, sine! 

Pojačao je kao da ga je utjeha stimulirala. Bio je uc- 
vijeljen od nečega što još nije rekao i zarobljen u svojoj 
nevjerici, kao zvjerka koja ne samo što je dignuta iz le- 
gla nego i kojoj se to dizanje prvi put desilo. 


Onda se savladao kad je vidio kako suze počinju 
biti slane i kad je osjetio da se topi snijeg na njegovim 
nogama; nesvjesno zadovoljstvo što počinje otapanje 
kao čupanje iz okrvavljenih kandži. Vidio je sebe kako 
krvari, ali sad je bio na sigurnom, sad je tek mogao da 
drhti od pomisli šta mu se moglo desiti. 


- Tako, sad je bolje - pohvali ga Alija. 
- Je li uredu? - upita Suljo. 
- Naravno - odgovori Alija. 


- Možeš li sada reći šta se desilo noćas u 
Čelebićima? - upita dječaka Suljo. 

- Još ne - odgovori Alija. - Treba prvo da sjedne pa 
da ga presvučemo, sav je mokar. 


Skinuli su mu mokri gunj i izuli otkravljene opanke. 
A imao je džemper i košulju ispod. Morali su skinuti 
sve. Radili su brzo. Dječak se bio potpuno opustio. Na- 
vukli su mu istu takvu košulju i takav džemper, šalvare i 
gunj su bili nešto veći, opanci i čarape kao da su za nje- 
ga pravljeni. 

"Iza podne su došli po baba", poče da priča. "Rekli 
su da mora sa njima na nekakvo saslušanje. I odvedu oni 
njega. Nije prošlo ni sahat vremena kako ga odvedoše a 
neko iznova zalupa na vrata. Majka proviri na prozor. - 
Ponovo četnici, veli ona. - Huso, sine, bježi! Otvori ona 
prozor sa druge strane i Huso, brat mi, iskoči. Poslije 

ona krenu da otvori kućna vrata. Otvori ona njima. Po- 
javiše se oni, na puškama nabijene bajonete, oni zarasli u 
brade, mrka lica i zakrvavljenih očiju. - Šta je dobri lju- 
di? = pita majka. Ne govore oni ni bijele, već ulazeći nju 
gurnu. Ona posrnu. - Šta radite, ako Boga znate?! - moli 
ona. - Spremajte se smjesta, morate svi u kasarnu - reče 
jedan. = Zbog čega u kasarnu, pobogu? - upita ona. - 
Ćut' bula! - izdera se jedan. - Oblačite se brzo, ako ne 
želite takvi na snijeg! - Da ostanemo u kući...? Kunem se 
njima, mojom djecom, da nigdje ne mislim bježati! - za- 
moli ih. - Ostavi to! Polazite kad kažem! Bio je neumol- 
jiv. = Spremajte se, djeco, - reče ona onda. Spremali smo 
se, žureći, svako je tražio nešto svoje, gužva. Ko obuče 
tuđe, teško se odluči da to skine, ko obuče džemper um- 
jesto hlača, nasmije se svojoj smušenosti. Majka na nas 
starije nije ni obraćala pažnju, željela je da utopli malog 
bracu i seku. Sebi nije bila pronašla ništa toplije kad 
četnik zagrmje: - Dosta s oblačenjem, polazite! - Još 
malo, molila je majka. - Ni to vam neće trebati, reče i 
poče da nas gura prema sobnim vratima. Izgura nas iz 
sobe, pa iz kuće. Bili smo na snijegu napola obučeni, 
hladno, kosti se cijepaju. - Ovuda! - naredi. Mi nikako 
da krenemo od kuće. - Kad kažem da krećete, onda ima 
da to i učinite. Mi se nećkamo i dalje. Kad ti on podiže 
pušku i majku među plećke, bub. K'o pokošena pade u 
snijeg. Koračim ja prema njoj, a on ti mene za kosu pa u 
snijeg, ljus. - Ustaj, bula! - zareža. Ona se podiže. Vidim 
joj bol u očima dok izgovara: - Pa krenite, djeco. - 
Učinili smo kako je tražila. Dotjeraju nas na guvno više 
Mehove pojate. Na guvnu su bili skupili gotovo sve žene 
i djecu iz sela. Držali su nas tako na guvnu već se i mrak 
počeo da spušta, niti nas puštaju niti nam, vala, šta na 
žao čine. Onda dođe jedan, valjda iz komande. - Morate 
ih zadržati na okupu do jutra, čujemo mi kako on govori 
onim što su nas dotjerali. - Zato narod smjestite u ovu 

pojatu da se sklone od studeni. Otvorili su vrata. Prvi su 
počeli ulaziti oni najbliži pojati. Uđosmo i mi. Vidim poj- 
ata poluprazna, u dnu nešto sijena, sasvim malo. Kad su 
utjerali sve, odmah su zatvorili vrata. Niko nije ni 
pomišljao šta li su nam spremili. Kod tolikog stajanja na 
snijegu, unutrašnjost pojate, Bože mi oprosti, značila je 
mali džennet. Onda je došlo u glavu ono što smo morali 
odmah znati. Ni to ne bi koristilo, natjerali bi nas. - Pale 
pojatu! - zavika neko. - Pale pojatu! = ponovi drugi glas. 
Pucketanje vatre, sasvim jasno, doprije u unutrašnjost. 
Svi su to mogli čuti. Nije bilo sumnje: zapalili su pojatu. 
Oni što su se nalazili u blizini vrata pokušali su da ih ot- 
vore i kada im to ne pođe za rukom, umiriše se k'o da su 
okamenjeni. Ne bi to dugo, onda nastade guranje, ne- 
kakvo dozivanje, molbe da otvore vrata. Uzalud je bilo 
sve: - to je bila panika, vatra pred očima, pa gaženje pre- 
ko nečega, pa podizanje iznad nečega, Ni sam ne znam 
kako, ali se nađoh na vjenčanici, Pola metra, može biti i 
više bi što prepuzah kad me nečija ruka uhvati za nogu i 
povuče. Pao sam sa vjenčanice pod noge, među tijela. Po- 
mislih, ovo je kraj. Bog zna, bilo bi tako da iznad mene, 
radi nečega, ne nastade praznina, više me nisu gazili ni 
doticali. Opipah i nikoga nije bilo, Pridigao sam se ali 
nakratko, jer me dočekao jak mir dima, pa toplota; 
plamen se provlačio između brvana u unutrašnjost po- 
jate. Na dohvat ruke gorjela vatra, Bez razmišljanja ba- 
cih se unazad i nađoh u gomili koja je u tom trenutku, 
zbog nečeg, rovila ono malo sijena, Valjda je pokušavala 
doći do zemlje, do vlage. A ja, umjesto pod nogama, od- 
nekud gornji - sijeno na gomili, a |a na sijenu. Ne znam 
kako je bilo njima, mene je nesnosno pušilo. Tjerao sam 
samoga sebe negdje, ali nisam mogao, ustvari nije to bilo 
ni potrebno, nosila me gomila. U jednom trenutku done- 
soše me do Zida pojate. Znao sam da tu mora biti 
vjenčanica, hipružio sam ruke i napipao rog. To je bila 


88 


Kuća na Kunovu 


mogućnost, to je bila nada, htio sam da se spasem, htio 
sam da pronađem vjenčanicu; pronaći je značilo je doći 
do svježa zraka, a onda šta bude da bude. Rog za koji 
sam se uspio uhvatiti bio je više od nade, bio je prava 
mogućnost da dotaknem vjenčanicu. I dotaknuo sam, 
prvo prstima jedne noge, a onda stadoh. Odjednom me 
uhvatila neka radost. Gotovo normalno sam disao. Gle- 
dao kako iz pamučnog dima izbijaju plameni jezici. To je 
neki strah koji me prisiljavao da više obratim pažnje na 
vatru, nego li da tražim otvor između vjenčanice i krova. 
Bila je tu i tuga zbog mojih; došlo mi je bilo da se bacim 
nazad među njih. Činilo mi se da sam im nanio neprav- 
du, da sam griješan. Zatim sam mislio na bježanje. Htio 
sam da se spasim. Pogledao sam otvor između krova i 
vjenčanice. Bio je uzak. Počeo sam puziti vjenčanicom 
tražeći širi otvor. Najzad dopuzah do mjesta gdje se spa- 
jaju dvije strane krova. Tu napipah poveći otvor. Umjes- 
to da omjerim razmak, da vidim mogu li provući glavu, 
ja sam odmah prebacio noge. Počnem, potom, da se 
spuštam. Skliznuh u snijeg, strah hoću li moći provući 
glavu pokaza se nepotreban. Snijeg, što je sezao do 
strehe, bio je siguran zaklon pa se tu pritajih nekoliko 
minuta. Dobro sam čuo ono što se dešavalo unutra, ali je 
meni bilo do bježanja. Onda je vatra počela osvajati dru- 
gu stranu pojate. Šta da radim? Ostati ne mogu ovdje, 
jer vatra uskoro stiže, snijeg dubok, pa je kretanje goto- 
vo nemoguće, a i kretati se ne smijem jer me mogu opazi- 
ti. Nije bilo druge nego poput krtice krenuti kroz snijeg. 
Počeh da rovim. Išlo je i sporo i teško: sporo, jer je snijeg 
pri dnu bio napola voden, a teško jer su mi se ruke 
počele smrzavati. Onda sam se podigao. Bilo je lakše pu- 
ziti po snijegu - moguće da su mi leđa i virila, ali mi to 
nije padalo na pamet. U takvoj opasnosti i ne može se 
puno misliti, mora postojati i malo sreće da bi se insan 
izbavio iz nemogućeg. Puzenje je bilo moguće dok ne 

dodoh do plota sa nekakvim debelim vrljikama između 
kojih se nije moglo provući. I kad sam se malo podigao, 
vidio sam pojatu u plamenu, četnika nije bilo, prebacio 
sam se preko plota i kao da me više nije ništa sprečavalo 
počeh gaziti po snijegu. Htjedoh u Grdijeviće pa se sjetih 
da moram kroz Draževo i odustah. Onda mi na um pade 
tetka iz Šadića. Sigurno je tamo krenuo i Huso." 


Pričao je još neko vrijeme. Alija je htio da mu da 
nešto da pojede, ali je odbio. Hoće do tetke, rekao je. 
Onda ga je upitao ima li snage da odmah krene. On je 
rekao da ima. A da ostane sa njima u kući ni to nije 
htio. Salko je na polasku obećao da će za koji dan vratiti 
odjeću i opanke. 

Od preživjelog dječaka su saznali šta se desilo - o lu- 
dosti koja se ne plaši onih što se ne mogu zaštititi. 

Čudno je kako svaki zločinac misli da je moguće 
sakriti ono što uradi i da ljudi ni na šta drugo ne 
pomišljaju nego da ga stigne zaslužena kazna. Ima is- 
tine, i u tome, da svaki čovjek želi da se više nikada ne 
desi zlo koje se već jednom desilo. 


Vratili su se kakvom takvom snu kad Salko ode. 
Alija ni tada nije spavao, tjeskoba što ga je do tada 
dražila pojača se, i u sljepoočnicama, u grudima, u svak- 
om damaru osjećao je stiskanje. Vidio je ponor i vatru, 
vidio je nestajanje i nemoć, i u svemu tome vidio je svoj 
grijeh. Nije koristilo ni prevrtanje ni prekopavanje 
prošlosti, bila je dovoljno daleko i tako mračna da nije 
mogao iskopati nešto što bi ga zainteresovalo toliko da 
se otrgne strahu od sutra; nosio je sve pod pazuhom, 
pod skutom, pod čelom, jer je strah uskočio u život bez 
da preskače ograde i sada stoji na njegovom pragu kao 
pobješnjeli pas. 


"Svi spavaju, blago njima", pomisli. 

Pokuša da se bolje umota ćebetom jer mu se učini 
tanjim od paučine. 

"Razum mi prosvijetli, Milostivi! - prošapta." Kad 
mogoh i snagu kad imah, ne učinih šta je činiti trebalo. 
Čekah umjesto da krenem, vagah umjesto da rizikujem. 
Bi li to lažna nada ili kukavičluk, magla u kojoj zalutah, 
mutna rijeka pa ne vidjeh joj dna, bacih li to sjeme na 
kamen? Allahu dragi, hvaljen budi! Je li ovo tvoja kaz- 
na? Pokušah, ali stadoh, uzaman! Šejtanov prst mom 
naumu prepreka bi, oklijevanje tamnica, pravičnost oko- 
vi, povjerenje omča. Ni ne nikada ne mogoh izustiti, ta 
mala riječ od dva slova nije mogla naći otvora, makar 
da procuri, ako već nije mogla poteći sa mojih usana." 


Onda ga počeše da ujedaju crni lovački psi. 


"Kako su samo lijepi ovi čairi što kosih, njive što 
orah, izvori što ih pih!" - jadikovao je Alija. 

Slab i teretli glave dočeka jutro ne zaspavši. Uskoro 
se dobro razdanilo. Bio je vedar početak dana jer se vid- 
jelo lijepo plavo nebo, jer je sijalo zubato sunce, jer se 
bijelio debeli snježni pokrivač, jer su se dimile kunovske 
brvnare. 


Alija se nalazio na prozoru velike sobe i motrio pri- 
laze s istočne strane, Mašo i Kara, njegova supruga, paz- 
ili su na prilaze sa zapadne strane, Suljo se nalazio u 
ganjku, a mladi hafiz na tavanu. U maloj sobi, u kojoj 
su proveli i noć, iza spuštenih kanata na prozorima, nal- 
azila su se djeca i žene, njih pedesetero. 


Iščekivanje, proticanje vremena. Sahat je prvo poka- 
zao sedam pa osam časova. Napetost je bila veća u 
osam od one u sedam sahata. Vrijeme je gomilalo 
iščekivanje, raslo je ali nije štetilo, oštrilo je ali nije uzne- 
miravalo, nisu se pojavljivali ni potresi, riječi su bile 
nepotrebne, sve je bilo prepušteno čekanju. 

- Boga mi, eno ih! Dolaze s Bandovića!", povika 
Kara panično. 


Alija istog časa napušta svoje mjesto i prebaci se do 
Kare i Maša. 


- Petorica - reče. 

Brzo se vrati nazad i otvori sobna vrata. 

- Suljo, Suljo! 

Suljo se okrenu. 

- Šta ima? 

- Idu. 

- Odakle? 

- S Bandovića? 

- Koliko ih je? 

Alija mu pokaza rukom broj četnika. 

- Ovih pet propustit ćemo do kuće, da vidimo šta 
žele? 

- Uredu - odvrati Suljo. 


Četnici su išli prtinom u koloni. Desetak minuta 
prođe dok ne dođoše do prvih kuća u Rujićima i onda se 
izgubiše između kuća. 

Alija nehotice, kašljući, pogleda prema suncu. I od- 
mah osjeti udarac u sljepoočnici. Na trenutak spusti 
pušku i obrisa ledeni znoj s čela. Poželje malo vode, ali 
je u blizini nije bilo i ne preostade mu ništa drugo do da 
jezikom pokvasi suhe usne. Tek mu malo ujmi žed. Nik- 
ad se neće moći saznati zašto čovjek tako malo misli kad 
je usmjeren samo u jednom pravcu. 

Pojavili su se iz Rujića i došli do Bašće na stotinjak 
metara udaljenosti od kuće. Djelovali su opušteno, 
puške na ramenima, ruke u rukavicama, a kape 

zabačene prema potiljku, nešta su i razgovarali, ali se to 
u kući nije moglo čuti. Ako je ta opuštenost trebala pos- 
lužiti kao varka, debelo su griješili. Ili su bili toliko si- 
gurni da im se ne može ništa loše desiti, pa i tako su po- 
griješili. 

Došli su do kućnih vrata sa zapadne strane. Jedan 
zalupa. Jednom, pa drugi put... ni treći, ni četvrti put 
mu nije bilo dosta kao da nije znao prestati. Iz kuće se 
niko nije javljao. On postade nestrpljiv pa poče da ko- 
risti nogu umjesto ruke. 


- Kara, idi po Mirićku. 


Ona ode, krećući se na prstima. Domalo pojaviše se 
obje. 


- Idi i javi se. - Ako upitaju za mene, reci da sam 
otišao u mlin i da neću doći do iza podne. 


Lupa s druge strane vrata nije prestajala. 

- Ko je? - javi se Mirićka. 

- Vojska - odgovorio je srdito. 

- Šta želite? 

- Otvori! 

- Ne mogu. 

- Otvori, kad kažem! 

Mirićka odgovori onako kako joj je rekao Alija. 
- Alija nije kod kuće, kad kažem! 

- Lažeš, bula! 


Izdera se i opali. Puščano zrno fijuknu Sulju pored 
glave. On pritisnu obarač. Pucanj u ganjku odjeknuo je 
zaglušujuće. 


Alija je gledao na prozor. Vidio je četvericu kako 
bježe, a peti je okrenut leđima stajao nekoliko koraka 

od praga. Pokušao je i da zakorači. Prvi koraknu gotovo 
normalno, kod drugog koraka posrnu, a kod trećeg 
pade na prtinu. 


Suljo upade u veliku sobu. 

- Šta bi? - upitao je. 

- Jedan poginu. A drugi utekoše za štalu - odgovori 
Mašo, pokazujući prstom zgradu štale iza koje su se 
skrivali četnici. 

- Što ne gađaste još kojega? 

- Ne stigosmo - odgovori Mašo. 


Alija je šutio. Bio je odsutan | nepomičan. Puščanu 
cijev je probacio kroz odškrinuti prozor. Trebalo je 
samo da pritisne obarač. Biti jači od sama sebe ne znači 
i gristi sopstvene džigarice. Nije stvar ni u propuštenoj 
šansi već u pronalaženju snage u sebi da bude jači od 
sopstvenog bijesa. 


- Idem na tavan - reče Suljo, prekidajući taj mučni 
trenutak. 


Alija ništa ne reče. Suljo ode, Mašo | Kara prijedoše 
do drugog prozora. Ovo je prvo ubistvo na mome pra- 
gu, pomisli. Gledao je u nepomično tijelo sa licem zariv- 
enim u snijeg. Onda mu se sve izmiješa: i žalost, i strah, 
i život. Nada iznenada nadvlada žalost | strah. Uđe, po- 
put najgizdavije carice bi obučena, poput ptice krilata, 
poput hurmi slatka, pa ga rukom ubvati za ruku, krilom 
ohladi čelo i prože. U jednom trenutku Alija pokuša da 
joj se istrgne, ali ga slika čelebićke djece u zapaljenoj po- 
jati, | pitanje šta će se desiti sa ovom sto su u njegovoj 
kući spriječi, i tada joj se potpuno predade; kroči u 
bašče slatkog voća i bistrih izvora; osjeti se izbavljenim. 


- Allahu ekber! - izusti pun vjere, 

- Dajdža Suljo, dajdža Suljo! 
- Šta je! - odazva se. 
- Izide dajdža Alija. 
- Kuda? - upita Suljo, pokazujući zbunjenost. - Gdje 
je? 
- Evo ga iznad kuće. Trči prema goniku. 


Suljo pritrča do puškarnice gdje se nalazio mladi ha- 
fiz. 
- Šta mu bi? 


- Ne znam - odgovori - ako nije da dođe iza leđa 
onim što su pobjegli kraj štale. 

Alija je bio na domak plota, više kuće, kad su zapu- 
cali sa svih strana. Kiša kugli podiže snježnu prašinu 
oko njegovih nogu. Zastao je ne bi li utvrdio odakle pu- 
caju. 

- U kuću, u kuću...! 


Suljov očajnički poziv sigurno nije čuo, a 1 da jeste 
bilo je kasno. Prva kugla što ga pogodi bi direktno u 
prsa, druga u predjelu pojasa. Jauknuo je, ali se držao 
na nogama. Oslonjen na pušku djelovao je kao savijen 
prut, ali je bio pri svijesti. Kad je pao, puška je ostala 
uspravno. 


Suljo i mladi hafiz sjuriše s tavana. Utrčaše u malu 
sobu, uhvatiše Dragu, drugu Alinu ženu, dovukoše do 
kućnih vrata i bez riječi gurnuše vani. 


Iako joj nisu ništa rekli, znala je šta treba da radi. 
Bez oklijevanja je potrčala u pravcu Alinog tijela. Prvo 
što ugleda bile su začuđene oči, otvorena usta, ruke 
raširene i kosa razbarušena, a onda, tek, vidje snijeg 
kako se boji u crveno. Pridiže mu glavu i privi sebi na 
prsa. Začuđene oči što su je gledale učiniše joj se kao 
žive. 

- Alija! - pozva ga. 

Suljo i mladi hafiz su buili uspaničeni. 

- Pušku! Pušku! Pušku! grmjeli su s kućnog praga. 

Njihovi izmiješani glasovi i zvižduk kugli nisu mogli 
nadjačati njenu bol, ništa nije čula. 

- Pušku, pušku, pušku! ponavljali su još brže i još 
glasnije. 


Sada je već čula sve. 
- Grdne rane, kako ću ga ostaviti? - reče Draga. 


Oni je nisu mogli čuti, Od dvije puške sada se u 
kući nalazila samo jedna. Mladi hafiz je bio praznih 
šaka a na nekoliko koraka od njega dvije puške. Htio je 
samo jednu, dajdžina bi mu bila draža. Izići, bilo je 
opasno. Brzopletost je pola nesreće. 

Suljo je morao uzvratiti, Otišao je sa kućnih vrata 
do najbližega prozora, Mladi hafiz je ostao i dalje pored 
odškrinutih vrata, 


- Pušku, pušku, pušku! = ponavljao je. 

= Sada ću = reče Draga i pažljivo spusti na snijeg Ali- 
nu glavu. 

Magla poče nestajati sa njegovih očiju kad ugleda 
kako Draga uzima pušku i torbak sa municijom. 

"Fala Allahu! - reče, Smrt je nepovratna, pomisli. 
Borba za život jeste veliki čin | u odbrani ubiti nije gri- 
jeh. Ovi što su jutros došli ni ne misle na grijeh, ti znaju 
šta je ubiti! 

Draga mu dade pušku i municiju, On uze i nestade 
u pravcu merdevina koje su vodile na tavan. Činilo mu 
se kao da ga prati stotinu dječijih očiju. Djeca su 
uplašena i čekaju da im neko pruži ruku. Krenula su 
preko duboke rijeke, a neplivači. "Evo mene", pomisli. 

"Ruke su vaše očišćenje moje. Zar nije tako, Milostivi?" 


Popeo se na tavan. Ni o čemu više nije mislio, osim 
da djeca znaju da je on pored puškarnice. Jedan nije mo- 
gao, ali s vjerom u Njegovu pomoć jeste. Nema više 
povratka u kučine neodlučnosti. Dva ubistva se ne mogu 
poništiti. 


IV 


"Da mi je što prije pritisnuti obarač", pomisli. 
Računao je da će mu laknuti čim ispali prvi metak. I kad 
opazi grupu četnika kako se spušta iz pravca Bandovića, 
mada je znao da je udaljenost prevelika, poče da puca. 
Oni uzvratiše i kiša kugli zasu krov kuće. Mladi Alija 
ubrza paljbu ne bi li koliko-toliko odgovorio i nekon- 
trolisano potroši dva šaržera. Kad ubaci treći, nekako u 
istom trenutku, spazi dvije prilike kako istrčaše iz kuće i 
pokušaše da se domognu ćoška Suljove kuće, potom 
ogromne međe ispod kuće a dalje niz uvalu: tim prav- 
cem, po njihovoj računici se mogu izvući iz opkoljene 
kuće. Na njihovu žalost računica im se pokaza po- 
grešnom jer su natrčali na nišane iza ćoška Mašove 
kuće. Rastojanje između kuća bilo je pedesetak metara, i 
četnicima nije bilo teško da pogode uspaničenu dvojku. 
Bili su to Huso iz Šadića i Smajo, hodžin najstariji sin. 


"Jesu li poludjeli", pomisli mladi Alija. "Prvo 
dajdža Alija, sada njih dvojica, ako ovako nastave samo 
će im olakšati posao. Moram nešta učiniti!" 

Napustio je puškarnicu, sjurio s tavana i potraži 
Sulja. Našao ga je u sobi. Čučao je pored prozora 
izložen gotovo nesmetanom fijukanju kugli kroz drvene 
zidove. Mladi Alija se zaprepasti. 

- Dajdža! - pozva ga ne ulazeći u sobu. - Dajdža, po- 
bogu šta to radiš!? 


Suljo se prenu. Od kako je sišao s tavana, do trenut- 
ka kada ga je mladić zovnuo, oči nije mogao odvojiti od 
bratovog beživotnog tijela. 


- Na tavan! - povika mladi Alija. 


Poslušno, poput djeteta što je pogriješilo, Suljo na- 
pusti prozor i puzeći dođe do sobnih vrata. 


- Dozvolio si da izlaze iz kuće... i ti, kao kip stao na 
prozor - reče mladi Alija ljutito. - K'o da ste svi šenuli? 


- Ko je to još izišao? 
- Huso i Smajo. 


Suljo je u času odhuknuo. Mladi Alija je bio spre- 
man da se na njega okomi, ali je vidio da su mu usne go- 
tovo skupljene, da ih nema. 


- Pogođeni su. Pali su u blizini tvoje kuće. Da li su 
mrtvi ili samo ranjeni, to ne znam? 

Suljo se ponašao poput drveta koje je trebalo pom- 
jeriti. 

- Šta da radimo? - upita nemoćno. 

Mladi Alija krenu prema tavanu, 

- Idemo gore, i to odmah - reče odlučno. 


Suljo je to učinio poslušno. 


Mirićka je, noseći u naručju trogodišnju kćerkicu, 
neopaženo napustila malu sobu i našla se u velikoj kada 
se u njoj više niko nije nalazio. Ne osvrćući se na kišu 
kuršuma prišla je prozoru. Morala je da vidi ono što je 
već čula. Kad je ugledala u snijegu beživotno muževo ti- 
jelo, okrenula se i jedino uspjela da jaukne: "Pobogu, 
majko!" Iza toga više nije imala glasa. Ali ju je zato obu- 


98 


Kuća na Kunovu 


zela silna želja da istrči iz kuće i da ga podigne iz snije- 
ga. Kapi straha iscuriše, ostala je samo ljubav. Ni plač 
kćerkice što se nalazila u njenom naručju ne zasmeta, i 
razdaljina joj postade sasvim bliska. Onda se okrenula. 
Očajno je željela da dođe do sobnih, pa do kućnih vrata. 
Nije stigla ni do jednih. Kugla je pogodi ispod desne 
plečke, prostrijeli tijelo; djevojčicu pogodi u usta i iziđe 
na potiljku. Kosa djevojčice, gusta, boje ječma, sakri 
ranu. Mirićka zadrža kćerkicu u naručju dok je padala. 


Kara se prestravi. 


- Allah vam platio, dušmani! - zavapi kad ugleda 
Mirićku na podu i mrtvu kćerkicu u njenom naručju. - 
Mirićka! - pozva je. 

Ponovila je nekoliko puta. Uzalud, nije reagovala. 
Kara nije odustajala. Zvala ju je i drmala, istovremeno, 
da se javi ili oči otvori - ni od toga nije bilo koristi. 
Onda je posegnula za tijelom mrtve kćerkice. Razdvojila 
ih je. Prema Kari se odjednom ispruži blijeda ruka, koja 
je tražila nešto. 


- Živa je... živa... milom Bogu fala! 


Kara nije izdržala da ne pusti suzama na volju, Ku- 
gle su fijukale. Velika soba se pretvarala u gnijezdo lu- 
dih cvrkuta; onda plotuni sa tavana, strah, neka žurba 
koja izgleda beskorisna jer nikako da bude gotovo. I 
tako su dolazili i prolazili trenuci, oštri, otrovni, iza ko- 
jih se ništa nije dešavalo, dok se nije pojavio Mašo, njen 
muž. i 

- Dobro pazi kako je dižeš! - rekla je. - Pažljivo je 
nosi, 1 ne žuri! 

Nekako ih donesoše do vrata velike sobe. Kara je 
imala nekoliko rupa na dimijama, ogrebanu ruku iznad 
lakta, a Mašu su probušili kapu na jednom i gunj na dva 
mjesta. To je bilo sve od onoga šta ih je moglo zadesiti. 

U ganjku je bilo bezbjednije, a u maloj sobi potpuno 
bezbijedno. Sve je sada zavisilo od Karinog umijeća. 


- Pravite mehlem! - rekla je usplahirena i pomjerila 
šamiju koja joj je bila spala s glave. Mičite se! - reče 
ukipljenim ženama. - Je li vam šejtan uz'o pamet, šta li? 

Kad su opazile vatru u Karinim očima, brzo su se 
pribrale i udaljile iz male sobe. 


Prva prepreka koja ju je dočekala bila su dugmad na 
Mirićkinoj bluzi. Rupe oko dugmadi natopljene krvlju se 
stegnule gotovo dopola. Teško je išlo otkopčavanje, po- 
dosta dugmadi, kliska pa sitna; izmicala su iz prstiju i go- 
tovo da ih nije mogla obuhvatiti. "Ovo me izluđuje, misli- 
la je, "dok ih otkopčam proći će sahat." 


Napokon je otkopčala i skinula bluzu. Kada je ski- 
nula i donji veš mogla je da vidi ranu. Iz otvora kuda je 
ušla i izišla kugla tekla je krv. O ranama je nešto znala; 
kad se dijete poreže nožem, kad se neko posiječe sjeki- 
rom, srpom, sa takvim se susretala. Ali sa ranama od 
puške ovo joj je bilo prvi put. Znala je i to da krv mora 
što prije zaustaviti. Pronašla je nekakav laneni peškir. 
Bio je podugačak i čist. Mogla je krajevima pritisnuti 
obje rane. "Ovo je dobro - reče sama sebi - samo još da 
zaustavim krv." Nije uspjela, jer uskoro osjeti slipavu 
toplinu između prstiju. Naježila se. = Slipanje se 
povećavalo, postajalo neugodnije, prsti su joj podrhta- 
vali, krv ispuni brazde između njih, slijedilo je curenje, i 
crvene kapi počeše da kapaju po posteljini, 

Kara je opet promijenila peškir. Bjelina peškira, što 
potraja, djelovala je bolje na njeno osjećanje, nego bilo 
šta. "Dobro je - rekla je - krv počinje da staje." 


Žene nikako da se pojave s mehlemom. Kara se 
suzdržavala koliko god je mogla. Stisnula je zube, znala 
je koliki je to posao. Ali nije mogla da zakoči svoj drugi 

dio po kome su je svi poznavali. "Gube! Kokoši! Sme- 
tenjakuše! Ćorave sove! Kokoši, ni na guvnu zrno ne 
umiju naći!" 
jeni omjeri. 
Ranjenica se pom 


"Trebala sam se savladati - korilo je nešto u njoj. I 
one su rade da to pripreme što prije." 


U danu koji je otpočeo svoj hod bez milosti, dok su 
se događaji odvijali nezaustavivo, preobraženja nastajala 
neočekivano, više nije bilo one Kare čiji je jezik najbrži u 
selu, što je na svaku izgovorenu pogrdu sipala bujicu ne 
vodeći računa ko je u pitanju: muškarci ili žene, djeca ili 
starci. Rodila se kao janješce, stasala poput divlje trešnje 
i do udaje bila nepristupačna momačkim srcima. Crno- 
kosa, vitka poput jelike, kao izvor bistrih očiju, usta kao 
jabuka rasječena, obrazi boje mjesečine, i iznad svega hi- 
tra poput srne. Kad se tome nije niko nadao, udala se. 
Za suđenog je odabrala Maša. Voljela i grdila ga istov- 
remeno, postajala majka svakoga marta i za tri martovs- 
ka jutra na svijet donijela dva sina i kćerkicu. Da se nije 
zaratilo, ko zna kada bi joj bilo dosta rađanja. 


Žene su užurbano radile. Prvo su pronašle kozji loj, 
vosak i bakrenu tendžeru. Nisu štedjele, narezale su po- 
dosta i jednog i drugog i napunile do pola tendžeru. 
Onda su podložile vatru na ognjištu, objesile tendžeru, i 
više od njih nije puno zavisilo. Vatra je trebala da učini 
svoje. 


Poslije nekog vremena vosak se poče topiti, a onda i 
loj, pretvarajući se u tečnu masu. Igra vrelih balona iz 
časa u čas postajala je bjesomučnija dok se troska 
pokušavala domognuti zidova tendžere. Bila je to neka 
čudna igra, igra odvajanja, dioba od sopstvene namjene. 


Najprije su odstranile trosku, onda su skinule 
tendžeru sa vatre, pa potopile čiste lanene krpe i ostavile 

da se sve ohladi, da lanena vlakna upiju, da budu meh- 
lem. 


- Fala Bogu kad jednom dođoste! - prekorjela je 
Kara žene. 
- Nije moglo prije - odvrati jedna od njih. 


- Nije đavola! Dajte to ovamo! 


Osjećao je da se probudio. Dva su sahata prošla 
kako je počelo; smrt i ranjavanja, povici četnika i plač u 
kući, cijukanje kugli i plotuni pušaka. Kao opadanje zre- 
lih voćki ogoljevala je zbunjenost i nastajalo pre- 
mošćavanje između dva osjećanja; jadne nevjerice i prih- 
vatanje nastale stvarnosti. 

Mladi Alija je branio prilaze kući sa južne i djeli- 
mično zapadne, a Suljo sa sjeverne i dio mrtvog ugla sa 
istočne strane. Gotovo dvije strane bile su nepokrivene. 
Mašo bi mogao pomoći, ali je bio goloruk. 

Suljo iznenada napusti položaj na tavanu. 

- Nemoj, babo, majku, nemoj molim te! 


Doprije do mladićevih ušiju molećivi plač Suljove 
kćerke. 


"Je li šenuo?", pomisli mladi Alija. Pretpostavio je 
da to izbacuje suprugu iz kuće da donese pušku poginu- 
log četnika. "Svaki čin ima dvije težine, Mašo sa 
puškom pretegao je nad opasnosti da izgubi suprugu." 

Kad se Suljo vrati na tavan, upita ga: 

- Kuda to ide dajdža? 

- Zbog puške - odgovorio je kratko. 

I Mašo se zatim pojavi na tavanu. 


- Na onu puškarnicu - reče Suljo, pokazujući mu 
istočnu stranu krova. 


IO2 


Kuća na Kunovu 


Mašo, svježi regrut, koji je jedva izvukao živu glavu 
bježeći sa mađarske granice kada je kapitulirala vojska 
Kraljevine, podugo se baćkao dok nije uspio ubaciti 
šaržer u ležište i repetirati pušku. A onda je primijetio 
da su i cijev i kundak mokri, nišan nepodešen. Ma koli- 
ko se trudio, požurujući samog sebe, nije uspijevao da to 
sve dovede u red. Oduvijek oprezan, tako se i ponašao, 
jer nije mogao istovremeno misliti na jednu, a raditi 
dvije stvari. 


- Evo ih! - povika Mašo panično. 
- Pucaj, šta čekaš!? - odvrati Suljo. 
Onda se prebacio do Maša. 

- Gdje su? 

- Probili su se do moje kuće. 


- Tu su od početka napada - ljutito će Suljo. - I sada 
šta je tu je, ali od tvoje do moje kuće ne smiju da se pre- 
bace, razumiješ! 


Mašo potvrdno klimnu, a Suljo se onda vrati nazad. 


Bilo je gotovo podne, a četnici nisu još poduzimali 
ozbiljniji napad na kuću. Zadovoljili su se, po svoj pril- 
ici, time da za danas zauzmu što povoljnije zaklone a 
po noći da završe posao. Izgledalo je da su toga svjesni 
i jedni i drugi: četnici su u tome vidjeli svoju prednost a 
branioci svoju neizvjesnost. Pogotovo što su bili na do- 
mak kuće, na kojih stotinjak metara. Osim toga, iz- 
gubljena četiri života i jedno ranjavanje, kuća obasuta 
neprestano kuglama kao najjačom i najopasnijom 
kišom, postajala je zrno koje kljuca hiljadu kljunova. 
Bilo je to nemilosrdno postupanje, pijanstvo od mržnje, 
i napad, i nekakva i zbog nečega osveta; činilo se da 
nestaje svjetlost, da umire plavetnilo, noć i vatra sjedin- 
jeni u igri, kao da su stvoreni za orgijanje, pa zajed- 

nički čekaju taj čas. Tako će i žrtva i zločinac nevidlji- 
vim sponama biti vezani u smrti, samo sa različitim 
osjećanjem. 

Mašo je bio pripremio pušku za dejstvo, prostor 
između svoje i Suljove kuće smatrao bezbjednim do 
noći. Samo koji minut od Suljovog povratka do 
puškarnice, opazio je kako se pojavila puščana cijev iza 
ćoška njegove kuće, a domalo je ugledao i četnika kako 
trči prema Suljovoj kući. Pritisnuo je obarač, ali pro- 
maši. Metak se izgubio negdje, jer ne ostavi vidljiv trag 
u snijegu. Četnik se nalazio na polovini razdaljine i bilo 
mu je ostalo još kojih tridesetak koraka do zaklona. 
Mašo ocijeni da ima još šansu. Repetira, nanišani, pritis- 
nu obarač i ponovo promaši. 


"Ovaj mi umače, ali mu se drugi ne smije pri- 
družiti", reče sam sebi. 


Tako je iznevjerio dio Suljovog naređenja ne sumn- 
jajući da će imati problema da očuva drugu polovinu 
čime bi naređenje bilo u potpunosti iznevjereno. 


Ista taktika kao prvi put: puščana cijev iza čoška, 
plotun u pravcu kuće, pa jedan iskoči i potrča. Mašo je 
ovoga puta bio spreman. Nanišanio je i pritisnuo oba- 
rač. Četnik pade kao pokošen. "Poslije ovoga drugi se 
neće odlučiti da koriste ovaj prostor", pomisli. Gotovo 
da nije ni domislio misao a dvojica se pojaviše. "Novo 
prebacivanje, ne odustaju...", sinulo mu je. A onda se 
desi nešta neočekivano. Dvojka pritrča do onoga u snije- 
gu, dograbiše ga i vratiše se nazad. Bili su zaista brzi, 
brži od Maša i njemu ne preostade ništa drugo do da 
puca nasumice. I protiv svoje volje osjetio je neko zado- 
voljstvo. "Šta će učiniti sa onim pogođenim?" Nije mu 
bilo jasno da su bili žrtvovali dvojicu zdravih za jednog 
ranjenog, a možda i mrtvog? 


Toliko se uzbudio zbog toga da je počeo ispredati 

neke mogućnosti, za sebe, ne usuđujući se reći njima 
dvojici. 

Pomišljao je da se radi o bratu ili sinu nekog od 
četnika ili nožda o komandantu ili oficiru. 


Nije bilo sumnje da je njegov metak završio u tijelu 
za kojim će se ožalostiti njih dosta. Onda se sjetio tijela 
u kojima su završile njihove kugle i zbog čega su 
ožalošćeni svi u kući; ali u ovome danu vremena za 
žaljenje bilo je malo. Trebalo se boriti za žive. 


- Pale kuće! - povikao je Mašo. Glas mu je podrhta- 
vao od uzbuđenja. Onda se pretvorio u iznenađenu 
zvjerku. - Boga mi moja gori! Zapališe i tvoju, Suljo. 

Suljo se samo okrenuo prema Mašu. Nije bio mno- 
go iznenađen. Znao je da nema druge; a i zašto se brinu- 
ti o kućama u kojima nema niko, a ne misliti na ovu u 
kojoj je toliko djece i žena. 

- Jesu li se povukli oni? 

- Ne znam - odgovori Mašo. - Još se ne vidi šta čine. 


Suljo više nije imao pitanja. Vatra se polahko razgo- 
rijevala. Nije preostalo dugo i da bukne. Čovjek je odu- 
vijek zapanjen pred vatrom. "Trebalo bi se bojati va- 
tre", pomisli Mašo, ali sad nije tako. Suviše su blizu 
četnici. " 

U međuvremenu plamen izbi, prvo na prozorima, a 
potom i na krovovima. Pratile su ih užarene iskre. One 
su se dizale visoko, prskale i poput vatrene kiše padale u 
blizini kuće branilaca. 


- Samo da ne puhne vjetar! - strepio je Mašo. 


Vatra je igrala svoju zloslutnu igru. I Mašo je pro- 
mijenio strah za strah, vatra mu se sada pričinjavala 
opasnijom. 


Kakav bi to bio život kad se ne bi, ponekad, podu- 

darila očekivanja, makar se radilo o napadačima i na- 
padnutim. Četnici su ocijenili da se ne trebaju izlagati 
većim rizicima. Ni branioci nisu bili daleko od takvih 
pomisli. Samo, ne mora ni jedno biti tačno. Između dva 
predviđanja može se desiti treće, pa čak i četvrto, peto...; 
postoji vaga, nepredvidiva i nedokučiva, i koliko god 
bili oprezni pri mjerenju, može krivo odvagnuti. 


Nestrpljivo je očekivao da mu izgori kuća, a žalio 
što je neće imati. Spustio je kapke i oči su mu bile pune 
suza. Ujedao ga je dim. Protrljao je nekoliko puta očne 
kapke i ništa se nije promijenilo. Zakašljao se, 
pokušavajući da istisne dim iz pluća. Onda je podigao 
očne kapke; užarene iskre su počele padati na krov. 
Kuća je bila zasuta vatrenom kišom. Vjerovao je da će 
se zapaliti i da će morati izići, ne vodeći računa o 
četnicima. Ali nije bilo tako. Krov je bio prekriven snije- 
gom i iskre su se gasile čim bi pale. Opasno bi bilo da 
puhne vjetar, a njega nije bilo. 

Umjesto mogućeg vjetra i četnika gromoglasno su 
odjeknule tri eksplozije - bum, bum, bum - jedna iza 
druge. I braniocima i četnicima bilo je jasno da to nisu 
puške. Ali šta je onda? 


- Bježe! - povika Mašo. 

Četnici su u panici napuštali prostor između zapalje- 
nih kuća. Više nisu vodili računa hoće li ih pogoditi iz 
kuće, hitali su ne bi li se što prije domogli prevoja u Pot- 
kunjici. 

- Ahaaa! - vrisnuo je Mašo i pripuca. 

Pucao je nasumice. Nije se mogao odlučiti na jed- 
nog. Mogućnost se ukazala, a on je želio da je dobro is- 
koristi. Suviše je bio uznemiren, nedostajala mu je kon- 
centracija, i od svega ispalo je ništa. Četnici su umakli. 


Bum, bum, bum, odjeknuše tri nove eksplozije. "Šta 

je sada to?" pomisli Mašo, čudeći se. 


Mada su čuli prve eksplozije ni Suljo ni mladi Alija 
nisu napuštali svoja mjesta pored puškarnice. Tri nove, 
što eksplodiraše, nisu im dale mira. Dopuzali su do 
Maša. 


- Ovo nije daleko - rekao je Suljo - i moglo bi biti da 
su probne? Za slijedeće podesit će bolje sprave. 


- Šta ti pada na pamet, dajdža!? 
- Šta bi drugo onako jako grmjelo. 


- Bacači nisu - reče mladi Alija. Ekplodiralo je sa is- 
tog mjesta. Je li tako, Mašo? 


- Jeste - potvrdi. 


- Mislim da znam šta bi moglo biti. Izgleda nevjero- 
vatno, ali bi moglo biti. 

- Sve je moguće. Moguće je da je došao neko treći. 
Došao odnekud, odlučan, dobro naoružan i želi red da 
zavede. 

- Neko treći jeste, dajdža. Ali nije došao ni od kud, 
ne pripada nikom, ne misli ništa; najmanje mu je na 
umu red, o namjeri nema ni govora. Ovo je samo obični 
slučaj. 

- Znaš li šta je? 

- Znam. 


- Zašto onda ne kažeš? - upita Suljo. Zar je toliko 
nevjerovatno? 


Mladi Alija je klimnuo glavom. 


"Ono što sam čuo od njega tada, mišljah da bolesni 
um izmišlja. Ali sad vidim da nisam bio u pravu. Hendo, 
znate na koga mislim, odade svoju tajnu, meni, ko zna 
zbog čega? 


Jednom prilikom zatekoh ga na Studencu. Sjedi na 

ivici korita i bulji u vodu. Prišao ja neopaženo, i tek kad 
ga dodirnuh, primijeti me, pa podiže glavu. Vidim, oči 
pune suza. Pitam, šta je Hendo? On gleda. U životu nis- 
am vidio takav pogled. Ponovo zaupitah: "Šta je, što ne 
kažeš?" 

"Razgovaram s 'vodom", veli on. "Lud", pomislih. 
"Nasmijao bih se, ali mi njegove oči oduzeše volju za 
tako šta. I umjesto da ispoljim taj neljudski smijeh, spus- 
tih ruku na njegovo rame." 


"Vidiš, ovoj vodi mogu sve reći, sluša kad joj 
pričam, kad pjevam, kad se smijem i kad plačem. Na sve 
to ona mi uzvrati žuboreći, i niko kao ova česma ne 
kaže ljepšu riječ." "Čudio bih se čudom, ali ne stigoh. 
On poče novu priču". "Samo tebi i ovoj vodi hoću da 
kažem šta sam vidio." "Šta to Hendo?" zaupitah. 

"Vidio sam ja, hafize, kad je Cilija sakriv'o 
bombe." 

"Kakve bombe, od kuda njemu bombe? - pitam. 
Mislim u Hendovoj glavi rodila se nemoguća misao, ni 
slušao ga ne bih, ali rekoh sam sebi: neka ispriča, njemu 
može biti lakše, a meni neće biti začepljene uši i ako 
čujem nešto što je nemoguće. 

"Vidio sam ja, sakrio ih je u vjenčanicama. Tri u 
jednoj, a tri u drugoj. Fino je izdubio rupe, smjestio 
bombe, i onda zatvorio. Tako ih je fino sakrio da se i ne 
primijeti, samo iz blizine. Donio ih je ono kad se vrać'o 
iz rezerve. Mora da je ukr'o." 


Kada je ispričao, nekoliko trenutaka motraše ispod 
oka. Biće da je provjeravao moju reakciju. Znao je kad 
bih ga odao da bi mu Cilija polomio kosti. 


"Ne boj se ti, Hendo", velim ja, "ni crnoj zemlji 
neću reći, kamo li tvome bratu." 


Izgleda da ga uvjerih u svoju iskrenost i on nastavi: 

"Da-Bo-g-da, crko i on i konj!", poče kletvom, "Za- 
pamtit će kad je tuk'o Henda! Misli on ja ovaki pa se ne 
umijem svetiti. E, znam, je li, hafize?" 


"Znaš, odgovorih. Nisam htio da mu oduzimam 
nadu. Kažem, svako ima pravo na osvetu, a Hendo pog- 
otovo. Znao sam da ne smije oprostiti, ali ni vratiti jed- 
nako, nego nešta eto tako, tek da se rastereti, da skine 
obruč sa nabrekle lobanje. 


Hendo se za jedan trenutak pritajio, onda je nasta- 
vio: "Gonio ja u mlin, samlio fino da ne more biti ljevše: 
brašna malo, ona kljusina jaka, uz Metaljku brdo - 
pojašem malo da odahnem dušom, kad on. Poš'o ko 
bajagi u drva? Vidi me. Sjašem ja odmah. On pritrči, 
ufati me, pa udri... udri, ožeži...! Evo vidiš i sada se zna- 
ju modrice!", pokaza on meni plave zmije na leđima." 

- Bilo ih je šest - reče Mašo - i to baš kod Ciline 
kuće. 


- Onda je to... to - priznade i Suljo. 


Bilo je predvečerje. Napadi su bili gotovo prestali. 
Još bi poneko od četnika s vremena na vrijeme pripu- 
cao, narušio neki zloslutni mir, dao do znanja da su tu i 
da ne misle otići. Branioci nisu odgovarali. Sve i da su 
htjeli nisu mogli, jer je vidljivost postala sasvim slaba. 
Noć i neizvjesnost su počivali na istom tasu. I prvo što 
je prestalo biti neizvjesnost, bile su kunovske brvnare. 
Otpočela je paljevina. Kuće branilaca su dogorijevale, 
kad su ih počeli paliti u Rujićima, Selištima, Zaglavi- 
com, Crnobovićima. 

Kako je samo izgledalo predvečerje, usred svjetlosti 
plamenih baklji, kada su raspojasani plameni igrači igra- 
li ples uništenja, kada se sve pretvaralo u nevjericu i pri- 
viđenje. Kuće po kunovskim zaseocima, koje su na bjeli- 

ni snijega svijetlile kao krijesnice, uzalud su žrtvovale 
svoja napola truhla drvena tijela da zagriju toliko stude- 
ni. 


"Ako je ovo slika džehenema", pomisli mladi Alija. 
"Kako vatru gledati, a ležeći oduzeta tijela, tražeći odgo- 
vor zašto sve ovo. Kakav li je dženet?" 


"Eno pale Roboviće, vidi se ševak iza Bandovića!" 
9 

"Eno ševka iza Kunovika, pale Pribiške!" 

"Eno ga i iza Mramorava, i Šadići gore!" 


"Pogledajte koliki je iza Homarina, gore Ječmišta, 
Pogledine, Trtoševo...!" 


Bili su to samo povici, i ništa više. Čudili su se svak 
za sebe, jer nisu imali više koga začuditi. Sve isto moglo 
se vidjeti ne mijenjajući mjesto stajanja. 


Poslije jednog sahata čuđenje je ostalo za njima. 
Začuli su povike i jaukanja iz Rujića, sa ženskih krikova 
kapao je užas, muških, u početku, nije bilo. A onda je 
nestalo ženskih, čuli su se samo muški. Odjekivalo je be- 
zumlje. Branioci su ispalili nekoliko plotuna, pa prestali. 
Nije koristilo pucati u mrak. 


U Rujićima nije prestajalo dok nisu obavili posao. A 
onda pjesma, znak da je gotovo, znak da napuštaju 
Rujiće, znamenje pobjednika; pjesma raspaljenih srca, 
uzavrelih mozgova, neobjašnjivih razloga, čudnih cilje- 
va! 


Pa je prošla ponoć i noć se okretala u zoru. U 
Rujićima se smirilo. Kako bi drugačije i prestalo da san 
nije najslađi pred svanuće? 

Mladi Alija je klanjao četiri dženaze, misleći kako 
su neobične u nevrijeme, ni gdje treba, ni kako treba. 
Četiri tijela položena su u izrovani snijeg, korak dva 
niže kuće. Peto, poginulog četnika, odnijeli su podalje, 

onoliko koliko su ocijenili da nije opasno, i tamo prekri- 
li snijegom. 


Bio je to nenormalan čin, jer drugu mogućnost nisu 
ni imali. Bitno je bilo, kad svane, da ih više ne gledaju, 
da više ne pomišljaju kako je ružno ležati u snijegu mok- 
ar i ne bio živ. U tom 1 jeste stvar, što Živi svoja 
osjećanja nesvjesno namjenjuju mrtvima, jer ne znaju. 


- O, Alija! O, Alija! O, Alija! 


U početku tiho, a potom sve glasnije i glasnije, dozi- 
vao je neko. Iz kuće se nisu javljali. Pridošlica je nasta- 
vio uporno. Izgledalo je da će nastaviti tako do 
vječnosti. 

Razdanjivalo se, a nikoga nisu mogli vidjeti. Glas je 
dolazio iz Bašče. Debla voćki su bila toliko tanka da se 
nije mogla skriti ni vrljika iza njih, a ne nečije tijelo. Pa 
ipak neko je odatle dozivao, neko dobro skriven, neko 
ko pozna svaku stopu prostora što razdvaja Rujiće od 
kuće branilaca. 


- Ko zove? 

Najzad su mu se javili. 

- Selim - odgovori - Bajrov Selim. 

- Šta hoćeš? 

Pitanje zbuni Selima. 

- Hoću u kuću. 

Odgovorio je kada se malo pribrao. 
- Jesi li sam? 

Požuri da odgovori. 

= Sam, sam..,! 


- Da ga upustimo, dajdža? 

Suljo pošutje. 

- Neka uđe, ali prvo provjeri je li sam? 

- Selime! 

- Eeee! 

- Iziđi na čistinu da te vidim! 

Selim posluša i poput preplašene divljači proviri. 

- Izidi, izidi...! 

Ohrabri ga mladi Alija. Pojavio se iza debla jedne 
šljive gdje je ležao skriven u snijegu. 

- Brzo, brzo trči prema kući! 


Selim krenu. Gazio je duboki snijeg. Kad dođe do 
kućnih vrata, otvoriše mu i on uđe, dišući teško. 

Ljubopitljive žene i radoznala djeca okupiše se oko 
njega. Bio je zasut pitanjima, izložen pogledima, pret- 
voren u lutku od koje se očekivalo da progovori. On 
nije bio lutka. On je Selim, drugačiji nego što je bio, 
uplašen, promrzao od studeni, bez oca i majke, bez 
kuće, bez mladalačke boje u licu. 

- Osta li ko živ? Jesu li baš sve pobili? Uspje li ko 
pobjeći. Kako se ti spasi? 

Ni na jedno pitanje nije odgovarao. Borio se sa ne- 
kakvom ogradom u sebi. Odgonio je mrak, odgonio je 
ono što je čuo, htio da ne vidi ono što je vidio. 

Ne obazirući se na njegovo stanje žene nastaviše: 

- Znaš li, vidje li, ču li...? 

Kljucale su kao kokoši. 

- Pustite ga već jednom, da se pribere! - poče ih grdi- 
ti mladi Alija. Umjesto tolike priče utoplite ga nečim, 
nešto toplo dajte da popije. 


Mladi Alija je gledao uplašene oči Selimove zna- 

tiželjom kao dijete leptir. Na trenutak je želio da ga os- 
tavi na miru, da se okrijepi, a na trenutak gorio od želje 
da čuje novosti. 


- Sigurno si vidio svašta? 

Upitao je to samo da malo smiri crva u sebi. 
Uzdahnuo je. 

- Jesam. 


Jedna od žena donese nekakvo ćebe i prebaci ga Se- 
limu preko ramena. Druga skide čarape s nogu i obuče 
mu druge. Treća donese nekakvu košulju i pomože mu 
da je navuče. Za nekoliko trenutaka Selim se nađe u 
ugodnoj suhoj odjeći i obući. 

- Je li ti sada malo bolje? 

- Kako da nije. 

- Trebaš nešto i pojesti - reče mladi Alija - onda ćeš 
moći i pričati šta si Vidio. 

Donijeli su mu toplu čorbu. I Selim je, ne raz- 
mišljajući mnogo, počeo da jede. Kad je završio, pogle- 
dao je u dno ćase, iznenađen. Čorbe nije bilo malo, ni 
hljeba, a ništa nije ostalo iza njega. Poželio je još čorbe 
ali to nije mogao prevaliti preko jezika. Donijeli bi više 
da su imali, pomisli. 

- Hoćeš li još? - upita ga mladi Alija. 

- Nije potrebno i ovako sam mnogo pojeo. 


Svi su opet gledali u Selima, očekujući da saznaju za 
sudbinu Rujićana. 


- Možeš li sada početi? 
Šutio je neko vrijeme, pa počeo drhtavim glasom. 


"Čim je zapucalo, ovdje kod vas, sakrijem se u san- 
duk. Ranije je babo namjestio u stajnjaku taj sanduk, i 
kad sam uš'o on je samo spustio poklopac. Nabacio 

stajnjaka i tako zameo svaki trag da bi tu mog'o neko 
biti. 

Ostah ja, Boga mi, u sanduku. Sam, mrak, od smra- 
da ne mogu da dišem, ugušit se hoću. Sve kuha u meni, 
želudac u grkljanu. Trpjeti, nema druge, rekoh sam sebi. 
Navikao sam, smrad je nešto što nestaje s vremenom. 
Toplo i ja ti zaspah. Kad Božijeg čuda, sanjam trešnje. 
Popeli se na trešnju: ja i Hadžo, brat mi, i amidžin Ha- 
san. Sladimo se i uživamo: vrućina, goveda planduju u 
Dubokom Dolu, u Šadićima se ne vide ni kokoši, sve se 
živo sklonilo od žege. 


Kad eto ti, odnekud, Oparnice. K'o da je iz zemlje 
izniknuo, stoji ispod stabla. Namrgođen, u ruci mu ljes- 
kovi prut, debeo k'o prst, dug preko dva metra i još Og- 
ulio koru sa njega. Čim smo ga opazili, poskakali smo 
sa trešnje. Ali, hoćeš đavola, uhvatio je mene, njih dvoji- 
ca utekoše. Bije li bije! Oparnici prut u rukama a ja k'o 
vreća na zemlji. Prut zviždi k'o da se stotinu zmija uvuk- 
lo u njega, savijaju se oko moga tijela, i hoće da me 
rastrgaju. Izdeveta ti on mene na mrtvo ime i ja se pro- 
budih od bolova. Kad sam otvorio oči, nestalo je bolo- 
va, bila je samo tama i smrad od stajnjaka."" 


Djeca su se nasmijala glasno, zbog dugog ljeskovog 
pruta. Poznavala su tu zmiju, ujedala ih je. Sada se ona 
ticala Selima i sad im je bilo dovoljno da njeno ujedanje 
osjete kao golicanje ispod pazuha. 


Stariji su ih opominjali, jer su taj smijeh smatrali ne- 
primjerenim. Selim je, nasuprot starijih, taj smijeh prih- 
vatio drugačije, kao dječiju pakost. Ništa ozbiljno da ne 
bi mogao nastaviti tamo gdje su ga djeca prekinula. 

Prvi znak da su došli bili su jauci koji su počeli dop- 
irali do mojih ušiju. Trajalo je to dugo. Začepio sam uši, 
a glasovi su opet dopirali. Koliko je glasan plač žena! 
Plotuni pušaka su ništa prema njima. Činilo se da će mi 

razderati mozak i da ću umrijeti zbog toga. Pa sam se, 
Bože oprosti, pretvorio u kamen kameni; mrtviji od 
mrtva - ni tad a ni sada mi nije jasno kako sve to podni- 
jeh. Ali eto, jesam. 


Proticanje vremena sporo, minuti - sahat, sahat - 
dan, dan..., niti znam noć li je, dan li je? 


Onda sam naslutio promjenu; tišina i jaka studen, 
mora da svanjiva. Ali baba nema, ne dolazi po mene. 
Slutim šta je ali neću da vjerujem u to. Bila je to nesmot- 
rena pomisao zbog čega se naljutih sam na sebe. Još nis- 
am ništa vidio, 1 zašto onda baksuziram? U jednom tre- 
nutku odlučih da podignem kapak, ali nisam imao 
hrabrosti, odustadoh. Tad zažalih što nisam muha, bio 
bih gdje i treba". 


Djeca nisu mogla ni ovaj put da se ne nasmiju zbog 
Selimovog poređenja sebe sa muhom. I sam se pridružio 
smijehu, crnom i mučeničkom. Tako je sam, crnim smij- 
ehom, pokazivao svoju muku. I onda je nastavio. 


"Ispružio sam ruke prema kapku onoga trenutka 
kada više nisam imao straha. Otvorih i iziđoh iz sandu- 
ka. Ličio sam sebi na goluba što leti prema orlu. 


Sunce je blještalo, iskre snijega caklile, nisam mog'o 
otrpjeti tu svjetlost. Žmirio sam neko vrijeme, da se pri- 
viknem. Onda sam progledao, imao sam šta 1 vidjeti; sve 
samo zgarište, kuća nije bilo. Umjesto njih bilo je 
mnoštvo ugašenih ugaraka i jaki miris paljevine. Ni dis- 
ati nije bilo lahko. A ja sam morao bježati. Prvo sam 
dotrčao do zidina naše kuće, i vidim nečije tijelo, Snaha, 
Boga mi! Safija, Safija... snaho, snaho! - zovem a ona ni 
da se pomakne. Mislim, mrtva, i prije nego što htjedoh 
dalje, ugledah kako se malo pomjeri. Nije mrtva, mis- 
lim. Dobro, ali bi za mene bilo lakše da je drugačije. Šta 
da radim, pitam samog sebe? Znam, kad bih je ostavio 
da bi se potpuno smrzla, nositi je ne mogu jer je teška i 

bremenita. I tu ništa promijeniti nisam mog'o. Raz- 
mišlj'o sam, lomio, odgađ'o da bježim. Mog'o sam da 
krenem u ovom ili onom pravcu, a ja odlučio da je od- 
nesem nazad u sanduk u kome sam se, do maloprije, i 
sam nalazio. Nekako sam je donio, više vukući. Zatvo- 
rio sanduk, nagrnuo stajnjak i malo snijega. Sada sam 
mogao dalje. Krenem prema Zakunjici. Onda bih se, 
mišljah, spustio u Danca, i naniže je i zaklonjenije, pa 
Domanom do Skilaća. Kuda dalje, nisam mislio, nije ni 
vremena bilo za to. Na Zakunjici mi se dade pogledati 
prema vašim kućama. Vidim, ostala je samo jedna. Ko 
će odlučiti između bježanja u nikud i sklanjanja u ništa, 
ako ne da zažmiriš? Krenuo sam ovamo, dokop'o se 
Bašče, a dalje i sami sve znate." 


Tako završi Selim svoju priču u koju nisu sumnjali 
oni što su je slušali; ni čuđenju nije bilo mjesta. Sve je 
bilo moguće u prošloj noći, mnogo toga su mogli i čuti i 
vidjeti. 

Bližilo se podne, zatišje je još uvijek trajalo, četnici 
su se vjerovatno odmarali od prošlodnevnih iznenađenja 
i od prošlonoćne krvave orgije. Iza brda su se mogle vid- 
jeti njihove zlokobne vatre i primijetiti stražari. 


Selim se okuražio i sam odlučio da se vrati u Rujiće 
i da pokuša dovesti snahu u kuću. Razmišljao je kad i 
kako da to izvede? Predlagali su mu noć, a on je oda- 
brao po svome. Bilo je to u prvi sumrak. 


U kući su ga očekivali. Strahovali su da ga ne uhvate i 
sumnjali da će moći dovesti ranjenu, usto i trudnu, snahu. 
Kada se vratio, u naručju je nosio jednog dječaka i za 
ručicu vodio djevojčicu. Bili su to Muharem, najmlađi 
brat hafiza Alije i Ziba, djevojčica iz komšiluka. 


Na vratima dok je ulazio u kuću, odhuknuo je du- 
boko. Bio je i znojan i na izmaku snaga. Za to ga niko i 
ne upita. 

- Zaklan - odgovori. - Ona je gorjela - dodade, pok- 
azujući na djevojčicu. 

- Kako zaklan, kako gorjela? 

- Zaklan, gorjela... vidite li? - ljutnu se. 


Selimove riječi su postale vatra, ono što su opazili 
užas. Sve se pretvorilo u nevjericu, a nevjerica u sav- 
lađavanje, a savlađivanje u stvarnost. 


- Da nema još živih? 


- Ne bih rek'o da ima - odgovorio je Selim. A je li 
neko uspio da pobjegne, to ne mogu znati? 


- A Safija, snaha ti? 


- Ona je živa. Dok malo predahnem, ići ću i nju da 
dovedem. 


Ne puštajući glasa, ne dajući suzama da poteku, ru- 
kama da zadrhte; spustio je očne kapke dok je u naručju 
držao ranjenog brata. Pritiskao ga na grudi, obgrlio, kao 
da se bojao da mu ga neko ne otrgne iz naručja, i tako 
spriječi da mu pokloni svu toplinu svoga tijela. 


"Ja sam kriv, pomisli mladi Alija, ali se kasno kaja- 
ti. Avaj, ni uzaludnije ni jače želje od želje gubitnika da 
nije ono što jeste! Volio sam dajdžu Aliju, njegovo mi 
ime dali, i ta ljubav bi dovoljna da odlučim. Ostavih 
majku a dođoh dajdži, misleći o životu, nadajući se spa- 
senju. I šta sada? Oni mrtvi, a ja živ. Samo On zna do 
kada? Moja duša pati zbog toga, njihova je tamo gdje je 
zaslužila. Ovaj maksum što ne razumije ko i zbog čega 
mu ovo učini; nestasao i neupućen još, nezrio 1 opčinjen 
sjenama, otrgnut od nestašluka i ogoljen od bez- 
brižnosti, ni dovoljno jak, ni vješt, sada pati. Duša i tije- 
lo pate, sjedinjeni kao u životu. Premalo je živio da bi 
mislio o rastanku, a još manje da bi vjerovao u ponovni 

susret. Zašto? Zato što je tako, što mu to ne mogu reći, 
što mu sada nije ni do čega. On ni ne mora znati, znam 
ja, i molim za njega ako se rastanemo da mu bude stos- 
truko, hiljadustruko uzvraćeno dobrim, amin!" 

Dječak više nije mogao biti miran, grčeći se, ispusti 
krik. 

- Daj mi ga, hafize, Boga ti! Treba mu previti ranu, 
treba presvući 1...! 

- Pomoći ću - reče i pažljivo predade dječaka u Kari- 
no naručje. 


- Nije potrebno, ima nas - odvrati Kara. 


Dječak je imao prerezan grkljan ali mu je dušnik os- 
tao nepovrijeđen. Djevojčica je zadobila opekotine po 
rukama i na nekoliko mjesta ispod koljena. Selimova 
snaha bila je ubodena nožem na tri mjesta u predjelu 
prsa. 

Otpočela je sa previjanjem ranjenih, Safiji je privila 
mehlem, pripremljen ranije za Mirićku, maloj Zibi na 
rane je stavila samo ledene obloge, ali joj je ostao ner- 
ješiv problem, dječakov vrat. Priviti njemu mehlem ne bi 
koristilo. Na grkljan je curila želučana kiselina, nagriza- 
jući ranu, pa je vanjsko previjanje bilo beskorisno. 


- Šta da činim!? - vapila je Kara. - Zna li iko kako 
da mu pomognemo? 


Nije bilo odgovora. Okupljene žene sve redom sle- 
goše ramenima. Biti odlučan i nije teško, ali je ne znati a 
odlučiti nerazumno. Bila je, zaista, rizična ova njena od- 
luka; neopreznost, vjerovanje u nemoguće, strepnja od 
posljedica. Ako uspije, svi će reći da je uradila već poz- 
nato, ne uspije li, bit će to na njoj, njen grijeh, okrivit će 
je jer je bila brzopleta. 

"Ne priznam to", pomisli Kara. Rastopila je kravlje 
maslo u nekakvoj porculanskoj činijici, onda sačekala 

da se malo ohladi i jednu kašiku sasula na otvor 
dječakovog grkljana. Očekivala je reakciju. Dječak je 
nastavio jaukati kao prije Karine intervencije. Nije se iz- 
nenadila. U nemoći se može brzo razočarati, ali ona to 
sebi nije dozvolila. Sasula je još jednu, pa još jednu, i 
odustala od četvrte kašike kad je ugledala da dječak 
prevrće očima. 

- Neću više - rekla je, pokušavajući da opravda 
učinjeno. Žene su samo slegle ramenima. Dječak je nas- 
tavio da jauče, ali je prestao da koluta očima. Kara je 
još samo, za svaki slučaj, stavila na ranu malo mehlema 
i čistom lanenom krpom zamotala dječakov vrat. 


Nona je otvorio očne kapike i pogled mu je odlutao 
do ležaja ranjene majke. Zaželio je da je bolje vidi i zato 
se podiže sa mjesta gdje je ležao. Sve što je vidio na njen- 
om licu bili su zatvoreni očni kapci. To ga uplaši. Neo- 
doljivo zaželje da bude uz nju. Ispravio se i krenuo. Tri- 
četiri koraka. I čim je zakoračio, nagazio je na neko tije- 
lo. Začuo je grdnju. Nagaženi se oslobađao i bola, i 
napetosti, i tjeskobe. 


- Usrani Nona! - psovao je Ismail. 

Nije se obazirao na pogrdu što mu je uputi njegov 
vršnjak, ali kada se počela da ljuti i hodžinica, mati mu, 
pokuša da se opravda: 


- Nisam htio, Boga mi! 
- Ako nisi htio što si se mic'o sa svog mjesta? 
- Hoću do majke. 


Hodžinica je zašutjela, Ismail se smirio naglo, ona- 
ko isto kako je i počeo, a Nona došao, nekako, do mjes- 
ta gdje je želio. Tako je opet zavladao mir u maloj sobi. 

Sjedio je pored majčinog uzglavlja. Sada je mogao 
da osjeti njen dah, da bolje vidi lice i da čeka kad će ot- 

voriti oči. Znao je da tu mora biti miran i da je ni 
slučajno ne smije dotaknuti, da mora pokušati ne biti 
tužan. Osjeti se nezaštićenim. Učini mu se da je došla 
gošća, koja nikako da ode - izgledalo mu je da je došla 
da nekoga odvede sa sobom, njemu najdražeg. Znao je 
da se tako ponašaju oni koji otimaju: šta je briga orla 
šta pile osjeća kad ga ščepa kandžama. Već su mu rekli 
čega treba da se boji. Za ovu gošću nikad mu niko ni 
riječi nije rekao. 

Upozoravali su ga da se treba čuvati: zmije, oštra 
noža, šiljata trna, ljuta psa i da Hasanu nikad ne kaže 
Cilija. 

Na sreću ni jedna od tih nevolja nije ga snašla, osim 
Luksa, vučjaka amidže Sulja. On i Luks nikako se nisu 
podnosili. Kada bi se susreli, Luks je lajao, zatežući ogr- 
licu, gotovo da se udavi od želje da prekorači granicu. 
Nona ga je izazivao, znajući dokle doseže sindžir. Plazio 
je jezik, bacao kamenčiće, a pas je silovito udarao vili- 
com o vilicu, gotovo da porazbija zube. Mnogo puta 
bilo je tako, ali sve može da bude i drugačije. Zbog 
nečeg. 

Bilo je ljeto, topla kišica, sunce se probijalo između 
pamučastih oblaka. (Kažu da se tada rađa neko ci- 
ganče). Igrali su on, Huso i Murat. Ganjali su se, 
gađajuđi jedan drugog; a blatne loptice su prskale svu- 
da; i po leđima, i po glavi, i oko ušiju. Onda su se dvoji- 
ca okrenula protiv jednog. Kad se tako desi, najpamet- 
nije je da slabiji traži spas bježeći. Bježao je i Nona, pa 
je zaboravio na Luksa, a Luks nije propustio priliku. 
Jurnuo je. Onog trenutka kad ga je vidio, Nona je uspio 
samo da okrene leđa. Potrčao je. Pas je bio brži i susti- 
gao ga na samoj granici. Nekako se otrgnuo. Samo je u 
Luksovim ustima ostalo parče tura od šalvarica. "Džabe 
mu to", pomislio je preplašeni Nona. 

Tada su bili zadovoljni i on i Luks. Sada nije tako. 
On ne može nikako biti zadovoljan, jer gošća ne laje 
kao Luks, nije ni na lancu, ne može je Vidjeti, a to što je 
osjeća može da bude samo uzalud. Osjećao je kako leb- 
di, kako preža i kako mu zaviruje u njedra. Poželje da 
pobjegne, on i majka. 


- Jesi li to ti? - prenuo ga je tihi glas. 
- Jesam, jesam - pohita da odgovori. 


Progovorila je, ne otvarajući oči. Ali i bez toga 
Nona osjeti brzi talas radosti. Kao da mu topla voda 
pokvasi promrzlo čelo. Odjednom je shvatio kako zloj 
gošći izmiču i on i majka, Volio je pobijediti u igri, otki- 
nuti žutu krušku iz amidžine bašče, i pse je volio, ali 
samo kad laju, i to po noći. Mrzio je kad mu prsti na ru- 
kama ozebu, mrzio je kad mu kažu da je najmršaviji 
među djecom, i onda, nije volio oca kad je srdit. Samo 
što oca više nema, nema ni sestrice. Mrzio je i ovu igru 
sa smrti što se uselila u njegovu kuću. 


Druga noć, mnogo toga se ne zna, neizvjesnosti na 
pretek, u kući ih je sada više za troje, obnoć se vrijeme 
promijenilo - ojužilo pa snijeg počeo da pada. 

- Vrijeme je povoljno: ponoć, snijeg počeo da pada i 
oni se ne čuju - poče Suljo oprezno - sve su prilike za 
napuštanje kuće. 

- O čemu ti to, dajdža? O kakvom to, odjednom, 
napuštanju govoriš? - upita mladi Alija, ne skrivajući 
svoje iznenađenje. 

- Ni sa Ravnih Grobalja ni iza Gonika se ne čuju 
niti primjećuju, i, u tom pravcu, uz malo sreće, postoji 
šansa. Ispustiti je ne bi trebalo. Jer, i snijeg pada i do ju- 
tra će prekriti tragove. 


IŽI 


Edhem Trako 

Suljo izgovori u jednom dahu svoju namjeru, ali je 
ne uspje doreći do kraja jer ga prekide mladi Alija. 

- Fino Boga mi! Donosiš odluku o napuštanju kuće, 
a meni ni riječi da kažeš. 

Nikakvu. - Nikakvu odluku nisam donio. 

- Kako, a ono što maloprije reče? 

- Ma ništa, to je samo razmišljanje, šejtan kopa po 
mozgu. 

- Kako možeš reći ništa - siktao je - kad govoriš o 
napuštanju kuće i to noćas!? Kuda bi? Kako misliš na- 
pustiti kuću, sa pedeset duša, a da oni ne primijete. 
Kažeš, nema ih iza Gonika. Može biti i da nema? Pa i 
kad bi, kojom srećom, prošli Gonik, kako dalje? Kako 
preko Suftića i Gradevića, kad su oni tamo; spremaju se 
za nove napade. Možda misliš Metaljkom, šuma pa 


postoji šansa. Hajde, nek sve prođe sretno do Ćehotine, 
ali kako preko rijeke? Voda bi odnijela ovu sitnež. 


Ako si naumio da ih vodiš na noge zlikovcima, ne 
moraju bježati? Ujutro, kad svane, otvori vrata i predaj se! 


- Nisam mislio tako. Ne daj Bože, nego samo...! 

Mladi Alija ga dočeka kao na nož. 

- Šta je to nego? Šta skrivaš, a da ja ne smijem zna- 
ti? 

- Ma, mislio sam - poče Suljo, oklijevajući - na 
Maša i nekoliko najstarijih dječaka. 

- Mašo!? Znaš li šta znači jedna puška manje? 

- Znam. 

- Pa, zašto to Činiš? 


- Iz opreza. Desi li se nešta, neka nas je manje ovdje, 
u kući. Kada smo na dvije strane, moguće su dvije nade, 
i to je nešto, zar ne? 

- A Mašo? Zašto baš Mašo? 

- Mudar je, oprezan; znat će šta je činiti ako bude 
stani-pani. 

Mladi Alija ne odgovori ništa. Zamisao je opasna; 
ako se nešta desi dječacima, naći će se neko, poslije, ko 
će reći da je kriv onaj ko ih je poslao kao i onaj što ih je 
vodio. 

- Nije ni to za svakog - reče Suljo, kao da mu je 
pročitao misli. 

- Nije mu lahko - reče, vrteći glavom - Mašo vodi 
tuđu djecu a u kući ostavlja svoju. Hoće li htjeti? 

- Hoće. Već sam razgovarao s njim. 

- A, Kara? 

-I sa njom, pristaje i ona. 

Shvatio je da je sve bilo ranije pripremljeno. Ono 
što je Suljo govorio o mogućnosti, spadalo je u igru koju 
nazivaju kad bude znaćeš. 

- Mašo je odbijao dok se Kara nije umiješala - reče 
Suljo. - Pristao je kad je rekla da u ovoj kući nema ništa 
svoje, već da je sve naše. A sad ti reci da nije u pravu? U 
pravu je, opasnost nije grad da je vjetar usmjerava. 


Bilo je još koji sahat do zore. 

- Kako mislite to izvesti? - upita mladi Alija. 

- Ne bi išli dalje od pećine iza Vrtače - reče Suljo. - 
Išao bi i Luks sa njima. On bi im bio neka vrsta očiju i 
ušiju. 

- A, tako...? 

- Bude li neko, osjetit će ranije i zalajati. Radi toga 
ga trebaju povesti. 


- Ako naiđu na zasjedu, Luksovo lajanje neće značiti 
ništa. 

- Znam. Ali neka bude tako. 


Rekao je to nerado, jer je opasno, jer su za to sazna- 
li svi koji trebaju tu noć napustiti kuću. Znao je da kole- 
banje završava kajanjem, a bez rizika nema ni uspjeha. I 
zbog mnogo toga još. Na primjer: i to, kako će se od 
sada ponašati mladi Alija? Hoće li i njemu sinuti neka 
ideja, može li se pokolebati pa i sam otići? Sve je to bilo 
u Suljovoj glavi, beskrajno teško, nemoguće, Suljo bi i 
bez mladog Alije bio veliki gubitnik jer je Alija mlad, 
učevan, on sve doživljava drugačije od njega, on brani 
svoj dom onako kako je vjerom bio zadojen. Mladost i 
neiskustvo pretvorili su se u plamen odlučnosti. Očekuje 
ih neizvjesnost, a kuća ispunjena djecom, ranjenim, i 
uplašenim ženama koje od svega najlakše zaplaču ili 
počnu hukati u ruke. Istina, jedna među njima je izuze- 
tak. 

"To je to", pomisli Suljo, "to je to što mi drži i lije- 
vu i desnu stranu." 

Mašo i četvorica dječaka, između četrnaest i 
šesnaest godina, napustili su kuću kada je zora bila do- 
bro zarudila. 


Očekujući Luksov povratak Suljo se nije micao od 
puškarnice sa sjeverne strane. Mladi Alija je mirovao 
kao da spava, ležeći pored puškarnice na južnoj strani. 


"Zar Luksu treba toliko vremena da se vrati? To je i 
za dijete mnogo." pomisli Suljo. 


Napeto Suljovo iščekivanje, kandžijom tjeranog 
vremena, minu kada Luks zalaja na domak kuće. Bio je 
to znak da je Mašova grupa sretno stigla do pećine. 


- Izgleda da su sretno stigli - reče Suljo s 
olakšanjem. 


- Kako znaš? 

JE nm NućaHA Kunovi 

- Kada Luks laje, znači da je netaknut. Da je ne daj 
Bože ranjen ili jako udaren, onda bi skomutao. 


Mladi Alija se pritajio. Čuvao se da ga više pita. U 
neizvjesnosti, pitanja se mogu drugačije protumačiti. 


Treći dan i treću noć, gotovo do svanuća, bi Mirno; 
onda Luks zalaja iznenada i oštro. Po načinu lajanja 
stražari ocijeniše da su se pojavili ljudi. Pažljivo osmo- 
triše prilaze kući i ne primijetiše ništa. Prevoji su se doi- 
mali pusto, pod okriljem noći tišina je sezala u besko- 
načnost. Ali je Luks nastavio da laje. I još, kako je 
vrijeme odmicalo, lajanje je postalo bjesomučnije. 
Stražari se nađoše u nedoumici; niko se ne primjećuje, a 
način na koji Luks laje jasno govori da se nešto dešava 
oko kuće. 


- Da ih budimo? 


- Sačekaj još malo, da vidimo je li nešta osjetio, ili 
laje tek tako, na mjesec. 


Prvi stražar se nasmijao. 

- Odkud na mjesec kad je oblačno? 
Malo poslije drugi je odgovorio. 

- Pas vidi ono što mi ne moremo. 
Prvi stražar više nije uzvraćao. 


Minute su prolazile u Luksovom lajanju. Nesumnji- 
vo je imao razlog za to, ali stražari ostadoše mirni. Prim- 
ili su to skoro kao pseću ludost. Što se tiče Luksa, on 
nije znao šta misle stražari, a iznenađenje je bilo na po- 
molu. 

- Četnici! - povika prvi stražar. 

- Četnici! - povika i drugi. 

= Suljo, Alija! 

Do tada, kako-tako, svaki pored svoje puškarnice, 
zamotani u vunenu ćebad, spavali su Suljo i mladi Alija. 
Panični pozivi stražara brzo ih rasaniše, oni zbaciše 
ćebad sa sebe i dograbiše puške. 


- Sa moje strane su u Sijerku, pod međom - javi mla- 
di Alija. 

- Od Gonika ih ne vidim - odvrati Suljo. 

- Pogledaj zidine sa istočne strane! 

Suljo se prebaci na istočnu stranu i osmotri. 

- Čini mi se da neko ima, ali ne vidim dobro. 


Četnici poslali izvidnicu ne bi li se dokopala zidina 
na domak kuće branilaca. 

Trojka se primicala kući, gazeći duboki snijeg što je 
bio zatrpao pitome Zahrasnice. Zimska noć pred svi- 
tanje, bjelina što ne skriva crne mrlje, nigdje međe da 
zakloni, korak za korakom, na nišanu. I odjednom, 
vučjak. Luks se nije dao iznenaditi, nikom. 


Izvidnica je bila otkrivena. Zaustavili su se na do- 
mak izgorjelih kuća. Do đavola! - mora da su uzviknuli 
kada ih je, pored psa, dočekao plotun pušaka. Zabora- 
više kuda su se uputili, jer ih strah natjera da misle na 
duboki snijeg. Bacili su se ne časeći, i zarovili se koliko 
god im je dozvoljavala dubina snijega. Luks se zavukao 
ispod strehe, kada je zapucalo, pa je tako skrivanje bilo 
obostrano. Suljo nije htio da troši municiju nesmotreno. 


Nekoliko minuta trajala je tišina, kao nedoumica. A 
onda, poput ljetnog pljuska, poput brzih vozova što se 
ne zaustavljaju na malim željezničkim stanicama, na 
kuću se sruči mnoštvo kugli; zapištaše, zacijukaše, svira- 
jući strašnu muziku, dok su prolazile prostor između 
dva drvena krova. Sulju i mladom Aliji ne preostade 
ništa drugo nego da se čude paklu koji ih zadesi. Sve je 
izgledalo izgubljeno. 

"Panika vodi u propast. Daj mi, Bože, da ostanem 
miran! Pogriješiti ne smijem, uzmaći još manje, ni pogi- 
nuti. Milosniče, Ti odluči, hoćeš li zakriliti ovu djecu, ili 
ćeš dopustiti da zločinci napune grijehom vreće? U 
ovom času šta je tvoja odluka? Reci! Reci, što stvori lju- 
bav i bol, sreću i patnju, dobro i zlo i što ne učini da svi 
budemo trava!? Alija! Alija...! - začu sopstveni glas. 


...! Ihdi-nessira-talmustekim,..." Jesam li to bio za- 
lutao? Šejtane prokleti, neka su ti zaključane kapije 
moga srca! I da te više nikad ne osjetim na pragu moga 
srca." 


- Juriš, juriš, juriš! - urlali su četnici. 

Iz pravca Gonika (sjeverna strana), Zahrasnica 
(istočna); Sijerka (južna) i iz pravca Rujića (zapadna 
strana) otpoče napad. Kao sjenka orla raširenih krila, 


nad nekakvim piletom, nadvi se opasnost nad kuću 
branilaca. 


- Gotovo je! 
- Nije gotovo! Pazi na nišan, dajdža, i ne promašuj! 


I sam se obuzdavao da ostane miran. Istina, sa nje- 
gove strane se nisu još odlučivali da napuste zaklone, ali 
je zato Suljo počeo ubrzano pucati. Mladi Alija pokuša 
da se trkom prebaci do puškarnice sa zapadne strane, ali 
ga rojevi kugli spriječiše, pa leže i poče puzati. Kugle su 
zviždale iznad njegove glave. Zapadna strana bila je ne- 
branjena i on je morao do nje. Kad je dopuzao, pokreti 
četnika ni s te strane nisu bili još otpočeli, ali je zato 
paljba bila žestoka. 


Izbacio je cijev na otvor puškarnice, repetirao, sasta- 
vio u istu ravan nišane, i očekivaše. Sada više ništa nije 
osjećao, niti je o čemu razmišljao. Zato je bio spreman 
da puca. Znao je da samo smrt može zaustaviti sve, bio 
on ili ne bio hrabar. 

Vidio je kako su napuštali udaljene zaklone i pre- 
bacivali se do onih bliže kući. Razdaljina između naj- 
bližih zaklona i kuće iznosila je stotinjak metara. Taj je 
prostor bio kritičan; samo ga prevaliti i sve bi bilo 
riješeno. Bio je lahko vidljiv sa puškarnice kao da gledaš 
dlan sopstvene ruke. 

- Počinju! - ote mu se povik. 

Četnici odlučiše da savladaju taj prostor i krenuše 
jurišom. Mladi Alija pritisnu obarač, puška opali i pro- 
maši prvog. Ponovo repetira, opali na istog ali promaši i 
poče da se nervira. Mislio je samo na prvog, morao je 
da ga pogodi, jer se opasno približavao. Uskoro će pod 
međ, dalje će biti lahko, postat će gospodari situacije. 


Naredni, treći, metak teško uđe u cijev, ali taj bi ko- 
ban za onoga, već dvaput gadanog. Jasno je vidio kad 
pade i kako se, potom, koprca u dubokom snijegu. Prvi 
je bio pogođen, drugi umaknu pod med a ostali, njih pet 
ili šest, ako je dobro vidio, kad vidješe šta se dogodi 
predvodniku; bez oklijevanja i osjećaja za drugarstvo, 
vratiše se na početni položaj. 

"Trebalo je da pogodim i drugoga". Bilo je nešto 
nezadovoljno u njemu. On je uspio, jedan se više nema 
čemu radovati, a ona petorka, vraćena na početne 
položaje, može samo da se oslobađa straha do slijedeće 


odluke. 


Na Suljovoj strani situacija je bila zamršena: iz 
pravca Gonika nisu se usuđivali na juriš, ali su zato, sa 
istočne strane uspjeli savladati brisani prostor, što je 
razdvajao zidine izgorjelih kuća i Zahrasnice. Bili su se 
približili opasno dokopavši se i dobrih zaklona. 


Trošio je municiju, nastojeći da ih žestokom vatrom 
drži iza zidina. Četnici drugo nisu ni očekivali, pritajili 
se, taktizirajući sa presudnim jurišom. I Suljo je bio svje- 

stan toga. Izgledalo je kao kad zvijer čeka trenutak da se 
baci na žrtvu. Samo što zvijer ne zaslužuje onoliko divl- 
jenja koliko žrtva kad uspije umaći. 

- Dajdža! - povika mladi Alija. - Gdje su sa tvoje 
strane? 


- Iza zidina Mašove i Hasanove kuće.l 
- Zar su tako blizu! - začudi se. 


Suljo se osjeti krivim. Odjednom mu se učini da je 
na njega natovaren neki nepodnošljivi teret. Nešto kao 
očekivana odgovornost, a on je mora izvršiti, gazeći pre- 
ko žerave bosim nogama. Otkrio je da njegova puška 
nema domet dvjesta metara, potrošio mnogo municije, i 
još više je mora trošiti da bi ih zadržao iza zidina ma- 
gaze. Sada je mogao samo da jača sopstvenu upornost. 


Čak i u panici - bitka nije izgubljena dok se ne završi 
borba. 


Proticanje vremena nije postojalo, zima još manje, 
čak 1 svitanje novog dana. Izgledalo je da sve stoji, osim 
rojeva kugli što su parale natruhlu šindru. A onda se 
začu vojna truba - pozivala je na juriš ili povlačenje, 
možda? 


Mladi Alija i Suljo prekinuše paljbu. Iščekivanje je 
zavodnik, ono otupi oprez i čovjeka čini nespremnim. 

I dalje nije bilo pokreta četnika. Jutarnja izmaglica, 
izranjanje sivih stabala voćki, snijeg postaje još bjelji, 
vrhovi homora gube sivilo i kontrast je potpun, vidlji- 
vost je jasna. Kunovo je, sa svojim perivojima, blještalo 
na jutarnjem suncu. 


Još ništa, i nigdje da primijete nekog da se pokreće, 
da otkrije šta namjeravaju: povlače li se ili, pak, kreću u 
napad. Njihovo mirovanje je neobjašnjivo, ali i mora za 
branioce. Bili su poduzeli juriš, i to ne bez izgleda: dva 
su se uspjela probiti na pedesetak metara od kuće, isti- 

otada} Sr OL LAZAR — TREE ERROR 
na, i izgubili su jednog a branioci propustili priliku da 
im gubici budu veći. I sada je ostalo samo čuđenje i 
isčekivanje. 

"Zar im ovo ponestaje snage", pomisli mladi Alija, 
"{li im se ne gine više?" 

Šta su mogli činiti drugo osim da čekaju, da drže 
prst na obaraču i da, ne oklijevajući brišu maglu sa 
očiju? Sve ostalo je bilo nepotrebno, nekorisno ili je mo- 
glo biti štetno. 


Kad su napali, djeca su probuđena naglom grmljavi- 
nom pušaka bila digla dreku, kao preplašene čavke, pa 
je mala soba bila ispunjena snažnim strahom za život. 
Sada kad se smirilo oko kuće, smirilo se i u maloj sobi, 
jer je bila ispunjena snažnim osjećanjem života. 


- Povlače se! - povika mladi Alija. 


- Šta je sad ovo? - u čudu će Suljo. 


Nerazumljiva odluka četnika da se povuku iza udal- 
jenih zaklona, cijeli taj, treći dan opsade, ne dobi odgo- 
vor. Ni noć, u tom smislu, ne promijeni ništa. 


Osvanulo je četvrto jutro. Zatišje je trajalo. Suljo i 
mladi Alija za doručak dobiše toplu krompir-čorbu sa 
suhom bravetinom. Podloženih stomaka i pritisnuti 
snom ne bi bili otrgnuti od sna svojom voljom, da mora- 
ju ponovo za puške, već crvom što je naumio da grize 
najslađu jabuku. 

- Da malo prilegnem - reče Suljo. - Glava me boli i 
ništa na oči ne vidim. 

- I meni treba malo sna. 


Zamotali su se u ćebad i polijegali na tavanu, tamo 
gdje je dopirala toplota iz male sobe. Žene su preuzele 
obavezu da motre na položaje četnika. 

- Sahone! - poviče jedna od žena stražara. 
- Kakve sahone, bona?! - upita druga. 


- Obične sahone, one što služe za drva - odvrati 
prva. - Izgleda da su pune kudjelje? 


- Kudjelje? 


- Dođi da vidiš! - pozva je. Neko je skriven iza njih i 
gura ih od Gonika prema kući. 


- Šta li će s njima? - zapita s nevjericom druga žena. 
- Stvarno, šta su to naumili? 


Suljo i mladi Alija, zamotani u ćebad, jedan uz dru- 
gog, nalazili su se u čvrstom snu i nisu čuli razgovor. Da je 
i zapucalo, možda bi ih trebalo prodrmati, sami od sebe se 
ne bi probudili. Vidjele su to i žene i počeše da ih bude. 


- Suljo! Suljo! Suljo! 

- Šta se dogodilo? - upita Suljo, otvarajući teško oči. 

- Nekake sahone s Gonika, neko ih gura prema 
kući. 

Suljo se podiže. Pogleda kroz puškarnicu. 

- E, svašta! - reče. - Hajdučka posla. 


- Zar im i ovo pade napamet? - reče mladi Alija, gle- 
dajući kroz istu puškarnicu. 


Saonice su, pored dubokog snijega, lagano klizile 
prema kući. 


Suljo se pomaknu u stranu. 
- Hoćeš li ti bolje pogledati? 
- Hoću. 


Našao se na Suljovom mjestu i mogao je sada bolje 
vidjeti isto ono što 1 on maloprije. 


- Sjećaš li se priča o napadima hajduka na begovske 
kule? - upita Suljo. 

- Da - odgovorio je mladi Alija. - Znao sam da će 
poduzimati svašta, ali na ovo ni da pomislim - pa evo 
znam i ovo. Biće da i povlačenje znači ovo? 


Suljo je klimnuo glavom. 

- Moglo bi biti? 

Mladi Alija repetira pušku i nanišani. Znao je da 
metak ne može probiti ovako debelu balu kudjelje, zato 
sačeka ne bi li se pojavio koji dio tijela onog što je gurao 
saonice. Očekivao je to. Ali taj bi bio zaista neoprezan 
kad se ne bi strogo držao sigurnog zaklona. Saonice su 
klizile dalje. Razdaljina i opasnost su se nalazile, stalno, 
na istoj tačci. 

- Zapališe ih! 

- Gurnuše ih prema kući. 

- Eno ih, sad bježe! 

- Malićan šepa, Bećir zaostaje, Adem je prvi i 
najbrži - vikao je mladi Alija. - E, nećeš pobjeći da su ti 
krila sokolova! 

Dobro nanišani i pritisnu obarač. Adem pade 
smrtno pogođen. Malićan i Bećir nastaviše. - Ti, dajdža, 
gađaj Malićana, Bećir je moj. 

Suljo bez riječi probaci cijev. Odjeknula su dva plo- 
tuna, pala su dva tijela pored saonica. 


Dok su tri tijela ležala u snijegu, zapaljene saonice 
su, naišavši na veću strminu, ubrzale, i iz metra u metar 
postajale i opasnije. Još samo plot ih je mogao zaustavi- 
ti. Prije ne, jer je snijeg bio duboko zatrpao treću, gornju 
vrljiku. 

- Lakše će prijeći, nego se zaustaviti - baksuzirao je 
Suljo. 


- To se još ne zna? 

Saonice nisu prešle plot, jer je, izgleda, ispred plota 
postojala skrivena udolina i tu su potonule prednjim 
krajem. Nisu znali šta da čine sa njima, a gorjele su. Da 
neko iziđe i da ih pokuša ugasiti, nije dolazilo u obzir, 
iako su bile svega desetak koraka iznad kuće. 


Snažni bijeli dim je kuljao i kovitlao se prema nebu; 
ubrzano i prijeteće razgorijevao se plamen. Za kudjelju 
je svejedno da li je vatra buktala ili, pak, tinjala. Za 
kuću nije. Dim nije predstavljao opasnost, plamen da. I 
kad bi zapuhalo, desilo bi se najgore. 


- Vidi, Malićan se podiže, bježi! 
- Eno i Bećira! 
- Da pucam? 


- Neka, pusti ih neka idu - reče Suljo pomirljivo - 
vjerujem da nisu došli svojom voljom. 


Poslije napada vukova, kada bi ovce prestale izlaziti 
na pašnjak, onda bi značilo da su se odrekle trave, a za 
vukove da ne mogu pronaći mesa, ili da za to postoje 
sasvim male mogućnosti. 


Nesretnu trojku četnici su uhvatili dan ranije: Bećira 
i Mehmeda kod njihovih kuća, kad su samo na koji sa- 
hat bili napustili svoja skrovišta, dok su Malićana uhva- 
tili u mlinu. 

"Malićane, ti si siroma' ali pošten čojek", pričao je 
Malićan", nikad ne zaboravljajući da oponaša riječi 
zločinaca, "nikome nisi na putu, ni mrava nisi zgazio a 
kamoli nekome na žao učinio. Trpio si, brate, i tvojoj bi- 
jedi niko ni mukajetan do sada nije bio. Sada je tome 
doš'o kraj, bit ćeš naš i pod našom zaštitom. Za uzvrat, 
ići ćeš sa nama i pomagati kad ispitujemo ove tvoje ba- 
lije. Ako budu vrdali, ti ćeš govoriti, ako se budu skriva- 

li, ti ćeš otkriti, ako budu nešta protiv nas pričali, ti ćeš 
prenijeti. Nama lažu. Šta god tražimo, kažu nema, a mi 
znamo da ima, samo ne znamo gdje kriju, šta kriju i šta 
pričaju. Do tebe je samo da upreš prstom, a naša je 
stvar, poslije, šta ćemo raditi. I da znaš, ne tražimo da 
bude džabe, dobićeš i ti svoj dio. Osim toga, uz nas ćeš 
još i glavu sačuvati, vidiš i sam šta se radi." 


Šutio sam neko vrijeme. Sagnuo glavu, zavuko je 
među ramenima, zaokupljen lošom srećom šta me zade- 
si. Ali on izvuče nož. Sječivo bljesnu pred očima. Trenu- 
tak kasnije osjetih ledeni dodir čelika, hudu sudbinu od 
života i nož na vratu. Pristati ili otići zauvijek, bilo je pi- 
tanje?" 

"Ili ćeš pristati, bijedo, ili ću ti prerezati balijsku 
šiju? Ni to neće biti sve; onu ti štenad ima da povežem 
za homoriće, za one iste za koje si ih 1 ti vezao, ljeti, da 
ne odlutaju u šumu, samo što je sada zima, i što će, čim 
padne mrak, postati hrana gladnih vukova." 


"Polahko, dobri ljudi, kažem," da se priberem 
malo. Iznenadili ste me, brate! Taku ponudu ni u snu 
nisam mog'o sanjati. Gdje odabraste baš mene, 
Malićana, kod toliko boljih Kunovaca? Ih!" 


Četnik posumnja da se rugam i jače pritisnu sječivo. 
"Ne budali! Mudrovanje ostavi kad ti bude dupetu 
manje zorta. Polazi smjesta! " 


"Hoću, hoću", odgovorih što brže mogoh. Pa mi još 
vrag ne dade mira, upitah: "A moje brašno?" 


"Šta će ti ove mekinje. Ako obaviš dobro pos'o biće 
pšeničnog, "I mesa još, s Božijom pomoći!" 


Kad su Malićana dotjerali na Pogledine, saonice su 
bile spremne. Napunjene do vrha kudjeljom, uvezane 
konopcem a ispod konopca nagurane cjepanice luča. Taj 
posao dobro su obavili Bećir i Mehmed, a njemu je osta- 

lo da gleda i bezuspješno razmišlja čemu tako upakova- 
na kudjelja. 


Trojka je krenula s Pogledina. Malićan i Bećir su gu- 
rali odpozadi, a Mehmed je išao naprijed i vukao sao- 
nice. Snijeg je bio dubok i ponegdje popustio od sunca. 
Umarali su se od tereta i od straha. Kretali su se zao- 
kupljeni nekom čudnom tišinom i svojim mislima. Osvr- 
tali su se samo da bi osmotrili pored puta ledeno mirna 
debla. To je nekom čudnom silom zadržana navika, i si- 
gurno neobjašnjiv čin da se u kretanju prema odredištu, 
bude revnosan i da nešto ne promakne. Kad su stigli na 
Gonik, prvo su se začudili kako je to bilo kratko puto- 
vanje, i drugo, učinilo im se kao da je neko skratio tu 
razdaljinu tri puta, i više. 


Odjednom je sve bilo tu, ispred njih. Nešto kao go' 
nož, postavljen, pa se mora njegovom oštricom. 
Dočekala ih je ravan kojom su trebali gurati saonice u 
pravcu kuće. 


Zapaliti kuću i pod prisilom ne znači ostati hladan, 
bez straha kako će se ponijeti oni iz kuće i šta će im 
učiniti četnici ako ne odrade posao. Čovjek može biti i 
zločinac i žrtva istovremeno. Taj osjećaj se zaboravi kad 
je cilj na domaku. 


Zapovijedili su im da krenu. Dogurali su saonice do 
mjesta kad prestaje ravan i počinje padina. U kuću nisu 
gledali zbog saonica ispred sebe, I da nije bilo tako; bilo 
bi svejedno. Ali trojka nije imala zajedničkog cilja. U 
strahu, razmišljajući o sopstvenoj koži, sa željom da 
odagnaju od sebe opasnost, ništa zajedničkog nisu imali, 
osim trošenja snage u guranju saonica. 


Realno je bilo sve, pa i odluka da ostave saonice | 
da potrče prema kući. Postavljalo se i pitanje kakva je 
sudbina ove kuće. Je li tu još do sljedećeg dana, do 
sljedećeg mraka, ili samo još koji sahat, zarobljena u 

nemoći, okružena opasnostima. Ali iz nje pružaju otpor 
i jedino je ona još nezapaljena. Do kada? 


Ovo se mora završiti, kao smjena dana i noći. Sva- 
nut će bez obzira hoće li biti kišan ili vedar dan. Znali 
su to i gurači saonica, uprkos strahu; znali su to i brani- 
oci, uprkos neizvjesnosti; znali su to i četnici, uprkos ot- 
poru branilaca. A kako, to je znao samo On! 

Dok nije izgorjela i posljednja luča, nije prestajao 
plamen. 


Petoga dana, oko podneva, branioci su začuli trube. 
Iza truba četnici su osuli paljbu na kuću i, domalo, sa 
svih strana počeli da urlaju: 

- Juriš! Juriš! Juriš! 

Prvo zbog truba, pa zbog grmljevine pušaka a, čini 
se, najviše zbog četničke vike, uznemirila su se djeca u 
maloj sobi. Njihov plač, poput bujice, dopirao je na ta- 
van. 

Mladi Alija je mogao da sluša zvižduke kugli, ni 
povici četnika ga više nisu uznemiravali, ali plač djece 
jeste. = Još kad je i njegov mali brat među njima, kad je 
Ovdje nije bio niko odabraniji od njega. 

- Smirite ih! - povika. 

Ili ga nisu čuli, ili su puške nadjačale njegov glas ali 
djeca počeše jače da vrište. 

Mladi Alija dopuza do tavanskog otvora, 

- Ne bojte se! Ne mogu nam ništa - tješio ih je. 
Čujete li, ne mogu nam ništa! 

Mladi Alija nije očekivao tako brz preokret, tek, 
djeca su prestala da plaču. 

- Sahone! - zavika Suljo. 


Pohitao je nazad do Sulja, odakle je mogao vidjeti. 
Neko je gurao nove saonice istim pravcem kojim su i 
oni juče. 

Saonice su stigle do plota. Sve je bilo kao kod prvih: 
kudjelja, luč, i sve se moglo završiti isto. - Međutim, 
četnici su ovaj put promijenili taktiku. Oni su zapovijed- 
ili novim guračima da saonice guraju sve do plota, tada 
zapale, a zatim da ih preguraju preko plota, otisnu u 
pravcu kuće i da, tek onda mogu misliti na bježanje. 


Gurači su uradili sve onako kako im je bilo 
naređeno. Zapalili su saonice kod plota, pregurali ih 
preko, buktinju gurnuli u pravcu kuće i onda počeli mis- 
liti na sebe, dali su se u bijeg. Jedan je trčao nazad pre- 
ma Goniku, a drugi je sjurio pred kuću. 


Rodila se nada, podstaknuta idejom da će podvi- 
gom zadiviti četnike, obezbijediti slobodu, rizikujući 
više. Za tako šta saonice su bile i malo, i nesigurne, i za- 
jednička stvar. Zato je pod pazuhom nosio oveći smo- 
tuljak kudjelje. Kad je stigao do kuće, umjesto da zalupa 
na vrata, on je otišao do strehe, sagnuo se, gurnuo smo- 
tuljak pod rog i zapalio ga. Bio je zadovoljan. 

Kad čovjek uspije sprovesti sopstvenu ideju, zbog 
nečeg želi da je uveliča. Dok je bio spreman da bježi, 
gurač nije odolio da pogleda saonice. Bio je sretan zbog 
onog što je vidio; saonice su se zaglavile u snijegu tek 
što su bile prešle plot. Mora da je pomislio: "Da sam 
odustao, kao što sam pomišljao, koliko bih se sada ka- 
jao? Ako je za njih ova kuća život, za mene nije. Jeste 
naopako i žalosno, bez sumnje. Tako nije trebalo da 
bude, tako ne bih nikad učinio da se ovaj strah nije dog- 
odio, da sam se negdje sklonio, da sam mogao nešta si- 
gurnije pokušati i da je 1 sada moguć neki drugi izlaz, 
osim da uđem u kuću. Biću kriv za ove u kući, a za one 

što me prisiliše neću. To dvoje čini da se preobrazim i - 
bilo kako bilo - meni ne preostaje ništa do da bježim. 

- Ko su ovi, dajdža? 

- Avdija, što uteče nama, a onaj što bježi prema go- 
niku to je Selman, obojica iz Vikoča. 

Požurio je Avdija da se udalji od kuće. Krenuo je 
padinom ispod kuće. Snijeg dubok, koraci kratki, s mu- 
kom je izvlačio stopala, kao da su zapadala u neke di- 
vovske čeljusti. Napredovao je sporo, kao spuž. 

- Vidi, bježi i Avdija! 

Suljo se osmjehnuo. Ponekad je zaista čudno kako 
se neko može nasmijati kad za to nisu prilike. 


- Zapali kuću! 

- Ko? 

- Avdija. 

- Ubij ga! 

Suljo nanišani, pritisnu obarač i Avdija pade. Jadno, 


ponio se lakomisleno, sada je to platio. Da je mogao, 
opet bi se kajao zbog lude ideje. 


Sve se odigralo suviše brzo. 


Dim je počeo da izbija na tavan i to je bilo dovoljno 
da zaboravi na sve. Nekom iznenađenom najprije bi na 
pameti bila voda, neki paničar bi samo pobjegao, a Sul- 
jo je zavapio: 

- Kara! Kara! Kara! 


Niko ga nije čuo i niko mu se nije javio. Zato je 
potrčao prema otvoru tavana, sjurio niz merdevine i 
utrčao u malu sobu. Kad se našao među ženama i djec- 
om, oči su mu stale od zaprepaštenja. Imao je šta vidjeti. 
Veliki bakreni leđen, voda blista, velika kašika do dna 
potonula. Oko leđena krug, žene čuče a djeca, kao na 

pokisloj žici vrapčići, sjede očekujući svoju kašiku 
"vode". 

- Šta je ovo?! 

- Znaš šta je - bojažljivo će Kara - dogovor. 

- Je li to...? - Suljo nije mogao da prevali preko jezi- 
ka strašnu riječ - otrov. 


- Kuća gori, oni navalili, samo što nisu ušli. Nema 
spasa! Prvo djeca, a onda mi. Živi im u ruke nećemo! 


Ne časeći Suljo gurnu nogom leđen, i on se izvrnu 
na pod. Iznenađena, djeca odskočiše u stranu. 


- Ništa niko ne smije uraditi bez moga naređenja! 

- Ovo smo već bili dogovorili. 

- Prekini - reče Suljo. - Hoćeš li da...! 

Kara zašutje. Suljo je, bez riječi, uhvati za ruku, uh- 
vati i Vitinku, svoju suprugu i grubo ih dovede do 
kućnih vrata, skinu mandal, otvori i obje gurnu preko 
praga. 

- Gasite vatru! - naredi. 


Iza toga zatvori vrata i na njih ponovo stavi man- 
dal. Kara i Vitinka potrčaše do ćoška gdje se vatra bila 
uveliko razgorjela. Zli crveni šejtančići su se utrkivali ko 
će prije, ko više uspjeti. Žene panično počeše golim ru- 
kama grabiti snijeg i bacati ga na vatru. Prhak, snijeg, 
mala količina što su je mogle zagrabiti rukama prije 
nego što bi dospjela do zapaljenih greda pretvarala se u 
sitne kapi i lahko isparavala. Kara shvati da ovo ne 
pomaže. 


- Dajte nam kakav sud! - povika. 


Domalo, otvoriše se kućna vrata i dvije oveće bak- 
rene tepsije padoše tik do njih. One ih dograbiše, 
dočekaše kao goloruki borac sablju. Bacajući snijeg is- 
kaljivale su svoj bijes. 

Vatra je počela uzmicati, pomalo, čini se i nerado. 


Žene su se osokolile, dobile novu snagu i ruke su im 
letjele poput propelera na nekom planinskom mlinu. Za 
nekoliko minuta bio je ugašen donji dio grede. 
Međutim, gornji dio šindra i žioke, rogovi plamtjeli su 
svom žestinom. 


Suljo se zbog nečega nije pojavljivao na tavanu. Pla- 
men je grabio unutarnjom stranom krova. 


- Vode! Dajte vode na tavan! - povika mladi Alija. 
- Nema - glasio je odgovor. 
- Raso! Dajte mu rasola! - sjetio se neko. 


Iza toga, jedna za drugom, pune rasola, stizale su 
drvene kravljače na tavan. 


Mladi Alija stupi u borbu s vatrom. Nije htio ni 
misliti o ishodu. Nije htio misliti ni o ishodu sa 
četnicima, važno je bilo boriti se. Suviše dugo je bio u 
blizini smrti da mu se vatra ne bi učinila opasnom. Nije 
se dao četnicima, ne da ni njoj, oboje nose smrt. Znao je 
da se boje i ginu neodlučni, kajući se. Borba je nešto 
veličanstveno, a pravedna još i priznatija. 


Borio se protiv vatre, a zaboravio na četnike, pa 
zviždanje kugli nije ni slušao dok ga jedna ne okrznu. 
Toplina krvi je curila niz sljepoočnicu. Oprezno je do- 
taknuo čelo a zatim pogledao u crveno obojene jagodice 
prstiju. 

"Ništa ozbiljno", reče sam sebi. 


Nastavio je da trči. Donosio je kravljače pune rasola 
i sasipao ih na vatru. A ona se opirala, pokazujući svoju 
narav: stišavala se, skrivala u nedostupne pukotine, gasi- 
la i ponovo rasplamsavala tamo gdje je najmanje 
očekivao. Niti se vatra predavala niti je on sustavao. Po- 
gledao je, nezadovoljan sobom, bijesan na nju. 

Kuća na Kunovu 
"Zar je moguće da ima toliko snage?" 


Čudio se i strahovao da ne zahvati drveni tavanski 
patos, suh kao barut. 


Čovjek voli da rasplamsava vatru, da je potiče kad 
mu treba, raduje se toploti od nje. Ali kad se otme kon- 
troli, kada zaprijeti, kada počne peći i uništavati, tada 
najiskrenije, u duši, zaželi da ne postoji, da nije ni otk- 
rivena, makar dok ne zadrhti od hladnoće, i dok vatra u 
pohodu, u poslednjem činu, ne postane vječna. - Teško 
griješnim! 

- Je li ugašena? - pitao je Suljo. - Nije još, samo je 
smanjila. Oni pucaju. Ponovo su navalili. 

Mladi Alija je čuo zabrinute riječi što ih je izgova- 
rao Suljo. Vidio je i da se popeo na tavan i da puže pre- 
ma puškarnici. Sve mu se tad izmiješalo: olakšanje, 
razočarenje i divljenje. Dovoljno mu je bilo da još nije 
ništa izgubljeno, da ima rasola, da može trčati od otvora 
na tavanu do vatre na krovu. Želja da ugasi vatru mora- 
la je biti praćena rizikom. 


Kara i Vitinka zaustavile su vatru s vanjske strane. 
Ostao je samo smotak kudjelje, gurnut između 
vjenčanice i krova. 

- Izvucite kudjelju! - doviknuo je mladi Alija. 

Smotuljak je gorio uporno. Iz njega je izbijao novi 
plamen. 

- Gori! - odvratila je Kara. 

= Zamotaj ruku nečim. 


Kara je skinula sa glave šamiju i zamotala ruku. 
Prišla je vatri naglo, ne strahujući. Njena plaha narav 
nerijetko je skupo koštala. To joj se i ovaj put desi. 
Kada je uspjela da izvuče plamteći smotak, i da ga baci 
u snijeg, za kuću je prestala opasnost. 

Ponovo ugleda vatru. Vidjela je kako gore šamija, i 
rukav njenog gunja. Učinilo joj se da je to tuđa ruka. U 
toj panici mlatarala je rukom i dalje razgorijevala vatru. 
Osjećala je da se četnici i njihova sjenka pojavljuju u 
bojama vatre. 

Vitinka je morala da je uhvati za ramena. 

- U snijeg! 

- Šta? 

- Ruku - zavapi Vitinka. 


Ona se baci u snijeg cijelim tijelom. Prevrnula se. 
Snijeg je mogao jednostavno ugasiti vatru, samo da je 
gurnula ruku, ali ona poče da rovi, da baca snijeg po 
sebi, i poslije nekoliko trenutaka bila je sva bijela. Ličila 
je na kokoš kad rovi po prašini. Ugasila je vatru. Zbog 
sretnog ishoda nasmijala se sama sebi. Kara nije mogla a 
da ne pomisli da tu nije i neki opaki šejtan upetljao prste 
i da je sve moralo tako biti. Oni koji pucaju dolaze sa 
vatrom hoće da uzmu život, mnogo života. Zadojeni 
šašavim ciljevima hoće nešto što nije njihovo, već tuđe. 


- Dobro si uradila - reče Vitinka prilikom povratka. 

Kara ne reče ništa. Hitala je prema kućnim vratima. 

- Ovi će nas još i ubiti - oglasi se još jednom Vitin- 
ka, žureći za Karom. 

Četnici nisu prestajali. Gotovo cijelo popodne kugle 
su zasipale kuću, žene, kao pčele košnicu. Jedino su pre- 
dahnuli dok je trajao pokušaj sa saonicama. 


Prvi su napadi bili na brzinu pripremani i prvi 
neuspjesi su se mogli lakše preboljeti. Ali kasniji su bili 
temeljitije pripremani, 1 za njihov je neuspjeh trebalo iz- 
misliti i primjerene razloge. Kuća je postala neosvojiva. 
Iznenađeni, okrnjene slave, i da ne bi bili još i obilježeni, 
kuću branilaca su proglasili tvrđavom. Tu se zabarikadi- 

ralo sto opakih balija, dobro naoružanih, dobro obez- 
bijeđenih municijom i hranom, izvježbani su i vješti, zas- 
ipaju položaje vatrom, ni oka otvoriti ne daju. 


Nije ni braniocima manjkalo mašte. Počeli su vjero- 
vati da četnici, iz suprotnih pravaca, pucaju sami na 
sebe. Jer, kugle nesmetano prolaze kroz drveni krov i da 
toga nisu svjesni. 


Da nije kao što jeste, bilo bi još i smiješno. 


- O, Suljo! O, Suljo! O, Suljo! - oglasili su se četnici. 
- Ovo je zadnji dan tebi i tvojim usranim balijama, sju- 
tra ti stiže musavir, Marko Škuleta iz Crne Gore. Kad te 
uvati, ko ovna će te na ražanj, vatru će ložiti tvoje balije, 
alvu kuvati bule - ih! kakav ti se sjutre teverič sprema! 


Suljo je odmahnuo rukom, sakupio tečnost u usti- 
ma, i progutao. Mladi Alija se glasno nasmijao. 


- Zar su i do toga stigli? 
- Do čega? - upita Suljo. 
- Da vrijeđaju i da pomoć traže iz Crne Gore. 


Pominjanje Škulete i mogućeg dolaska crnogorskih 
četnika, ne ostavi ravnodušnim Sulja. Naglo je zašutio. 
Početak nove brige. 


- Jesi li to uvredama užasnut? - upita mladi Alija. 


- Zar je to neka novost od njih da bih se još i 
užasavao? 


- Pa, i nije. 

Mladi Alija i Suljo su još podosta govorili o tome. 
Uvrede četnika i pokoji pucanj dopirali su do kuće. 

Sve je to trajalo do prvoga sumraka čineći dan ne- 
mirnim. A kada dođe noć, pucnji i povici prestadoše, i 
oko kuće nastupi tišina. 

- Kako čovjek, ponekad, prijeteći snagom, nesvjesno 
otkriva svoju slabost - reče mladi Alija. 


- Kad čovjek sam sebe obmanjuje. 


"On još vjeruje u dolazak Crnogoraca", pomisli 
mladi Alija. "Prijetnja crnogorskim četnicima ima svoju 
namjeru: samo puko plašenje i još sa puno dima. Sve je 
ovo do sada podnošljivo, osim čekanja." 

- Ova je noć kao stvorena za odmor - reče. 


- Ne raduj se suviše - odvrati Suljo. - Za tako šta 
noć nikad nije stvorena, a najmanje sada, kad moramo 
spavati lakše od zečeva. 


- Zar ti nećeš malo prileći? 
- Svakako. 


- Pa šta onda čekaš - upitao je veselo, rastjerujući 
sjenke iz Suljovih strahova. 

Suljo je odšutio. Protegnuo se, držeći pušku za kaiš. 
Onda je krenuo prema tavanskom otvoru. Ognjište to- 
plo, na njemu se bukova glavnja žarila kao neka velom 
skrivena žad-hamajlija. Suljo nikad nije poželio da tako 
lijepo izgleda vatra; ona je mamila njegovo promrzlo ti- 
jelo i obećavala ugodan počinak, pozivala u omamu; za- 
jedno sa toplim ćebetom i pripremljenom sećijom. 
Doživljavao je to ne kao novo, već kao one slatke tre- 
nutke kada se vraćao sa njive ili daleka puta. Vitinka je 
još i podložila vatru, on je samo gledao, isto onako kao 
što je žedan gledao vrelo na Bukoviku. 


Mladi Alija je ostao na tavanu; njemu je iznad male 
sobe bilo dovoljno toplo i udobno. 
Stražu su preuzele žene i, dakako, Luks. 


Noć bi završila mirno, kako je i počela, da pred svi- 
tanje Selimova snaha ne dobi trudove. Javili su se izne- 
nada i nenajavljeno. Kako su bili žestoki, žena se uplaši 
da može roditi svakog trenutka. Kara 1 Vitinka, jedine 

koje su joj mogle pomoći, spavale su, prvu noć od napa- 
da na kuću - okovane umorom, presite straha. Postojale 
su samo za sebe, makar i ne bile svjesne toga. 


Porodilja je stisnula zube i pokušala da potisne bol. 
Uspjela je. Na njenu žalost kratko je trajao razmak 
između dva nastupa bola. Kad je drugi počeo prestala je 
da diše. Trpjeti, trpjeti, i samo trpjeti. Niko nije bio u 
njenoj utrobi da vidi, u njenom mozgu da osjeti, niko se 
nije mogao začuditi kao zrnevlja graha velikim kapima 
znoja na njenom čelu, niti vidjeti rastezanje tek smirenih 
rana od četničkog noža. Imala je još snage; stiskala je 
pesnice, grčila prste na nogama, zagrizla bi donju usnu, 
odhuknula a kad-kad i tiho jauknula. "Još ne, još ne", 
odvraćala je samu sebe, još ne, i nastavljala da trpi. 
Treći napad je samo nekim čudom otrpjela. Kad poče 
četvrti najjači napad, javi se. Sada moram. 


- Kara! Kara! Kara! - poče da zove. 


Kara je ostala mirna. Stisnuvši zube čekala je i 
osluškivala svoje disanje. Zvati je više nije bilo smisla, 
pa odluči da ustane. Podigla se, rukama držeći stomak, i 
uputila prema Kari. Polahko je prešla preko nekoliko ti- 
jela i kad se našla pored nje, tiho je prošaptala: "Ustani, 
bona!" 

Kara više nije mogla a da se ne probudi. Osvijesti 
se. Šutjela je i sanjivo gledala u porodilju. 

- Šta je, šta hoćeš? 

- Ja samo što nisam...! 


- Strpi se dok svane, rekla je Kara. - I pusti me sad 
da spavam! 


Porodilja je pošutjela. Čula je samo jedan uzdah i 
onda, domalo, tišina protiv nje. 


- Ali rodiću, bona! 

Kara se i ne pomjeri. 

Tada je počela da jauče. Suzdržavanje joj više nije 
padalo na pamet - sad je bilo sve do Kare. 

- Šta je sad? - upitala je nabusito. "Rekla sam da se 
smiriš do jutra. Kad svane, onda se porađaj koliko ti 
volja. Šta si mi se tu raspekmezila, ko da niko osim tebe 
nije rađo. Navalila da me probudi, a more otegnuti do 
sutra uveče?" 


Tako neljubazan glas porodilja nije očekivala. Kao 
da je trn umjesto latice dotakla. Pobojala se da je trn 
pun nepovjerenja; da će se kapric ispriječiti između njih 
dvije. I da se, kad se probudi, nikad neće odljutiti, jer se 
prekinuti slatki san ne zaboravlja tako lahko. - Tolika, 
opet, nebriga, kao da nema iskustva, kao da i sama nije 
rađala. Sada toga nije svjesna ili neće da bude svjesna. 


- Ja samo što nisam...! - ponovi dramatično. 
- Bože sačuvaj, što si navalila! 

- Moram bona! 

- Dobro, dobro. 


Kara više nije spavala. Sačekala je nekoliko trenuta- 
ka da se riješi pobune umrtvljenih udova i onda ustala. 
Lagano je prišla do Vitinke i počela je drmati za rame. 
Probuđena na taj način, Vitinka je zbacila pokrivač sa 
sebe, podigla se i sjela. Ne samo što se probudila nego je 
bila i uplašena. Mirovala je kao što miruje zaustavljeni 
točak. Jedva dočekani san i nije bio ništa drugo. 

- Šta je, što me probudi, bona?! 

= Safija je pri porodu. 

- Čuj! 

- Ustaj i ne čudi se! 


Odhuknula je. Odjednom je shvatila da opsada 

kuće nije jedini izvor nevolja i da rađanje može biti to, 
čak i ako je toliko stara stvar. 

- Gdje ćemo s njom? 

- U veliku sobu - odgovori Kara. 

- Tamo je opasno. 

Pokuša da promijeni Karinu odluku. 

- Da je i sam džehenem, drugog mjesta nema. 
Safija se odjednom smirila. 


- Neće valjda zapucati? Kara! U veliku sobu da ne 
bih kome smetala i sama da budem mirna. Je li tako? 

- Jes - odgovorila je. - Nije sigurno, ali drugog mjes- 
ta nema. 

Iza toga su se Kara i Vitinka udaljile. Ušle su u veli- 
ku sobu da bi pripremile ležaj i ostalo potrebno pri po- 
rodu. Prvo su naložile vatru u zemljanoj peći, pa pro- 
našle nešto pelena, stavile snijeg u bakrač da se topi i iza 
peći prostrle nekaku serdžadu. Kad je bilo sve gotovo, 
prevele su i rodilju. 


- Uradile smo sve što je trebalo i pronašle šta je bilo 
- reče Kara gotovo zadovoljno. 


Rodilja je neko vrijeme mirovala, smjestivši se na 
novom ležaju. Čulo se samo naporno disanje. Ponekad 
bi jauknula ili zaustila da vrisne, ali bi spriječila sama 
sebe, što je djelovalo kao otimanje nekoj okrutoj zvijeri. 


- Da joj malo pokvasim čelo? - upita Vitinka. 

- Pokvasi. 

Vitinka priđe ležaju i poče masirati čelo i cijelo lice. 
- Je li sve uredu? 


- Ne znam. Kao da je zastalo? Nešto se ukrutilo, 
stalo. Šta je, ne osjećam? 

- Šta ima da se ukrućuje?! - zasikta Kara. - Ukrutila 
si se ti. Ako tako nastaviš, nećeš roditi za dva dana. 


Zatim je s peći skinula bakrač, do pola pun tople 
vode, skupila nešto pelena, i prošla ispod rodiljinih 
nogu. 

- Sada se napni koliko imaš snage. 

Rodilja posluša. Napreže se, trošeći posljednje dje- 
liće snage. 

- Sve je u redu. Nastavi! 


Rodilja se napreže, pusti glasu na volju i tijelo novo- 
rođenčeta se nađe u Karinim rukama. 

- Kara, bona, pa ono i ne zaplaka! - reče Vitinka, 
čudeći se. 

- Boga mi jes! - reče Kara i poče da zaviruje djetetu 
u lice. - Izgleda malo sumnjivo? 

- Daj mi ga! 

Kara ispruži ruke prema rodilji. 

Polahko i pažljivo je uzela dijete, prinijela ga očima 
što je bliže mogla, i puštajući suzama na volju tiho pla- 
kala. Očekivala je neki znak, neki pokret, neki damar da 
se javi. Nagledala se dobro ne bi li zapamtila nešto od 
mokro-krvavog lica, od smrti prije života, ili od života 
prije smrti. Sve se završilo samo na uzaludnom čekanju. 
Onda ga je vratila Kari i gotovo nečujno prozborila; 


- Mrtvo. 
To je bilo sve. 


Okupale su ga, zavile u čiste pelene, i umjesto pored 
majke, morale su ga spustiti u snijeg. 


Stajale su pored otvorenog prozora neko vrijeme. 


- Fatihu - reče Vitinka. 

Umjesto jedne proučile su dvije, jednu za bezimenu i 
jednu za više duša, što su se već nalazile ispod prozora, 
u kaburu. 


Kad su obavile porod i sahranu istovremeno, novi 
dan je bio uveliko svanuo. Rodilju je savladao san, a 
njih dvije nisu ni smjele pomisliti na tako šta. 


Ono što je bilo sklonjeno u stranu, sad je zbog 
nečeg tražilo da bude rečeno. Čak nisu više ni rodilja, a 
ni ono što su učinile, pomogle da to ne kažu jedna dru- 


goj. 
- Boga ti, Vitinka bi li tebe strah juče? 
- Svakako! 
- Kako? - upita Kara. 
- Bože moj, tako. 


Pažljivo je odmjerila njen odgovor. Da je to bilo 
koja žena rekla, Kara bi planula; ali shvatila je da je Vi- 
tinki to teško. Kako je osjećala, tako je i rekla. 


- Zar treba kriti strah ako je bilo opasno - reče 
Kara. - More biti da se više ti i ne bojiš? 


Vitinka je šutjela samo trenutak. 


- Kako se, bona, neću bojati? I sama si vidjela da su 
mi dimije bile izrešetane. 


- Ma jesam, vidjela sam dimije. Ali te pitam za ono 
drugo, kako ti je bilo u duši? 


Za trenutak Vitinka se zaputila na misli samo njoj 
poznate. Da bi je vratila, morala je ponovo podsjećati 
na nešto što dobro zna, ali ga izbjegava reći. 


- Ja često zažmirim. More biti da izgleda kako se ne 
bojim? - reče Kara. - Boga mi, bojim, i još kako! 


- Nisam željela da me izbaci onako - rekla je najzad. 

- Ali kad je prošlo, više mu ne zamjeram. 
Kara uzdahnu. 


- Uh! Kad nas ono Suljo izbaci, pa još kad zamanda- 
li vrata za nama, pomislih da moj i tvoj život ne vrijede 
ni ovoliko - reče, pokazujući crni dio nokta na malom 
prstu lijeve ruke. One sahone gore, kuća gori, pa 
vrištanje djece; Zaboravih na strah. Zviždanje kugli i ne 
slušah, smrti se i ne sjetih. Bacam onaj snijeg 1 ništa više 
niti znam niti vidim; vidim samo džehenem, a on plamti 
li plamti, nikako da ujmi. Kad izvukoh onu kudjelju is- 
pod strehe i kad ugledah da je vatra ujmila, poželjeh, od 
dragosti, da razdrljim prsa, i dušmanima tako bijes svoj 
pokažem. Rekla bih, evo vam pucajte! Klinac vam, opet 
niste uspjeli! Ruka mi se zapali i spriječi da naum svoj 
ispunim. 

Dok je Kara govorila, Vitinka je kidala sitne pra- 


mićke vune na rukavu gunja; biće da nije razumjela toli- 
ku slobodu. 


- De Boga ti Kara, baš ponekad pregoniš! Gdje bi, jad- 
na, razdrljila prsa, pa još pred dušmanima? - prekore je. 


- Bi, majku im! 


- Ni svom tako nešta ne bih učinila, a njima ni za 
živu glavu! 


- Bi, bi... iz prkosa! 
- A obraz, jadna ti? 


- To je prkos! O mom obrazu, i nekakvom stidu, 
neka misli ko šta hoće! 


Vitinka pogleda spava li rodilja. 
- Spava - rekla je tiho. 


Šesti dan je osvanuo sa svojim znanim i neznanim 
opasnostima; sunčan i hladan, ali miran i pun neke 
čarolije od tišine. 

Ri SE PNE TV UJJEVIU 


Kara i Vitinka su se izjadale jedna drugoj, otkrile u 
čemu se ne slažu, ali to im nije smetalo, poslije, da 
pričaju običnu priču, što je samo žene znaju zapodjenu- 
ti. 


Mrak je iščezao, a zabijelio dan. Kuća je mirovala, 
ličila je na mlinski točak, na koga je prestala priticati 
voda. 


Vitinka je prišla ognjištu. Vatra je bila ugašena a na 
ognjištu se nalazio samo lug. Tamu su sjekli sjajni 
mačevi, dugi, od rupa na krovu do poda u kući. Suljo se 
probudio. 


- Želiš li ustati - upita - ili ćeš još ležati? 

- Ustat ću - odgovori. Je li već svanulo? 

- Ovdje se ne vidi, a svanulo je već poodavno. 
- Je li još neko budan - djeca u maloj sobi? 

- Ne znam. 

Suljo se nakašlja, mršteći se, podvi ćebe. 


- Onda idi vidi, ako hoćeš. Pa se vrati da naložiš va- 
tru. Nešto bih toplo da popijem. U prsima mi para kao 
da su puna trnja. 


- Jesi li ozebo? 
- Izgleda. 
- Onoliko na tavanu, pa ništa? 


- Sigurno je da je uvijek gore mirovati, čak i na tava- 
nu biti. Kretanje tjera krv brže, to se zna. 


- Nisam valjda toliki baksuz da me još i nazeb uhva- 
ti. 
- Neće ako Bog da! 


- Ne bi valjalo da mi se šta desi, pa da ne mogu 
pomoći. 

- To jes! 


- Neće ako Bog da! Allah je uz nas i niko osim njega 
ne može učiniti drugačije. To nam je dovoljno, zar ne!? 


Vitinka uzdahnu. 
- Ne more - potvrdi. 


Onda potaknu nekoliko grančica i, već, razgorjela 
vatra buknu. Sa pojavom plamena mogla je da vidi blije- 
do lice Suljovo. Doimalo se kao maglovito jutro. Sjetila 
se njegovog rumenila iz ranijih dana. Kada je vatra zau- 
zela maha, tada se mogla uvjeriti da nije obmana ono 
što je prvi put opazila. 

- Budi bez brige - rekao je nesigurno. 


Onda je izišla Kara iz velike sobe i odmah htjede ući 
u malu, ali je Suljo zaustavi. 


- Šta se dogodilo? - zapita. - Zašto si bila tamo? 
Nije valjda da si i noć provela tamo! 


- Ništa se nije dogodilo, ništa loše i nisam provela 
noć u velikoj sobi. 

Kara je stajala, očekujući novo pitanje, kao da mu 
je pročitala misli. I zaista, Suljo se nakašlja i pokaza da 
sumnja. 

- Porodila se Safija. To zna i Vitinka - dodade. 

Suljo pogleda suprugu ispitivački. Kara je zbog 
nečeg žurila, ušla je u malu sobu, ne čekajući nova Suljo- 
va pitanja. 

Vitinka je šutjela, misleći kako je Kara rekla sve, na- 
dajući se da mu je to dovoljno; možda je 1 suvišno da 
zna sve. Karin prolazak pored ognjišta bio je dovoljan 
nagovještaj da Sulju otkrije kakva je bila noć za njegovu 
suprugu i Karu. 


Prošlo je neko vrijeme od Karinog ulaska u malu 

sobu a onda se otuda začula graja. Djeca su se probudi- 
la. U kući su svi bili budni. Stariji su razgovarali, umiri- 
vali nemirnu djecu 1 dijelili obaveze, da ispune dan. 
Oboje istovremeno. Moguće je da su zadatke i podijelili, 
ali djecu nisu mogli umiriti. Pretrčavala su iz male u veli- 
ku sobu da bi koliko-toliko dala oduška svojoj krvi. 


U toj tjeskobi djeca su mogla toliko toga poželjeti, 
pomisliti, zatražiti, samo kad bi imao ko, i kada bi bilo 
načina, da im želju ispuni. I pretrčavanje je trajalo onoli- 
ko koliko je Suljova nabrekla glava mogla podnijeti. 
Kad mu je bilo dosta, podviknuo je na njih. Djeca su to 
očekivala još i ranije. Zato im nije bilo jasno da je mo- 
gao i toliko trpjeti. 

Ona su strepjela od Suljova ozbiljna lica i od grude 
između njegovih obrva. U tim trenucima, mogla su da 
osjete i shvate šta im je činiti; ne časeći najpametnije je 
biti podalje. 

A onda su stražari, negdje oko jedanaest primijetili 
četnike. Prebacivali su se sa sjevera (pravac Gonika) pre- 
ma istočnoj i zapadnoj strani kuće. Opkoljavali su. Oko 
dvanaest kuća je bila opkoljena sa svih strana. Nije bilo 
sumnje, napast će frontalno. Ličilo je to na neke ranije 
napade. U sličnim napadima brvnara nije bila prepreka 
za puščana zrna. Iz bilo kojeg pravca da su dolazili, pro- 
lazili su kroz krov nesmetano, skraćujući tek neznatno 
domet. Nikad se nije znalo dokle će koji stići, niti je bilo 
jasno iz čijih je pušaka metak bio ispaljen. 

Suljo je upravo ispijao posljednje kapi tople tečnosti 
od pržena ječma. Nazivali su je opet kafom. A to, što je 
nekoliko puta morao jezikom ganjati po ustima me- 
kinje, nikom ništa. Više su mu smetale te odvratno oštre 
mekinje, nego li što se u toj tečnosti a tek po boji sličnoj 
kafi nije nalazio ni trun šećera. Od jutarnje kafe počeo 
je bljutavi okus u ustima koji se završio s nepod- 

nošljivom kiselinom u stomaku. Okus prave kafe, s 
vremena na vrijeme, doživljavao je kao što putnici 
dožive vodu u pustinji. Ona bi zamirisala, zapjenila, a 
on bi zapalio, sjedeći pored prozora. I gledajući kroz 
dim radovao se zelenilu ječma u Sječi. Varljive slike, 
varljiva kafa. I Vitinka se promijenila. Ni ukus cigare 
nije kao nekad: dva vremena jedno drugom utrobu 
čupaju. 

- O, Suljo! O, Suljo! O, Suljo! 

Dozivao je neko s Brda. Četnik, sigurno, dok se nije 
pojavljivao iza zaklona. 

S tavana mu javiše da je kuća već opkoljena. Suljo 
se podigao, oslanjajući se na pušku. Vitinka je bila 
pored njega i kad pokuša da mu pomogne, on odmahnu 
glavom. 

- Nisam još stigo dotle - reče, idući prema merdevin- 
ama. 

- Ćebe si zaboravio - upozorila je Vitinka. 

Okrenuo se, tek toliko da joj da do znanja da je čuo 
njenu opomenu, ali i nepotrebnu brigu. 

- Na tavanu ne zebem, rekla si i sama. Ako bude 
zorta, ima da se znojim, a ne da ozebem. 

Vitinka ga pogleda. Osjećala je šta cilja, ali bi radije 
da joj izgleda drugačiji. "Baš je težak", pomisli. 

Suljo se popeo na tavan u trenutku kad su otvorili 
vatru. 

- Raniše me! - povika, nakon što učini samo dva ko- 
raka, napuštajući tavanski otvor. 


Mladi Alija se okrenu samo da pogleda. Nalazio se 
pored puškarnice i branio prilaze iz pravca Gonika; 
četnici su s te strane žestoko pucali. 


- U šta te raniše, dajdža? - zapita. 

- U nogu. 


Odgovorio je kratko. Nekoliko trenutaka prije toga 
bio je pao. Sada je ležao sklupčan, stiskajući rukama de- 
snu nogu iznad koljena. 


- Raniše dajdžu! - povika mladi Alija, kad se malo 
pribra. - Brzo na tavan! Pomoći mu treba, odmah! 


Više nije imao vremena da govori. Uznemiren, ali ne 
i izgubljen, sada se mogao samo u Njega i u svoju pušku 
uzdati. 


Na tavan se popeše Vitinka 1 Kara, neoprezna, us- 
plahirena. Kugle su parale šindru, a njih dvije, kao 
sjenke, kao duhovi nekog neranjivog svijeta. Nisu puno 
razmišljale. I da su se dvoumile, nikad ne bi tako činile. 
Ovako su učinile da čudo bude čudo i da igra s nevidlji- 
vim bude vidljiva. Prišle su Sulju, pa ga obujmile, podi- 
gle tek toliko da ga mogu vući, skloniti od opasnosti i 
pomoć da mu mogu pružiti. Uspjele su nekako da ga do- 
vuku do tavanskog otvora. Morale su biti pažljive da ga 
ne ispuste iz ruku, snažne da ga mogu nositi, čvrsta srca. 
Merdevine su bile nestabilne i strme. To je bila trka i 
protiv kugli i protiv vremena. Suljo je krvario. 


Znale su da se sve što su željele i očekivale može 
preokrenuti. Već su preživjele toliko toga za ovih šest 
dana. Ličile su same sebi na dijete koga su žedni kosci 
poslali po vodu, zaprijetivši mu da mora brzo otići i 
brzo se vratiti, ne misleći hoće li moći nositi teret, ili da, 
slučajno, može posrnuti i razbiti glineni bardak. 


Kad su ga spustile niz merdevine i prenijele na ležaj 
pored ognjišta, Suljo je žmirio a njima se činilo da vide 
njegove stroge oči. Strah ih je uhvatio tek tada kada ku- 
gle nisu zviždale, kada su počele misliti na ranu. To nije 
panika, nego prosta briga i saznanje da je Njegova mi- 
lost beskrajna. Pričini im se da mogu sve. Toliko toga se 

može uraditi, smisliti u takvim trenucima, samo ako je 
čovjek prinuđen i ako vjeruje. 

Radile su brzo i odlučno. Zaustavile krvarenje, na 
ranu stavile mehlem i zavoj, i onda pod nogu namjestile 
podebeo jastuk ispunjen janjećom vunom. I dok je Suljo 
stiskao zube i pokušavao umiriti bol, one su željele saz- 
nati jesu li dobro obavile posao, ima li mjesta zado- 
voljstvu; vidjeti kako izgleda i bol kako podnosi, šta 
osjeća i strepiti šta će biti: to je navika, to je nesvjesno 
ponavljanje. 

- Rana nije opasna. 

- Samo da kost nije dotakla? 


- Nije, mora da nije, kad je ovako plitko ušla i izišla 
kugla. 

- Rana je rana - reče Vitinka. Opasna, zbog gnojenja. 

Suljo je podnosio bol, ne puštajući glasa. Mislio je 
kad bi jauknuo da bi ih ostavio bez nade ili da se počeo 
plašiti, a one su, ne primjećujući to premostile nas- 
lućivano i prešle na očito zadovoljstvo. 


"Malo su prenaglile - pomisli prijekorno. - Odakle 
im tolika vjera u ono što su uradile? Ne znam!" 


Nije znao, nisu ni one znale. 
"Ili one ne misle šta ih može zadesiti?" - pomisli. 


Bio se uhvatio za nedoumicu, i okusio bol sopstve- 
nog tijela. Nije se, deakle, tješio da je rana bezopasna. 
Razmišljao je da ništa nije nemoguće, i da je sve 
moguće, Svemogućem. 

Nikako nije mogao sebi da oprosti zašto je bio ona- 
ko neoprezan. Mogao je pretpostaviti da će otvoriti va- 
tru poslije dozivanja. Samo da se sjetio da puzi ili da se 
kretao kako se i kretao ali da je potrčao, ne bi bio 
pogođen. 

"Sada bih mogao biti pored puškarnice - pomisli - a 
ne pored ognjišta. Ruke su mi nedirnute, oči kao što su 
bile, bol je za slabe ili za druga vremena, zajedno sa utje- 
hom koje mora da bude; Zajedno, svjesniji smo svoje 
snage. Moram na tavan da branim prilaze s jedne 
strane, makar." 


Mrzio je jadikovke i utjehe, jednako. 


- Pomozite mi da ustanem! - povika Suljo. - Hoću 
na tavan! 


Morao je to dvaput ponoviti. 


Žene su se pogledale začuđenih očiju i zabrinuta 
lica. U trenutku nisu mogle da shvate da tako šta zahti- 
jeva i da je to rekao. 

- Moram li vas još i moliti? - upita. 

Nije trebao za to moliti. Vitinka i Kara se samo po- 
gledaše i sve je bilo odlučeno. Jedna ga prihvati ispod 
pazuha a druga ispod koljena i donesoše do merdevina. 
Za dalje, uzdale su se u njegove snažne ruke. Suljo se 
penjao uz merdevine lagano, oslanjajući se na jednu 
nogu i držeći se čvrsto rukama. Kad se našao na otvoru, 
dočeka ga praštanje pušaka i zviždanje kugli. Priljubio 
se uz pod i počeo da puže. 

Bio je opet pored puškarnice. 

"Ako-Bog-da izdržat ću!" - reče sam sebi. 

Taj osjećaj djelovao je poput injekcije za umirenje 
bolova. 

- Stigao sam! - reče potom. - Stigo! 

- Šta ti je s nogom? - upita mladi Alija. - Krvari li? 

- Više ne - odvrati. Krv je ustavljena ili se od zavoja 
ne vidi? 


Mladi Alija je morao da za trenutak prekine osma- 

trati položaje. Rado se okrenuo da pogleda prema su- 
protnoj puškarnici. 
"On se muči - pomisli. - Kako se samo ne štedi!" 


- To može biti opasno - reče. - Zar ne znaš da možeš 
izgubiti mnogo krvi dok ne bude primjetno na zavoju. 


- Neću ako Bog da! Ne želim o tome ni da mislim; 
hoću da se osjećam kao da mi nije ništa. 


- Nada je velika stvar, bez sumnje. Sada nam nema 
druge, ništa nam neće pomoći, osim naših pušaka i Nje- 
gove milosti. 

Da je mogao ustati, rado bi da ga zagrli zbog te mis- 
li. Ali nije. U neku ruku radost se može i šuteći iskazati. 


- Hvala Bogu! - reče Suljo. - Već sam pomislio da ti 
neću moći pomoći. Mnogo ih je izgleda. 

Mladi Alija se složio. 

- Mnogo ih jeste, ali i oklijevaju zbog nečeg. 

Suljo je bolje osmotrio prilaze sa svoje strane. 

- Već bi pokušali da misle nešto ozbiljno. 

Četnici se nisu pojavljivali iza zaklona. Za njih je to, 
izgleda, bila najgora namjera koja može i da košta. 
Zašto rizikovati život? Vjerovali su da kiša olova mora 
pronaći cilj. A otići ili ostati nije isto. Napad se nikad ne 
može iznova početi, nikad, ni pored svih pravila, sve si- 
gurnosti, sve mržnje. A krenuti na juriš, makar se radilo 
i o običnoj brvnari, mogu samo pijani ili borci koji nisu 
okusili barut. Oprez se ne rađa, on se stiče, kao i iskust- 
vo. Znali su to i branioci, ali nisu bili sigurni ko ih je to 
napao. 


- Hoće li jednom prestati? 


- Neka ih, neka troše municiju - glasno će Suljo. - 
Neka pucaju, mi ćemo svoju štedjeti. 

- Napravili su urnebes od pucnjave. Ko ne bi povje- 
rovao da vode žestoku bitku? Moći će sutra, i ko zna 
kad, i ko zna gdje ispredati priče, i neće morati mučiti 
mozak da kontroliše jezik u hvalisanju... junaštvo bez 
sjenki, hrabrost bez rizika, borba bez poginulih ili ranje- 
nih. 


- Sve govori da je tako nekako - reče Suljo. - 
Moguće je da su ovo juče najavljeni Škuletini četnici? 


- Izgleda? Ali to i ne mora biti tačno. 


- Ne mora - potvrdi Suljo. Nego, je li onaj ga- 
lamdžija još nešta pominjao? 


- Ništa, osim prijetnji i vrijeđanja. 
- Zašto su uopšte dolazili? 


Mladi Alija se osmjehnuo. Osmijeh mu je bio za- 
gonetan. 


- Mislili da je lahko kao na sijelo. Želiš da se pro- 
vedeš i da se što manje umoriš. 


- Hoćeš da kažeš - upitao je Suljo - da im se nije ni 
dolazilo? 


Slegnuo je ramenima. 
- Oni to pokazuju. 


- To jes - potvrdio je. - Žestoko pucajući žele da ne 
razočaraju domaćine, ali i da "strini" daju što manje 
Zorta. 


- Zar je to junaštvo koje tako bučno najaviše? 


- Hvalisanje nikome nije strano. Oni su, izgleda, u 
tome nenadmašni. 


- Razumiješ li onda zašto se ovako ponašaju? 
- Ne sasvim. 


Mladi Alija sačeka jedan trenutak, razmišljajući. 

- Odazvati se pozivu u pomoć znači pomoći braći, 
ne izdati, čuvati slogu, ali i mrziti balije i nadati se 
pljački, uz to. 

Zašutjeli su. Zviždanje kugli kroz tavan kao da je 
postalo jače. Šindra na krovu se cijepala, čineći 
očekivanje napetijim. Čuli su se i povici četnika. Nad- 
vikivali su i svoje i puške branilaca. 


Škuleta i njegovi Crnogorci su opsjedali kuću do 
prvog sumraka. A onda je nastupila zimska kunovska 
noć i mjesečina, kao da je pola dana, smrzavica: sve je 
postajalo ledeno. Stabla su pucketala, škripio snijeg i le- 
dio dah. Oni se nisu spremali za noć, onako kako je tre- 
balo ili kako su zahtijevale prilike. Jedna obična brvna- 
ra, ni toliko. Ali se brvnara na Kunovu pretvorila u 
tvrđavu, u izopačenu zvijer, u vrelu vodu. Meci, koji su 
dolazili iz nje su zasipali poput grada njihove položaje. 
Oni novi, a brisani prostor, pa dubok snijeg ono malo 
međa, najbližih kuća, koje su mogle biti zaklon. Nisu 
znali ili nisu imali hrabrosti da se prebace. Zato su se 
vratili kako su i došli, bez gubitaka. 

- Još je jedan dan pri kraju - reče mladi Alija. - Jesi 
li dobro, dajdža? 


Trebao je znati da nije dobro da ga i ne pita. 


- Dobro!? = rekao je. - Bio ili ne bio dobro; zar je to 
važno? - dodade. 


U četničku komandu u Foči stigle su nimalo prijatne 
vijesti: da je propao pohod Crnogoraca na Kunovo, te 
da su i završki četnici, nakon devet dana, obustavili op- 
sadu "Kunovske tvrđave" i povukli se kućama. Svi su 
bili zapanjeni. Nisu vjerovali da se to moglo dogoditi. 
Svašta su mogli progutati, ali da postoji jedna kuća koja 
pruža otpor, to nikako. Zato daljem oklijevanju nije 

bilo mjesta, bilo je opasno. Samo brza akcija može pre- 
okrenuti situaciju, računali su. 


Strajo Kočević, poručnik, koji je vršio dužnost ko- 
mandanta Prvog fočanskog četničkog odreda, odlučio je 
stvar uzeti u svoje ruke. Sedamnaestog januara 1942. 
godine doputovao je na Čelebiće. Tu konačio. Izjutra, 
poslije umivanja i doručka, prva stvar koju je uradio je 
da napiše Sulju pismo. Iza toga održao je kratak sasta- 
nak sa prvacima završkih četnika. Rekao je da im ne 
zamjera, da se deset neuspjeha briše jednim uspjehom, 
ali da se ne može dugo čekati i da čekanjem blijede 
junački podvizi. Onda je, ne dopuštajući raspravu, nare- 
dio pokret. Jutro je bilo poodmaklo kad su stigli na Ku- 
novo. Preuzimajući komandovanje napadom na kuću, 
želio je, odmah na startu, pokazati svoju nadmoć. Nare- 
dio je da za sahat vremena moraju zauzeti položaje, jer 
će, tačno za sahat vremena, zasvirati truba za otvaranje 
vatre, a da će on dok traje vatra, izvršiti snimanje terena 
i povoljnih prilaza kući. 

Nije bilo pogovora. Zaposjedanje prevoja oko kuće 
potraja manje od predviđenog vremena. Truba se oglasi- 
la u zakazano vrijeme; počelo je bez teškoća, pritisnuli 
su obarače i plotuni ispuniše Kunovske doline. Kugle su 
zviždale, kuća bi zasuta olovom, slijedio je i odgovor iz 
kuće. 


Strajo je sa trojicom pratilaca, gazeći duboki snijeg, 
uspio doći do mramora na Brdima. Ogromni bogumilski 
stećak, oblika prizme, bio im je dobar i podesan zaklon, 
jer je odatle pogled na kuću bio kao na sopstveni dlan. 
Moglo je početi. Jedan od trojice pratilaca je skicirao a 
on je govorio koje međe, koja debla voćki treba obil- 
ježiti, kolika je udaljenost od jedne do druge tačke i ko- 
jim će se pravcima vršiti prebacivanje do njih. Dakle, sve 
profesionalno. 

KANCODU TAKO — a PR RI 

- Da vidim gotovu skicu! - zatražio je smješkajući 
se. 

- Izvoli, gospodine komandante - rekao je susretljivo 
pratilac i predao mu list papira. 

Strajo je još jedanput, pažljivo, pregledao skicu a 
potom je smotao i stavio u oficirski torbak. 


- U redu je - reče zadovoljan - a sada dajte znak za 
prekid vatre! 

Trube zasviraše, puške umuknuše i napad prestade. 
I branioci udaljiše prste s obarača, iznenađeni razvojem 
događanja. 

S komadom bijelog platna iznad glave, u pravcu 
kuće, kretala se jedna žena. Poznali su je. Bila je to Bega 
sa Pogledina, susjednog zaseoka. Gazila je snijeg, ne 
misleći na napor, i žurila da što prije prevali prostor 
između mramora na Brdima i kuće. Trebalo joj je više 
vremena nego što su mislili, više nego što je i sama misli- 
la. Kad se nađe pred vratima, odhuknu i odagna strah. 

- Šta hoćeš? - doprlo je do njenih ušiju pitanje iz 
kuće. 

- Donijela sam pismo. 

U glasu joj se zaglavila hrapavost, pokušavala je, ali 
je iskašljati nije mogla 

- Ko šalje pismo? - uslijedilo je novo pitanje. 

- Njihov komandant - odgovorila je tiho. 

Onda je začula da vrata zaškripaše pa priđe sasvim 
blizu, do praga. Kroz tik odškrinuta vrata, Kara primi 
pismo. Begi reče da čeka a ona odnese pismo Sulju. 

- Dođi da vidiš šta piše onaj razbojnik! 

- Koji razbojnik? - upita mladi Alija. 

Suljo se glasno nasmija. Bio je to smijeh gorčine i bi- 
jesa. 

- Da vidiš samo! Neću ti reći! Sam pročitaj, bolje je! 


Mladi Alija napušta svoj položaj i, puzeći, dođe do 
Suljova zaklona. 


- Vidi molim te, bezobraznika! - reče Suljo, 
pružajući mu pismo. 


Dragi Suljo, 


čim sam saznao za ovo što se desilo, napustio sam 
Foču i pohitao na Čelebiće i Kunovo da zavedem red. | 
da znaš, teroru je kraj! I da znaš, sa ovim nemaju ništa 
četničke vlasti! 


Neki neodgovorni ljudi i sa njima razbojnici do- 
grabili su se oružja, ne poštuju vlast. Čine zla na svoju 
ruku, lažu da su regularna vojska, štetu nanose 1 svijetli 
nam obraz kaljaju. 


Mi smo, dolazeći iz Foče, vidjeli spaljena vaša sela i 
leševe poginulih. To što je učinjeno četničke vlasti 
osuđuju 1 sve će, od sada, učiniti da se to više nikad i 
nigdje ne desi. 


Dragi Suljo, došao sam da ti pomognem. Čim sam 
stigao, naredio sam prekid vatre. I sam vidiš da se moje 
naređenje poštuje. U ime života, kojih nije mali broj s 
tobom, u ime mira koji nam je svima potreban, molim 
te da predaš oružje i napustiš kuću! Tebe 1 borce, koji se 
nalaze u kući, sprovest ćemo bezbjedno do Foče, a iz 
Foče put vam je slobodan, do Sarajeva. 


Za vaše živote garantujem ja, Strajo Kočević, ko- 
mandant Prvog fočanskog četničkog odreda... 

Ozlojeđen, iznerviran Strajovim riječima, vjeran 
svome naumu, mladi Alija se upita - kako čovjek može 
biti takav? 


A Strajo je rastao i do vojne akademije stasao, 
družeći se sa fočanskom muslimanskom djecom. Skupa 

su se igrali, skupa išli u školu i skupa preplivavali Drinu, 
idući u krađu jabuka u Zubovićke bašče. Nije jednom 
sjedio za sinijom i sa njima skupa dizao ruke, slušajući 
dovu poslije jela. Govorio je kao oni, ponašao se kao 
oni, plakao kao oni i srdio se na isti način i za istu stvar. 
Samo je sazrijevao drugačije, čuvajući se da jezik ne 
kaže ono što misli: pamtio je ne zaboravljajući, trpio ne 
uzvraćajući, dodvoravao se i svještio kako da im se 
uliže. Ništa nije činio od onoga što je kod kuće čuo, 
samo je čekao. I još gore, gajio je mržnju, ne zamarajući 
se i, nikad je sit nije bio. Eto takav je, i nije sam. 


- Dajdža, ja ću mu odgovoriti - reče mladi Alija. 
Strajo, 


podli bezobrazniče, zar te nije sram da još jednom 
izustiš laži koje si izgovorio petnaestog decembra prošle 
godine, u ovoj istoj kući? Od kuda u tvojoj duši toliko 
drskosti, ne imao je, da ponudiš žrtvi da sama sebi veže 
omču oko vrata? 


I sam kažeš, kad si ovamo dolazio, da si vidio naša 
popaljena sela i mnogo naših leševa. Misliš li ti, proklet 
da si, da smo mi baš toliko naivni, da ti još jednom pov- 
jerujemo i predamo oružje, kao prvi put? Ne, pasije se 
ne nanosio glave! Neka znaš i ti i svi razbojnici, što ste 
se okupili oko naše kuće, da nema predaje, dok i jedan 
od nas živi i dok imamo metaka, bićemo se! (U potpisu 
je stavio Suljovo ime) 


Napisao je kako misli i kako osjeća. Sada je ostalo 
da pismo preda Sulju, i da očekuje hoće li, ili neće, 
tražiti da izmijeni nešta. 

Suljo se nakon čitanja, kao i prije početka, držao 
isto. 

- To je to. Ništa bolje nije ni zaslužio - rekao je vra- 
tivši mu pismo. 

Mladi Alija je pozvao Karu. Dao joj je pismo da ga 
preda Begiji. A onda se ponovo vratio na svoje mjesto. 
Padalo mu je na um svašta, ali je jedna misao bila naj- 
jača; koliko je Strajo doveo četnika iz Foče, kao 
pojačanje, i jesu li bili bolje naoružani od Završana? 


Begija se vratila nazad, ne znajući šta da kaže ako je 
Strajo bude pitao nešta o kući. Nije to uradio, i njoj bi 
lakše. On naređuje, osiljen, ona mora, nemoćna. 

- Šta pišu, gospodine komandante? - upita jedan od 
pratilaca, ne skrivajući radoznalost. 

- Šta će pisati - odgovori nerado - vrijeđaju, majku 
im! 

Bacio je pismo i vrhom cokule ga poče satjerivati u 
snijeg. Činio je to nervozno i energično. 


Pratilac, koji pokaza najviše radoznalosti, razvuče 
usne, nabra čelo i mrdnu glavom, dajući tako bezrezerv- 
nu podršku svome komandantu. 


- Da damo znak za napad, gospodine komandante? 


- Ne. Još jednom ću im pisati, samo ovaj puta dru- 
gačije. Nisu ni oni od kamena, moraju se nečega bojati. 


Strajo je skinuo sa ramena oficirski torbak, izvadio 
čisti list papira i počeo da piše. Dok je pisao, pratioci su 
posmatrali energične pokrete olovke i brzinu kojom je 
lahko nizao svoje misli, nanoseći ih na papir. Čaroliji 
fino napisanih slova pratioci izraziše divljenje. 


- Ala fino pišeš, gospodine komandante! - reče prvi. 
- Šta ti kažeš? - upita drugi. 
- Zaista fino piše - potvrdi treći. 


Kada je završio, važno se nakašlja i poče da čita 
pratiocima šta je napisao. 

Suljo, 
pisao je ovaj put bez uvijanja, "ako želiš spasiti živu 
glavu, svoju i svih u kući, predaj se! U roku od deset mi- 
nuta, kad dobiješ ovo pismo, izbaci bijelu zastavu, ili 
ćemo kuću raznijeti granatama. Dovukli smo top, i čim 


istekne označeno vrijeme, počet ćemo bombardovati 
kuću." 


Bio je zadovoljan dvostruko: onim što je napisao i 
ponašanjem svojih pratilaca, kada su saslušali napisano. 


- Brzo mi dovedite tu ženu - zapovijedi - što kažete 
da je snaha avizova! 


Na Brdima, gdje se nalazila i komanda napada na 
kuću, stajalo je nekoliko žena. Kao i Bega, trebale su im 
poslužiti kao kuriri. Nekim slučajem u grupi se našla i 
Šerifa, supruga Muradifa, inače starijeg brata mladog 
Alije. 

Kad mu dovedoše Šerifu, uplašenu i promrzlu od 
dugog stajanja na suhomrazici, Strajo je upita: 

- Je li tačno da si ti odavle, iz Rujića? 

- Tačno je gospodine. 

- A, nalazi li se u kući tvoj đever aviz? 

- Ja gospodine za to ne znam. 

- Znam ja! - reče ljutito. - Znaš i ti, samo nećeš da 
kažeš. 

- Kako bih znala kada sam prije na dva dana, nego 
će planuti Rujići, otišla kod baba i majke. 

= Sa djecom? 


Šerifa ne odgovori, samo nevoljko sleže ramenima. 
Nikako nije mogla da potvrdi a još manje da progovori. 
On je znao, rekli su mu da su je doveli iz Trtoševa, 
obližnjeg sela i da joj je tamo ostalo dvoje djece. 

Da mu je i odgovorila, ništa se ne bi drugačije 
ponašao. Njegovo je pitanje ciljalo jasno. I naum daka- 
ko. 

- Vidiš, Šerifa, najteže je za jednu majku kada ne 
može zaštititi djecu od opasnosti. Ti možeš, je li? Zato 
me i čudi da nećeš reći ono što znaš? 

- Ne znam gospodine, Boga mi! 

- Znala ili ne - reče - ne mari, sada ideš u kuću, 
znaćeš. 

- Jadna ti sam! 

Ne obazirući se na Šerifin jauk Strajo nastavi. 


- Kad uđeš u kuću, traži da vidiš đevera. Krišom, da 
ostali ne vide i ne čuju, zatraži da se preda. Ako su ludi 
Suljo i ostali, reci đeveru da ne gubi svoj mladi život kad 
ne mora. Prenesi; ako se preda, ništa mu se neće desiti, 
ja ću ga lično štititi - reče na kraju Strajo. - Pismo ne 
smiješ dati nikome, sem njemu! A sad idi! 

Više nije imala kud, prihvatila je pismo i uputila se 
u pravcu kuće. Išla je istom prtinom kojom i Bega. 

"Otkud sad ona? E, svašta!" - začudi se mladi Alija 
kad prepoznade snahu. 


- Alija, traži tebe - pozvaše ga kad se Šerifa nađe 
pred vratima. 


- Pitaj je zašto me treba? 
Nije bilo odgovora neko vrijeme. 


- Neće da kaže - odgovoriše. - Traži da razgovara sa 
tobom - dodadoše. 


"Napuštanje puškarnice je opasno; ako su je poslali 
da špijunira - mogu joj reći nešta što ne smije znati" po- 
misli mladi Alija. 


Napustio je puškarnicu i sišao da vidi šta želi. 

- Zašto ne uđeš! - bile su prve riječi koje joj uputi 
kroz odškrinuta vrata. 

- Ne smijem - odgovori. I prije nego će mu predati 
pismo, tiho ga pozva: - Pridi bliže nešta da ti kažem! 

- Govori, čujem i odatle! 

Šerifa poče oprezno. 

- Komandant ti je poručio da se predaš i da ne gle- 
daš na Sulja. Ako se predaš, garantuje ti život, a Sulju 
prijeti vješanjem. Čitav dželep ih je došlo! Alija, preklin- 
jem te Allahom da se predaš! Ne bi li makar ti spasio 
glavu! - preklinjala je. 

- Šuti, baksuznice, i ne pominji Allaha na taj način! 
U kuću! - pozva je! 

- Ne smijem - odvrati. 

- U kuću, kad kažem! 

- Ne smijem, bolan, djecom mi prijeti! 

- Onda se gubi, što prije, ispred ove kuće da te moje 
oči više ne gledaju! 

- Odgovor? 

Mladi Alija pocijepa pismo i ne pročitavši ga solid- 
no. 

- Nema odgovora - reče. Reci onom razbojniku kad 
laže da to čini pametnije. On da dovuče top na ovoli- 
kom snijegu, pa još iz Foče... ludak! Luđi bi bio, ko bi se 
takvom predao! 

Šerifa oklijevaše nekoliko trenutaka. Kopala je po 
mozgu ne bi li koju rekla, a onda, kad joj to ne pođe za 


rukom, naglo se okrenu i krenu nazad. Ode, zaboravivši 
na pozdrav. 


Isto, kao i ona, reagova i mladi Alija. Susret je bio 
ispunjen nelagodnim pogledima kakvih ima samo u stra- 

hu. Zamandali vrata i pogleda još jednom u tom pravcu. 

- Što je ne ubih! - reče glasno da čuju svi. - Ona će 
mene nagovarati da se predam! Pa još dajdži iza leđa. 
Na izdaju me najtežom zakletvom zaklinje. Grešnica! 

Šerifa se vratila na Brda baš u trenutku kada je, pu- 
tem iz pravca Čelebića, dolazio nekakav četnik. Gotovo 
se istog trenutka nađoše pored Straja. Pogledao je 
došljaka, i osmjehnuo mu se, upitnim pogledom, dok je 
prema Šerifi ispružio ruku otvorena dlana. 

- Odgovor?! 

- Nema odgovora. 

- Kako nema? 

- Nema tako, nije htio da piše. 

- Ni da piše...! 

Šerifa nemoćno slegnu ramenima. 

- Pokazaću ja balijama! - rekao je jetko. 

Razmišljao je neko vrijeme, pa ponovo ispružio 
ruku, ali ovaj put prema pridošlici. Ovaj mu predade 
zapečaćenu kovertu. Bila je to depeša komande grada. 
Oprezno je otvorio koverat, pročitao sadržaj, malo 
pošutio 1, onda, depešu stavi u oficirski torbak. 

- Kurire mi zovite! - naredi. 

I ne prođe dugo a kuriri su stajali pred Strajom, 
očekujući naređenje. 

- Idite na položaje i javite komandirima da se hitno 
jave na dogovor! Razumijete li? 

- Razumijemo, gospodine komandante - odgovorili 
su u jedan glas kuriri. 

Čekao je da se okupe komandiri i šutio. Duša ga je 
boljela, osjeća se nesigurno. Bilo je to sasvim drugačije 
nego ranije. Iako je došla depeša, nedostajalo mu je 
nešto na šta je naučio, što je tolike godine gajio, kao 

voćku, kao poslušna psa, što je već isprobao 1 funkcio- 
niše; naivnost i neoprez kod onih što je mrzio, I sada je 
nešta kapalo iz njegove odlučnosti, nesvjesno. 


"Ovi su me iznenadili" - pomisli razdraženo. 


- Gospodo, poče kad se okupiše komandiri - vrijeme 
nam je na izmaku, prilike ne idu na ruku i sami davo se 
počeo uplitati u ovaj posao. Naime, iz Foče sam dobio 
depešu, naređuju da se hitno javim jer je na Foču krenuo 
Durmitorski partizanski odred. Komandant im je onaj 
Obradčina Cicmil, izrod srpski. Gradu prijeti velika 
opasnost, gospodo! 


Dok je govorio, komandiri su kašljucali, premještali 
se s noge na nogu i, zbog nečeg, doticali se futrola od 
pištolja. Zašto su to radili ni njima ni Straju nije bilo 
jasno. 


- Naređenje se mora izvršiti - nastavio je oprezno. - 
Neposluh ne dolazi u obzir, ali malo pomjeranje povrat- 
ka da, dva sata. To je dovoljno da ovdje završimo 
započeti posao. S Božijom pomoći, ni toliko! 

Jedan od komandira zatraži riječ. Bio je to Danilo 
Samardžija. Crven u licu, zarastao u bradu, očiju zakr- 
vavljenih, ljut poput gladna vuka, a glas mu gorak i pri- 
jeteći. 

- Gospodine komandante - reče jetko - izvlačiš 
dupe, je li? 

- Šta kažeš!? - podvikne Strajo. 


- To što si čuo - odvrati bez uzmicanja Danilo. - Je- 
dan nam je takav već dolazio, Marko Škuleta. Šta je 
kokošari, skrivate se iza zaklona? Gdje vam je hrabrost? 
Jedna brvnara, a vas toliko. Pih! Brane se žestoko, ve- 
lim. A on će ti: Sada ćete vidjeti kad udare Crnogorci! 
Krenu oni, ko ovce. Balije im na dupeta slože vatru. Ko 
pas s podvijenim repom pobježe. Svega jedan dan os- 

tade. Ti ni toliko! Ko će nastaviti opsadu kuće? Ja? Ne! 
Ovdje sam već deveti dan; spavam pod homorom, jedem 
hladno ko pas, živim u snijegu ko kurjak. Misliš li da mi 
nije dosta? Jeste, i previše. Reci ti meni šta imam od 
ovoga? Ništa, osim što sam pun dima i čađi po kunovs- 
kim šumama, i sad ličim na suvo goveče. 


Uzvratio je tako kako je najkorisnije, odbranom; za- 
bludu mu pripisao, štiteći svoj ponos. 


- Mene i moj slučaj ne smiješ upoređivati sa nekak- 
vim Škuletom. Foča je u opasnosti, i ja sam potrebniji 
tamo. Foča ne smije pasti partizanima u ruke. Padne li, 
u pitanje dolazi kompletan plan Vrhovne komande. 
Time gubimo ključ za Istočnu Bosnu. 


A što se tiče ove kuće, sazvao sam sastanak da vas 
upoznam sa planom napada. Prvo, koncentrisati napad 
na jednu tačku, drugo, napasti glavninom iznenada, 
samo nekoliko pojedinaca ostaviti po okolnim zakloni- 
ma kako bi izgledalo da je napad frontalan i, treće, glav- 
ninu snaga sačinjavaju: Čelebićani, komandir Danilo 
Samardžija, Zavaićani, komandir Spasoja Dakić. Toliko 
o tome! I dalje: prema skici, što je sačinismo ja i moji 
pratioci, najslabija tačka u odbrani kuće je južna strana. 
Sa toga pravca treba da udari glavnina i načini prodor 
prema kući. Što se tiče terena, dosta je povoljan. Međe 
povisoke, nižu se jedna iza druge a posljednja je udalje- 
na nekih pedesetak metara od kuće. Ima i stabala. Isti- 
na, dosta su tanka, ali mogu poslužiti kao zaklon u 
ležećem stavu. I na kraju da napomenem i ovo; morate 
napredovati puzeći. Uspravno kretanje ne dolazi u obzir, 
zbog uzbrdice koju morate savladati. To je sve. I u to 
ime, naređujem, smjesta se povucite i pristupite 
izvršenju zadatka! 


Danilo se trgnu. "U napad, pomisli. Na početak 
odakle smo i krenuli, u snijeg duboko do pojasa, pod 

međe gole ko čelo i debla što zakloniti ne mogu. Igrati 
se sa smrću, puzeći kroz snijeg, uzbrdicom napredovati, 
promrzlih prstiju na obaraču i skorjelih opanaka od 
mraza. Na nogama treba jurišati, kao da nismo od krvi i 
mesa - 1 to sve da bi ovaj uglađeni oficir pokazao svoju 
profesiju." 


On iskorači korak naprijed i pozdravi vojnički, s 
naporom dižući ruku. 


- Iz napada u napad. - reče Danilo. - Iz svih naših 
napada sada u tvoj napad. Misliš li ti da mi ne znamo 
napadati? Zar smo ovdje devet dana i devet noći češljali 
vunu i preli pređu. I jurišali i stezali obruč i ginuli, ako 
hoćeš da znaš! Neshvatljivo! Sve to pada u vodu da bi, 
ako kojim slučajem uđemo danas u ovu prokletu kuću, 
tebi podignuli rep. 

On pogleda na ostale komandire, koji su mirovali 
kao da ih se od svega ovoga ništa ne tiče. Pomisli. "Zar 
svaki od njih ne ide na metak! Iz straha u strah! Od jed- 
ne do druge međe; Možda u rane? U smrt! A moja, i nji- 
hova djeca u bijedu. 


"Ali zašto šute?" On ih ponovo pogleda. Ovako 
kako su izgledali učini mu se da su neodređeni, da im je 
jedno u duši, a da se ponašaju onako kako moraju. 


Nasmijavši se ostalim komandirima, zategao je 
kragnu na šinjelu, da bi ih pozdravio pred odlazak. 


Oni su mu uzvratili. I Danilo je to učinio. 


- Naređenje ste već čuli, smjesta se povucite i idite 
do vaših ljudi, osokolite ih, ništa vam ne preostaje osim 
bitke! Jasno! 


Komandiri su nakon toga poslušno krenuli, krenuo 
je i Danilo, ali se nije mogao suzdržati da ne ode 
gunđajući. 

Tačno u trinaest i trideset puške su zapraštale i nap- 
ad je počeo. 
Strajo razvuče lice. 


- Nije smrt na pragu naših, već njihove kuće. Pazi 
kako naši napreduju s južne strane! 


Čelebićana i Zavaićana je bilo sve više ispod međa u 
Sijerku. Na snijegu su se isticali tamni gunjevi. Svuda su 
ležali u borbenom poretku i sa uperenim puškama. Ispu- 
caše prve šaržere. Slijedi rezerva, koju nose u torbacima. 
Prsti mrznu u snijegu kao voda. Ponovo treba napuniti 
puške, a hladni metal grize golu kožu. Kuršumi dolaze iz 
kuće, u prostoru vreba opasnost. 


- Danilo! = viknu jedan pratilac. 
Iskočio je na među, kugla ga dočeka i zaustavi. 


- U snijeg, puzi, naprijed! - viknu Strajo, kao da se 
nalazio iza njihovih leđa. 


Praštanje pušaka je odjekivalo u ušima kao da kugle 
udaraju u prazno bure. 


Jedan ga pratilac potapša po ramenima. 

- Kako stojimo, gospodine komandante? 

- Nije loše. Ostala je još jedna međa do kuće. 
- Moglo bi i bolje - reče drugi pratilac. 


- Danilo je pogođen - dodade treći pratilac. - Ne daj 
Bože da je smrtno! 


- Ko mu je zamjenik? 
- Nedo Sarić - odgovori Strajo. 


- Zaostaju jedni, a drugi se prebacuju do posljednje 
međe. 


- Budi bez brige - reče Strajo. - Ako ih se probije 
polovina, biće sasvim uredu. 

- Majko Božija, 1 sine, pomognite! Kazni nekrs. Daj 
da im se zakuju puške! Arhanđeli, zaštitite naše! - molio 
je prvi pratilac. 

- Naprijed! - zavikaše pratioci. 

- Šta čekaju? Jesu li poludjeli? - poče i Strajo da jadi- 
kuje. - Ja im nisam tako naredio. 

Stroj krenu uzbrdicom do prve međe. Snježna po- 
korica poče propadati, svlačeći opanke s nogu. Zrake 
sunca su se odbijale od snježnih iskri. Iz kuće na prevoju 
gađale su ih kugle. Kratak život im se ne skraćuje. Šta 
ima drugo nego stati, makar malo usporiti? 


- Zašto su stali? - viknu Strajo. - Zašto ne nastave 
do posljednje međe? Kuća je na dohvat ruke. 

- Gotovo je! - viknuše pratioci. - Još dvojica padoše. 
Povlače se naši! 


Nekad čovjek osjeti potrebu da misli na onoga s 
kim se ne slaže, prije nego na istomišljenika. 


"Šta li sada radi Danilo?" - pomisli Strajo. 


Odavde, iza mramora na Brdima, vidio je kad je 
pao pogođen. Nije znao je li opasno, ali rana kakva bilo 
da je može da bude teška. Onda je opet zaustavljeno na- 
predovanje. Njegov promašaj. Pratioci čije riječi više nije 
slušao kao da su govorili dolinama. Pomisao na Kunovu 
kuću kao da mu siječe krila, muti razum. Obuzima ga 
strepnja. Tamo je i onaj mrski Suljo, koji puca skriven 
iza nekakvog zaklona. Niti vidi, niti zna, šta se u kući 
dešava - a volio bi! Ono što može da vidi - ne voli, jer ne 
vodi na dobro! 


Strajo se zagleda u promrzla lica svojih pratilaca, i 
ne reče ništa. Pokušao je da još jednom pogleda na 
položaje svojih boraca, ali nije mogao dugo gledati, ok- 
renu se i udalji. Koračao je leđa okrenutih i kući, i mra- 
moru, i pratiocima. Pokušavao je da se smiri, razmisli, 

ali mu to nije uspijevalo, prizor padanja pogođenih bo- 
raca razgorijevao je vatru u mozgu. 

Poslije četvrt sahata kurir se pojavi. Strajo mu se 
osmjehnu ali ga kurir i ne pozdravi; on klimnu glavom, 
ne zamjerajući nedisciplini potčinjenog. Strajo se osm- 
jehnu ponovo. Odjednom je pretrnuo. Nešto se ledilo. 
Osjetio je to po prstima lijeve ruke. Iščekivanje je 
iščezlo; nešta je na vidiku. Onda je nastupila tišina. 
Pucnjava oko kuće je prestala. Napad je završen. 

- Je li ko poginuo? - upita Strajo. 

- Jedan - odgovori kurir. 

- Jedan!? 

- Da, jedan iz Zavaita. 

- Danilo! Šta je sa Danilom? 

- Ranjen. 

Strajo pomjeri vojničku kapu. "Kako je samo 
ćoškasta ova sudbina", pomisli. 


Nekakve ovce se pojaviše na Goniku. Neko su vri- 
jeme stajale neodlučne. Malo zatim potrčaše prema kući 
kao preplašene. Gazile su snijeg. Krov kuće im je bio 
pred očima, usamljen i jedini. Stršao je kao pitomo sta- 
blo na pokošenoj livadi. Bile su tri. Samo jedna, prva, 
imala je zvono. Stigle su do kućnog praga. Luks i ne za- 
laja na njih. 

Opušten, grijan iz male sobe, pored puškarnice, pod 
dojmom jučerašnjeg napada i prepiske sa Strajom mladi 
Alija se nije mogao načuditi pojavi ovaca; A kad se 
čovjek počne nečemu čuditi, istovremeno počinje tragati 
za odgovorom koji čudo može razjasniti. 

- Nova podvala! 

- Šta li im je sada na um palo? 


I Suljo se čudio, stojeći pored mladog Alije. 

SL I LE TR NA, 

- Ko zna šta njima sve može pasti na pamet? 

- Moguće je podvala, ali ni pomoć nije nemoguća - 
reče Suljo. - I jedna i druga mogućnost, na svoj način, 
navode vodu na naš mlin. Ako je pomoć, onda se neko, 
od njih, sjetio da uvijek postoji šansa za prijateljstvo? A, 
ako je podvala, onda im je, možda, ostalo još da nešta 
pokušaju? 

- Hm! Može biti? - odvrati mladi Alija. 


- Bilo kako bilo, treba biti oprezan. Vjerovatno mis- 
le da smo gladni pa da ćemo odmah potrčati hvatati 
ovce? Prevarili su se! 


- Čekati i vidjeti - reče mladi Alija - do sutra, ako 
treba i do preksutra. 


Tu noć branioci provedoše opreznije nego inače. 
Stražari su se smjenjivali svaka dva sahata, Suljo i mladi 
Alija su kunjali, zamotani u ćebad, iznad male sobe, i 
očekivali. Ali kad je svanulo, sve je bilo isto kao i s 
početka večeri: četnici se nisu primjećivali, ovce su spo- 
kojno ležale i preživale, rasporedivši se ispred kućnog 
praga, Luks je čučao nedaleko i, zbog nečeg, budno mo- 
trio kako se ponašaju ovce. 


Ta slika nekome bi govorila da nije moguće izne- 
nađenje. 


Sunce je od snježnih iskri stvorilo bezbroj zrcala, 
vidjelo se pretakanje toplih boja, tamo gdje nije bilo zga- 
rišta bjelina je bila djevičanska. Tišina, mir bez mira; 
kuća i zgarišta na Kunovu avetinjski mirni, homore pod 
snijegom hladne i nijeme, hladne i nijeme njive, sve obo- 
jeno bojom čekanja. 


A onda su djeca postala nemirna. Kako je jutro odmi- 
calo, njihovi zahtjevi da im uvedu makar jednu ovcu u 
kuću, u početku su bili molećivi. Ali kad im za duže vri- 
jeme ne ispuniše želju, molećivost se pretvori u nasrtljivost, 

EdheniAJAKO MR 
- Da uhvatimo koju? - reče Kara, gledajući Vitinku 
upitno. 
- Ne znam šta će reći njih dvojica? 
Vitinka je mislila na Sulja i mladog Aliju. 
- Pa da ih pitamo? 
- Pitaj - reče Vitinka. 


Suljo nije ni izustio dobro da pristaje a Kara krenu 
prema vratima. Brzo skinu mandal sa njih, otvori ih i 
oprezno krenu prema najbližoj ovci. I kad joj se približi 
na korak-dva ona odskoči u stranu. Kara shvati grešku i 
ispruži ruku. Ovca tada stade, nekoliko trenutaka bi 
oprezna, a onda krenu. Kara je mirno vabnu: "Mrs, 
mrs...!" Korak po korak, oprez je popuštao, prostor 
između ovce i ispružene ruke se smanjivao. Druge dvije to 
primijetiše i tad nastade trka koja će prije. Za tren oku- 
piše se oko Kare, dižući dreku blejanjem. Ona reagova 
brzo i energično uhvati jednu. Sve što je sada trebala je 
da je uvede u kuću. Uhvaćena ovca odjednom je postala 
neraskidiva veza sa drugom. Kara je znala šta joj je činiti 
ali se nešto moglo dogoditi; normalno, mogli su četnici 
zapucati, nikad im nije vjerovati. Ovo im je bila dobra 
prilika, moraju sada ako su namjerili. Oni će uvesti ovce 
u kuću, obaviti šta treba, i posljednje što će četnici vidjeti 
biće ovčije kože, razapete i obješene ispod strehe, pa će 
vjerovatno ljuti iznenada zapucati iza zaklona. Sve će se 
ponoviti: pražnjenje šaržera, studen, beznađe. 

- Nisu napali! - reče Suljo kad začu blejanje ovaca u 
kući. - Biće da je ovo pomoć, a ne podvala. 

- Moguće je... ali? - odgovori neodređeno mladi Ali- 
ja. 

Na ognjištu vatra, na vatri verige, na verigama 


bakrač, u bakraču krčka bravetina; djeca ne vole brav- 
etinu, nezadovoljna su jer nijednoj ovci stariji nisu 

poštedjeli život. Vatra u velikoj sobi, naložen šporet, 
plata se gotovo usjajila, komadi bravetine cvrče, širi se 
miris i djeca postaju zadovoljna. Miris pržena mesa 
draži dječije želuce, grabe polupečene komade, jedan 
dječak je najbrži i najhlapljiviji, Kara zahtijeva red, 
reda nema. Treba da se nadoknadi propušteno i vrati 
željeno. 
"Ozidat će", pomisli Kara. 


Druga tura, plata punija, pa onda, više vremena za 
čekanje i meso pečenije, ukusnije - ko ne bi bio zadovol- 
jan? 

- Da prekinemo? - upita Vitinka. - Sita su. 


- Ne - reče Kara. - Ovu i još jednu, pa onda prekida- 
mo. 


Strpljivo su čekali dobro procijenivši i vrijeme i 
događanja u kući. Neko je dobro poznavao raspored u 
kući, biće neko od komšija, jer su koncentrisali vatru na 
veliku sobu. 


Znali su da ovim neće učiniti ništa značajno, valjalo 
je pokušati. Neće dopustiti da je sa Strajovim neuspje- 
hom završena opsada; Slijede prepadanje, varke, malo 
surove šale. Nije na odmet malo uzbuđenja; šta fali nag- 
nati balije na uznemirenje, dati do znanja da je do stavl- 
janja tačke ostalo još sto mogućnosti. 


Prve kugle pogodiše Karu i Ekrema, desetogodišnjeg 
dječaka, sina ranjene Mirićke. Kari bi prostrijeljena buti- 
na lijeve noge, a dječaku desna noga ispod koljena. 


Kratko je trajala panika. Poslije mnogo vriske djeca 
su mislila samo na jedno, na malu sobu koja pruža si- 
gurnost. Velika soba je začas bila prazna. 


Kara je ležala i stiskanjem pokušavala da ustavi krv, 
ali je to bio uzaludan pokušaj, krv je hlopila. Morala je 

što prije iz velike sobe. Zato poče dozivati upomoć. Vi- 
tinka se pojavi na trenutak i to bi sve. Ući nije smjela. 
Kara očajna pokuša da puzi prema vratima. Malaksava- 
la je kad dopuza do praga. Vitinka joj tad priđe i po- 
mognu da prijeđe preko praga. 

- Šta će biti s njim? - reče Kara. 

- S kim? - upita Vitinka. 

Nije dobila odgovor. Kara joj pokaza otvorena vra- 
ta na velikoj sobi. Provirila je i ugledala Ekrema kako 
leži na podu. Ovaj put se nije dvoumila. Utrčala je, dog- 
rabila dječaka, koji je jaukao, i dok su kugle jezivo fiju- 
kale, izbezumljena Vitinka je prešla prag. Sada je velika 
soba ostala iza njenih leđa, sada je mogla misliti na 
opasnost kroz koju je prošla. Odjednom je ugledala 
crvenu boju na svijetlim Karinim dimijama. 


- Mehlem, dajte mehlem! - dozivala je, ne znajući 
koga to doziva. 


Ponovila je još jednom, i počela da se ljuti. 
Pojavila se hodžinica. 


- Ali Vitinka, bona, to ne zna niko, osim vas dvije - 
reče hodžinica, zbunjena zbog nerazumljivog Vitinkinog 
zahtjeva. 

- Mene mahnite! Morao je neko da mi to kaže pa da 
se sjetim. 

Zatresla je glavom, gorko se nasmiješila, i poče 
pripremati mehlem. 

Kara je ležala sklupčana, na sećiji pored ognjišta, ne 
puštajući nogu. Onako kako je prvi put obujmila, još 
uvijek je držala. 

"Samo da krv stane", željela je i čekala. 

Dugi trenuci čekanja, bol i nije tako jak, ognjište i 
pucketanje vatre, učinjeno i kajanje. Sve je drugačije kad 

se očekuje i kad se pruža pomoć, kad zbog tebe žure i 
kad ti žuriš zbog nekoga. 

Vitinka je pripremila mehlem po svojoj ocjeni brzo 
a po Karinoj duplo sporije od normalnog. 

- Previj dječaka - prošaptala je, ipak. 

Dječak nije dao dodirnuti ranu. Nije mnogo krva- 
rio, jer kugla nije izišla na drugu stranu noge, ali za nje- 
ga to nije ništa značilo zato što ga je boljela rana. Vitin- 
ki je bilo potrebno mnogo vještine da mu previje nogu i 
da ga plačna i uplašena smiri, makar to radila grubo i 
oštro. 


- Ovo je kod tebe gore - reče Vitinka, već umorna. 

Kara odhuknu. 

- Brzo ću - rekla je zbog nečeg prije nego li je i 
počela. 

Pogledala je, da joj pokaže svoju nevjericu, i spustila 
kapke. 


Taj isti dan, negdje pred mrak, umrije mali Muha- 
rem. Jedanaest dana svi su gledali njegovu patnju i 
slušali jaukanje, i kad umrije, svima olakša. 


Bilo je to ono osjećanje kad se u smrt gleda kao u 
spasenje. 

Klanjao je dženazu malom bratu. Suljo je neko vri- 
jeme šutio, stojeći pored njega. 


- Napatio se - rekao je onda - sve je suviše dugo tra- 
jalo. Ako je... onda je na prečac najbolje. On je sirota 
dvanaest dana umirao. Dvije smrti od svih ovih su mi 
najteže, njegova i male Mirićkine. Djeca, a kako su umr- 
la! 


- Ono što On zna mi ne znamo, ono što On čini mi 

ne shvatamo - odgovori mladi Alija. - Kad neko umre, 
kažemo izgubio život, više nije među nama. Tako 
kažemo jer ne znamo. A znati 1 vjerovati nije isto. 


Suljo osjeti bol u ranjenoj nozi. Onda pogleda u 
Musaf koji je držao mladi Alija. 


- Razumijem, ali žaliti rođenog nije grijeh. 


- Nije - potvrdi. - I niko ti ne može zamijeniti 
rođenog, svakome je njegova žalost najveća. 


- Pa jeste - odgovori Suljo. 
- Onda da dovršimo i ovo posljednje, dajdža. 


Malog Muharema su položili u snijeg, ispod prozo- 
ra velike sobe, pored drugih pet tijela. 


- Hoćete li kafu? - prošapta Vitinka. 


Vratio se na tavan pored svoje puškarnice a da nije 
ni progovorio dok su pili Kafu i sjedjeli pored ognjišta. 
Gledao je kroz puškarnicu, tragajući za nekom nepos- 
tojećom tačkom. Lagano ga je zapuhivala svježina. Noć 
je disala tišinom. Pomisli da je sada sam, bez najbližih. 
Nije znao je li još neko živ: majka, sestre, braća. Još je 
od očeva nestanka znao da je teža neizvjesnost od 
konačnosti. 


23. januar 1942. godine, trinaesti dan kako su zat- 
voreni. Dva dana i dvije noći četnici se ne pojavljuju. 
Ranjenim su  liječili rane. Djeci nisu dozvoljavali 
napuštanje male sobe. Živjeli su s iščekivanjem. Kuća je 
ličila na list koji se njiše. 

Mladom Aliji je nedostajao miris baruta. Bez toga 
što mu grije krv, on je živio sa ledom u srcu. Molio je, 
ali su mu nekontrolisane misli gospodarile mozgom, i 
skoro svakog časa morao je izgovarati: "Estag-firullah. 
Estag-firullahi!" 

- O, Suljo! O, Suljo! O, Suljo! 

Neko poče da doziva. Iz kuće se niko ne javi. Pri- 
došlica je nastavio uporno dozivati. 

- Ko je sad!? 

- Neko jes - odgovori Selim. 

Mladi Alija se nakašlja umjesto da se nasmiješi. 

- Onda idi i reci to Sulju. 

Selim napusti tavan i spusti se niz merdevine. 

- Neko zove - reče oprezno. 


Suljo je do tada odmarao pored ognjišta: ležao je na 
sećiji leđima okrenut vatri. 


- Ko zove u ova doba? - upita Suljo, ne okrećući se. 

- Ne znam. 

- Jesi li mu se javio? 

- Nisam. 

- Onda idi i javi mu se! - naredi, još uvijek ležeći na 
istoj strani. 


Poslije ranjavanja Selim je postao neka vrsta Suljova 
pomoćnika. Pomagao mu je kad treba ustati, donosio 
nešta kad zatraži, čistio pušku poslije borbe i pored 
puškarnice bio je uz njega. Nije se žalio, nije ga bilo 
strah i nikad nije oklijevao da izvrši Suljova naređenja. 
Uostalom, više je volio tako nego da se tiska sa djecom 
u maloj sobi. 


Kad se vratio na tavan, njegov dolazak mladi Alija 
nije komentarisao, Ali Selim nije želio tako. On hoće da 
sve kaže i da za sve pita. 


- Hoću li mu se javiti? 
- Šta ti je rekao Suljo? 
- Da se javim. 


- Pa javi mu se onda, šta čekaš!? 

- Ko je, ko zove? 

- Lazo s Bandovića - odgovorio je tiho, i glas je jed- 
va dopro na tavan kuće. 

Selim je morao dojaviti Sulju, jer on nije mogao 
čuti, šta je rekao pridošlica. 

- Pitaj ga šta želi? - doviknu Suljo. 

- Šta hoćeš? - pitao je Selim. 

- Donosim paket za Sulja. Šalje ga Gina sa Čelebića. 


- Donio je nekakav paket za tebe. Šalje Gina sa 
Čelebića - prenese mu Selim. 


Sada je morao ne samo da se okrene nego i da us- 
tane. Bolovi su bili žestoki kad pokuša da zakorači. Stis- 
nuo je zube i oslonio se na pušku. Nekoliko trenutaka 
dijelilo ga je od merdevina. Očekivalo ga je više prečki, 
a najgori je put od otvora na tavanu pa do puškarnice. 

Suljo se nekako pope na tavan. 


- Ovo do puškarnice je gore nego penjanje uz 
merdevine - objašnjavao je. - Puziti ne mogu pa šta 
bude. 

"Neoprez je i njemu pod kožom", pomisli mladi 
Alija. 

- Vidiš li ga? - upita Selima. 

- Ne - odgovori. - Ali bi mogao biti ispod međe u 
Bašči. 

Suljo sasluša Selimovo objašnjenje. Iza toga je šutio 
neko vrijeme gledajući u izmaglicu što je stvara snijeg i 
noćna tama. 

- Neka ostavi oružje - poče da upućuje Selima šta 
treba da kaže Lazu - ako ga ima i s rukama uvis neka se 
pojavi iza zaklona. Kad bude na desetak metara od 
kuće, reci mu da mora stati. Jesi li razumio? 

- Jesam - odgovori hitro. 


Selim pozva Lazu a kad mu se odazva prenese mu 
naređenje kako treba da se ponaša. Pristao je bez riječi. 

- Hajde onda, Selime - reče Suljo. - Ja ću te štititi. 

Selim je stavio rukavice na ruke i uputio se prema 
otvoru sa tavana. Skinuo ih je dok je silazio niz merde- 
vine. Kad se našao pored kućnih vrata, oklijevao je je- 
dan trenutak, onda je zbog nečeg morao skloniti pramen 
sa čela. Zatim je skinuo mandal a pramen je ponovo 
pao na čelo. Ovaj put ga nije sklanjao, mislio je kako će 
otvoriti vrata. Prvo ih je malo odškrinuo i provirio. 
Neko vrijeme je stajao iza praga, upinjući se ne bi li 
koga vidio. Nikoga nije bilo. Znao je da mora izići vani 
i načiniti nekoliko koraka naprijed da bi mogao nešto 
primijetiti. Ponovo je stavio rukavice na ruke i zako- 
račio preko praga. Nesigurno je načinio pet koraka. 


Lazo se pojavi. Ruke su mu bile podignute uvis a u 
jednoj se nešta bjelasalo. Na desetak koraka od kuće se 
zaustavio. Sada je pet koraka dijelilo njega i Selima. 
Obojica su vjerovali da ih vreba opasnost i ko učini prvi 
korak, biće joj bliže. 

Poslije četvrtog, peti je korak bio lakši. Morao je, 
dakle, još koraknuti šesti. Znao je da se Suljo nalazi iza 
njegovih leđa sa uperenom puškom, ali nije znao ko se 
nalazi iza Lazinih. 


"Do sada je bilo sve prema dogovoru", pomislio je. 

Deset koraka od kuće, i ako je noć, ništa lakše nego 
pogoditi cilj. 

"Da su htjeli, do sada su mogli pucati", uvjeravao je 
sam sebe Lazo. 


Ostao je još konačan cilj njegova dolaska, da preda 
paket. Selim mu se približavao i on krenu prema njemu. 

- Pomoz-Bog! - pozdravi prvi. 
= Bog ti pomogo! - odvrati Selim. 
Lazo je spustio podignutu ruku i pružio paket. 


- Šalje Gina, danas sam bio na Čelebićima i vidio je, 
zamolila me, žao joj šta se desilo, pozdravlja... - ona je 
dobro - govorio je Lazo, nepovezano i u žurbi. 


Selim je preuzeo paket. Težina ga iznenadi. Držao 
ga je i imao osjećaj da u njemu nema ništa; da je neka 
prevara. Zaglavio mu se crv sumnje u mozgu. 


Niti jedan trenutak, ni jednu riječ, ništa više nije 
mogao učiniti osim da okrene leđa i da pohita prema 
međi ispod koje se i pojavio. Ode Lazo sigurno zadovol- 
jan zbog posla koji je preuzeo uz dva rizika: prvi, da za 
to saznaju njegovi koji mu ništa nažao nisu učinili i, 
drugi, doći pred kuću onih koji nemilosrdno pucaju, ne 
oklijevajući. Dakle, mogao je zaraditi, ali i izgubiti. 
Kredit je imao dvije mogućnosti. I da čovjek ne voli vo- 
ziti na dva kolosijeka, ovo bi bilo nerazumno. 


Ginin paket sadržavao je pola kilograma fino izreza- 
nog duhana i pismo. 


Suljo se silno obradova duhanu. Posljednjih dana, 
od kako ga nije imao, njegov miris mu se uvlačio u sva- 
ku poru kože. Mirisao je prste, podizao gornju usnu 
prema nosu, nesvjesno posezao u džep i prisjećao se 
vremena kada ga je imao napretek. Najgore mu je bilo 
kad bi dodirnuo kutiju i sjetio se da je prazna. Tada bi 
trgnuo ruku iz džepa kao da je u njemu dodirnuo hlad- 
nu zmiju. Pomišljao je često da je odstrani, ali je svaki 
puta odustajao, misleći kad je uz njega da će lakše pod- 
nijeti nestašicu. 

- Gina ne bi bila Gina, kad ne bi nekoga obradovala 
- reče Suljo, uvlačeći prve dimove. 

- Fin duhan? 
- Hercegovac. 


- Nije te bolje mogla obradovati - reče mladi Alija, 
smješkajući se. 

Kada je otvorio paket i kad je namirisao duhan, svi 
bolovi, sav oprez su nekontrolisano nestali; mirisao je 
samo i žurio da napusti tavan. Sada je sjedio pored ogn- 
jišta i uz žar bukovine upražnjavao svoju strast. Znao je 
da je Alija tu, i da je ostavio stražare na tavanu, a sam 
da dijeli njegovo zadovoljstvo. 


- Bila je slatka prva, druga mora biti slađa. 

- Zar ne bi mogao pročitati pismo? - upitao je mladi 
Alija prije nego je Suljo počeo motati drugu cigaretu. 

Nije odgovorio. Tek kad je pripalio, a prije nego će 
početi čitati pismo, povukao je nekoliko dimova. 

Raspuhao je plamen na ognjištu. Bio je poprilično 
svijetao i uz malo napora mogao je da čita. 

- Sitno je pisano - reče kad otvori list - ali fino napi- 
sano. 


Dragi Suljo, 


pisala je Gina, obaviještavam te da su partizani Dur- 
mitorskog odreda zauzeli Foču, 20. januara 1942. go- 
dine, a da je Druga pljevaljska partizanska četa došla na 
Čelebiće, 23. januara 1942. godine. Najvažnije je, zbog 
čega ti 1 šaljem ovo pismo, da te obavijestim da pljevaljs- 
ki partizani namjeravaju doći do vaše kuće. Budite 
oprezni s njima, jer su odmah po dolasku uspostavili 
kontakt sa čelebićkim četnicima. Odnose se prema nji- 
ma prijateljski i još nikoga nisu ni upitali za ovo što se 
desilo. 

Ostali sadržaj pisma odnosio se na pošiljku duhana, 
na pitanja o hrani, na brigu o zdravlju 1 još na neke 

obične svakodnevne stvari, kao i želja da dočekaju bolje 
dane i slobodu. 

- Ako je tačno to što piše - rekao je mladi Alija, 
žareći vatru na ognjištu - onda se situacija dramatično 


promijenila. Teško je sada reći šta to znači za nas, nož 
ili kapa? Ali sloboda nikako! 


Suljo se zamisli. 


- Gini se može vjerovat - odgovori. - Možda bi tre- 
bali hoditi svi gologlavi, željni slobode i uništiti sve 
kape, ogorčeni na tuđinsku vlast? 

Mladi Alija je sjedio na svom mjestu. Bio je 
zamišljen i zabrinut. Suljo je pušio treću cigaru. 

- Šta nas očekuje samo On zna - reče mladi Alija. - 
Gina i njeno pismo? Sad pokazuje brigu, ima razumije- 
vanja, dobre želje. Biti takav znači biti brži od 
događanja. Nije istina da to nije njihova priroda, okre- 
nuti list ništa lakše. 

Ispušio je treću. Bila je najdeblja i najduže je trajala; 
bacio je opušak i zatvorio kutiju da više ne gleda duhan. 

- Ne mogu bez njega - rekao je prekorno. - Volim ga 
nenormalno, više nego hljeb. Bože mi oprosti! Trebao bi 
se proći belaja. Brzo! 


Bandovići su djelovali kao kapa povrh čela a pogled 
prema kući branilaca bio je kao pogled na sopstveni 
dlan; iznikla iz šume, gole livade ispod njih, udaljenost 
nepun kilometar a vazdušni prostor upola manji. Uvijek 
se vidjelo odozgo šta se dešava dolje i suprotno - svako 
ko se zaputi, u jednom ili drugom pravcu, bio je pri- 
mijećen. 

- Trojica i naoružani - konstatova Suljo. 

- Ako ne stanu u Rujićima, pucat ću, i to bez upozo- 
renja! 

Trojka je stigla u Rujiće i tu se zaustavila. Postajali 
su neko vrijeme, a onda se jedan izdvojio i krenuo pre- 
ma kući, nenaoružan. Sačekali su da se pojavi na domak 
kuće i onda su ga upozorili da mora stati. 


Dočekali su ga onako kako je zaslužio, ljutito, jer je 
došao nenadano. To je i zahtijevalo grub, prije nego ul- 
judan doček. Tim prije jer su se osjećali poput 
nezaštićene divljači koju je mogao svako ustrijeliti. Nik- 
ad 1 ni u koga nisu bili sigurni, i svaki dolazak značio je 
novu opasnost, Bilo je to kao da su postali sasvim drugi 
svijet, suviše bolno da bi brzo prošlo, i suviše kratko da 
bi trajalo dugo. 


Pred nepoznatog izišao je mladi Alija. 
- Pozdravila vas je Gina - rekao je pružajući ruku. 
- Hvala - odgovorio je kratko mladi Alija. 


Kada su protekli prvi trneuci, podozrivi pogledi, ob- 
asuli su jedan drugog pitanjima. Pitanja i odgovori, kaz- 
ivanje i slušanje, sumnjičenje i oprez, optužbe i pravdan- 
ja trajali su onoliko koliko je bilo dovoljno da, i jedan, i 
drugi, saznaju šta su željeli saznati. 


Vrijeme je prekinulo taj neradi susret, ali su njegovi 
rezultati označili početak nečega novog. Rastali su se ne 
znajući još ko ima preimućstvo a ko treba da popusti. 


- Ko su i šta žele? - dočeka ga Suljo s pitanjem. 


- Oni iz Gininog pisma, partizani - odgovorio je 
kratko. 


- Šta žele? - ponovi. 
Mladi Alija je prešutio odgovor. 


- Valjda su rekli razlog svoga dolaska? - dodao je. - 
Šta to tajiš, već su mi živci počeli tamburati, reci?! 


- Polahko, čućeš - oklijevao je i dalje. 

Oklijevanje je pojačavalo ritam na Suljovoj tamburi, 
ali rađalo i strah od novosti. 


- Čime te to toliko uplašio da to ne možeš prevaliti 
preko jezika? 


- Uplašio nije, a iznenadio jeste - odgovori iskreno. - 
Prije nego se čestito i pozdravismo veli kako nas je poz- 
dravila Gina pa kako je pričala lijepo o nama, ali da ima 
ljudi koji nas i optužuju. 

- Optužuju! - u čudu će Suljo. 


- Optužuju vas, veli on, da ste se zabarikadirali u 
kuću kako bi izbjegli osvetu za počinjene zločine nad 
Srbima. Kad mi to reče, i to ne dvoumeći, u meni uzav- 
rije, proključa, najradije bih ga smoždio. Savladam se 
nekako a bijes navali, hoću da eksplodiram. Imate li vi 
oči, pitam ga, da vidite nad kim je izvršen zločin? Od 
Čelebića dok ste došli do nas mogli ste vidjeti sve, i sada 
ne govoriti meni u lice te odvratne laži. Bilo bi poštenije 
od tebe da si šutio dok ne čuješ i drugu stranu, meni bi 
olakšao ovaj bezvezni susret, ne bih razbijao glavu raz- 
mišljajući kakve su ti namjere. Iskrenost na startu vodi 
uspjehu na kraju. 


Ni jedno srpsko uho, ni jedan jedini krov, ni jedna 
mala stvar, ništa, za sve ovo vrijeme, vrijeme ludila i 
mržnje, nisu stradali zbog nas. A četnici su gotovo pou- 
bijali i našu djecu i naše žene i naše stare i mlade 
muškarce, da i ne pominjemo paljevine čitavih sela i 
pljačku svega i svačega. Da se nismo zabarikadirali 
(kako oni kažu), i mi se ne bismo proveli drugačije. 
"Nije moguće! - veli on, lažno se čudeći. "Jeste, moguće 
je i vi opet vjerujete 1 družite se sa takvim. Čak i čaše is- 
pijate!" "Nije tačno", odvrati on. "Tačno, rekoh, ima- 
mo mi obavijesti o tome. Zašto to skrivate?" "Tačno je 
da imamo kontakt sa njima", poče se braniti, "želimo ih 
pridobiti za našu stvar. Za vašu stvar želite pridobiti 

koljače? - pitam i ljutim se. "Koja bi to onda bila razlika 
između vas i njih?" "Ma ne takve", dočeka on, "nego 
samo oni koji nisu okrvarili ruke. Evo nudimo i vama 
da stupite u naše redove i da se zajednički borimo protiv 
okupatora i domaćih izdajnika." 


- Pogledao sam ga. Kad to reče, kao da mi neko 
bakreni lonac vrele vode sali na golo tijelo. "Čovječe! - 
velim. - Jesi li to došao da u živu ranu diraš, lug u oči da 
nam sipaš, ili si na obraz stavio boju pa misliš da se ne 
može otkriti koja je i za koga je. Govoriš o zajedničkoj 
borbi. Reci ti meni kad bi i pristali na nju, kome bih 
smio okrenuti leđa: onima što bi se gledali preko 
mušice, ili onima što smo se gledali preko nje? Ili bi, 
zbog sigurnosti morali hodati na leđima; nemoguće, ko- 
liko je meni poznato, živo se ništa ne kreće tako. 
Moguće je da oni sada govore drugačije, ali mi znamo 
da misle kao i ranije i da im je pokajanje, za učinjeno, 
teže nego ukočenom trčati trku. Shvatam ja vaše 
ogorčenje, okrene on malo list, ali ovo je rat, treba 
preživjeti, a nisam siguran da će iz njega izvući živu gla- 
vu viši broj hrabrih, nego mudrih. Razum, a Boga mi i 
lukavstvo potrebniji su nam od košulje na leđima, a 
sada najviše." I kad završi sa mudrovanjem, pitam: "Ko 
će štititi žene i djecu, što su sada u kući, ako bi mi pošli 
sa vama?" Ne odgovori, samo sleže ramenima. 


- Pa šta, onda, htjedoše? - prekide ga Suljo. 

- Ne znam, ako nije pokušaj da nas uvuku u klop- 
ku? 

- Moguće, moguće... - onda je Ginina poruka bila 
iskrena. 

Sa ognjišta je pucketala vatra, u maloj sobi djeca su 
dizala buku, sa tavana stražari nisu javljali ništa neo- 
bično i Luks je mirno ležao ispod strehe. 

- Ja ovo ne volim - reče mladi Alija. - Suviše se sve 
zamrsilo. Četnici izgubili, došli partizani, pozivaju i nas 
i četnike, očekujući okupatore ili domaće izdajnike. 


- Ali na čemu onda ostade sa ovim što je dolazio? 


- Ni na čemu, skoro ni na čemu. On zahtijevao a ja 
nisam mogao pristati. Otišao je rekavši da će naš stav 
prenijeti komandi čete i da će komanda odlučiti o sve- 
mu. 


Sutradan opaziše trojicu muškaraca kako se 
spuštaju prtinom ispod Bandovića i idu u pravcu Rujića. 
Jedan je vodio natovarena konja dok su dvojica išli na- 
prijed s puškama na ramenima. Po načinu kako su se 
kretali vidjelo se da im je put poznat i odredište jasno. 
Put do Rujića odvijao se sporo; ojužilo, konj propada i 
svi troše snagu, duplo više nego inače. Kad nekako 
dođoše do prvih zidina spaljenih Rujića, jedan ostade da 
čuva puške, a dvojica, vodeći konja nastaviše u pravcu 
kuće. 


Po dubokom kunovskom snijegu kretali su se 
puštajući jeziku na volju, praznili su snagu a punili 
ljutnju, ali se time jugovina nije mogla promijeniti, ni 
razdaljina smanjiti. Kad su stigli na domak kuće, nesret- 
ni konj je bio potpuno iscrpljen. Ispod samara, po sapi- 
ma, između nogu i po prsima, svuda mu se vidjela bijela 
pjena, a na nozdrvama visilo mnoštvo sitnih kapi rose. 


- Ovi kao da su krenuli na teferič? - reče mladi Ali- 
ja. 

- Baš se tako ponašaju. 

- Vidim im oznake, partizani čini se. 

Uto se začu dozivanje. Suljo se odazva. 

- Mi smo partizani i došli smo na razgovore. 


- O čemu? - upita Suljo kroz puškarnicu. 

SR Naj LT VEDRIM 
- Prvo, dotjerali smo nešto brašna, i drugo nastavili 
bismo jučerašnje razgovore. 


- Ko ste vi? Zašto to odmah ne kažete? - dočeka ga 
Suljo. 

- Ja sam Milan, učitelj iz Meljaka. Ovaj drug je 
Šaban, iz Lever Tare. 

Suljo je pogledao mladog Aliju, zbunjen, kao da mu 
je pominjanje Šabanova imena ostavilo na mozgu 
ožiljak, kao da ga je zapuhnula topla vlaga. I uljudno 
ponašanje onog drugog, pomoć i njena cijena mogli su 
značiti skrivenu namjeru. 


- Nisu oni od juče. Šta da mu odgovorim? 


- Odgovori bilo šta - reče mladi Alija. - Razgovarati 
se može sa svakim i o svemu. 


- Ti bi opet trebao ići da vidiš šta namjeravaju - reče 
Suljo - i ne mijenjaj ništa od onog šta si im juče rekao. 


Napustio je tavan a Suljo ostade skriven iza 
puškarnice, spreman da puca ako zatreba. Osmijesi kak- 
vim ga dočekaše, umjesto olakšanja, izazvaše podozrenje i 
on teška srca pruži prvom ruku. A oni su, i jedan i drugi, 
dugo tresli njegovom rukom, ne skrivajući svoje napadno 
oduševljenje. Jedva se sjeti riječi kojim će im se obratiti. 


- Težak snijeg. 
- Težak, težak - uzvrati učitelj hitro. 
- Kako dođoste, pa još s konjem? 


- Dobro sve do ovog, tu sela... a onda jedva do vaše 
kuće. Mislio sam konj neće izdržati. 


- Rujića - dopuni ga. 
- Da, da Rujića - ponovi učitelj. 


Drugi partizan nije učestvovao u prvim, nevezanim i 
neobaveznim razgovorima. 

"Možda i nije Musliman? - pomisli mladi Alija. 
"Podvala!" 


- Znači, ti si iz Lever Tare? - zaupita ga. 

- Jesam. 

- Ima li tamo još neko od naših? 

- Nekoliko kuća. 

- Jesu li i vas dirali četnici? 

Šaban nije odgovorio, samo je slegnuo ramenima. 

- Hoćete li istim putem nazad? - upita, osluškujući 
hoće li jasno "h" izgovoriti. 

- Hoćemo - kaza pravilno. 


"Jedna riječ, pomisli, kad zatreba može se izgovoriti 
i obrnutim redom." I grozničavo poče da smišlja nova 
pitanja u kojima će stajati što više riječi sa slovom "h" 1 
"f", učtivo i oprezno. 

Svoju pripadnost Šaban je uspješno dokazao, ali je, 
zato, učitelj Milan, smatrajući to poniženjem oštro rea- 
govao. 

- Zbog čega toliko nevjerice kad smo došli kao prij- 
atelji? 

- Nije da ne vjerujem, nego me sve ovo natjeralo da 
budem oprezan, oprezniji od jednog zeca. 


- Ako vjeruješ, hoćeš li onda sa nama, u našu četu - 
upita, ne koleći - kao drug, Šaban? 


- Ni ja ni ostali ne možemo napustiti kuću. Ako bis- 
mo to učinili, ko bi štitio našu djecu i žene? 
- Kad saznaju da ste se pridružili nama, neće se više 


usuditi na tako šta. Partizanska vlast provodi zakon i 
štiti nedužne, kažnjava prekršioce i sveti se zločincima. 


- Kad oni poubijaju našu djecu, onda je osveta samo 

zamjena za bol živih a jalova stvar za one što su izgubili 
Život. 

Učitelj se nađe zatečen. Trebao je braniti postojeće i 
pružati nadu za buduće. A nije mogao domisliti kako, te 
se zaogrnu šutnjom kao nago tijelo ogrtačem. 


- Koliko mislite da će partizani držati Čelebiće? - 
zaupita da bi prekinuo šutnju. 


- Ovisi od situacije - odgovorio je kratko. 

- Vidite! Situacija se promijeni, vi odete, oni se 
vrate. Na Čelebiće se ne zna kad ko dolazi, kad odlazi i 
uvijek je jednak broj odlazaka i dolazaka. Vaša je vlast 
treća i ko zna čija će biti posljednja? 

- Znači, ostajete pri svome? 

- Nemamo drugog izbora. 


- Ako je tako, mi ne preuzimamo odgovornost za 
vašu dalju sudbinu. 


- To je vaša stvar. 


- Više vaša - reče zajedljivo učitelj Milan, a onda se 
obrati Šabanu - imaš li ti šta reći? 

- Griješite - reče Šaban, ne razmišljajući. 

Mladi Alija nije odgovorio; bilo je rečeno šta je sma- 
trao da treba reći. Za partizansku dvojku dolazak je 
značio doći i vidjeti i vratiti se sretno, a hoće li šta od 
toga ispasti, nije ni bila njihova stvar. Jedino nije bilo 
svejedno jadnom konju, ni u dolasku, ni u povratku: 
kada je dolazio bio je natovaren, sada su mu skinuli to- 
var, ali je zato umoran morao istim putem nazad. 


"Više se ništa ne čuje, pucanje je prestalo, da ne 
povjerujem i nadom ne zanosim, želja me navodi na 
vjerovanje da su otišli. Ali šta je sa našim. Postoji samo 

strah - znati ne mogu, tako sam dobro brojao, za ovih 
dvadesetak dana u pećini, znam jedino da upijam vlagu, 
da se budim dok ostali spavaju, da osluškujem kapanje 
iz kamena, da strepim hoće li se neko od njih razboljeti i 
vrućicu dobiti", mislio je Mašo. 

Stajao je ispred pećine i osluškivao, gledajući prevoj 
iza koga se nalazila kuća. Odupirao se pritiscima i prizi- 
vao iščekivanje, a rizik i odvažnost još nije bio okale- 
mio. Kao da je kalemio vrijeme i kruškom i jabukom. A 
kad mu se pridruži i Mušan, brat mu, još je više tišina 
stajala između njih i prevoja. 

- Stojim ovdje dugo i ništa ne čujem - šapućući će 
Mašo. - Može li biti da su otišli? 

- Nekoliko je dana kako vlada ova čudna tišina - 
odvrati Mušan - ko da nema nikog živog. 


- Ako su četnici i otišli, to ne znači da nisu obavili 
posao - reče Mašo. - Da je drukčije naši ne bi čekali 
dugo da nas potraže. 


- Moguće je da očekuju da se mi vratimo? 


- Sa Suljom sam se dogovorio pri polasku da nas 
obiđu ili doture hrane, kad se ukaže prilika. 


- Čekanje neće donijeti ničega novog. 
- Neće! Ali ni izložiti opasnosti. 
- A hrana? Šta da jedemo ostanemo li još dan-dva? 


Ostati ili krenuti? Razum ili ludost? Čekanje ili ri- 
zik? 

- Ostati u pećini - zavapi Mašo - i izložiti ih gladi to 
ne mogu. Komad bravetine, ni ko dobar muški dlan, a 
nas peterica. Krenuti kad je tako. Ali kuda? U kuću. To 
bi bila ludost. Ne, to neću učiniti. 


- Šta misliš da ja odem u izviđanje? - predloži 
Mušan. 

- Ludost! Ako odeš, uhvate li te, gotov si i ti i natje- 
raće te još i da propjevaš. Sam nigdje. Ako treba ići je- 
dan, onda idemo svi zajedno pa šta bude! 

Mašo donese odluku, Mušan pristade i još je ostalo 
samo da obavijeste dječake. 


- Hoćemo li čekati da svane ili da krenemo sada, 
dok je noći? 

- Sada. Noć je sigurnija - odgovori Mašo tiho. Tako 
tiho kao da je i sam želio da ne čuje sopstveni glas. 


- Spremajte se, idemo! - reče Mašo usnulim 
dječacima. 

- Kuda!? - trgoše se tri sanjiva glasa. 

- Kući. 

- Kući! Kući! Kući! 

Tri glasa, tri radosna iznenađenja, tri neraz- 
mišljanja, jedna odgovornost i pet života izloženih opas- 
nosti; sve je između pećine i kuće branilaca. Biti toliko 
lud i krenuti, ako je kuća opsjednuta, znači rizikovati 
miša koji se ne boji mačke. Nije mogao da vidi lica 
dječaka, nije znao šta govore njihove oči, ali su glasovi, 
što odjeknuše pećinom, sve govorili. 

- Otkoči pušku - reče Mušan, izlazeći prvi iz pećine. 

Mašo to uradi. - Kad bismo samo mogli kroz snijeg 


kako bi mirno došli - reče on tiho. - Makar za kratko 
bili miševi ili krtice, samo da dođemo kući. 


Dogazili su cijekkcem mirno do Gonika. Vrh krova 
od kuće ih obradova kada ga ugledaše. Južnjak s Lju- 
bišnje im dođe u susret da im rashladi čela. Luks je zala- 
jao kad su bili na pedesetak koraka od kuće. Javili su 
mu se, a on im je prišao mašući repom. Mašo je rekao 
glasno da je Luks najbolji noćni stražar. Došli su do 
pred kućni prag neprimijećeni. Onda su stajali neko vri- 
jeme pred vratima ne lupajući. 

- Ako ne zalupamo, bićemo do jutra pred vratima - 
reče neki od dječaka. 


- Neće biti tako - odgovori neko s druge strane i 
nakašlja se. - Jesi li to ti Mašo? - zaupita. 

Mašo se nasmija. Bilo je to i čuđenje i utjeha, istov- 
remeno. Vrata im je otvorila Vitinka. 

- O, Bože! Svi ste došli! 

- Svi, svi, svi ...! - zagrajali su u jedan glas. 


Vitinka je prva zagrlila sina, onda su se svi počeli da 
grle, ne gledajući ko koga grli ili kako to čini. Bilo je to 
na pragu, iza praga, pored ognjišta na kome je svjetlu- 
cao plamen, odgoneći i mrak i vlagu što su ih povratnici 
donijeli sa sobom iz pećine. Teško je bilo ne pustiti suzu 
izdajicu što radost znači. Kuda se izgube tada strahovi? 
Da li se raspadnu kao opali list s jeseni? Ili odlutaju kao 
vjetrovi o Hukama u ovakvim trenucima radosti, nada i 
strepnji, uvijek puneći nečije prazne torbe; neuništivi, 
vječiti putnici i povratnici, bili ili ne bili željeni. 

Mašo je držao kćerkicu u krilu, najstariji sin mu je 
sjedio pored koljena a najmlađi, i najnemirniji, vješao se 
o njegov vrat i mrsio mu, zbog nečega, vlažnu kosu. Vi- 
dio je Karu kako hramlje dok pokušava umiriti djecu. 
Na njima se odražavala radost, čuđenje i nemir. Neka se 
spasio, neka se ni njemu ni dječacima ništa nije desilo, 
nije pao u ruke onih što pucaju, ima pušku pucaće iz 
kuće a ne tamo, iz pećine. U kući je svako osjećao istu 
radost kao Mašova djeca, za nekoliko minuta nije bilo 
nikog ko ga nije smatrao velikim, čak su se pitali ko je 
sada od njih trojice najviši, kao da nisu znali čiji su 
životi bili najvažniji. Željeti da preživi jedan isto je kao 
željeti da prežive svi. Eto, zašto je i vrijedno živjeti! 

Već dugo vremena četnici se nisu pojavljivali, a o 
partizanima branioci nisu ni razmišljali. Onako kako su 
ih nenadano i na prečac upoznali još brže i neprimijetno 


198 


Kuća na Kunovu 


su ih zaboravili. Čini se da je tome doprinijelo mnogo 
koječega, a najviše sretan povratak Mašove grupe. Onda 
su se odvažili da pokopaju mrtve u seosko mezarje. Pa 
kad se još preživjeli počeše vraćati na svoja zgarišta, 
poče otimanje od straha, i branioci se silno obradovaše. 

Povratnici su prvo, kao što je red, sahranili stradale, 
Tih dana najčešći skupovi bile su dženaze u Kunovu. 
Odvijale su se onako kako je ko pristizao, masovno on- 
oliko koliko ih je dolazilo, ako je ko i gdje pronalazio 
svoje; u nekoj čudnoj tišini, bez imama i suza, čak! Bori- 
li su se sa mokrom zemljom i ojužilim snijegom, sa gor- 
kim sjećanjem, i žurbom da obave što obaviti moraju i 
da, zatim, misle na sebe. 


Očekivano ili ne, svejedno, na zgarištima počeše ni- 
cati bajte. Sklepane, nikakve, čađave od nagorjelih gre- 
da, ali su ih gradili. Oklijevanje i nedoumice pred pro- 
goniteljem sada su zamijenili željom i odlučnošću za 
povratkom, makar i ne bilo sigurno. 


V 


A onda, sedamnaestog februara 1942. godine, izne- 
nada i izjutra rano, stražari primijetiše kako nekakva 
vojska opkoljava kuću. Alarmirali su Sulja i mladog Ali- 
ju. I kad se oni popeše na tavan, mogli su da konstatuju 
da su pješaci već zauzeli položaje, a da iz prvaca Homa- 
rina pristiže kolona konja natovarena teškim mitraljezi- 
ma i bacačima. 


Za kratko vrijeme nepoznata vojska postavi četiri 
bacača na Brdima, iza mramora odakle je Strajo koman- 
dovao posljednjim četničkim napadom na kuću, i dva 
teška mitraljeza na Goniku. 

Brojno stanje vojnika, koji su bili spremni za napad, 
branioci nisu mogli ustanoviti. Istina, u tome trenutku 
to nije ni bilo važno; svu pažnju i strah usmjerili su na 
šest cijevi teškog oružja što su zlokobno ciljale na kuću. 


I kad su očekivali napad, kad su premjestili djecu iz 
male sobe u magazu, na domak kuće pojavi se žena. Sul- 
jo je poznade. 


- Stoj, Jevrema! - upozori je. 
Čuvši Suljov strogi glas žena zastade. 
- Kuda si krenula tako neoprezno, jadna? 


Iznenađena, prestrašena, ne mrdajući ni naprijed ni 
nazad, sva u crnini i na snijegu, ličila je na sliku nacrta- 
nu tušem na bijelom papiru. 


- Što si došla? Govori! 


Žena ne odgovori. Šutjela je i razmišljala. Neljubaz- 
ne Suljove riječi, kojim je dočeka, govorile su joj da nije 
dobro došla. 

- Je li to Suljo? - upita, kad se malo oslobodi. 

- Jes - odgovori kratko. 


Onda je pogledao mladog Aliju. Bio je okrenut 
leđima i motrio kroz prozor puškarnice. 


- Čuli ti nju? - zaupita. - Zna da sam i opet pita, 
mudrica. Hm... svašta! 


Suljovo čuđenje mladi Alija nije komentarisao. Zag- 
ledan u nešto opasnije nije mu padalo na um da bude 
sudija, bio je opčinjen cijevima i trenutkom, mislio je na 
prvu eksploziju. 


- Nosim ti pismo - odgovorila je Jevrema dok je on 
gledao u leđa mladog Alije. 


- Kakvo pismo, jadna?! 


- Od komandanta, bolan! 

Umjesto da odgovori ženi ponovo pogleda u mladog 
Aliju. 
- Kakvo je, sad opet, pismo? 


Okrenuo se na trenutak, čuvši Suljovo pitanje, i um- 
jesto odgovora samo slegnuo ramenima. 

Dalje nije pitao i nije gledao u njega. 

"Sada nema ničeg što bi čovjek mogao zahtijevati 
od nekoga; sam si kao pred tabutom." Tu svoju misao 
odjednom shvati kao da se pretvori u deblo na osami - 
vihor hoće da polomi grane, možda, i korijen iz zemlje 
da iščupa. Nepoznata vojska, uperene cijevi, pismo, 
usto, neko neuobičajeno ponašanje mladog Alije, pojača 
taj osjećaj. Strahovao je, prateći otkucaje damara na lije- 
voj sljepoočnici, osluškujući na istoj strani udarce srca 
ispod gunja. 

Progovorio je prvi. Morao je jer je samo na to mis- 
lio. 

- Ko zna od koga je pismo? 

Mladi Alija zavrtje glavom. 

- Kako možemo znati dok ga ne preuzmemo? 


- Ondje gdje stoji, reći ću da ne mrda; kroči li i je- 
dan korak dalje, moj će joj metak suditi. 


"Allah s njim! - pomisli mladi Alija. - Hoće da 
izvuče upaljač na bombi na kojoj stoji." 


Htio mu je nešto reći, ali nije jer je Suljo doviknuo 
ženi, koja se bila uznemirila očekujući. 


- Jevrema! 
- OJ! - odazvala se. 
- Stoj tu gdje si sada, dolazimo po pismo! 


Čim je upozorio ženu, onda je pozvao Karu. 

- Idi do nje i uzmi to pismo! - rekao je. = Bilo šta da 
te pita šuti, nikakvo prepričavanje, nikakav razgovor. 
Jesi li razumjela? 

- Jesam. 

- Onda idi! 

Došla je do vrata, skinula mandal, otvorila ih, i 
hramljući pošla prema Jevremi. Išla je nesigurno. Izgle- 
dalo je da ne spušta ranjenu nogu na prtinu, ali nije iz- 
gledalo da leti niti se pretrgla od žurbe. Došla je, uzela 
pismo 1 vratila se nazad, ne mijenjajući ništa od 
pređašnjeg hoda. 


- Čeka li odgovor? - upita Suljo. 
- Čeka. 


Suljo je nervozno istrgnuo pismo iz Karinih ruku. 
Ona pogleda njegove drhtave ruke. Primijetila je njegov 
nemir, pa se zbog nečeg nakašlja. Trebalo je da se tako 
šta desi, da ona predahne i da on pogleda na koverat 
koji je podrhtavao u njegovoj ruci. Odmah je primijetio 
lijepi rukopis kojim je bilo napisano njegovo ime. Potis- 
nuo je ustranu tu beznačajnost, okrenuo koverat na dru- 
gu stranu, i na poleđini gdje se spajaju vrhovi donjeg i 
gornjeg preklopa, ugleda otisak ljubičastog pečata. U 
krugu oko oveće zvijezde petokrake pisalo je velikim 
štampanim slovima: Prva proleterska narodnooslobodi- 
lačka udarna brigada. 


Grozničavo je poderao rub koverte i iz nje izvukao 
list papira, presavijen na četiri jednaka dijela. Sada su 
mu ruke nekontrolisane drhtale. Pokušavao je da razvije 
papir, ali mu to nije polazilo za rukom. Sjetio se koljena. 
Na koljenu se list smirio, i Suljo je sada mogao da ga 
razvije i da počne čitati njegov sadržaj. 

- Šesnaesti februar hiljadu devetsto četrdeset druge - 
pročita glasno da ga čuje i mladi Alija. 

Predomisli se zbog nečeg, i pismo do kraja pročita 
za sebe i u sebi. A onda se podigao i krenuo na drugu 
stranu tavana, noseći ispruženo pismo. 


Po načinu kako je donio i kako mu je predao pismo 
nije bilo teško zaključiti kakve su novosti. Zbog toga 
nije ni pogledao datum već je odmah počeo da čita. 


"Vjerujemo da ste se zabarikadirali", čitao je mladi 
Alija, "iz bojazni od četničkog terora. Mi smo juče izju- 
rili četnike i preuzeli svu vlast u opštini čelebićkoj. Radi 
mira i reda pozivamo vas sa drugovima da položite 
oružje našim partizanima. Vašim životima neće se ništa 
desiti ukoliko prema prednjem postupite. Ako ne 
položite oružje, mi ćemo biti prinuđeni razrušiti kuću 
bacačima mina, jer nikakve oružane snage nećemo trpje- 
ti na ovoj teritoriji osim partizanskih!" 


Ne trepnuvši, osim kratkog prisjećanja na dajdžu, 
ne shvativši suštinu, bez dvojbe da se nema čemu rado- 
vati, pročita pismo. Dok je čitao, strelimice je prelazio 
preko slova, u pojedinim riječima nije ih ni dočitavao, 
žurio je dalje, do slijedeće riječi, do slijedeće misli, do sli- 
jedeće rečenice, ne bi li pronašao nešta prijatnije od ono- 
ga što je već bio pročitao. A kad se to ne desi, jedva 
izusti: 

- Naopako! Hoće da nas razoružaju. 

- Hoće. I to, ne pristanemo li, bacačima prijete. 


Mladi Alija ponovo uze da čita pismo. Znao je kako 
je prvi put žurio pa je sada želio da ispravi pogrešku, 
Sada nije žurio, nije ni na šta mislio i nije bio opterećen 
nekom nadom. Ali tek sada, poslije drugog čitanja, ništa 
mu nije bilo jasno, na bijeloj hartiji su se nizala slova 
kao crni mravi kojima put nije poznat, negdje idu ali 
nigdje da stignu. 


- To je prosto nemoguće. Kako mogu zahtijevati da 

predamo oružje kojim smo branili djecu od četničke 
kame? Kakvi su to oslobodioci, koji prijete? Ako im 
smeta naše oružje, zna se zbog čega? Je li naziv "Narod- 
nooslobodilačka" laž ili varka za naivne? 


Mnogo pitanja, a ni na jedno nije nalazio odgovor. 
"Ovo pomalo postaje početak odmotavanja. slika 
užasa", pomisli. Vidio je razrušenu kuću, grede i tijela, 
oblak dima koji zaklanja pogled i štiti napadača. Oni su 
zadovoljni jer znaju da su dobro obavili zadatak; nisu 
lešinari već oslobodioci, jer niko neće preživjeti da dru- 
gačije svjedoči. 

U početku lagano, od jednog do drugog pršljena, os- 
jeti da mu curi ledena kaplja. I kad stiže između plećki, 
skliznu; a to ga natjera na drhtaj. 


Suljo je obeshrabren šutio. Nije znao odgovor. Mla- 
di Alija je pokušao da zaboravi prijetnje i da i dalje tra- 
ga za makar malo nade. Bilo je to kao da tri puta 
prevrće čisti list papira. 

- Moguća je i zabuna - reče Suljo oprezno. - Nije 
isključeno da nas i kod ovih, kao kod prvih partizana, 
nisu olajali Čelebićani. 


- Da li je pas prestao ikada lajati osim mrtav? - odv- 
rati mladi Alija. 


Uze da analizira pismo, govoreći glasno da ga čuje i 
Suljo. 

- U prvoj rečenici izražavaju vjerovanje, u drugoj 
govore da su izjurili četnike i preuzeli vlast u 
Čelebićima, u trećoj pozivaju na predaju i u četvrtoj 
nam garantuju živote. 

- I, šta sad? - upitao je Suljo kad sasluša, pokazujući 
time jednu, ali nerješivu dilemu. - Čime nam jamče da se 
neće ništa desiti našim životima ukoliko predamo 
oružje. Kad bi čovjek mogao vjerovati, u ovim vučjim 

vremenima na riječ, onda bi se oprez drugačije nazivao. 

- Tebi i meni rizik je isti, borili se ili predali, ali smi- 
jemo li žrtvovati djecu? Imamo li pravo na to? 

Suljo je sa velikim naporom saslušao posljednju mis- 
ao mladog Alije, jer ga je pored opasnosti podsjetio i na 
odgovornost. Odlučiti pa se suprotstaviti sili, ili odlučiti 
pa se predati - to je mogao samo neko ko je spavao i 
kad se probudio učinio je prvo šta mu je palo na um. 


- Dva puta, ni jednog putokaza - reče nemoćno. - A 
predati se ne mogu. 


- Ni ja - rekao je mladi Alija. - Preteška je ovo odlu- 
ka. 


Iznenada, ni ne znajući kako ni zbog čega, samo od 
sebe valjda, nametnu mu se sjećanje na ono jutro kada 
je počelo sa četnicima. Imao je tremu poput debitanta 
pred finalni meč, bio je opsjednut borbom, nošen 
željom, napunjen vatrom, erupcijom života, u raširena 
krila udarao je vjetar; širio ih je pred dajdžama, pred 
uplašenom djecom, pokazujući i prkos i nam svoje mla- 
dosti. Sada ga je proželo osjećanje šetača po žici koji je 
izgubio povjerenje u sebe da može, prijeko, na drugu 
stranu. Bio je i krut, i uplašen, i hrabar. 


- Nema predaje! = reče Suljo kao da ga neko iz sna 
probudi. - Jednom smo na vjeru prevareni i to je dosta. 


- Je li to konačna odluka, dajdža? 
- Konačna. 


"Allahu milosni", zamoli mladi Alija, "šejtana pro- 
kletog udalji od nas i, prosvijetli nam put!" 

- A da ih zamolimo, dajdža? Uputit ćemo im pismo 
s molbom da nas ostave na miru i da se vrate odakle su 
došli. I oni, što su dolazili ranije, pozivali su nas da 
pođemo sa njima, objasnili smo im, i ljudi su nas ostavili 

na miru. Prihvatamo njihovu vlast i sve obaveze što nam 
ih budu postavili, ni u čemu im ne bismo smetali, samo 
da nam ne diraju oružje. Je li tako? 


- Jeste, tako je. Samo što oni prvi nisu tražili preda- 
ju oružja. A i bilo ih je svega trojica, njih se nismo ni bo- 
jali. 

- Ovi nam prijete bacačima mina - rekao je tako kao 
da Suljo to nije znao. - Jedna granata, i u ovoj kući smrti 
će biti onoliko koliko je nas. 


- Znam dijete, ali se predati ne mogu! 


Mladi Alija je promislio nekoliko trenutaka. "Da li 
se to približavamo ivici ponora, ili ne znamo kako na 
pravi put?" 

- Gina ništa ne javlja? - reče jedva čujno. - Da su zli- 
kovci, siguran sam, našla bi ona načina da nas obavijesti. 

- Bi, ako je imala priliku. 

- Snašla bi se nekako. 

- Ti kao da bi se i predao? 

- Ne bih! - reče mladi Alija, odlučno. - Ali ću napi- 
sati pismo. Ako uspije - uspije, ako ne, nikom ništa; jed- 
nim pismom ne možemo ništa izgubiti. 

Suljo pošutje nekoliko trenutaka. 

- Pa piši, piši - jedva čujno reče - ali predaju ne po- 
minji. 

Mladi Alija zatraži da mu pronađu papira i olovku. 
Prošlo je poprilično vremena dok ne pronađoše nekakvu 
školsku teku, bočicu sa mastilom i drveno držalo na 
kome se nalazilo zahrđalo pero. Istrgnuo je dupli list iz 
sredine, uz dosta problema odvrnu šaraf, očisti hrđu sa 
pera i gurnu ga u bočicu. Nekoliko trenutaka držao ga 
je u bočici razmišljajući, skupljao je misli i štimao 
osjećanja. 

Mi ne smijemo položiti oružje dok se potpuno ne 
uvjerimo da je partizanska vlast preuzela dužnost, jer 
smo jednom na vjeru prevareni. Ako se uvjerimo da je 
vaša vlast, mi nismo protiv toga, nego sad za sad osta- 
vite nas na miru", objelodani zahtjev, a onda uslijedi 
molba: "Molimo vas kao drugove! Ako nećete tako, vi 
radite kako hoćete, možete, samo da znate da je kuća 
puna djece i žena. Ako ste došli da ih poubijate, 
možete!" Bila je to neka vrsta ultimatuma, a onda pono- 
vo razlozi, molbe i pravdanje: "Roblje je i ranjeno i jad- 
no i čemerno! Na kraju vas opet molimo, ostavite nas 
na miru dok se potpuno uvjerimo da je to partizanska 
vlast i da ste došli kao oslobodioci!" 


Kad je završio i kad je, na kraju, stavio uskličnik, 
nekoliko trenutaka posmatraše slova složena u riječi. 
Tražio je greške, provjeravao misli, osluškivao zvuk 
riječi, bojeći se da neka, po značenju, ne naruši cjelinu, i 
tako pokvari cijeli sadržaj. Bio je zadovoljan, uvjerivši se 
da je svaka riječ na svome mjestu i da nema ni jedna što 
bi djelovala suprotno od cjeline. Onda je pismo predao 
Sulju. I dok je Suljo čitao, on je posmatrao okolna brda. 
Doimala su se mirno, i da nije vidio cijevi teškog oružja, 
mogao je biti i optimista. 

- Potpisao si Alija. Jesi li to mislio na sebe ili na rah- 
metli Aliju? - glasilo je Suljovo pitanje pošto pročita pis- 
mo. 

- Na obojicu - odgovori kratko - da ih zbunim. 

- Njihovo pismo je bilo naslovljeno na moje ime. 


Mladi Alija ga pogleda. Bio je blijed i nije se činilo 
da je time povrijeđen. 


- Može i tvoje ime - reče i htjede da prekriži napisa- 
no. 

- Sada nije ništa važno, a najmanje čije će ime stajati 
na pismu. Naravno, osim zbunjivanja. 


- Pa to i pokušavam. 
- Ako je tako, uredu. 


Želio je trenutak da šuti. Želio je da nešto kaže što 
do sada nije bilo rečeno. 

- Ničim, ni jednom riječi, ni jednim potezom, ne 
smijemo otkriti našu brojnost a sudeći po snazi oruzja, 
koje su dopremili, očekuju da će imati posla sa jakom 
odbranom. 


Pozvao je Karu, i time je pokazao da više nema 
vremena za čekanje. 


- Nosi joj pismo - reče mladi Alija - i usput je pitaj 
gdje im je komanda. 


Kada je Kara odnijela pismo, Suljo je rekao da nije 
trebao zahtijevati od nje da išta pita Jevremu, da to nije 
mudro, jer bi i ona mogla pitati nešta Karu, pa bi tako 
dvije žene zapodjenule razgovor. A znati gdje je koman- 
da, i nije bitno. 


Odgovorio mu je da jest bitno, jer ako im je koman- 
da na Čelebićima, pa dok Jevrema ode tamo i nazad, 
proći će najmanje četiri sahata, uto će i noć, pa mogu 
čekati na odgovor do sutra. A dok traju pregovori, neće 
biti ni borbe. 


- Znam ja to sve - rekao je Suljo i namrštio se, dir- 
nut neizvjesnošću koja se sve više zgušnjavala, čineći da 
svaki trenutak bude gaženje po vreloj smoli - da je Bože 
pomozi, ali nije. Kao da je i On počeo po mjeri čovjeka: 
ko može živjeti, nek živi, ko ne može, nek umre. Sve je 
lijepo nestalo, i dok ne pregrmi, nema svijetla dana, niti 
će biti kiše dok se ne naoblači. U ova zlosrećna vremena 
puteve ruše svi, kako ko stigne, kao da ne trebaju ni 

vuku ni hajduku. Oružje pjeva umjesto ptica, sila prijes- 
to drži i u matici se voda muti. Ali neka ništa nije neuzv- 
raćeno pa ni zlo. Četnici su to učinili nama, partizani 
njima, a i partizani će dočekati svoga vuka. Kad bi Allah 
dao pa između ljudi bile planine, koje ni ptice preletjeti 
ne mogu, rijeke preko kojih se mostovi napraviti ne 
mogu, mora preko kojih lađe ploviti ne smiju, možda bi 
tada red i bio moguć? Ne, čini se ni tada, jer bi crkavali 
od pokušaja. 

Suljo je izrekao šta je morao, puštajući na volju jezi- 
ku, i riječi su navirale nekontrolisano, nesprečavane, ko- 
liko ih je bilo. Kakve su bile i kome su upućene, nije 
mnogo razmišljao, samo je rekao tako kako je mislio u 
tom trenutku. Moguće je da se i javljaju vulkani što 
zemlja ne može da trpi šutnju. 


Mladi Alija ga je strpljivo slušao, potvrđujući pret- 
postavke, prećutkujući jadikovke, niječući zablude, ne bi 
li tako ubrzao puža, što se zove čekanje. 


Čitavu vječnost učini joj se da čeka na odgovor, i 
kad dočeka da može uzeti taj prokleti list papira, i da se 
može vratiti odakle je došla, nestrpljenje poče da kipi. 
Snijeg je okolo nje bio izgažen kao malo guvno, toliko 
se bila uznemirila. 


- Koga vraga čekate toliko? = reče osorno. - Mislite 
da će neko čekati dok vi driješite svoje usrane učkure! 


Kara se osmjehivala, idući prema njoj, ali kad začu 
uvredu, priđe joj i ne pozdravivši je. Držala je ruke iza 
leđa. 

- Daj mi to jednom! - zatraži pismo, pružajući ruku. 

Sada je još i oklijevala. Proradio je njen kapric, onaj 
ženski - kad zajogune, za bol im je svejedno, kao fakiri- 
ma. 

- Daj mi to bona! - ponovi Jevrema, još uvijek 
držeći ispruženu ruku. 


Sada je bila smanjila ton, promijenila boju i glas se 
preobrazi, a licem joj zaplaza molećivost. Nije više 
žurila. Nije željela ni da je Kara zapamti namrgođenu. 
Ovo je bila tuđa stvar, ne njena. Osmjehnula se, 
spuštajući ruku. Osmjehnula se i Kara, pružajući ruku. 
Pa su se, zatim, obje smješkale. Više nije bilo mrgođenja, 
bilo je to samo žensko kajanje, one su ga razumjele, a 
pismo im je donosilo povratak i priču o svemu šta su 
osjećale prilikom susreta. Kad bi samo bilo drugo vri- 
jeme i druga prilika, makar da se ispričaju. Bilo je samo 
pismo na koje čekaju naoružani muškarci. 

- Predade li? - upitao je Suljo. 

- Predadoh - odgovori Kara, držeći se za ranjenu 
nogu. 

- Saznade li šta? 

- Ništa. 

- Kako ništa? Pita li je bar? 

- Nisam, ne stigoh. 

- Što je ne prisili, što ne uplaši; bilo šta pokuša li? 

Kara ga je mrko pogledala. Sjetila se Jevreminih 
očiju iz kojih su svjetlucale male zjenice, zbog nečeg, sje- 
tila se i ugaženog mjesta okolo nje, i sjetila se otopljenja 
koje ih je, nakon leda, zahvatilo. 

- Zašto bih je prisiljavala, i gdje bih, žena ona - žena 
ja?! - rekla je povišenim tonom. - Nije nam ona kriva ni 
za šta. Vidi se da su je natjerali da trčkara tamo-amo, ko 
kljuse u vršaju. Nas žene niko ni za šta ne pita. Mi smo 
tu da radimo šta kažete, da idemo kud kažete, da vas is- 


pratimo kad vi idete i da budemo tu kad se vratite. 
Ženska nesreća, pa to ti je! 


Kuća na Kunoviu 
NUNA 


- Ovo što nisi učinila nije nesreća, već smetenost 
rekao je Suljo. Pitao bih ja tebe, da su uloge bile obr- 
nute, kako bi ona postupila? Ne bi ona gledala da li si 
kriva ili nisi, zgrabila bi te za ruku, ako ne bi htjela, do 
vukla bi te. 


- Učinila sam šta sam mogla, pa ako ti ne valja, šalji 
nekoga drugoga sljedeći put. Znaš da sam ranjena, 
Noga mi zateže. Ponekad je teška ko da su mi kamen 
privezali za nju, velik ko ovaj na ćošku kuće. 

- Ranjen sam i ja - dočeka je - i meni je noga kao 
kamen teška a u krstima kao da dasku imam, pa nosim 
pušku, i ne tražim da je neko drugi, umjesto mene, nosi. 


Suljo je sada mislio da je, navodeći svoju muku, 
smirio i da će se ponašati pitomije. Prevario se. 


- Koji vam je mantrak, i šta hoćete od mene još? - 
siktala je. - Ko da sam čep pa me, u ovoj kući, svako 
more tisnuti u flašu kad i kako kome odgovara, kad i 
kako kome padne na pamet. I ova kuća, i ova djeca, i 
žene, sve mi je navrh glave! Ne mogu više. Ko da mi se 
na prsa natovario mlin donjak, batil?! Da Allah da pa 
da se ovo završi, kako tako, svejedno mi je, šejtan ponio 
i nek nosi do kraja! 

- Ne valja tako, Kara - reče Suljo. - Tvoje riječi su 
naopaki šejtanski naum s okusom čemera. 

Kara griješno podiže glavu i pogleda u oči Sulja. 
Opazila je prijekor u njima. 

- Pusti, Suljo. - Ja ko ja - kažem, a voda odnese, za- 
boravim. Nisam ja taka. Ako zatreba ope ću ja, nije 
meni teško: i ova noga će proći, i ovaj jezik ću UVUĆI, i 
dušu smiriti, da mi oprosti moliću Allaha! 

Vraćala se u svoja njedra, dolazila je sebi, pripadala 
je ovoj hrpi što čeka, nešta ili ništa, malo ili nimalo. A 
vrijeme po svojoj volji teče: sahat za sahatom, dan pos- 
lije noći, noć pa dan i tako trideset dana, i više. 

Suljo je na gomilu pored sebe istresao sve metke iz 
torbaka, i počeo da ih prebrojava. 

- Koliko ih imaš, Suljo? = upita Kara. 

- Vidiš i sama. 

- Koliko ima kod hafiza? 

- Ne znam tačno, ali ni kod njega nije ništa više. 

- Meni se čini da Mašo ima još dvadesetak - rekla 
je, kao da ih je već bila prebrojala. 


Metaka koje je Kara ugledala bilo je premalo za od- 
branu, ali previše za njenu brigu. Kad joj je Suljo rekao 
da ne mora na tavanu čekati ponovni dolazak Jevreme, 
krenula je tavanom ne hramljući i spustila se niz merde- 
vine ne dotaknuvši rukama prečke. 


Suljo se nasmiješio, gledajući je dok je odlazila. 
- Ovo kod nje postaje nenormalno - rekao je glasno 


da ga čuje i mladi Alija. - Ko je još vidio da bol bolom 
istjeruješ? Samo se tako mogu steći dva bola. 


Mladi Alija se okrenuo. 
- Da, to je to - rekao je - to je Kara! 


- Boga mi, dolazi! - povika Suljo. - Nije mogla tako 
brzo otići do Čelebića i vratiti se nazad. Nemoguće, da 
je imala krila da je atom jahala, da je aeroplan nebom 
nosio! 

- Nemoguće je to, na Čelebiće - reče mladi Alija - pa 
znači da im je komanda tu negdje, u blizini. 

- Oni su se pripremili dobro, a mi čekamo. Čemu se 
to nadamo? Obećanjima. Izgubismo toliko vremena, za- 
bludom ponešeni. 


- Kakvo vrijeme, dajdža, kakva zabluda, o čemu ti 
to? Šta bi to pripremili? Ovo malo metaka, ova moja i 
tvoja puška su očišćene, 1 nikakva nam priprema ne tre- 

ba ako smo riješili ginuti. 
- Kako se uzme - rekao je jetko. 


- Treba sačekati pismo i vidjeti šta pišu, Do tada 
ništa nije ni crno ni bijelo, na stvari. 


Jevrema je u međuvremenu, ne zaustavljajući se, 
došla do samog kućnog praga. Predahnula je i onda 
počela da kuca. 

- Vidje li je, ovaj put dođe do praga - reče Suljo lju 
tito. 

- Takva drskost nije ništa drugo nego pokazivanje 


bezobrazluka, jer su joj oni iza leđa. Kad štene zalaje, 
znaj da će te napasti kuja! 


- Zašto bi se zaustavljala dalje, nema potrebe kad 
znamo o čemu se radi? 


Pred Jevremu je ponovo izišla Kara. Pozdravile su se 
i dobroćudno se osmjehnule jedna drugoj. Kara je uzela 
pismo i dala znak Jevremi da sačeka odgovor. Onda je 
zatvorila vrata i na njih stavila mandal, ne časeći krenu- 
la je prema tavanu. 


Napisano olovkom, neuredno, iskrivljeni redovi, 
nečitak rukopis, na listu papira i nezapečaćeno pismo, 
mogla je uputiti samo ljutita osoba kojoj je čekanja na 
vrh glave. 


- S ovim nema šale. 

- Po čemu sudiš? 

- Pismo je pisano na koljenu. 

- Vidi šta pišu, dajdža, ostavi to ko je i kako pisao, 
vrijeme ne čeka. 

- Oni, ne znam ko bi drugi? - dodade Suljo. 

I požuri da čita. Ali čim pročita svoje ime, napisano 
velikim slovima, na početku lijevog ugla, zastade. Nje- 

govu pažnju zaokupiše slova što su označavala njegovo 
ime. Kao da je u njima, slično ogledalu, ugledao svoj lik. 
Poistovjeti se sa tim slovima i zapečati na listu papira. 

- Šta pišu - nestrpljivo će, u jednom trenutku, upitati 
mladi Alija. 

- Težak rukopis, nerazumljivo pa sporo ide... - odv- 
ratio je. 

Mladi Alija je napustio svoju puškarnicu. Žurio je u 
pravcu Sulja, nestrpljiv, bez puške i redenika, i sa fesom 
u rukama. Tavanice su škripale pod njegovim nogama, 
kao da je bio težak stotinu kilograma. 


- Daj da ja vidim! 
- Evo sad ću ja - reče Suljo zbunjeno. 


Zbunila ga je slika slova, iznenadila škripa tavanica, 
ako bi mu sada dao pismo, značilo bi da se i uplašio, da 
je spreman na predaju. A to nije, niti to može. Zato je i 
počeo da čita, ne obraćajući mnogo pažnje na ispruženu 
ruku mladog Alije. 

Suljo, 


Ne razumijemo vaš odgovor! - pisali su partizani na 
početku pisma. - Jer, da su partizani preuzeli svu vlast u 
općini čelebićkoj, mogla vas je uvjeriti naša jučerašnja 
borba. Sigurno ste čuli bacače i mitraljeze. Mi smo u 
toku jučerašnjeg dana razbili i uništili četničku grupu 
bandita Dakića". Vi ste vjerovatno čuli da je Vrhovni 
štab izdao naređenje da četnici, kao vojnička organizaci- 
ja, ne mogu više da postoje. 


I zbilja, za vrlo kratko vrijeme, mi smo potpuno 
očistili Bosnu od ovih zlikovačkih bandi. 


+" Spasoja Dakić: Komandant četničkih jedinica na području Za- 
vaita, Toholja i Grdijeviča, poznatiji po likvidaciji britanske misije 
majora Atertona. 

Kao što smo vas izvijestili u prvom pismu, MI SMO U 
toku jučerašnjeg dana preuzeli svu vlast i u Čelebićima. 
Prema tome ne možemo trpjeti nikakve oružane sku 
pine, koje naš štab nije odobrio. 


Vi se ovim posljednji put opominjete da predate 
oružje, a vaši životi su u potpunoj bezbjednosti, Za to 
vam jamči Prva proleterska narodnooslobodilačka udu 
na brigada, čiji bataljon ostaje da logoruje u Čelebićima 


Skrećemo vam posljednji put pažnju da nas ne dov- 
odite u situaciju da bacačima, kojim smo razbili četničke 
bande, do temelja srušimo vašu kuću i poubijamo nevi- 
nu djecu i žene. 


Ako želite da se uvjerite, izvolite izići kod prvih po- 
paljenih kuća, gdje će vas sačekati naš komandant radi 
dogovora. 

- Mili, Bože - zavapi Suljo. - Oni nisu ni za pedalj 
odstupili od toga da nas razoružaju. 

Njegov um nije nikad bio mutniji kao u tom trenut- 
ku; sve se izmiješalo, isprepletalo; ni početka, ni kraja, 
ni cilja - tijesto i mrak. Kuda dalje, nije znao? 

- Nisu odstupili da nam uzmu ove jadne puške, ali 
jesu pružili neke dokaze koji, čini se, govore mnogo. 


- Na koje to dokaze misliš? 

- Preuzeli su vlast i u Foči i na Čelebićima, uništili 
Dakića i njegove četnike. A juče, i ja sam malo načuo 
nekakvu tutnjavu iz pravca Čelebića. I Mašo je to čuo, 
kaže., 

- Sve to što si nabrojao može biti izmišljena priča, jer 
mi ne znamo. Ta tutnjava, kažeš da si je čuo, mogla bi 
biti dokaz, samo kad bismo znali ko je, i zašto, pucao? 

Mladi Alija više nije želio raspravljati. Znao je da 
nema svrhe. "Ako je sada uznemiren, pomisli, neka 

prođe neki čas, smiriće se, možda da se i predomisli?" I 
uze da čita pismo. I on je, odmah, primijetio da je pisa- 
no na brzinu, da je neuredno, ali da je duže od prvoga i 
da ima više pasusa. A kada je završio s čitanjem, glasno 
da i Suljo bolje čuje, po drugi put pročita rečenicu: 
"Zato vam jamči Prva proleterska narodnooslobodi- 
lačka udarna brigada, čiji bataljon ostaje da logoruje u 


Čelebiću. " 


Kako je mogao drugačije, nego da ne pokaže mnogo 
interesa za tu rečenicu. Prihvati li nju, morao bi onda 
vjerovati u sve što su napisali. Sjetio se svih dosadašnjih 
priča, svih obećanja do sada datih. Znao je da su u 
Završi obećanja varka za lakovjerne, i zašto bi ovi to 
onda mijenjali. 


- Oni su komunisti, nevjernici - reče Suljo umorno. 


- Znam, i ne vjerujem im što bih sa njima, već dru- 
gog izlaza nemamo. 


Bio je ubijeđen da partizani pružaju priliku koju ne 
smiju ispustiti, zbog djece, zbog mogućnosti da se negdje 
ode; nije više herojstvo bilo rizik, već okrenuti lađu niz 
vjetar. 

- Hoćemo li se predati ili boriti, dajdža? 


- Mili Bože! - uzdahnuo je Suljo. - Ne znam, dijete? 
Ne znam više šta bih činio, kuda krenuo, koliko popus- 
tio, šta prihvatio a šta odbio? Ako u ovome mogu bilo 
šta poželjeti, jeste da me nije. Ovu moju, što je kao 
šipak puna, htio bih prodati a da niko, i nikad, ne kaže 
da sam to učinio kao ovca. I da znaš, nisam vjerovao 
četnicima, ne vjerujem ni ovim. 


- Ako je tako, onda nema potrebe za otezanjem, 
tako im i odgovori. 


Suljo je držao opuštene ruke pored kukova, kao da 
mu ih je neko zašarafio za ramena pa onda privezao Za 

tlo. A on visok, vitak, djelovao je kao pritka usađena u 
zemlju. Mutne oči, zastrte maglom, najbolje su govorile 
u kakvom je stanju. 

- Ne smijemo se predati! - izgovorio je Suljo slovo 
po slovo. 

- Uredu, dajdža, kad je tako - rekao je mladi Alija, 
sliježući ramenima. 

- Zahtijevaćemo da nas ostave na miru, da nas ne 
diraju bar nekoliko dana, dok se ne uvjerimo da će osta- 
ti na Čelebićima i da će biti partizanska vlast. A što se 
tiče pregovora da ih i prihvatimo? 

- Uredu - odvratio je. - Hoćeš li se predati, hoćeš li 
tražiti pregovore ili ono treće, ti odluči? 

- Ti si, Znači, stvarno povjerovao njima. 

- A ti nisi pa si za borbu. 

- Ja jesam za borbu, a i ti si, u tome nema razlike. 

- Misliš? 

- Da. Znam na koga si, srce ti je zarobljeno, i ti 
znaš. Daj da jednom napišemo to pismo. 


- Ovoga puta ti piši, dajdža. 

- I hoću - rekao je odlučno. 

Pisao je kao osuđenik koji čeka izvršenje smrtne 
kazne, ali ga nada ne napušta pa piše molbu za pomilo- 
vanje; s istim očekivanjem i istim osjećanjem. Slično 
drhtanje ruke i zbrka misli, pa nedostatak lijepih riječi i 
pretvaranje u roba svojih želja, sve se podudaralo, sve je 
bilo slično. Čak je znao i način na koji treba da umre. 

Braćo, drugovi, 


napisa Suljo, a onda mu zastade misao, i dugo je 
čekao kako da nastavi. - Mi sve razumijemo, sjeti se nas- 
tavka, vas i vašu poruku, vjerujemo u ono što ste napi- 

sali u drugom pismu, ali vjerujte i vi u ono što smo mi 
napisali u prvom odgovoru. Pišete da ste uništili 
četničke bande, da je sada vaša vlast na Čelebićima, ali 
nama trebaju čvršći dokazi za to, trebaju nam dokazi da 
se neće desiti ništa našoj djeci i ženama, nama 
muškarcima. Radi toga, i u to ime, pozivamo vašeg ko- 
mandanta neka priđe slobodno do bašče ispred kuće da 
se sporazumijemo i da razgovaramo. Samo, molimo, bez 
oružja! 

Kad je završio pismo, predade mladom Aliji da ga 
pročita. 

- U redu je - reče - ovo za pregovore. 

- A šta drugo nije u redu? 

- Podosta toga, a najviše što mijenjaš njegov prijed- 
log za mjesto pregovora. 

- Zašto bi mu to smetalo? 


- Predložio si mjesto bliže kući, gotovo na pragu - 
reče mladi Alija. - Mogu to smatrati kao klopku. 

Suljo nije odgovorio. Prepirka je bila dalje nepod- 
nošljiva. Jedan trenutak je posmatrao mladića koji je bio 
kao krpa blijed. "Bez njega, pomisli, ne bi bilo ni 
mene!" 

Odgovor je predat Jevremi. A ona čim primi list pa- 
pira na dvoje presavijen, vrati se putem, brže-bolje, oda- 
kle je i došla. Grabila je uz Brda svom snagom ne bi li 
što prije okončala ulogu potrčkala, koju su joj dodijelili 
partizani. 

Pribojavala se: novo pismo, pa novi odgovor, i ko 
zna koliko će još puta morati gore-dolje. A onda joj 
snježna kora zguli opanak, i sa njim vunenu čarapu. 
Kada osjeti ledeni dodir snijega po bosoj nozi, gotovo 
da vrisnu. "Ovo ću predati i odoh kući, više se ne 
vraćam makar me puškom tjerali." 

Ulogu kurira su joj dodijelili mimo njene volje, 
Doveli su je, poslije mnogo natezanja, pred partizanskog 
komandanta. Bila je i ljuta i uplašena i crvena u licu. 
Komandant je to primijetio. Potražio je njen pogled, ali 
je ona skrila oči ispod spuštenih obrva; očekivala je raz- 
log poziva, gotovo drhćući. 


- Treba da ideš, drugarice, u Kunovo - rekao je ko- 
mandant oprezno. - Treba da odneseš jedno pismo. 


- Neću - odgovorila je ne trepnuvši. 

Iz ladice je izvadio kovertu. 

- Ne prenagljuj, drugarice - rekao je mirno. 
- Rekla sam neću, i kvit. 


- Zbog čega? Ako nećeš, što nećeš, biće kazna. Ali 
ako imaš razlog, mi ćemo ocijeniti je li opravdan ili nije? 


Oklijevala je. 
- Ubiće me - odgovori konačno. 


- Zašto bi te ubili? - upitao je. - Dolaziš u miru, a 
zbog mira niko ne ubija. 


- Ubijaju i svoje, ako se primaknu kući, a da ne ubi- 
ju mene. Nikad! Pucaju na svakoga, ni ptica prići kući 
ne more. 


- Neće, valjda, pucati na nenaoružanu ženu? 

- To ti kažeš, a oni...? 

- Poznaju te, zar ne? 

- Pa poznaju. 

- Vidiš, to je dobro, prije nego zapucaju, pitaće 
zašto si došla. Inače, obaviješten sam već da si često bor- 
avila u toj kući, za ovaj zadatak to je vrlo važno. 

- Boravila jesam, to je tačno, ali kad smo bili s nji- 
ma kako Bog zapovijeda, sada je sve naopako. Naopako 

bi bilo da im dođem ja kada se toliko jada desilo. Sada 
kao i prije ja sam ista, ali oni nisu, kivni su, brate! 

- Šta ti je sada to kivni? - upita komandant, ne ra- 
zumjevši tu riječ. 

- Ljuti - prevede neko od prisutnih. 


- Moguće je da su kivni - reče, prihvatajući novo- 
naučenu riječ - ali mi boljeg izbora nemamo. Da ide naš 
kurir, ne zna puta, da ide neko od vaših muškaraca, tek 
bi tada zapucali bez pitanja, zato je i pao na tebe taj 
zadatak. Mudra si i snalažljiva kažu ovi tvoji. 


- Ja mudra i snalažljiva, kažu, veliš!? 
- Tako su rekli - potvrdi. 


- Jebem ja njima mater, krvavu! Ja mudra? A kad je 
bilo ići u Kunovo u pljačku, nisu govorili Jevrema mu- 
dra, već Jevrema luda. Trčali su da noge polome, gube! 
Grabili su muslimansku krvoločinu ko bijesni psi, i sad 
kad je guzici zort, haj ti Jevrema. E, neću ne! - reče, 
kipteći od bijesa. 

Komandant se osloni rukom na sto. 

- Smiri se, drugarice! - rekao je blago. 

- Šta da se smirim? Nemam ja za šta da se smirujem, 
odoh ja svojoj kući, a ti traži drugu. Jevrema nije izgubi- 
la dušu. 


- Polako, polako...! - moliti je gotovo poče. 


A ona, ne obraćajući se na njegove molbe, ljutito 
krenu prema izlaznim vratima. 


Morao je ustati iza stola da bi je zaustavio. U tre- 
nutku kada je hvatala kvaku na vratima i on je nju uh- 
vatio, ali za ruku. 


- Vrati se, drugarice. Smiri. Razmisli. Sama odluči. 


- Neću se vraćati. Neću ići. Odlučila sam. 

Pokušala je da se oslobodi stiska njegove ruke. 
- Nećeš ići za badava. 
- Mislite li to da mi platite, je li? Neću za pare, ne, 
makar me živu derali! 


- Ma ne, kakve pare? niko nije ni govorio o 
plaćanju. Mislio sam nećemo ti zaboraviti ni mi ni oni 
ako im pomogneš. 


- Nađite vi neku drugu - reče mirnija malo. 

- Koju? - upita lukavo. 

- Ne znam - odvrati - nađite je vi, kao što ste i mene 
našli. 

Komandant joj pusti ruku kao da je osjetio zno- 
jenje. Nekoliko trenutaka je šutio. 

- Koliko imaš djece, Jevrema? - zaupita gotovo 
cinično. 

- Šta te briga! Koliko ih imam da imam, moja su. 

- Treba da znam, drugarice - rekao je vojnički. 

- Nije te briga! 

- Koliko?! - ponovi oštrije. 

- Petero - prošapta. 

- Koje je najstarije? 

- Milica - reče i ujede se za jezik. 

- A, tako - rekao je zagonetno. 


Tada je shvatila da od njenog opiranja nema ništa, 
pristala je. "S Božijom pomoći," pomislila je, "otići ću." 

Jevrema je nekako vratila čarapu i opanak na nogu. 
Onda je nastavila još brže. Čudila se kako joj se snaga 
odjednom povrati; to je zbog mramora na vidiku. Iza 
njega je našla partizanskog komandanta. 


22I 


Edhem Trako 


- Evo ti ovo - reče, pružajući mu odgovor - i da znaš 
više se ne vraćam nazad. 


Uzeo je odgovor, pročitao ga i ponovo ga presavio 
na četiri dijela, onako kako je i bio presavijen. 

- Nećeš više ići dole, drugarice - reče. - Ovaj put 
idem ja, a ti se vrati svojoj kući. 


Suljo je tražio smirenje, a našao nemir. "Kad bi me 
sada i krunisali, ne bih se obradovao", pomisli. Taj 
osjećaj, nekom nevidljivom voljom, prisili ga da zaželi 
da se nije desilo ono što se desilo: da nije bilo rata, da 
nije bilo ustaša, da nije bilo četnika, da nije bilo klanja i 
paljenja, da nije bilo borbe i zatvaranja u kuću i da se, 
pored svega toga, nisu ni partizani pojavili. Samo da mu 
je da ore, da kosi, da gaji svoj mal, da očekuje kćerinog 
sina, da se raduje prvom brijanju svoga sina, da zavidi 
komšiji što je njegova njiva, pod ječmom, bolje ponijela. 
Uzaman! Bilo je sve kako nije želio, i sve će biti dru- 
gačije od njegova očekivanja. 


Gotovo sahat vremena, poslije Jevreminog posljedn- 
jeg posjeta očekivali su ili njen novi posjet ili pojavu 
partizanskog pregovarača. 


"Da li je prihvatio pregovore, ili slijedi nova poru- 
ka?", razmišljao je mladi Alija. 


- Mogu se pojaviti svaki čas, dajdža, ona žena ili 
oni, a mi ne činimo ništa od onoga šta bi trebalo u ovoj 
situaciji. 

- Zar bi trebalo nešta činiti, osim čekanja? 


- Treba misliti na sve. A posebno ako su se odlučili 
na direktne pregovore. 


- Izigravamo li to pregovore nekih generala? 


- Ti si, čini se, stvarno ohladio, dajdža. 

- A ti izgleda vidiš izlaza. 


- Ja naslućujem, a ti vidiš, i to crno. Zbog toga se i 
ponašamo različito. 


- Moguće je - odvrati Suljo. 


Mladi Alija je sa Suljom bio u nevezanom razgovo- 
ru kad su opazili da dolazi partizanski pregovarač. 


- Trebalo bi da se spremaš i ti, dajdža - reče mu. 
- Ja ne, ti trebaš da se spremaš. 

- Zašto ja?! - začudio se. 

- Tako. 

- Reći tako i da ja prihvatim to tek tako, neće ići. 
- Zašto ne bi išlo, dijete? 

- Stariji si i poštovanja vrijedniji. 

- Poštovanja, hm...! - uzdahnuo je. 


- Ti ideš - reče Suljo bunovno, kao da se iz sna pro- 


budio. 


Prihvatio je. Usna mu se našla između zuba, zagri- 
zao je. Bio je to sasvim drugačiji osjećaj nego ranije. Ne 
samo što nije želio da to primijeti Suljo, nego što se bo- 
jao svoje slabosti i njenih sokova. I svjesno je pomenuo 
Njegovo ime. "Sve je u Allahovim rukama! A što se tiče 
mene, učiniću sve da uspijem. Ova jadna djeca zaslužila 
su da žive." 


Počeo je sa pripremama. Želio je da se što bolje doj- 
mi pregovaraču i da ga iz kuće isprate sa više nade; vje- 
rujući i ponesen mladošću, nije se dao ni uzbuđenju ni 
strahu. 

Prvo se obrijao, uz radoznale oči dječaka i dje- 
vojčica. 

Zatim su mu donijeli odnekle čistu košulju, Bila |e 
potpuno bijela i gotovo nova. U bijeloj košulji i obrijan 

pogledao je svoje lice u ogledalu. Bio je više začuđen, 
nego uplašen svojim izgledom. Još uvijek je zračio 
svježinom pa pomisli da je poružnio, za poslednjih tride- 
set dana, i to ga obradova. Istina, bio je vidno smršao 
pa su mu jagodice postale izraženije, ali mu je baš to da- 
valo neku čudnu toplinu i ozbiljnost, djelovao je zrelo. 

Kada su mu javili da je partizanski pregovarač sti- 
gao iznad bašče, na zakazano mjesto, on je već stajao 
spreman ispred vrata. Lagano je uhvatio drveni rukoh- 
vat, što je bio pričvršćen za vrata s unutarnje strane. I 
prije nego li će ih otvoriti, priđe mu Suljo i potapša ga 
po ramenu. Okrenuo se iznenađen. 

- Šta je, dajdža? - upita. 

- Ništa - odvrati. - Evo ti ova bomba, neka se nađe, 
zlu ne trebalo. 

- Bomba? Dogovor je bez oružja. 

- Jeste. Ipak, uzmi ti nju. 

- Šta ako primijeti? 

- Sakrij je u džep od hlača. 

- Dogovor je bez oružja - ponovi mladi Alija. 

- Dogovor jeste, ali ne znamo hoće li ga oni 
poštivati? Zato uzmi bombu, stavi je u džep i idi s haj- 
rom! On već čeka. 

Pogledao je Sulja, i kad opazi vlagu u njegovim 
očima, bez riječi uze bombu, stavi je u džep od hlača i 
zakorači preko praga. Načinio je prvi korak van kuće, a 
onda je zbog nečega zastao, osmotrio, i bez strepnje pot- 
om nastavio. Dok se približavao pregovaraču, primijeti 
da on cupka nogom, oblikujući besmislene likove po 
snijegu. Cijelac oko njega bio je išaran otiscima Voj- 
ničkih cipela. 


Milan Antončić zvani Velebit, komandir prateće 

čete Vrhovnog štaba narodnooslobodilačke vojske, kad 
ugleda da mu u susret dolazi golobradi dvadesetogo- 
dišnjak pomisli da se radi o kuriru koga branioci šalju 
sa novom porukom. 


- Ja sam Alija, sestrić Suljin - reče, pružajući ruku. - 
Mene su ovlastili da s vama pregovaram. 


- Velebit, komandir čete - uzvrati i hladno mu prih- 
vati ruku. 


"Ovo je neprimjereno, šalju balavca", pomisli raz- 
draženo. "Potcjenjuje nas ali neka, doći će vrijeme za 
kajanje." 


Osjećao se kao da se našao u luksuznoj prodavnici. 
Kad je ušao, prodavač ga je odmjerio; ili još bolje, odm- 
jerio je njegovo jeftino odijelo. Sve mu je bilo jasno. 
Pokušao je da nađe tako šta, primjereno za njega. I kad 
htjede protestirati zašto nije došao komandant odbrane 
kuće, pažljivije osmotri mladića, i ono što tad zapazi, ra- 
zoruža ga. Oblak minu. Pred sobom je imao mladića 
kakvih je bilo nekoliko u njegovoj četi, čija se zrelost 
očituje u onome što čine: malo pričaju, malo kombinu- 
ju, odlučni su i tvrdokorni u namjerama. Uskoro će 
moći da se uvjeri. Ne samo kakav je mladić, već gdje se i 
pred kim to našao. 


Računao je da nema šta s njim igrati igru skrivača, 
krenuće direktno prsa u prsa. Onaj ko bude čvršći steći 
će prednost na startu, a to nije beznačajno. 


- Ko se nalazi u kući, zašto ste se zabarikadirali, 
zašto otežete sa predajom i kakva je odluka u vezi s us- 
lovima predaje? 

Onaj ko je bio svjestan da bosih nogu mora preko 
žerave i ko zna da mu je to prvi i posljednji put, taj |e 
više opčinjen ciljem, nego pčela medom. Za dva koraka 
morao je biti brži od fakira. Onaj bokser što na SMru) 

primi seriju žestokih udaraca, kao što je njega partizan- 
ski pregovarač obasuo pitanjima, taj mora. biti 
ošamućen, i bliži je nokautu nego li nastavku borbe. 


Iznenada se sjetio riječi starog muderisa, koje mu je 
uputio na završnici hafiskog ispita. Od Fatihe do El- 
Felek i En-Nas, činilo mu se da svi budno prate a da sta- 
ri muderis spava, da ga ne sluša i da može govoriti bilo 
šta i bilo kako. Ali na kraju, kad je završio, iznenadile 
su ga sasvim razgovjetne riječi dremljivog starca: 
"Fino... fino, sine! Malo si griješio, malo zapinjao, ali is- 
pustio nisi ništa. Vrlo dobro, odlično čak. Čestitam! 
Samo zapamti, ne uzdaj se puno u svoj um, ne misli da 
ne možeš zaboraviti, uči često. I ne oklijevaj kad ti bude 
teško, moli. Allah je milostiv!" 


"Da li je sada prilika za to?" - pita se. Ocijenio je da 
jeste. "Obraćam ti se, Gospodaru, i tražim zaštitu: pro- 
tiv zla, protiv noći,...!" 


Nije uspio ni da završi a na ozbiljnom vojničkom 
licu bljesnu osmijeh. Mladi Alija to primijeti. Osmijeh 
mu se učinio kao topli dah u osvit zore - očekivati je da 
bude lijep dan. Još nekoliko trenutaka, otvorenih očiju, 
gledaše partizanskog pregovarača, tražio je samo taj 
smiješak. 

- Zatvoreni smo u ovoj kući i preko trideset dana - 
počeo je mirno - a zatvorili smo se zbog četničkog tero- 
ra. - Morali ste vidjeti, i sami, da su naša sela popaljena, 
narod poklan: djecu, žene, stare, nikog nisu poštedjeli. 
Što nisu mogli opljačkati, vatrom su spalili. Vidite li vi 
negdje krov? Ne vidite, je li? Ko je uspio izbjeći pokolj, 
sakrio se negdje u pećine ili se domogao naše kuće. Gi- 
nuli smo i u kući, imamo nekoliko ranjenih, ali im se 
nismo dali. Izgubili smo sve! Meni su poubijali cijelu po- 
rodicu. A malog brata, dječaka od dvanaest godina, zak- 
lali su napola i tako ga, poluzaklana, bacili u snijeg. Je- 

dan dječak, i sam bježeći, uspio ga je donijeti u kuću. 
Dvanaest dana gledao sam kako umire, u mukama. 

Čovjek želi čuti potvrdu onoga što je načuo, a kad 
se to ne desi, nađe se zatečen. Zato, jer crv sumnje rovi, 
hraneći se nepovjerenjem. Ratnik se pitao: šta je istina, 
kome vjerovati, i je li moguće da ovako mlad čovjek 
može smisliti ovakvu priču? Već je saznao da su ovi lju- 
di skloni pretjerivanju, da događanja vole preuve- 
ličavati; mnogo čega zatajiti ili zanijekati, pa da sve, što 
kažu, treba uzeti obazrivo. Odbiti polovinu od onoga 
što iziđe iz njegovih usta, jer će i oni tako učiniti što 
čuju njihove uši. Sada, u ovom slučaju, stvari stoje dru- 
gačije. Vidio je spaljena sela, vidio je mnogo leševa, ali 
je čuo i tvrdnju čelebićkih četnika o strašnoj kunovskoj 
tvrđavi u kojoj su se zabarikadirale ustaše. I kome sada 
vjerovati? 


Mladić ga je osvojio. Simpatično djeluje, uvjerljivo 
govori, odaje odlučnu osobu i ne djeluje prevrtljivo. Sve 
što je volio kod mlada čovjeka imao je ovaj nepoznati 
mladić: ne ustručava se, govori pažljivo, bira riječi i ne 
krije poštovanje, ali ni svoj ponos. 


- Koliko vas je pod oružjem? - upita Velebit, pošto 
ne smisli bolje pitanje kojim bi nastavio razgovor. 


Nekoliko trenutaka mladi Alija je šutio. A onda 
postavi kontra pitanje: 


- Koliko je vas? 

- Ima nas na hiljade - odgovori Velebit hvalisavo. 
- Koliko ostajete na Čelebićima? 

- Dugo. 

- A, je li Foča u vašim rukama? 


Shvatio je na šta cilja i zbog toga se zagonetno nas 
miješi. 

- Je. Foča je u našim rukama. Sada se u njoj nalazi 
naš Vrhovni štab i vrhovni komandant drug Tito. 


- Mene to raduje. Siguran sam obradovaće i ove u 
kući, kad im prenesem novosti što ih meni sada rekoste. 
Mi nemamo ništa protiv vaše vlasti, naprotiv, radujemo 
se jer smo mi oduvijek poštivali vlast. Poštivaćemo i 
vašu ukoliko uvede red i mir, i obezbijedi nama pravo 
na život. Nama se ne ratuje, nikoga ne napadamo, ni- 
kome nismo zla učinili, i ovo sada, branili smo gole 
živote. 


- Da, da u redu je to, ali predaja oružja, s vaše 
strane, mora uslijediti - reče Velebit oprezno. A potom 
izvadi cedulju iz džepa vojničke bluze. - Sam čin predaje 
teći će ovako: Prvo, sva naoružana lica moraju IZIĆI iz 
kuće i postrojiti se ispred kućnih vrata. Oružje izložiti 
na jedno mjesto koje će biti vidljivo. Drugo, znamo da 
se u kući nalazi četrdeset naoružanih muškaraca i da 
posjeduju trideset osam pušaka, dva puškomitraljeza, 
šezdeset ručnih bombi, i preko osam hiljada što 
puščanih što mitraljeskih metaka. Sve navedene količine 
dužni ste da pokažete i da predate našim borcima. 
Treće, puškarnice, prozori i vrata u kući moraju biti zat- 
voreni. Posebno, zabranjuje se prisustvo lica na prozori- 
ma ili puškarnicama! I četvrto, lica koja su se nalazila 
pod oružjem, biće privedena u Čelebiće u komandu čete, 
radi saslušanja i daljeg postupka. 


Kada završi s čitanjem uslova predaje, mladi Alija se 
strese od jeze, napreže svu svoju volju da misli, da smiri 
vatru, da ohladi glavu, i da povrati dah koji je srce istis- 
kivalo vani. Napustiti pregovore i demonstrativno otići, 
smjesta, odmah, bez riječi. Zar na Čelebiće da ih vode i 
to razoružane, ponižene, da likuju nad njihovom nemoći 
četnici, da ih ismijavaju. To je nova prevara. "Allahu 
svemogući, pomozi! Uputi šta da radi rob tvoj, ojađeni!? 

Izgubiti ne smije, postupiti ludo još manje, i šta sada? 
Odgovori o Uzvišeni!" Strpljiv budi, javi mu se dobro 
poznati nauk. "Kako, aman kako?!" Mirno, Allah je s 
nemoćnim - začu svoj razum. Osjećao se odjednom kao 
kamen koga su bacali preko rijeke, na drugu obalu, a on 
se našao u vodi. 


- Tako dakle, druže? 

- Da, tako - odvratio je Velebit, nastojeći da bude 
uvjerljiv. 

Nije oklijevao. 

- To je nemoguće! 

- Šta je nemoguće? 

- Sve to što zahtijevate. 


Vidio je da mu ne vjeruje. Bio je i uvrijeđen i izne- 
nađen njegovom nevjericom. 


- Podatke koje sam pročitao dobili smo čim smo 
zauzeli Čelebiće. U komandi su uvjereni da su podaci 
tačni. Po svjedočenju četnika, koji su napadali kuću i po 
snagama koje su oni angažovali, samo se mogla održati 
posada navedena u spisku uslova predaje. Moja četa do- 
bila je zadatak da vas razoružamo ako želite vašom vol- 
jom, ako ne, upotrijebićemo silu. 


- O uslovima predaje, koje zahtijevate, ne mogu 
odlučiti sam dok ne dobijem saglasnost komandanta od- 
brane kuće. 


Šta je to rekao, šta izustio, šta je to bilo sa njegovim 
oprezom, pa kaza ono što ne bi ni u snu rekao? Izmislio 
je komandanta, potvrdio broj. Ali neka, neka je. Kad 
već vjeruju u ono što su im četnici rekli, zašto da ih u 
tome razuvjerava? Ne bi to ni voljeli. 


Samokritičnost je brzo nestala, isto onako kako je i 
došla, shvati da je i lukavstvo dio otpora. 

Mladi Alija dodirnu kosu. Velebit ga pogleda i 
počeša se po čelu. 


- Razumijem tvoju nevjericu i tvoj ponos razumi- 
jem, ali ne razumijem da ti ne shvataš naređenje moje 
komande? Za mene imaju samo dvije mogućnosti: 
izvršiti naređenje ili se ne vratiti tamo odakle sam kre- 
nuo. 


- Naređenje tvoje komande shvatam i ako takav 
stav ne razumijem - rekao je energično. 


- Znači li to da se moramo sukobiti? 


- Znači i ne znači. Znači ako moji odbiju uslove, ne 
znači ako ih prihvate. 


- Koliko razumijem, moraš se vratiti na dogovor. 


Klimnuo je glavom i pogledao u kuću. "Sve je 
manje šansi", pomisli. 


Vratio se da pita Sulja a znao je njegov odgovor. 
Znao je i to kako će Velebit reagovati. Jedino nije znao 
kako će reći istinu, ko brani kuću. 


- Šta bi? - upita Suljo nestrpljivo. - Jesu li odustali 
od razoružanja ili nisu? 


- Nisu. 
- I šta sada? 


- Vratio sam se u kuću da pitam komandanta i njeg- 
ovih četrdeset ustaša hoće li se predati. 


Suljo se nije začudio, već pućnuo usnama. 
- Blago nama - rekao je zatim. 


- Ja mu nisam tako rekao, mada sam isto pomislio, 
ostavio sam da čovjek ne sumnja u ono što zna, gdje bih 
ja ispravljao istinu. 


- O čemu ti to? - upita. - Tek sada je razabrao da 
nije čuo šalu. - Zar i to...? 

- Pa da to i još mnogo čega. 
- Čega to? Govori! 
Izdiktirao mu je uslove predaje. 


Suljo se nasloni na pušku da bi olakšao pritisak na 
ranjenu nogu. "Sve sam mu rekao tačno", pomislio je 
mladi Alija. Nijedan se nisu usuđivali da progovore. Sul- 
jo je, najzad, pomjerio unazad izanđali fes da bi obrisao 
čelo. Onda se zagledao u ništa. Od njegova oka pa do 
tačke gledišta, u sredini je bilo čestica prašine, a iza nje 
opet nije vidio ništa. 

- Hoćemo li se, onda, predati, dajdža? 

- Kako ti želiš. 


- Ja ne želim ništa, samo mislim na vatru kroz koju 
moram proći. 


Mladi Alija oprezno napusti kuću, odlučan da ne 
pristane ni na šta niti da šta zahtijeva. Znao je kako god 
da postupi, imaće vremena da razmišlja je li načinio po- 
grešku? 


Partizanski pregovarač je bio iznenađen; nije 
očekivao tako brz njegov povratak. Umjesto da mu zam- 
jeri na odugovlačenju, obradovao se brzini, zato je mo- 
rao ili da sebi pripiše nestrpljivost ili da mladića smatra 
brscem. Ali kad se mladić našao pred njim, njegov nemir 
je nestao. 


- Kakav je odgovor? - upita Velebit. - Hoće li postu- 
piti prema našim uslovima? 

Mladi Alija je šutio, misleći kako bezobzirno tjera 
svoje, ne vodeći računa da li je to, ili nije, nepravedno, 
To poveća njegovo razočarenje: ne očekuje, ne vjeruje, 
Mislio je samo na to kako će reći ko brani kuću? 

- Mi ćemo rađe izginuti, nego predati oružje, 1 d2 
nas kao ovce bez pušaka provedete kroz Čelebiće, 

- Da li ste zaista odlučili tako, ili kušate naš odnos 
prema nedužnoj djeci? 

- Ne kušamo, ne dao Bog, mi samo molimo za razu- 
mijevanje. 

- Za šta to? 


Znao je šta znači ta zajedljivost. To su bile riječi su- 
dije; morao je upitati tako da se ne bi ogriješio o zakon. 
Odgovoriće ali ne kao osuđenik, ni kao posljednju želju, 
već kao istinu koju ne može da skriva. 


- Znate li vi da smo mi poput odsječene vrbove 
grane? Ako je odvojite od debla, i ako ne padne na 
vlažno tlo, ne gine joj da se osuši. Poput svakog živa 
stvora i nama se živi, rađa i nasljeđuje. Ovi ljudi ne poz- 
naju nikako drugo pravo, osim prava da imaju djecu, da 
drže mal, da su vlasnici ovih njiva, jer su ih naslijedili od 
očeva a ovi opet od svojih očeva, i tako dalje, i tako 
dublje, u prošlost starijom od onih što se busaju u prsa. 
Moguće je da griješe što pamte naslijeđe samo do djeda i 
što su za dalje od toga nemarni. Ni na kraj pameti da im 
je još nečije pravo na ono što njima pripada. Kao da ih 
ubijaju zbog toga a da toga nisu svjesni, ne znaju zašto 
umiru. Zar nije, druže komandante, najveći grijeh ubiti 
nekoga a da on ne zna zašto. Vama je lahko, vi ima da 
izvršite zadatak a nakon toga da se vratite odakle ste i 
došli. Za nekoliko dana, možda i ranije, zaboravićete 
sve. A za nas ovo sve ostaje, da gledamo, da živimo s 
tim, i da čekamo nova pokoljenja, i da pripovijedamo, i 
da pjevamo, čak, o svojoj grudi što kažu da nije naša. 
Zato još jednom molimo, ostavite nas na miru i vratite 
se odakle ste i došli! 


- Odluka komande je moj zadatak i ja ga moram 
obaviti! 


- Ako je tako, a vidim da jeste, onda oružje koje no- 
site, i to u ime naroda, biće obilježeno krvlju pedesetero 

nevinih, što žena što djece. 


Nastupila je nedoumica. Odlučnost što je opazi u 
mladićevim očima nije davala nade za nastavak Igre, 
"Šta da radim?, pitaše se ratnik dok je nervozno pogle- 
dao, čas mladićeve oči, čas brvnaru izrešetanu mecima. 
Moram mu pružiti šansu dok nije načinio pogrešan ko- 
rak." 


- Žene i djecu pustite iz kuće, zbrinućemo ih mi. 
Vjeruj! A, vas... koliko je vas? - pozivamo u naše re- 
dove, ako ne želite vi...! 


- Koliko je nas...? Dvojica, čovječe! 


Velebit je zavukao ruku u unutrašnjost svoga šinjela 
i izvadio pištaljku. Zviznuo je. 


- Ovo nije znak za napad - reče, osmjehujući se. 


Mladi Alija je šutio nekoliko trenutaka. Mnogo je 
bilo toga da se kaže, a on nije rekao ništa, Odjednom se 
osjećao prazno. Svaki mu je protekli trenutak ličio na 
led s proljeća; što ga je manje, topiti ga je teže, ali mu se 
za kraj zna, i podsjećanje je beskorisno. 


Partizani su na zvižduk pištaljke napustili položaje 
začuđeni zbog čega je pala komanda da bez ispaljenog 
metka krenu na strašnu kunovsku tvrđavu sa oružjem 
na ramenima. I još kad su došli pred kuću i opazili samo 
dvojicu ljudi pod oružjem, kao priviđenje, i uz njih svo- 
ga komandira, čuđenju nije bilo kraja. Gledali su 
začuđeni, pitali iznenađeni, a Velebit im nije odgovarao. 
Bez pridike, bolje je. Neka sami vide i neka dožive kako 
je to i on doživio. Zašto biti sebičan, pa uskratiti ne 
kome priliku da vidi kako je volja za životom beskrajiih, 


- Imaju ranjenih - rekao je mirno svojim sana cim 
- treba im promijeniti zavoje. 

Dvije partizanke su ušle prve, noseći sanitarne tor- 
bake, a domalo je nastalo guranje na kućnim vratima. 
Zatekli su ih, šćućurene jedne uz druge, u maloj sobi, 
Bol za tuđom nevoljom, postao je zamjena za sopstvene 
rane kojih su se pribojavali. Polazeći na ovaj zadatak 
očekivali su još jednu tešku bitku, za koju su se oštrili: 
što gazeć duboki snijeg, što trpeći hladnoću do cilja za 
podvige. Sada su mogli odlagati oružje, žureći da po- 
mognu, da utješe, da pomiluju neku djevojčicu ili 
dječaka, da ne žale toplinu svojih očiju, da ne štede li- 
jepe riječi, jer nije bilo ono čega su se pribojavali. A oni 
su, ne znajući za to, primali tu toplinu, radovali se 
riječima utjehe, jer su time izgonili iz svojih glava trides- 
etodnevni strah. 


Velebit je u Suljovoj pratnji prvo razgledao veliku 
sobu, popeo se na tavan i osmotrio prilaze kući kroz 
puškarnice, spustio se i u magazu, i na kraju se i sam 
pojavio u maloj sobi. 


- Dobar vam dan! Kako ste, drugarice i drugovi? 


Ponudili su mu stolicu, nevješto napravljenu od 
šljivova drveta. Sjeo je, prebacivši nogu preko noge. 
Onda je pomjerio bodež na opasaču. Učinio je to lagano 
i pažljivo, a jedan je dječak to budno pratio. "Joj, da mi 
ga je! - poželio je. - Kad je tako sjajan mora da je oštar: 
da dobro djelja, da ima šiljat vrh i da se dobro zabada u 
zemlju kod bacanja. Kad bih ja imao takav od mene ne 
bi niko pleo ljepše krošnjice, djeljao ljepša vretena, i kad 
pođdđem u školu šiljio olovku: ni Huso ni Murat, čak, ni 
stariji dječaci. Možda bi jednog dana dostigao vještinu 
pletenja krošanja starog Muja. Zbog toga bi Huso i Mu- 
rat crkli od zavisti. Gdje je Murat? Huso je tu, u kući, 
ali gdje je Murat? Njegova je kuća izgorjela, vidio je to. 
Jednom prilikom provirio je kroz prozor velike sobe. Ali 
gdje je on? Hoće li još ikada zajedno skakati s mosta od 

pojate, hoće li on i Huso biti na jednoj strani kad se 
budu gađali zrelim trešnjama, hoće li on i Huso, ili će on 
i Murat prskati vodom jednog, nije bitno koga, samo da 
je jedan sam a da su dvojica zajedno?" 


Onda je opazio da Luks, ležeći pored Suljovih nogu, 
liznu čismu onog s bodežom. Šta to znači? Je li i pas na 
tom čovjeku pronašao nešto što mu se dopada, što voli? 
Pas se ponašao slobodno i dječak je to želio. 


- Kako, zar se za tebe nisu našle ničije ruke? - upita 
Velebit. I ne čekajući dječakov odgovor pruži mu ruke. - 
Dođi! 


U onoj partizanskoj jagmi oko djece za njega se ne 
nađe ni jedno naručje, a on nije želio da se nameće. 
Čekao je da ga neko primijeti a kad se to nije desilo, 
zareče se da će sjedjeti na tom mjestu dok partizani ne 
napuste kuću. 


Onda ga je Velebit pozvao. Oklijevao je samo jedan 
trenutak dovoljan da vidi ispružene ruke, da osjeti da je 
poziv srdačan, i da pusti želji na volju da se približi rat- 
nikovom opasaču na kome je blistao bodež. Tek, jogun- 
jenja nestade, tvrđavi popucaše zidovi i na licu mu zati- 
tra osmijeh. 


Velebit se nasmijao još jednom dok je mali topli 
grumen pokušavao da se domogne njegova krila. 


- Baš si nekakva momčina! Kakva momčina, ti si 
prava junačina?! 

Dječak se smijuljio. 

- Ovdje na moje koljeno - reče Velebit, pokazujući 
mu na prebačenu lijevu preko desne noge. 


Pokušao je, ali se nije uspio popeti. Pri drugom 
pokušaju čvršće se osloni na ratnikovo koljeno i zaskoči, 
Upotrijebio je svu snagu i svu vještinu, koju je imalo nje- 
govo malo tijelo, ali se nije uspio popeti. Koliko je samo 

bio ljut na sebe! Nestalo je onog umilnog osmijeha, a os- 
tao mrk pogled i napućene usnice. To strašno koljeno, 
iznad koga je jedva virila njegova glavica, postalo je ne- 
pristupačno, nemoguće veliko; odluči da treći pokušaj 
ne dolazi u obzir. Okrenuo se, i pošao prema mjestu 
gdje se ranije nalazio. Velebit to primijeti, i prije nego 
što će se udaljiti, on ga obujmi oko pojasa i podiže u 
svoje krilo. Tek tada se dječak žestoko naljutio na sebe. 
Stisnuo je zube, zatvorio oči ne bi li nekako zadržao te 
izdajice, neželjene suze. Nije uspio, zaplaka. 


= Nije to ništa, mali! - ohrabri ga. - Na ljeto ćeš ti na 
osedlana ata skakati, a kamo li na ovaka štrkljava kolje- 
na. 


Kako je mogao prestati da plače kad se osramotio, 
na koljena se popeti ne može, svi su to vidjeli. Mislio je 
da je time sve upropastio, da bodež neće ni dodirnuti, a 
kamo li moći da se poigra s njim. 


Ali kad osjeti dodir po kosici, pa kad topla ruka 
poče kliziti po njegovom tjemenu, nada se vrati isto ona- 
ko kako je nestala, naglo. Srebrni bodež više nije bio da- 
leko. Lijepo je bilo sjedjeti na ratnikovim koljenima, i 
nasloniti glavicu na njegova široka prsa, dok je sve bliže 
trenutak da želja više ne bude samo želja. Kada je priku- 
pio hrabrost, dječak je pomjerio glavicu. Okrenuo se na 
stranu na kojoj se nalazio bodež. Sasvim mu se približio. 
Jedan je prst ispružio na stisnutoj šaci, odmah je is- 
pružio i ruku, tako da ga je mogao dodirnuti, kad se 
više ne bude plašio, oslobođen stida, čekanja. Znao je 
da ga neko kontroliše. Onda je, ne misleći ni na šta, do- 
dirnuo bodež. 


- Ne diraj to, Nona! 


Mogao je bilo šta drugo reći, uraditi drugo, zapovij- 
editi, sve je mogao, ali da sada izgovori taj nadimak, to 
nije trebao. Ako ga je on i izmislio, i tako mu natovario 

breme koje nosi od prošle zime, i ko zna do kada će ga 
nositi, nije trebao jer je on volio i njemu sjesti u krilo. I 
kamo devet sreća da ga prošle zime, bosonoga sa snijega 
nije on unio u kuću. A što je on, plačući govorio da mu 
zebe "nona", morao je tako, jer ga jezik nije htio da 
sluša. A on, amidža Suljo, od tada ga zove Nona - svi ga 
sada zovu tako, niko njegovim pravim imenom. Nije tre- 
bao bar pred ovim ratnikom čiji bodež toliko želi! 

- Ne ruži ga - reče Velebit. - Dopao mu se moj nož. 
Evo, skinuću ga sa opasača, pa se igraj s njim do mile 
volje, samo pripazi, oštar je. 


Kako bi to bila velika sreća za ljude, kad bi dječaci 
mogli razoružati svakog vojnika, kad bi svo oružje post- 
alo dječije igračke. 

Tog sudbonosnog dana, te opake zime igrao se voj- 
ničkim bodežom dječak iz Kunova, zabačenog sela na 
granici sa Crnom Gorom, i bio je sretan zbog toga. 


U Kunovu te zime umrla je ljudska toplina, ubijena 
zbog sljepila i mržnje. Te zime, jedan je ratnik upoznao 
bosanske gorštake, jednostavne ljude, čija je krivica bila: 
što su orali kamenite njive, kosili oskudne travom čaire, 
ljubili vječito umorne supruge - i za divno čudo rađale 
su i njive, rađale i žene, i travili se čairi. 


U prvi sumrak partizani su se vratili na Čelebiće sa 
zarobljenicima, Suljom 1 mladim Alijom. Umoran od 
puta'i onoga što je vidio i doživio, Velebit se odmah up- 
utio u prostorije komande čete. Prisutni su odgovorili na 
njegov pozdrav, ne pitajući ga kako je prošao. Mogli su 
vidjeti njegovo sumorno lice, i to im je bilo dovoljno, A 
on je, skidajući šinjel, izustio: 

- Heroji! 


Odjednom je radoznalost zamijenjena čuđenjem, Svi 

su se zapitali šta je to rekao i zbog čega pominje taj svij- 
etli partizanski simbol? Velebit ih je ostavio neoba- 
viještene dok nije sjeo za sto, na svoje mjesto. 


- Trebalo je ovo našim borcima - rekao je nejasno. - 
Vidjeti ovo znači otvoriti oči za sve što je ljudsko, pa i 
za čuda. 

- Ona dvojica, što ste ih doveli, jesu li oni jedino 
preživjele ustaše? - upitao je partizanski hroničar." - 
Hteo bih da zabeležim koliko su oni, a koliko mi imali 
gubitaka. 

Velebit se glasno nasmijao. 

- Oni su sve izgubili, mi ništa - rekao je, potom, 0z- 
biljno. 

Hroničar pućnu usnama. Znao je nešto o kunovskoj 
tvrđavi, zbog toga njegov zapisivački duh ne odolje da 
sazna još i više. 

- Potpuno ste uništili celu posadu?! 

Velebit je sada još zagonetnije djelovao. 

- Nikoga, i ni jednoga. 

Kako je to rekao i kako je razgovor tekao, tako je 
stvar postajala zagonetnija, kao da se time osjećaj pob- 
jednika pretvarao u osjećaj krivnje. Zbog oduzimanja 
jedne brvnare, broj je mogao značiti mnogo, krivnje bi 
bilo manje da je broj bio primjeran. 

- Nije moguće - shvatio je hroničar - samo dvojica! 

Velebit je jedva dočekao novi dan da se vidi sa za- 
robljenicima. Ponudio im je ono što je obećao. Odgo- 
vorili su da bi željeli dalje. Istoga dana, poslije razgovo- 
ra, sa partizanskim kuririma zaputili su se u Foču. Ali 


+" Radi se o Čedomiru Minderoviću, autoru knjige "Za Titom". 
U istoj knjizi nalazi se zabilježen i ovaj slučaj pod naslovom "Kraj 
kunovske legende" 

im ni taj grad nije donio ništa novo: zgarišta, MC) | 
šarenilo partizana, preobućeni i obrijani četnici, Da hi 
spašavali živu glavu, Suljo je morao rasporiti pojas kako 
bi izvukao nekoliko skrivenih dukata. Platio je pa su so 
izvukli iz Foče, za uvijek. 


Mašo je sa ženama i djecom napustio kuću čim Mu 
partizani napustili Čelebiće. Morali su bježati u Bukovi' 
cu. Taj dio Sandžaka, u to doba, držala je nekakva mu 
limanska milicija, kojom je komandovao Munib Ćehbo. 
U Bukovicu se prebacio i Suljo i našao se sa njima. Al je 
on umro nekoliko mjeseci kasnije, u mukama od tifusa, 


Dok je ratovao na drugoj strani Bosne, noseći tuđu 
boju, mladi Alija se često sjećao kuće na Kunovu. 

